Acoperământul Preasfintei Născătoare de Dumnezeu 
(1 octombrie) 


Sărbătoarea acoperământului Maicii Domnului datează din timpul împăratului 
Leon cel înţelept (886-911). La privegherea de sâmbătă noaptea, în Biserica 
„Preasfânta Născătoare de Dumnezeu” din Vlaherne - Constantinopol, Sfântului 
Andrei şi ucenicului său Epifanie li s-a arătat Maica Domnului stând în văzduh 
şi rugându-se. Fecioara Maria strălucea în lumină, având lângă sine pe Sfinţii 
loan Botezătorul şi loan, evanghelistul stând între alţi sfinţi şi îngeri şi aco- 
perind credincioşii cu cinstitul ei omofor. Văzând deci acestea, Sfântul Andrei |- 
a întrebat pe fericitul Epifanie: „Oare vezi frate pe Împărăteasa şi Doamna tu- 
turor care se roagă pentru toată lumea”? lar el a zis: „O văd sfinte părinte şi mă 
înspăimântez, căci o văd acoperind pe oamenii ce sunt în biserică, cu cinstitul ei 
omofor, ce străluceşte mai mult decât soarele”. Şi s-au auzit atunci graiurile cele 
cu umilinţă ale rugăciunii ei către Mântuitorul lisus Hristos: „Împărate ceresc, 
primeşte pe tot omul ce Te slăveşte pe Tine şi cheamă în tot locul prea sfânt nu- 


mele Tău. Şi acolo unde se face pomenirea numelui meu, pe acel loc îl sfinţeşte 
şi proslăveşte pe cei ce te proslăvesc pe Tine şi rugăciunile celor ce cu dragoste 
mă cinstesc pe mine, Maica Ta; şi făgăduinţele lor le primeşte şi din toate ne- 
voile şi răutățile îi izbăveşte”. 


Evanghelia şi Apostolul zilei 

În această lună (octombrie), în ziua întâia - Prăznuim acoperământul 
Preasfintei de Dumnezeu 'Născătoarei şi pururea Fecioarei Maria (Minei) 

Canon de rugăciune la praznicul Acoperământului Maicii Domnului 

Acatistul Sfântului Acoperământ al Născătoare lui Dumnezeu 

Acatistul Sfântului acoperământ al Maicii Domnului (1 octombrie) 


Rugăciunea mamei către Preasfânta Născătoare de Dumnezeu, pentru a primi 
cerescul ei acoperământ 

Rugăciune de pocăință către Maica Domnului 

Am greşit şi simt că nu mai am scăpare, iartă-mă Bunule pentru toate păcatele 
mele, iartă-mă că nu ştiu să iubesc şi să tac, să fiu smerit! Cea mai frumoasă 

Acatistul Sfântului Andrei cel nebun pentru Jlristos (2 octombrie/ 28 mai)).... 75 
Vieţile Sfinților - Cuvânt la Acoperământul Preasfintei “Născătoare de 
Dumnezeu. 


Sinaxar din 1 octombrie 

Arhid. Ştefan Sfarghie - Sinaxar - Acoperământul Maicii Domnului; Sfinţii 
cuvioși Iosif şi Chiriac de la Bisericani 

Iulian Dumitraşcu - Calendar ortodox, - Acoperământul Maicii Domnului; 
Sfântul apostol Anania; Sfântul cuvios Roman Melodul; Sfinţii cuvioşi Iosif şi 
Chiriac de la Bisericani 

Sfântul Nicolae Velimirovici - Proloagele de la Ohrida - Prăznuirea cinstitului 

Sfântul cuvios Maxim, mărturisitorul - Înfățişarea Maicii Domnului 

Pr. Valentin Mordasov - Predică la Acoperământul Maicii Domnului 

Pr. Ciprian Negreanu (Cluj-Napoca) - Predică la Sfânta Liturghie de 

Praznicul cinstitului Acoperământ al Preasfintei Născătoare de Dumnezeu. 
Părintele Gheorghe Holbea despre Maica Domnului şi Femeia modernă 

dură şi să nu ne aşteptăm decât ca ea să se întețească. De acum este vreme de 
cernere pentru că este multă amestecare” 

Evanghelia şi Apostolul zilei 


38. Şi pe când mergeau ei, EI a intrat într-un sat, iar o femeie, cu numele 
Marta, L-a primit în casa ei. 

39. Și ea avea o soră ce se numea Maria, care, așezându-se la picioarele 
Domnului, asculta cuvântul Lui. 

40. Iar Marta se silea cu multă slujire şi apropiindu-se, a zis: Doamne, au nu 
socoteşti că sora mea m-a lăsat singură să slujesc? Spune-i deci să-mi ajute. 


41. Şi, răspunzând, Domnul i-a zis: Marto, Marto, te îngrijeşti şi pentru multe 
te sileşti; 
42. Dar un lucru trebuie: căci Maria partea bună şi-a ales, care nu se va lua 
de la ea. 


27, Și când zicea EI acestea, o femeie din mulțime, ridicând glasul, I-a zis: 
Fericit este pântecele care Te-a purtat şi fericiţi sunt sânii pe care i-ai supt! 
28. lar El a zis: Aşa este, dar fericiţi Sunt cei ce ascultă cuvântul lui 
Dumnezeu şi-l păzesc. 


Apostol 


Fraţilor, 

5. Gândul acesta să fie în voi care era şi în Hristos lisus, 

6. Care, Dumnezeu fiind în chip, n-a socotit o ştirbire a fi El întocmai cu 
Dumnezeu, 

7. Ci S-a deşertat pe Sine, chip de rob luând, făcându-Se asemenea oamenilor 
şi la înfăţişare aflându-Se ca un om, 

8. S-a smerit pe Sine, ascultător făcându-Se până la moarte şi încă moarte pe 
cruce. 

9. Pentru aceea şi Dumnezeu L-a prea înălțat şi I-a dăruit Lui nume, care este 
mai presus de orice nume; 

10. Ca întru numele lui lisus tot genunchiul să se plece, al celor cereşti şi al 
celor pământeşti şi al celor de dedesubt. 

11. Și să mărturisească toată limba că Domn este lisus Hristos, întru Slava lui 
Dumnezeu- Tatăl, 


In această lună (octombrie), în ziua întâia - Prăznuim acoperământul 
Preasfintei de Dumnezeu Născătoarei şi pururea Fecioarei Maria (Minei) 


Vezi: De este hramul ei sau de va voi cel mai mare, a se face Priveghere de toa- 
tă noaptea cântăm slujba în acest chip. 


La Vecernia mică 
La Doamne strigat-am... Stihirile pe 4, glasul 1. Singur glasul: 


Domnul Dumnezeu, cel ce se odihneşte pe scaunele cele dintru înălţime, mai 
presus de cele pământeşti a dat plăcutului său a te vedea pe tine Stăpână, întin- 
zându-ţi prea dumnezeieştile mâini cu rugă, care pentru cetate şi pentru popor 
aduceai. Acoperă-ne şi acum Doamnă, pe noi cu omoforul milei tale. (de două 
Ori) 


Pe cetatea care te cinsteşte şi după datorie te măreşte, o acoperi Preacurată cu 
cinstitul tău omofor şi o aperi de năvălirile celor potrivnici, de foamete şi de 
cutremur, şi de războiul cel dintre sine, Fecioară; ceea ce eşti neispitită de nuntă 
dumnezeiască mireasă, acoperământul şi apărarea oamenilor. 


Ceea ce eşti cămară însuflețită a lui Hristos, şi zidul credincioşilor, acope- 
rământul şi puterea, prin tine se mântuieşte cetatea ta Maica lui Dumnezeu; prin 
ajutorul tău drepteredincioşii împărați se încununează, cu tine cei ce se laudă 
poartă pururea biruinţe asupra vrăjmaşilor; că-i acoperi cu omoforul milei tale. 


Slavă Tatălui şi Fiului şi Sfântului Duh, glasul al 6-lea 


Veniţi adunărilor iubitoare de praznic, să lăudăm pe Preasfânta Fecioară; că 
astăzi îngerii împreună cu sfinţii prăznuiesc, cinstitul acoperământ al Maicii lui 
Dumnezeu, şi către laudă ne cheamă pe noi cei pământeşti, ca să strigăm cu 
neîncetate glasuri: Bucură-te, înfrumusețarea Bisericii cea minunată şi acope- 
rământul cel prea mărit a toată lumea! Bucură-te, ajutorarea în războaie a 
credincioşilor împărați şi scutul ostașilor! Bucură-te, acoperământul şi apără- 
toarea noastră! Pe tine neamul creştinesc neîncetat te fericeşte. 


La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Slavă la ceruri şi pe pământ veselie, că Impărăteasa cu toţi sfinţii, pentru noi toți 
în Biserică se roagă. 


Stih: Ascultă fiică şi vezi, şi pleacă urechea ta şi uită poporul tău şi casa Părin- 
telui tău. 


Veniţi credincioşilor în sfânta Biserică, că acolo Născătoarea de Dumnezeu, cu 
omoforul acoperă pe popor, de toate ispitele vrăjmaşului. 


Stih: Feţei tale se vor ruga bogaţii poporului. 


Preacurată Născătoare de Dumnezeu, nu ne uita pe noi robii tăi, ci te roagă pen- 
tru noi, care cu credinţă te cântăm pe tine. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
glasul al 3-lea 


Veniţi toţi iubitorii de praznic, să fericim cinstitul acoperământ al Maicii lui 
Dumnezeu; căci către Fiul mâinile cu milostivire şi-a întins, şi cu sfântul ei 
acoperământ lumea se îngrădeşte. Drept aceea cu gura şi cu inima, cu laude şi 
cu cântări duhovniceşti, să prăznuim toţi cei ce năzuim la luminile ei. 


Tropar, glasul al 4-lea: Astăzi poporul cel bine credincios, luminat prăznuim, 
umbriţi fiind prin venirea ta Maica lui Dumnezeu, şi căutând către prea cinstită 
icoana ta cu umilinţă, grăim: Acoperă-ne pe noi cu cinstitul tău acoperământ, şi 
ne scapă de tot răul, rugând pe Fiul tău Hristos Dumnezeul nostru, să mân- 
tuiască sufletele noastre. 


Ectenia mică, şi Otpustul. 
La Vecernia mare 


După obişnuitul psalm, cântăm, Fericit bărbatul..., Starea întâia. La Doamne 
strigat-am... 


Stihirile pe 8, glasul 1: 


Podobie: O, prea slăvită minune! Izvorul vieţii în mormânt se pune, şi scară 
către Cer mormântul se face; veseleşte-te Ghetsimani, a Născătoarei de Dumne- 
zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, cel ce dă lumii prin tine mare milă. 


Mare apărătoare eşti celor necăjiţi Născătoare de Dumnezeu curată; grabnică 
ajutătoare, mântuirea lumii şi întărirea; noianul milei, izvorule al înţelepciunii 
lui Dumnezeu, şi al lumii acoperământ. Să cântăm credincioşii, lăudând nespus 
luminatul ei omofor: Cea plină de dar bucură-te, cu tine este Domnul, cel ce dă 
lumii prin tine mare milă. (de două ori) 


Minunatul Isaia a proorocit, că va fi, zice, în zilele cele de pe urmă arătat mun- 
tele Domnului, şi casa Domnului pe vârful munţilor. În tine deci am cunoscut 
Stăpână, adevărată împlinirea; că munţii şi dealurile s-au înfrumusețat, de 
bisericile cele cu multe nume ale praznicelor tale. Drept aceea cu veselie stri- 
găm ţie: Cea plină de dar bucură-te, cu tine este Domnul, cel ce dă lumi prin 
tine mare milă. 


O, minunată înfrumusețarea tuturor credincioşilor eşti, împlinirea proorocească 
cea adevărată, slava apostolilor, şi împodobirea mucenicilor; lauda fecioriei, şi 
prea minunat acoperământ a toată lumea! Acoperă Stăpână cu omoforul milei 
tale pe conducători şi pe tot poporul ce-ţi cântă: Cea plină de dar bucură-te, cu 
tine este Domnul, cel ce dă lumii prin tine mare milă. 


Alte Stihuri, glasul al 4-lea: 


Podobie: Ca pe un viteaz... 


Ca pe un Rai de Dumnezeu sădit, loc al pomului vieţii, adăpat cu Duhul Sfânt, 
pe tine de Dumnezeu Născătoare te ştim, ceea ce ai născut pe Făcătorul tuturor, 
care cu pâinea vieţii hrăneşte pe cei credincioşi. Căruia pentru noi cu Mer- 
gătorul înainte roagă-te, să acopere cu cinstitul tău omofor pe conducători şi 
popor, de toate ispitele. (De două ori) 


Se sfinţeşte Cerul şi pământul, şi Biserica se luminează, şi toate popoarele se 
veselesc; că iată Maica lui Dumnezeu, cu oştile îngereşti, cu Înaintemergătorul; 
şi cu de Dumnezeu cuvântătorul, cu proorocii şi cu apostolii, nevăzut intrând 
pentru creştini se roagă lui Hristos, ca să miluiască cetatea şi poporul cel ce 
cântă praznicul acoperământului ei. 


Pe tine frumuseţea lui Iacov, şi scară cerească, pe care Domnul S-a pogorât pe 
pământ; şi acele închipuiri de atunci arătau mai-nainte cinstea şi slava ta 
Născătoare de Dumnezeu; pe tine ceea ce ai născut pe Dumnezeu tuturor, te 
fericesc îngerii în Cer, şi pe pământ oamenii; că pentru toată lumea te rogi, 
acoperind cu mila, pe cei ce săvârşesc cinstitul tău praznic. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
glasul al 8-lea 


Se bucură împreună cu noi toate tagmele minţilor mai înalte, şi toate cetele 
duhovniceşti împreună prăznuiesc; se bucură încă şi sufletele drepţilor, fund 
privitoare vedeniei; şi văzând pe Împărăteasa şi Stăpâna tuturor, cea mărită cu 
multe numiri de credincioşi, cu rugăciune întinzându-şi în văzduh cinstitele sale 
mâini, şi cerând împăcare lumii, regilor stăpânire şi întărire, şi mântuire sufle- 
telor noastre. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Prochimenul zilei, şi citirile. 


De la Facere citire 
Cap. 28, Vers 10. 


leşit-a lacov de la puţul jurământului, a mers în Haran, şi a aflat un loc şi a 
dormit acolo, căci apusese soarele: Și a luat din pietrele locului aceluia, şi şi-a 
pus lui-şi căpătâi. Şi a dormit în acelaşi loc, şi a văzut vis; şi iată o scară era 
întărită pe pământ, al cărui cap ajungea la Cer; şi îngerii lui Dumnezeu se suiau 
şi se pogorau pe dânsa, şi Domnul era întărit într-însa, şi a zis: Eu sunt 
Dumnezeul tatălui tău lui Avraam şi Dumnezeul lui Isaac; nu te teme, pământul 
unde tu dormi pe dânsul, ţie îl voi da şi seminţiei tale, şi va fi sămânţa ta ca 
nisipul pământului, şi se va lăţi spre mare şi spre apus, şi spre miazănoapte şi 
spre răsărit; şi se vor binecuvânta în tine şi în sămânţa ta toate seminţiile 
pământului. Şi iată Eu voi fi cu tine, păzindu-te în toată calea, ori încotro vei 


merge, şi te voi întoarce la pământul acesta. Că nu te voi lăsa pe tine până când 
voi face Eu toate câte am grăit ţie. Şi s-a sculat Iacov din somnul său, şi a zis: 
Că este Domnul în locul acesta, şi eu n-am ştiut. Şi s-a temut, şi a zis: Că 
înfricoşat este locul acesta; nu este aceasta alta, ci casa lui Dumnezeu, şi aceasta 
este poarta Cerului. 


Din Proorocia lui lezechiil citire 
Cap. 43, Vers 26. 


Aşa grăieşte Domnul, fi-va din ziua a opta şi mai înainte face-vor preoţii pe 
jertfelnic arderile cele de tot ale voastre, şi cele ce sunt de mântuirea voastră; şi 
vol primi pe voi, zice Domnul Dumnezeu. Şi m-a întors pe mine la calea uşii 
sfintelor cea mai dinafară care caută spre răsărituri, şi aceasta era încuiată. Şi a 
zis Domnul către mine: Uşa aceasta încuiată va fi, şi nu se va deschide, şi 
nimeni nu va trece printr-însa. Că Domnul Dumnezeul lui Israil va intra printr- 
însa, şi va fi încuiată. Că Povăţuitorul acesta va şedea într-însa să mănânce 
pâine înaintea Domnului. Pe calea uşii pridvorului va intra, şi pe calea lui va 
ieşi. Şi m-a dus pe mine pe calea uşii sfintelor, cea dinspre miază-noapte, în 
preajma casei; şi am văzut, şi iată era plină de mărire casa Domnului. 


De la Pilde citire 
Cap. 9. Vers]. 


Înţelepciunea şi-a zidit eişi casă, şi a întărit şapte stâlpi. Junghiat-a jertfele sale 
şi a dres în paharul său vin, şi a gătit masa sa; trimis-a slugile sale să cheme cu 
înaltă strigare la pahar grăind: Cel ce este neînţelept să se abată la mine; şi celor 
ce le trebuieşte înţelepciunea le-a zis: Veniţi de mâncaţi pâinea mea, beţi vinul 
care am dres vouă. Lăsaţi neînţelepţia şi veţi fi vii. Şi căutaţi înţelepciunea ca să 
trăiţi, şi vă îndreptaţi mintea în cunoştinţă. Cel ce învaţă pe cei răi îşi ia lui-şi 
ocară; şi cel ce ceartă pe cel necredincios se ocărăşte pe sine; că certările 
necredinciosului sunt rănile lui. Nu mustra pe cei răi ca să nu te urască; învaţă 
pe cel înţelept şi te va iubi pe tine. Dă pricină înţeleptului, şi mai înţelept va fi; 
arată dreptului, şi va să adauge a primi. Începutul înţelepciunii este frica 
Domnului şi sfatul sfinților priceperea; iar a cunoaşte legea, este a gândului bun. 
Că în acest chip multă vreme vei petrece, şi se vor adăuga ţie anii vieţii. 


La Litie 
Stihirile, glasul al 3-lea: 
Sosit-a astăzi prea curată Fecioară, prea luminatul praznic al cinstitului tău 


acoperământ, ceea ce mai mult decât soarele luminezi pe poporul cel ce te măr- 
turiseşte cu credinţă, din curată inimă, adevărată Maică a lui Dumnezeu, şi cântă 


Fiului tău: Hristoase Dumnezeule! Pentru rugăciunile pururea Fecioarei, care 
curat şi fără stricăciune Te-a născut pe Tine, să nu dai moştenirea Ta vrăj- 
maşilor celor luptători, ci ca un Milostiv, mântuieşte în pace sufletele noastre. 
Glasul al 4-lea: Lauda cea după vrednicie, dorind a-ţi cânta, nu pot popoarele, 
Fiului tău, prea curată Stăpână; pentru că totdeauna foloseşti pe toţi credincioşii, 
şi-i acoperi cu cinstitul tău acoperământ, şi te rogi să se mântuiască toţi, cei ce 
cu credinţă te cinstesc pe tine curată şi adevărat de Dumnezeu Născătoare. 


Glasul al 2-lea: Pe cea fără de prihană Împărăteasa tuturor, pe prea curata Fe- 
cioară, adunându-ne astăzi credincioşii să fericim pe Maica lui Hristos Dumne- 
zeu; că pururea îşi întinde către Fiul său mâinile pentru noi, pe aceasta a văzut-o 
prea minunatul Andrei în văzduh acoperind pe popor cu prea cinstitul său 
acoperământ. Acesteia să-i strigăm şi noi cu umilință: Bucură-te, acoperămân- 
tule şi apărătoarea, şi mântuirea sufletelor noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
acelaşi glas 


Cugetul şi mintea curățindu-ne cu îngerii să prăznuim şi noi luminat, începând 
cântarea lui David; pruncii miresei Împăratului tuturor a lui Hristos Dumne- 
zeului nostru: Scoală-te, Doamne în odihna Ta, Tu şi sicriul sfințirii Tale! Căci 
înfrumusețându-o pe aceasta ca pe o cămară frumoasă, ai însoţit-o cetăţii Tale 
Stăpâne, ca să o chivernisească prin rugăciunile ei şi să o acopere de pizmaşii 
păgâni, cu stăpânitoare puterea Ta. 


La Stihoavnă 


Stihirile, glasul al 2-lea: 


Ca ceea ce eşti mai înaltă decât toate cele cereşti şi pământeşti, mai mărită decât 
heruvimii, şi mai cinstită, decât toată făptura; pe tine apărătoare şi acoperământ 
puternic te-a dăruit Hristos, neamului nostru, ca să acoperi şi să mântuieşti pe 
cei greşiţi, care aleargă către tine. Drept aceea, pe tine scăparea tuturor te lău- 
dăm Stăpână, şi prăznuim luminat cinstitul praznic al acoperământului tău, ru- 
gând pe Hristos să ne dăruiască nouă mare milă. 


Stih: Ascultă fiică şi vezi, şi pleacă urechea ta şi uită poporul tău şi casa Părin- 
telui tău. 


Glasul al S-lea: Să cântăm popoare luminat cântarea lui David, pruncii miresei 
Maicii lui Dumnezeu, a lui Hristos Împăratului tuturor: Stătut-a împărăteasa de- 
a dreapta Ta Stăpâne, cu haine de aur îmbrăcată şi prea înfrumuseţată, cu 
dumnezeieştile podoabe. Că pe aceasta, cea mai aleasă dintre femei, împodo- 


bindu-o mai mult decât pe toată lumea, bine a voit a Se naşte dintr-însa, pentru 
mila cea mare. Şi pe aceasta ajutătoare poporului său a dăruit-o, ca să izbăvea- 
scă şi să acopere de toate primejdiile pe robii săi, una cea binecuvântată. 


Stih: Feţei tale se vor ruga bogaţii poporului. 


Glasul al 7-lea: Munte mare eşti şi prea mărit, mai mult decât muntele Sinaiului, 
Născătoare de Dumnezeu; că acela nesuferind pogorârea măririi lui Dumnezeu, 
în chipuri şi în umbre, cu foc se aprindea, şi tunete şi fulgere acolo s-au făcut; 
iar tu tot Focul dumnezeiesc, pe Cuvântul lui Dumnezeu, în pântecele tău fără 
de ardere L-ai purtat, pe Cel ce pe toate le poartă cu voia. De aceea îndrăznire 
de Maică către Dânsul având, ajută Stăpână celor ce cu credință prăznuiesc 
cinstitul tău praznic, şi nu uita cercetându-i cu milostivire; căci ai luat de la 
Dumnezeu dar, ca să îndreptezi şi să acoperi pe robii tăi, turma cea numită cu 
numele lui Hristos. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
glasul al 2-lea 


Ca cu o coroană prea luminoasă, prea curată Născătoare de Dumnezeu, S-a 
îmbrăcat Biserica lui Dumnezeu, şi se luminează astăzi bucurându-se de cin- 
stitul tău acoperământ; şi cu taină dănţuieşte Stăpână, strigând ţie: Bucură-te, 
îmbrăcăminte cinstită, şi cunună a măririi lui Dumnezeu; Bucură-te uşa, săvâr- 
şirea măririi şi veşnica veselie! Bucură-te, adăpostirea, izbăvirea şi mântuirea 
noastră, a celor ce năzuim către tine. 


La binecuvântarea pâinilor 
Troparul, glasul al 4-lea: Astăzi poporul cel bine credincios, luminat prăznuim, 
umbriţi fiind prin venirea ta Maica lui Dumnezeu, şi căutând către prea cinstită 
icoana ta cu umilinţă, grăim: Acoperă-ne pe noi cu cinstitul tău acoperământ, şi 
ne scapă de tot răul, rugând pe Fiul tău Hristos Dumnezeul nostru, să mân- 
tuiască sufletele noastre. (de trei ori) 


La Utrenie 


La Dumnezeu este Domnul..., Troparul acoperământului, (de trei ori). 


După întâia Catismă, Sedealna, glasul al 3-lea: 


De dumnezeieştile străluciri ale oştilor îngereşti înconjurată fiind, şi cu cetele 
proorocilor şi ale apostolilor, cu cinste slujbe primind, ca o Maică a lui Dumne- 


zeu, cercetează-ne pe noi robii tăi, rugând pe Hristos Dumnezeul nostru, să ne 
dăruiască nouă mare milă. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
tot aceasta 


După a doua Catismă, Sedealna, glasul al 3-lea: 

Celor neputincioşi tărie, tu eşti cu adevărat prea curată Maica lui Dumnezeu; de 
aceea noi smeriţii prin tine ne înălțăm, de tine cea înaltă ne ţinem; tuturor tu eşti 
acoperământ, şi către Dumnezeu mijlocitoare. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
tot aceasta 


După Polieleu, Sedealna, glasul al 4-lea: 

Decât Chivotul cel de demult cu adevărat este mai cinstit prea curatul tău Omo- 
for, mai mult decât chihlimbarul luminându-se, nu prin materie, ci prin duhov- 
nicie; căci întins fiind de neîntinatele şi prea curatele tale mâini, fereşte cu 
milostivire pe cei ce cinstesc, bine înfrumusețatul praznic al acoperământului 


tău Stăpână; pe care adunându-ne, cu osârdie îl prăznuim. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
tot aceasta 


Apoi Antifonul întâi al glasului al 4-lea: 
Prochimen, glasul al 4-lea: Pomeni-voi numele tău în tot neamul şi neamul. 
Stih: Feţei tale se vor ruga bogaţii poporului. 


Toată suflarea... 
Sfânta Evanghelie de la Luca 


39. „Și în acele zile, sculându-se Maria, s-a dus în grabă în ţinutul muntos, 
într-o cetate a seminţiei lui luda. 

40. Şi a intrat în casa lui Zaharia şi a salutat pe Elisabeta. 

41. lar când a auzit Elisabeta salutarea Mariei, pruncul a săltat în pântecele 
ei şi Elisabeta s-a umplut de Duh Sfânt, 

42. Și cu glas mare a strigat şi a zis: Binecuvântată eşti tu între femei şi bine- 
cuvântat este rodul pântecelui tău. 


43. Și de unde mie aceasta, ca să vină la mine Maica Domnului meu? 

44. Că iată, cum veni la urechile mele glasul salutării tale, pruncul a săltat de 
bucurie în pântecele meu. 

45. Şi fericită este aceea care a crezut că se vor împlini cele spuse ei de la 
Domnul. 

46. Şi a zis Maria: Măreşte sufletul meu pe Domnul. 

47. Și s-a bucurat duhul meu de Dumnezeu, Mântuitorul meu, 

46. Că a căutat spre smerenia roabei Sale. Că, iată, de acum mă vor ferici 
toate neamurile. 

49. Că mi-a făcut mie mărire Cel Puternic şi sfânt este numele Lui. 

56. Şi a rămas Maria împreună cu ea ca la trei luni; şi s-a înapoiat la casa sa. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Și acum şi pururea şi în vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Apoi Stih: Miluieşte-mă Dumnezeule după marea mila Ta, şi după mulţimea 
îndurărilor Tale, curăţeşte fărădelegea mea. 


Și Stihira, glasul al 8-lea: Se bucură împreună cu noi toate tagmele minţilor mai 
înalte, şi toate cetele duhovniceşti împreună prăznuiesc; se bucură încă şi sufle- 
tele drepţilor, fiind privitoare vedeniei; şi văzând pe Împărăteasa şi Stăpâna tu- 
turor, cea mărită cu multe numiri de credincioşi, cu rugăciune întinzându-şi în 
văzduh cinstitele sale mâini, şi cerând împăcare lumii, regilor stăpânire şi întă- 
rire, şi mântuire sufletelor noastre. 


Slava, de la Vecernia cea mare. 
Canonul 
Irmosul de câte două ori, şi Troparele pe 12. 
Cântarea 1 
Irmos: Deschide-voi gura mea şi se va umple de Duhul şi cuvânt voi răspunde 


Impărătesei Maici. Şi mă voi arăta luminat prăznuind şi voi cânta minunile ei, 
bucurându-mă. 


Cu cetele Sfinţilor Ingeri, cu soboarele proorocilor, şi ale apostolilor în mare 
slavă, ca o Maică a lui Dumnezeu intrând astăzi în Biserică, te rogi pentru 
creştini, izbăvind de ispite şi de necazuri pe toţi, şi acoperindu-i cu mila ta. 


Moisi te-a numit cort, şi toiag al lui Aaron; că tu ai înflorit pe Hristos Pomul 
Vieţii, către care având îndrăznire roagă-te, pentru noi cei ce te cinstim pe tine 
Împărăteasă, să ne izbăvească de tot răul; ca să slăvim praznicul acope- 
rământului tău. 


Nu precum înaintea Chivotului de demult adunând David danţuri săltează; ci 
mai ales acum, cu cetele sfinților înaintea ta alergând în Biserică, credincioşii 


închinându-ne, strigăm: Roagă-te pentru poporul cel ce te cinsteşte ! Ca slăvind, 
cu cinste să prăznuim acoperământul tău. 


Te laudă Născătoare de Dumnezeu cetele îngereşti, şi te măresc patriarhii cu 
arhiereii, alergând înaintea feţei tale în Biserică. Deci precum atunci Sfântul 
Andrei te-a văzut, rugându-te pentru noi păcătoşii către Dumnezeu, aşa şi acum 
roagă-te, să miluiască pe poporul cel ce slăveşte praznicul acoperământului tău. 


Catavasie: Deschide-voi gura mea... 
Cântarea a 3-a 


Irmos: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i întru dumne- 
zeiască mărirea ta, cununilor măririi învrednicindu-i. 


Ceea ce ai răsărit Spicul cel dumnezeiesc cu adevărat, ca o holdă nearată, 
bucură-te masa cea însuflețită, care ai încăput Pâinea vieţii, bucură-te Stăpână, 
care eşti izvorul apei vieţii cel nedeşertat. 


Robii tăi Stăpână, în Biserica ta cu credinţă înainte stând, aşteptăm milele tale; 
cercetează smerenia noastră, şi scuteşte cu Sfântul tău acoperământ, pe con- 
ducători şi popor, de toată răutatea. 


Ghedeon mai înainte lână te-a închipuit; că spre tine ca nişte rouă Hristos 
Dumnezeu s-a pogorât, către care Născătoare de Dumnezeu roagă-te, ca să dea 
poporului nostru biruinţă asupra vrăjmaşilor, şi ca pe Madiami surpându-i, să 
prea mărească Sfântul tău praznic. 


Ceea ce eşti mult numită Fecioară, de prooroci mai înainte închipuită cu cinste, 
de aceia care acum cu îngerii îți slujesc; cu dânşii pentru noi către Dumnezeu te 
roagă, ca bucurându-ne toţi luminat, să prăznuim ziua Sfântului tău aco- 
perământ. 


Mai mult decât razele soarelui luminezi cu Omoforul tău cel ce străluceşte, 
Biserica şi poporul, şi goneşti întunericul păcatelor noastre cu cercetarea ta 
Născătoare de Dumnezeu, rugându-te pentru noi Fiului tău şi Dumnezeului 
nostru. 


Sedealna, glasul al 5-lea: 


Podobie: Pe Cuvântul Cel împreună fără de început cu Tatăl şi cu Duhul, carele 
S-a născut din Fecioară spre mântuirea noastră, să-L lăudăm, cre-dincioşii, şi să 


I ne închinăm; că bine a voit a Se sui cu trupul pe Cruce şi moarte a răbda şi a 
scula pe cei morţi, întru slăvită Invierea Sa. 


Ceea ce eşti folositoare caldă şi nebiruită, nădejdea cea încredinţată şi neru- 
şinată, zidule, acoperământul şi limanule celor ce năzuiesc la tine, pururea 
Fecioară curată, roagă cu îngerii pe Fiul tău şi Dumnezeu, să dea lumii împă- 
care, mântuire şi mare milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
tot aceasta 


Cântarea a 4-a 


Irmos: Cel ce şade în Slavă pe Scaunul Dumnezeirii, pe nor uşor a venit lisus 
Cel mai presus de Dumnezeire, prin palmă curată şi a mântuit pe cei ce strigă: 
Mărire, Hristoase, puterii Tale! 


În glasuri de cântări Fecioară, strigăm ţie, ceea ce eşti cu totul lăudată: Bucură- 
te munte gras şi închegat cu Duhul, Bucură-te sfeşnic şi năstrapa ceea ce porți 
mana, care îndulceşte simţurile tuturor credincioşilor. 


Mai mult decât Chivotul lui Aaron, pe tine toată Dumnezeu te-a sfințit, cu 
Duhul Sfânt Născătoare de Dumnezeu; şi îngerilor a poruncit să slujească ţie. 
Cu care roagă-te pentru cetate, şi pentru popoarele care măresc cinstitul tău pra- 
ZNIC. 


Vino acum cu slavă multă, în Biserica ta Născătoare de Dumnezeu, cu soboarele 
tuturor sfinţilor; precum te-a văzut în văzduh, oarecând Sfântul Andrei rugându- 
te pentru creştini; şi ne dăruieşte nouă mila ta. 


Intăreşte Stăpână pe conducătorii noştrii cei ce te cinstesc pe tine, contra 
vrăjmaşilor celor potrivnici, ca pe David asupra lui Goliat; ca veselindu-ne să 
strigăm ţie: Bucură-te, acoperământul cel sfânt şi apărarea ţării noastre! 


La tine Doamnă cădem cu credinţă, şi închinându-ne, cu mulțumită îți strigăm: 
Bucură-te, Fecioară de Dumnezeu dăruită, acoperământul şi îngrădirea noastră 
şi ajutătoarea celor ce sunt în primejdii; mântuieşte-ne pe noi cei ce scăpăm la 
tine, căci spre tine nădăjduim. 


Cântarea a 5-a 


Irmos: Spăimântatu-s-au toate de dumnezeiască mărirea ta, că tu, Fecioară ne- 
ispitită de nuntă, ai avut în pântece pe Dumnezeu cel peste toate şi ai născut Fiu 
pe Cel fără de ani, cel ce dăruieşte pace tuturor celor ce te laudă pe tine. 


Pat de demult Solomon te-a închipuit, şi cămară a Cerescului Împărat, încon- 
jurată de Serafimi; care pentru tine s-a zis aceasta Născătoare de Dumnezeu. 
Drept aceea, acum te rugăm, Maica lui Dumnezeu cea prea sfântă: Acoperă-ne 
pe noi de toate primejdiile. 


Ție mai-marii îngerilor, şi cinstiţii prooroci cu apostolii, ca ceea ce eşti Maică a 
lui Dumnezeu, cu cinste îți slujesc, văzându-te aducând rugăciuni pentru lume, 
şi cererile tale ascultându-le Domnul. Mântuieşte cetatea şi poporul care se 
nădăjduieşte spre tine. 


Marele între prooroci Isaia a proorocit de tine, că pe Dumnezeu vei naşte fără de 
ispită de nuntă; şi tu prea curată Marie te-ai făcut, mai sfântă decât toți, că pe 
Dumnezeu în pântece şi pe mâini L-ai purtat. Căruia pentru noi roagă-te, 
umbrind cu acoperământul tău pe cei ce cu credinţă te mărim. 


Cu duhovniceşti aripi zburând tainic soboarele sfinţilor, au venit să-ţi slujească 
ție Născătoare de Dumnezeu, văzându-te pe norul cel uşor al măririi, rugându-te 
Mântuitorului Hristos să dea biruință conducătorilor contra celor ce se oştesc 
asupra noastră. 


Cântarea a 6-a 


Irmos: Inţelepţii lui Dumnezeu, care faceţi acest praznic dumnezeiesc şi cu 
totul cinstit al Maicii lui Dumnezeu, veniți să batem din palme, mărind pe 
Hristos, cel ce S-a născut dintr-însa. 


Preoţii cei de Dumnezeu înțelepțiți, stând înainte în Biserica ta cu poporul cel 
bine credincios, aşteaptă milele tale Născătoare de Dumnezeu. Schimbă spre 
bucurie scârba noastră; tu care ai născut bucuria ce a iertat păcatele tuturor 
oamenilor. 


Ție tot pământul îţi aduce daruri, ca împărătesei Maicii lui Dumnezeu; împărații 
şi domnii ţi se închină şi toate popoarele se veselesc, apărați fiind de toată 
răutatea cu rugăciunile tale Născătoare de Dumnezeu. 


Munte mare Daniil mai-nainte te-a însemnat, că din tine fără de sămânță S-a 
născut Hristos, a risipit toată înşelăciunea drăcească, şi a umplut tot pământul de 
credinţa Sa; către care roagă-te Născătoare de Dumnezeu, pentru noi cei ce 
cinstim praznicul acoperământului tău. 


Ingerescul glas strigăm ție prea curată: Bucură-te, scaunul lui Dumnezeu, pe 
care lezechiel a văzut pe Domnul în asemănare omenească, purtat de heruvimi. 
Cu care roagă-te pentru noi Născătoare de Dumnezeu, să mântuiască sufletele 
noastre. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de 
veci. 


Fecioara astăzi, înainte stă în Biserică, şi cu cetele sfinţilor, nevăzut se roagă lui 
Dumnezeu. Îngerii cu ierarhii se închină şi apostolii cu proorocii dănţuiesc; că 
pentru noi roagă Născătoarea de Dumnezeu pe Dumnezeu cel mai-nainte de 
veci. 


Icos: Veniţi popoarelor să ne îndulcim de aceste prea mărite minuni; că prin 
aceasta Adam din stricăciune s-a mântuit, fiind aceasta Chivot nu de Noe, ci de 
Dumnezeu făcut. De demult n-a putut Moisi să vadă pe Dumnezeu în rugul cel 
înfocat; iar acum pe Cel ce dintru dânsa S-a născut, tot pământul îl ştie Fiu al lui 
Dumnezeu; către care Maica Sa pentru noi se roagă. Drept aceasta noi o prea 
mărim astăzi, ca pe Maica lui Dumnezeu; că pentru noi roagă Născătoarea de 
Dumnezeu, pe Dumnezeu cel mai înainte de veci. 


Sinaxar 


În această zi prăznuim pomenirea acoperământului PreaSfintei Stăpânei 
noastre de Dumnezeu Născătoarei şi pururea Fecioarei Maria. 


Trebuie să ştim că acest praznic a început a se prăznui pentru o pricină ca 
aceasta: În zilele împăratului Leon cel înţelept în Constantinopol, spre o 
Duminică, făcându-se privighere de toată noaptea în Sfânta Biserică Vlaherna a 
PreaSfintei Născătoarei de Dumnezeu, în întâia zi a lunii octombrie, şi mulţimea 
poporului înainte stând, ca la patru ceasuri de noapte fiind, Sfântul Andrei cel 
nebun pentru Hristos, şi-a ridicat ochii în sus, împreună cu ucenicul său fericitul 
Epifanie, şi au văzut pe Împărăteasa Cerului pe acoperitoarea a toată lumea, pe 
PreaSfânta Fecioară Născătoarea de Dumnezeu, stând în văzduh şi rugându-se, 
strălucind cu lumină, şi acoperind pe popor cu cinstitul său omofor, înconjurată 
de oşti cereşti şi de mulțime de sfinţi, care stau în haine albe cu cucernicie îm- 
prejurul ei; din care doi erau mai aleşi, Sfântul Ioan Înaintemergătorul şi 
evanghelistul loan. 


Iar cele cu umilinţă graiuri ale rugăciunii ei către iubitul său Fiu, şi Dumnezeul 
nostru lisus Hristos, acestea s-au auzit: 


Deci ştiind şi noi pe solitoarea şi acoperitoarea noastră, să năzuim către dânsa 
cu umilinţă strigând: Acoperă-ne pe noi cu acoperământul tău, Preasfântă Fe- 
cioară, în ziua răutăților noastre; acoperă-ne în toate zilele noastre, iar mai ales 
în ziua cea rea când sufletul de trup se va despărţi de faţă să ne stai în ajutor, şi 
să ne acoperi pe noi de duhurile cele rele din văzduh, cele de sub Cer, şi în ziua 
înfricoşatei judecăţi, să ne acoperi pe noi în ascunsul acoperământului tău. 


Cu ale acesteia prea puternice şi bine primite rugăciuni, şi cu ale tuturor Sfin- 
ților Tăi, Dumnezeule miluieşte-ne şi ne mântuieşte pe noi, Amin. 


Cântarea a 7-a 
Irmos: N-au slujit făpturii cugetătorii de Dumnezeu, fără numai Făcătorului; ci, 


groaza focului bărbăteşte călcând-o, se bucurau cântând: Prea lăudate Doamne 
al părinţilor şi Dumnezeule, bine eşti cuvântat. 


Neînsemnată de mulți prooroci, şi neştiută ai fost Fecioară de îngerii cereşti care 
slujesc lui Dumnezeu; iar acum toți te ştim Născătoare de Dumnezeu şi toți 
simţim nevoia de ajutorul şi sprijineala ta, ceea ce eşti binecuvântată. 


Munte eşti închegat cu Duhul, pe care l-a văzut Avacum, şi izvorăşti credin- 
cioşilor dulceaţă de vindecări, Născătoare de Dumnezeu Fecioară; vindecă-ne şi 
pe noi, cei ce strigăm Fiului tău: Binecuvântat eşti Dumnezeul părinţilor noştri. 


Cel ce a plecat cerurile şi în tine Fecioară S-a sălăşluit, acum caută spre rugă- 
ciunea ta Născătoare de Dumnezeu curată, şi împlineşte cererea ta împărăteasă; 
Acestuia pentru noi cu osârdie roagă-te, căci spre tine nădăjduim, ceea ce eşti 
binecuvântată. 


Făcătorule şi Mântuitorule al nostru, Hristoase Dumnezeule, primeşte rugă- 
ciunea Maicii Tale, care o aduce Ție pentru noi păcătoşii; ca bucurându-ne, să 
strigăm: Prea lăudate Doamne al părinților noştri şi Dumnezeule, bine eşti cu- 
vântat. 


Cântarea a 8-a 


Irmos: Pe tinerii cei bine credincioşi în cuptor, naşterea Născătoarei de Dumne- 
zeu i-a mântuit; atunci fiind închipuită, iar acum lucrată; pe toată lumea ridică 
să-ţi cânte ţie: pe Domnul, lucrurile, lăudaţi-L şi-L prea înălţaţi întu toţi vecii. 


Cu Cetele îngerilor Stăpână, cu cinstiții şi măriţii prooroci, cu apostolii şi cu 
Sfinţii mucenici, şi cu arhierei, te rogi lui Dumnezeu pentru noi păcătoşii, care 
slăvim în pământul nostru praznicul acoperământului tău. 


Surpă mândria, întărâtările, şi sfaturile celor nedrepţi; pe cei ce încep războaie 
pierde-i, o Maică a lui Dumnezeu, împărăteasă cu totul cinstită! Înalţă cornul 
evlavioşilor noştri conducători! Ca slăvind praznicul tău prea curată Născătoare 
de Dumnezeu Fecioară, să strigăm: Pe Domnul cântaţi-L lucrurile, şi-L prea 
înălţaţi în toţi vecii. 


Cu gura şi cu sufletul, cu inimile arzând, aducându-ţi cântare cu credință ne 
închinăm prea curatului tău omofor, Maica lui Dumnezeu prea binecuvântată; 
miluieşte-ne pe noi cei ce ne rugăm ţie, pe Domnul cântăm, şi-L prea înălțăm 
întru toţi vecii. 


De multe păcate fiind îngreuiat, nu mă pricep să scriu după vrednicie laude aco- 
perământului tău Născătoare de Dumnezeu; ci tu o Maică a lui Dumnezeu, 
înfrumuseţează-ți praznicul tău cu minuni; ca toţi bucurându-ne să cântăm pe 
Domnul, şi să-L prea înălțăm întru toţi vecii. 


Cântarea a 9-a 


Irmos: Tot neamul pământesc să salte, cu Duhul fiind luminat şi să prăznuiască 
firea minţilor celor fără de trup, cinstind sfinţita prăznuire a Maicii lui Dumne- 
zeu şi să strige: Bucură-te, prea fericită Născătoare de Dumnezeu, curată, puru- 
rea Fecioară. 


Înalte Împărate, cel ce şezi împreună cu Tatăl şi eşti cântat de serafimi, caută 
spre rugăciunea cea de Maică, care ţi se aduce pentru noi, şi curăţeşte păcatele 
noastre. Mântuieşte ţara noastră şi pe popor îl înmulțește; dăruieşte condu- 
cătorilor sănătate trupului şi biruinţă asupra vrăjmaşilor, pentru rugăciunile 
Maicii Tale care Te-a născut. 


Îngerescul glas îţi strigăm ţie Fecioară de Dumnezeu aleasă: Bucură-te, ceea ce 
pe Adam iarăşi l-a băgat în Rai; bucură-te ceea ce goneşti dracii cu numele tău; 
bucură-te, nădejdea creştinilor; bucură-te, sfințirea sufletelor; bucură-te, păzi- 
toarea neamului nostru. 

Pomeneşte-ne pe noi în rugăciunile tale, Doamnă Fecioară Născătoare de 
Dumnezeu, ca să nu pierim pentru mulţimea păcatelor noastre. Acoperă-ne pe 


noi de toată răutatea, şi de cumplitele ispite; căci spre tine nădăjduim, şi cinstind 
praznicul acoperământului tău, pe tine te mărim. 


Dar ai luat ca o Maică a lui Dumnezeu, a vindeca neputinţele tuturor creştinilor, 
a-l izbăvi din primejdii, a le ierta păcatele, a-i mântui din robie şi de toate 
nevoile. Nu ne trece cu vederea dar nici pe noi Doamnă; că ştii cele ce ne 
trebuiesc, spre sănătatea trupurilor şi mântuirea sufletelor. 


Luminânda 
Podobie: Femei auziţi... 


O, Preasfântă Doamnă Fecioară, Născătoare de Dumnezeu, acoperă-ne pe noi cu 
minunatul tău omofor, păzind pe conducători şi popor de toată răutatea; tu pe 
care minunatul Andrei, te-a văzut în Biserica Vlahernei rugându-te; trimite-ne şi 
acum Doamnă mila ta cea mare. (de trei ori.) 


La Laude 
Stihirile pe 4, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară 
către Cer mormântul se face; veseleşte-te Ghetsimani, a Născătoarei de Dumne- 
zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, cel ce dă lumii prin tine mare milă. 


Spre tine cădem Doamnă, şi cu umilință închinându-ne ne rugăm: Bucură-te de 
Dumnezeu fericită Stăpână, ceea ce eşti mult numită Fecioară şi de prooroci 
mai-nainte închipuită cu cinste; că în tine ca o rouă Hristos Dumnezeu pogo- 
rându-Se, ai născut neispitită de nuntă curată, şi pe mâini ai purtat pe Făcătorul 
tuturor şi Domnul. Acestuia pentru noi acum roagă-te, să se miluiască sufletele 
noastre. (de două ori). 


Pe tine te cântă Fecioară Născătoare de Dumnezeu, cetele îngerilor, te laudă 
patriarhii cu arhiereii, şi sfinții apostoli ca Maicii lui Dumnezeu cu cinste îţi 
slujesc, văzându-te făcând rugăciune către Mântuitorul pentru lume. Nu înceta a 
te ruga şi acum o Maică! Pentru cetatea şi poporul care te măreşte cu credinţă, şi 
cinstesc praznicul acoperământului tău. 


Mai mult decât chivotul lui Aaron, pe tine toată Dumnezeu te-a sfinţit cu Duhul 
Sfânt, Născătoare de Dumnezeu; şi mai mult decât razele soarelui luminezi 
Biserica şi poporul cu strălucitor omoforul tău; şi goneşti întunericul păcatelor 


noastre, şi izbăveşti din primejdii şi din necazuri, pe cei ce cu credinţă cinstesc 
praznicul sfântului tău acoperământ. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 6-lea 


Precum te-a văzut atunci prea minunatul Andrei în văzduh, cu mulțimile Arhan- 
ghelilor, cu apostolii, cu proorocii şi cu mulțimile mucenicilor, rugându-te 
Stăpână Fiului tău şi Dumnezeului nostru, pentru cetate şi pentru popor şi 
acoperindu-i, cu cinstitul tău acoperământ, nu lipsi şi acum prea curată a mântui 
aleasa moştenire a Fiului tău, mijlocind iertare de păcate celor ce prăznuiesc 
prea cinstitul tău praznic al acoperământului tău, ceea ce eşti întru-tot lăudată. 


Doxologia mare, Ecteniile şi Otpustul. 


Cade-se a şti: Că de se va întâmpla praznicul Acoperământului Preasfintei Năs- 
cătoarei de Dumnezeu, în orice zi a săptămânii, afară de Duminică, şi va voi 
cineva să cânte slujba Sfântului apostol Anania, împreună cu a acoperământului, 
şi a cuviosului Roman, să o cânte aşa: 


La Vecernia mică, Stihirile Acoperământului pe 4, glasul 1, însuşi glasnice 
Slavă..., Şi acum..., glasul al 6-lea: Veniţi soboarele cele iubitoare... La sti- 
hoavnă, Stihirile glasul al 2-lea: Casa Eufratului...; Slavă..., Şi acum..., glasul al 
3-lea: Veniţi toţi iubitorii de... Acum slobozeşte...; şi după Tatăl nostru..., Tro- 
parul acoperământul, Ectenia mică, şi otpustul. 


La Vecernia cea mare, cântăm: Fericit bărbatul..., starea întâia. La Doamne 
strigat-am..., punem Stihirile pe 10, şi cântăm 4 Stihiri ale Acoperământului, trei 
ale apostolului şi trei ale lui Roman. Slavă... a apostolului, Şi acum..., a Aco- 
perământului. Ieşire (vohod) Prochimenul zilei, şi citirile Acoperământului. 
Ecteniile obişnuite. 


La Litie, Stihirile Acoperământului. Glas 3, Slavă..., a apostolului, Şi acum..., a 
Acoperământului. 


La Stihoavnă, Stihirile Acoperământului. Glas 2, samoglasnice. Slavă..., a 
cuviosului, Şi acum..., a Acoperământului. La binecuvântarea pâinilor, Troparul 
Acoperământului de trei ori: Fie numele Domnului binecuvântat... de trei ori cu 
cântare, şi Bine voi cuvânta pe Domnul... 


La Utrenie, La Dumnezeu este Domnul..., Troparul Acoperământului. Apoi al 
apostolului, Slavă... al cuviosului, Şi acum... al Acoperământului. Şi obişnuitele 
Catisme. După catisme, sedelnele Acoperământului. Şi citire. Poleleul cu 


Mărimurile lui, şi Sedealna Acoperământului. de două ori. Antifonul glasului, 4, 
Prochimenul glas 4: Pomeni-voi numele tău... Stih: Feţei tale se vor ruga... 
Toată suflarea să laude pe Domnul... Evanghelia lui Luca, În zilele acelea 
sculându-se Maria... Psalmul 50, Slavă... Pentru rugăciunile Născătoarei de 
Dumnezeu...; Şi acum... tot aceea, şi Stihira, glas 8: Astăzi se bucură împreună 
cu noi... Canonul Acoperământului cu Irmosul pe 6, al apostolului pe 4, şi al 
cuviosului pe 4. Catavasiile: Deschide-voi gura mea... După a treia Cântare 
Condacul apostolului, şi al cuviosului, şi Sedealna apostolului: Slava, a 
cuviosului Și acum..., a Acoperământului. După a 6-a Cântare, Condacul şi 
Icosul Acoperământului. Şi Prologul; după a 9-a Cântare Luminânda Acope- 
rământului. Slavă... a apostolului, Şi acum..., a Acoperământului. 


La Laude Stihirile Acoperământului. pe 4, Slavă..., a apostolului, Şi acum..., a 
Acoperământului. Doxologia cea mare. După Sfinte Dumnezeule... Troparul 
apostolului, Slavă..., al Cuviosului, Şi acum..., al Acoperământului.; Ecteniile, şi 
otpustul. La Ceasuri, întâi zicem Troparul Acoperământului. lar Troparele 
sfinților le schimbăm. lar condacul zicem al acoperământului la toate Ceasurile. 


La Liturghie, Fericirile din Canonul Născătoarei, Cântarea 3, pe 4 şi ale apo- 
stolului, din Cântarea 6, pe 4. După leşire, Troparul Acoperământului. al 
apostolului, şi al cuviosului. Apoi Condacul apostolului, Slavă..., al cuviosului, 
Şi acum..., al Acoperământului. Apostolul Născătoarei, şi al apostolului: Evan- 


ghelia tot aşa. Chinonicul, Paharul mântuirii voi lua... şi În tot pământul...; iar 
Apostolul şi Evanghelia rândului, le cetim în altă zi mai înainte. 


Cade-se a şti: 


Că de se va întâmpla praznicul cinstitului acoperământ, şi a Sfântului apostol 
Anania, Duminică: Sâmbătă seara, la Vecernia mică, la Doamne strigat-am..., 
Stihirile Învierii pe 4. Slavă..., Şi acum... a Acoperământului. La Stihoavnă, o 
Stihiră a Învierii şi ale Acoperământului. Stihoavna Vecerniei mari, cu Stihurile 
ei. Slavă..., ŞI acum..., a Acoperământului. Cea de la Vecernia mică. Acum 
slobozeşte... Şi după Sfinte Dumnezeule... Troparul Învierii, Slavă..., Şi acum .. 
al Acoperământului. Ectenia mică şi Otpustul. La Vecernia mare, La Doamne 
strigat-am.... Stihirile Învierii 4, ale Acoperământului. Trei şi trei ale 
apostolului. Slavă..., a Acoperământului. Şi acum... a Născătoarei glasului. 
Citirile trei. La Litie, Stihirile Acoperământului. Slavă... a apostolului, Și 
acum..., a Acoperământului. 


La Stihoavnă: Stihirile Învierii, Slavă... a apostolului, Şi acum..., a Aco- 
perământului. La binecuvântarea pâinilor, Troparul Acoperământului. de trei 
ori. lar dacă nu este priveghere, zicem Troparul Învierii. Slavă... al apo-stolului, 
Și acum..., al Acoperământului. 


La Utrenie, la Dumnezeu, este Domnul..., Troparul Învierii de două ori, Slavă..., 
a apostolului, Şi acum..., al Acoperământului. După Catisme, Sedelnele Învierii 
cu ale Născătoarei lor. Apoi Poleleul cu obişnuitele Mărimuri, şi Troparele 
Învierii: Soborul îngeresc..., Ipacoi al glasului, şi Sedelnele Acoperământului. 
Toate. Apoi Antifoanele, şi Prochimenul glasului: Evanghelia Învierii, Învierea 
lui Hristos..., Psalmul 50, şi celelalte după rânduială. Canonul Învierii, cu 
Irmosul pe 4, al Acoperământului. pe 6, şi al apostolului pe 4. Catavasie: 
Deschide voi gura mea... După a treia Cântare, Condacul Acoperământului. Şi 
al apostolului; Slavă..., Şi acum..., al Acoperământului. După a 6 Cântare, 
Condacul şi Icosul Învierii La a 9-a Cântare cântăm: Ceea ce eşti mai cinstită... 
Luminânda Învierii, Slavă..., a apostolului. Şi acum..., a Acoperământului. 


La Laude, Stihirile Învierii 4, şi patru ale Acoperământului. cu cea de la Slavă..., 
cu Stihurile Acoperământului. Cele de seară..., Slavă... : Stihira Evangheliei, Şi 
acum...: Prea binecuvântată eşti.. Doxologia mare. După Sfinte Dumnezeule..., 
Troparul Învierii numai, apoi Ecteniile şi Otpustul. La Ceasuri Troparul Învierii, 
Slavă... al Acoperământului. Şi acum..., al Născătoarei Ceasului. După Tatăl 
nostru..., Condacul Învierii şi al Acoperământului. Schimbându-le. 


La Liturghie: Fericirile glasului pe 4, ale Acoperământului. Cântarea 3 pe 4, ale 
apostolului, Cântarea 6, pe 4. După Ieşire, Troparul Invierii, al Acope- 
rământului. Şi al apostolului; apoi Condacul Invierii, Slavă..., al apostolului, Şi 


acum..., al Acoperământului. Apostolul, Evanghelia şi Chinonicul, mai întâi ale 
Invierii şi apoi ale Născătoare: de Dumnezeu. 


Vezi: Slujba cuviosului Roman se lasă, şi se cântă la Pavecerniţă. 


Canon de rugăciune la praznicul Acoperământului Maicii Domnului 


Troparul Acoperământului Maicii Domnului, glasul al 4-lea: Astăzi, poporul 
cel bine credincios, luminat prăznuim, umbriţi fiind prin venirea ta, Maica lui 
Dumnezeu şi căutând către prea cinstită icoana ta, cu umilinţă grăim: acoperă- 
ne pe noi cu cinstitul tău acoperământ şi ne scapă de tot răul, rugând pe Fiul tău, 
Hristos Dumnezeul nostru, să mântuiască sufletele noastre. 


Cântarea 1 

Irmos: Deschide-voi gura mea şi se va umple de Duhul şi cuvânt voi răspunde 
Impărătesei Maici. Şi mă voi arăta luminat prăznuind şi voi cânta minunile ei, 
bucurându-mă. 

Stih: Preasfântă Născătoare de Dumnezeu, miluieşte-ne pe noi. 

Cu Cetele sfinţilor îngeri, cu soboarele proorocilor şi ale apostolilor, întru mare 
slavă, ca o Maică a lui Dumnezeu intrând astăzi în Biserică, te rogi pentru cre- 


ştini, izbăvind de ispite şi de necazuri pe toţi şi îi acoperi cu mila ta. 


Stih: Preasfântă Născătoare de Dumnezeu, miluieşte-ne pe noi. 


Moise te-a numit cort şi toiag al lui Aaron; că tu ai înflorit pe Hristos, Pomul 
vieţii, către care având îndrăznire, roagă-te pentru noi cei ce te cinstim pe tine, 
Impărăteasă, să ne izbăvească de tot răul; ca să slăvim praznicul acoperămân- 
tului tău. 


Stih: Preasfântă Născătoare de Dumnezeu, miluieşte-ne pe noi. 


Nu precum înaintea Chivotului, de demult adunând David dansuri, saltă; ci, mai 
ales acum, cu cetele Sfinţilor, înaintea ta alergând în Biserică, credincioşii, în- 
chinându-ne, strigăm: roagă-te pentru poporul cel ce te cinsteşte! Ca, slăvind, cu 
cinste să prăznuim acoperământul tău. 


Stih: Preasfântă Născătoare de Dumnezeu, miluieşte-ne pe noi. 


Te laudă Născătoare de Dumnezeu Cetele îngereşti şi te măresc patriarhii cu 
arhiereii, alergând înaintea feţei tale în Biserică. Deci, precum atunci Sfântul 
Andrei te-a văzut, rugându-te pentru noi păcătoşii către Dumnezeu, aşa şi acum 
roagă-te să miluiască pe poporul cel ce slăveşte praznicul acoperământului tău. 


Catavasia: Deschide-voi gura mea şi se va umplea de Duhul şi cuvânt răs- 
punde-voi Împărătesei Maici şi mă voi arăta luminat prăznuind şi voi cânta mi- 
nunile ei, bucurându-mă. 

Cântarea a 3-a 

Irmos: Pe ai tăi cântăreţi, Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească, întăreşte-i întru dumneze- 
iască mărirea ta, cununilor măririi învrednicindu-i. 

Stih: Preasfântă Născătoare de Dumnezeu, miluieşte-ne pe noi. 

Ceea ce ai răsărit pe Spicul cel dumnezeiesc cu adevărat, ca o holdă nearată; 
Bucură-te, masa cea însufleţită, care ai încăput Pâinea vieţii; Bucură-te Stăpână, 


care eşti izvorul Apei vieţii cel nedeşertat. 


Stih: Preasfântă Născătoare de Dumnezeu, miluieşte-ne pe noi. 


Robii tăi, Stăpână, în Biserica ta cu credinţă înainte stând, aşteptăm milele tale; 
cercetează smerenia noastră şi apără, cu sfântul tău acoperământ, pe întregul po- 
por de toată răutatea. 


Stih: Preasfântă Născătoare de Dumnezeu, miluieşte-ne pe noi. 


Ghedeon mai înainte lână te-a închipuit; că spre tine ca o rouă Hristos Dumne- 
zeu S-a pogorât. Către care, Născătoare de Dumnezeu, roagă-te, ca să dea po- 
porului nostru biruinţă asupra vrăjmaşilor şi ca pe madianiţi surpându-i, să prea 
mărească Sfântul tău praznic. 


Stih: Preasfântă Născătoare de Dumnezeu, miluieşte-ne pe noi. 


Ceea ce eşti mult numită Fecioară, de prooroci mai înainte închipuită cu cinste, 
de aceia care acum cu îngerii îţi slujesc; cu dânşii pentru noi către Dumnezeu te 
roagă ca, bucurându-ne toţi luminat, să prăznuim ziua sfântului tău acoperă- 
mânt. 


Stih: Preasfântă Născătoare de Dumnezeu, miluieşte-ne pe noi. 

Mai mult decât razele soarelui, luminezi cu omoforul tău, cel ce străluceşte, Bi- 
serica şi poporul şi goneşti întunericul păcatelor noastre cu cercetarea ta, Năs- 
cătoare de Dumnezeu, rugându-te pentru noi Fiului tău şi Dumnezeului nostru. 
Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumneze- 
iască mărirea ta, de cununile măririi învrednicindu-i. 

Cântarea a 4-a 

Irmos: Cel ce şade în slavă pe scaunul Dumnezeirii, pe nor uşor a venit lisus 
cel mai presus de Dumnezeire, prin palmă curată şi a mântuit pe cei ce strigă: 


Mărire, Hristoase, puterii Tale! 


Stih: Preasfântă Născătoare de Dumnezeu, miluieşte-ne pe noi. 


În glasuri de cântări, Fecioară, strigăm ţie, ceea ce eşti cu totul lăudată: Bucură- 
te, munte gras şi închegat cu Duhul; Bucură-te, sfeşnic şi năstrapa care porți 
mana, ce îndulceşte simţurile tuturor credincioşilor. 


Stih: Preasfântă Născătoare de Dumnezeu, miluieşte-ne pe noi. 

Mai mult decât Chivotul lui Aaron, pe tine toată, Dumnezeu te-a sfințit cu Du- 
hul Sfânt, Născătoare de Dumnezeu şi îngerilor a poruncit să slujească ţie. Cu 
care roagă-te pentru cetate şi pentru popoarele care măresc cinstitul tău praznic. 
Stih: Preasfântă Născătoare de Dumnezeu, miluieşte-ne pe noi. 

Vino acum cu slavă multă în Biserica ta, Născătoare de Dumnezeu, cu soboa- 
rele tuturor Sfinţilor, precum te-a văzut în văzduh oarecând Sfântul Andrei, ru- 


gându-te pentru creştini şi ne dăruieşte nouă mila ta. 


Stih: Preasfântă Născătoare de Dumnezeu, miluieşte-ne pe noi. 


Întăreşte, Stăpână pe poporul nostru, cel ce te cinsteşte pe tine, contra vrăjma- 
şilor celor potrivnici, ca pe David asupra lui Goliat; ca, veselindu-ne, să strigăm 
ție: Bucură-te acoperământul cel sfânt şi apărarea ţării noastre! 


Stih: Preasfântă Născătoare de Dumnezeu, miluieşte-ne pe noi. 


La tine, Doamnă cădem cu credinţă şi închinându-ne, cu mulţumită îți strigăm: 
Bucură-te, Fecioară de Dumnezeu dăruită, acoperământul şi îngrădirea noastră 
şi ajutătoarea celor ce sunt în primejdii; miluieşte-ne pe noi, cei ce scăpăm la ti- 
ne, căci spre tine nădăjduim. 


Catavasie: Sfatul cel neurmat şi dumnezeiesc al Intrupării Tale, celei de sus, 
celei din Fecioară, proorocul Avacum avându-l în minte, a strigat: Slavă puterii 
Tale, Doamne. 

Cântarea a 5-a 

Irmos: Spăimântatu-s-au toate de dumnezeiască mărirea ta, că tu, Fecioară ne- 
ispitită de nuntă, ai avut în pântece pe Dumnezeu cel peste toate şi ai născut Fiu 


pe Cel fără de ani, cel ce dăruieşte pace tuturor celor ce te laudă pe tine. 


Stih: Preasfântă Născătoare de Dumnezeu, miluieşte-ne pe noi. 


Pat te-a închipuit de demult Solomon şi cămară a Cerescului Împărat, încon- 
jurată de Serafimi, care pentru tine s-a zis aceasta Născătoare de Dumnezeu. 
Drept aceea, acum te rugăm, Maica lui Dumnezeu cea Preasfântă: acoperă-ne pe 
noi de toate primejdiile. 


Stih: Preasfântă Născătoare de Dumnezeu, miluieşte-ne pe noi. 


Ție mai marii îngerilor şi cinstiții prooroci cu apostolii, ca una care eşti Maică a 
lui Dumnezeu, cu cinste îţi slujesc, văzându-te aducând rugăciuni pentru lume şi 
cererile tale le ascultă Domnul. Miluieşte cetatea şi poporul, care nădăjduiesc 
spre tine. 


Stih: Preasfântă Născătoare de Dumnezeu, miluieşte-ne pe noi. 

Marele între prooroci, Isaia a proorocit de tine, că pe Dumnezeu vei naşte fără 
de ispită de nuntă şi tu, prea curată Marie, te-ai făcut mai sfântă decât toţi, că pe 
Dumnezeu în pântece şi pe mâini L-ai purtat. Căruia pentru noi roagă-te, um- 


brind cu acoperământul tău pe cei ce cu credinţă te mărim. 


Stih: Preasfântă Născătoare de Dumnezeu, miluieşte-ne pe noi. 


Cu duhovniceşti aripi zburând tainic soboarele Sfinţilor, au venit să-ţi slujească 
ție Născătoare de Dumnezeu, văzându-te pe norul cel uşor al măririi, rugându- 
te Mântuitorului Hristos să dea biruinţă poporului asupra celor ce se oştesc îm- 
potriva noastră. 


Catavasia: Spăimântatu-s-au toate de Dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut 
Fiu pe Cel fără de ani, cel ce dăruieşte pace tuturor celor ce te laudă pe tine. 


Cântarea a 6-a 


Irmos: Inţelepţii lui Dumnezeu, care faceţi acest praznic dumnezeiesc şi cu to- 
tul cinstit al Maicii lui Dumnezeu, veniţi să batem din palme, mărind pe Hristos, 
cel ce S-a născut dintr-însa. 


Stih: Preasfântă Născătoare de Dumnezeu, miluieşte-ne pe noi. 


Preoţii cei de Dumnezeu înţelepţiţi, stând înainte în Biserica ta, cu poporul cel 
bine credincios, aşteaptă milele tale Născătoare de Dumnezeu. Schimbă spre bu- 
curie întristarea noastră, tu care ai născut Bucuria ce a iertat păcatele tuturor 
oamenilor. 


Stih: Preasfântă Născătoare de Dumnezeu, miluieşte-ne pe noi. 

Ție tot pământul îți aduce daruri ca Impărătesei Maicii lui Dumnezeu; împărații 
şi domnii ţi se închină şi toate popoarele se veselesc, apăraţi fiind de toată rău- 
tatea cu rugăciunile tale, Născătoare de Dumnezeu. 

Stih: Preasfântă Născătoare de Dumnezeu, miluieşte-ne pe noi. 

Munte mare te-a însemnat Daniel mai înainte, că din tine fără de sămânță S-a 
născut Hristos, a risipit toată înşelăciunea diavolească şi a umplut tot pământul 
de credinţa Sa; către care roagă-te, Născătoare de Dumnezeu, pentru noi, cei ce 


cinstim praznicul acoperământului tău. 


Stih: Preasfântă Născătoare de Dumnezeu, miluieşte-ne pe noi. 


Ingerescul glas strigă ţie prea curată: Bucură-te, scaunul lui Dumnezeu, pe care 
lezechiel a văzut pe Domnul, întru asemănare omenească purtat de Heruvimi. 
Cu care roagă-te pentru noi, Născătoare de Dumnezeu, să mântuiască sufletele 
noastre. 


Catavasie: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniţi să batem din palme, slăvind pe 
Dumnezeu, cel ce s-a născut dintr-însa. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de ve- 
Cl. 


Fecioara astăzi, înainte stă în Biserică şi cu cetele Sfinților, nevăzut se roagă lui 
Dumnezeu, îngerii cu ierarhii se închină şi apostolii cu proorocii dănţuiesc; că 
pentru noi roagă Născătoarea de Dumnezeu pe Dumnezeu cel mai înainte de 
veci. 


Cântarea a 7-a 

Irmos: N-au slujit făpturii cugetătorii de Dumnezeu, fără numai Făcătorului,; ci, 
groaza focului bărbăteşte călcând-o, se bucurau cântând: Prea lăudate Doamne 
al părinţilor şi Dumnezeule, bine eşti cuvântat. 

Stih: Preasfântă Născătoare de Dumnezeu, miluieşte-ne pe noi. 

Neînsemnată de mulți prooroci şi neştiută ai fost, Fecioară, de îngerii cereşti, ca- 
re slujesc lui Dumnezeu; iar acum toţi te ştim, Născătoare de Dumnezeu şi toţi 


simţim nevoie de ajutorul şi de sprijinul tău, ceea ce eşti binecuvântată. 


Stih: Preasfântă Născătoare de Dumnezeu, miluieşte-ne pe noi. 


Munte eşti închegat cu Duhul, pe care l-a văzut Avacum şi izvorăşti credincio- 
şilor dulceaţă de vindecări, Născătoare de Dumnezeu Fecioară; vindecă-ne şi pe 
Noi, cei ce strigăm Fiului tău: Binecuvântat eşti, Dumnezeul părinţilor noştri. 


Stih: Preasfântă Născătoare de Dumnezeu, miluieşte-ne pe noi. 


Cel ce a plecat cerurile şi întru tine, Fecioară, S-a Sălăşluit, acum caută spre 
rugăciunea ta, Născătoare de Dumnezeu, curată şi împlineşte cererea ta îm- 
părătească; Acestuia pentru noi cu osârdie roagă-te, căci spre tine nădăjduim, 
ceea ce eşti binecuvântată. 


Stih: Preasfântă Născătoare de Dumnezeu, miluieşte-ne pe noi. 


Făcătorule şi Mântuitorule al nostru, Hristoase Dumnezeule, primeşte rugă- 
ciunea Maicii Tale pe care o aduce Ție pentru noi, păcătoşii; ca, bucurându-ne, 
să strigăm: Prea lăudate Doamne al părinţilor noştri şi Dumnezeule, bine eşti cu- 
vântat. 


Catavasia: N-au slujit făpturii cugetătorii de Dumnezeu, ci numai Făcătorului; 
ci, groaza focului bărbăteşte înfruntând-o, se bucurau cântând: Prea lăudate 
Dumnezeul părinţilor noştri şi Doamne, bine eşti cuvântat! 


Cântarea a 8-a 


Irmos: Pe tinerii cei bine credincioşi în cuptor, naşterea Născătoarei de Dumne- 
zeu i-a mântuit; atunci fiind închipuită, iar acum lucrată; pe toată lumea ridică 
să-ţi cânte ţie: pe Domnul, lucrurile, lăudaţi-L şi-L prea înălţați întu toţi vecii. 


Stih: Preasfântă Născătoare de Dumnezeu, miluieşte-ne pe noi. 


Cu Cetele îngerilor, Stăpână, cu cinstiții şi măriţii prooroci, cu apostolii şi cu 
sfinții mucenici şi cu arhierei, te rogi lui Dumnezeu pentru noi păcătoşii, care 
slăvim în pământul nostru praznicul acoperământului tău. 


Stih: Preasfântă Născătoare de Dumnezeu, miluieşte-ne pe noi. 


Surpă mândria, întărâtările şi sfaturile celor nedrepţi; pe cei ce încep războaie 
pierde-i, o, Maică a lui Dumnezeu, Împărăteasă cu totul cinstită! Înalță fruntea 
evlaviosului nostru popor, ca, slăvind praznicul tău, prea curată Născătoare de 
Dumnezeu Fecioară, să cântăm: pe Domnul lucrurile, lăudaţi-L şi-L prea înălțaţi 
întru toţi vecii. 


Stih: Preasfântă Născătoare de Dumnezeu, miluieşte-ne pe noi. 

Cu gura şi cu sufletul, cu inimile arzând, aducându-ţi cântare cu credinţă ne în- 
chinăm prea curatului tău omofor, Maica lui Dumnezeu, Prea binecuvântată; 
miluieşte-ne pe noi, cei ce ne rugăm ţie: pe Domnul II cântăm şi-L prea înălțăm 


întru toţi vecii. 


Stih: Preasfântă Născătoare de Dumnezeu, miluieşte-ne pe noi. 


De multe păcate fiind îngreunat, nu mă pricep să scriu după vrednicie laude aco- 
perământului tău, Născătoare de Dumnezeu; ci tu, o, Maică a lui Dumnezeu, 
înfrumuseţează-ţi praznicul tău cu minuni, ca, toţi bucurându-ne, să cântăm pe 
Domnul şi să-L prea înălțăm întu toţi vecii. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Pe tinerii cei bine credincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită, pe toată lumea ridică să-Ţi 
cânte Ție: pe Domnul, lucrurile, lăudaţi-L şi-L prea înălțaţi întru toţi vecii. 


Cântarea a 9-a 


Irmos: Tot neamul pământesc să salte, cu Duhul fiind luminat şi să prăznuiască 
firea minţilor celor fără de trup, cinstind sfinţita prăznuire a Maicii lui Dumne- 
zeu şi să strige: Bucură-te, prea fericită Născătoare de Dumnezeu, curată, puru- 
rea Fecioară. 


Stih: Preasfântă Născătoare de Dumnezeu, miluieşte-ne pe noi. 


Înalte Împărate, cel ce şezi împreună cu Tatăl şi eşti cântat de Serafimi, caută 
spre rugăciunea cea de Maică, care Ţi se aduce pentru noi şi curăţeşte păca- 
tele noastre. Mântuieşte ţara noastră şi pe popor îl înmulţeşte; dăruieşte popo- 
rului Sănătate trupului şi biruinţă asupra vrăjmaşilor, pentru rugăciunile 
Maicii Tale care Te-a născut. 


Stih: Preasfântă Născătoare de Dumnezeu, miluieşte-ne pe noi. 


Îngerescul glas îţi strigă ţie, Fecioară de Dumnezeu aleasă: Bucură-te, ceea ce 
pe Adam iarăşi l-ai adus în Rai; Bucură-te, ceea ce alungi demonii cu numele 
tău; Bucură-te, nădejdea creştinilor; Bucură-te, sfințirea sufletelor; Bucură-te, 
păzitoarea neamului nostru. 


Stih: Preasfântă Născătoare de Dumnezeu, miluieşte-ne pe noi. 


Pomeneşte-ne pe noi întru rugăciunile tale, Doamnă Fecioară Născătoare de 
Dumnezeu, ca să nu pierim pentru mulţimea păcatelor noastre. Acoperă-ne pe 
noi de toată răutatea şi de cumplitele ispite; căci spre tine nădăjduim şi cinstind 
praznicul acoperământului tău, pe tine te mărim. 


Stih: Preasfântă Născătoare de Dumnezeu, miluieşte-ne pe noi. 


Dar ai luat, ca o Maică a lui Dumnezeu, a vindeca neputinţa tuturor creştinilor, 
a-l izbăvi din primejdii, a le ierta păcatele, a-i mântui din robie şi de toate ne- 


voile. Nu ne trece cu vederea, dar, nici pe noi, Doamnă; că ştii cele ce ne tre- 
buie, spre sănătatea trupurilor şi mântuirea sufletelor. 


Catavasie: Tot neamul pământesc să salte cu duhul, fiind luminat şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să strige: Bucură-te, prea fericită Născătoare de Dumnezeu, curată, 
pururea Fecioară. 


Sedelna, glasul al 5-lea. Podobie: Pe Cuvântul Cel împreună... 


Ceea ce eşti folositoare caldă şi nebiruită, nădejdea cea încredinţată şi neruşi- 
nată, zidule, acoperământul şi limanul celor ce năzuiesc spre tine, pururea Fe- 
cioară curată, roagă, cu îngerii, pe Fiul tău şi Dumnezeu, să dea lumii împăca- 
re, mântuire şi mare milă. 


Acatistul Sfântului Acoperământ al Născătoarei lui Dumnezeu 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al 
pământului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 


Şi S-a suit la ceruri şi Şade de-a dreapta Tatălui. Și iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Ro 2 


Acatistul Acoperamantului Maicii Domnului - Diacon Vlad Rosu: 
https://www.youtube.com/watch?vy=rr-HDtHOQjre&t=3s 


Acatistul Sfântului Acoperământ al Maicii Domnului în lectura părintelui Mir- 
cea Stoleriu, parohul Bisericii „Adormirea Maicii Domnului”, cartierul Galata 
din laşi: 

https://doxologia.ro/video-acatistul-sfantului-acoperamant-al-maicii-domnului 


&&& 


Condacul 1 
Impărătesei celei alese mai înainte de veci, Împărătesei celei mai înalte decât 


toată făptura cerului şi a pământului, care a venit oarecând la rugăciune la bise- 
rica din Vlaherne şi se ruga pentru cei din întuneric, acesteia şi noi, cu credinţă 
şi cu umilinţă îi serbăm Acoperământul ei cel luminos. lar tu, ca ceea ce ai pute- 
re nebiruită, izbăveşte-ne pe noi din toate nevoile, ca să grăim ţie: Bucură-te, 
bucuria noastră acoperă-ne pe noi de tot răul cu cinstitul tău acoperământ! 


Icosul 1 

Mulțimea arhanghelilor şi a îngerilor, cu Înaintemergătorul, cu Teologul şi cu 
soborul tuturor Sfinților, împreună cu tine, Împărăteasa lor, stând în biserica din 
Vlaherne şi ascultând rugăciunile tale pentru toată lumea, cu bucurie cântăm ţie: 
Bucură-te, bunăvoința Tatălui celui mai înainte de veci; 

Bucură-te, încăpere prea curată a lui Dumnezeu, a Fiului celui fără de ani; 
Bucură-te, locuinţă umbrită de puterea Duhului Sfânt; 

Bucură-te, mirare neîncetată a cetelor îngereşti; 

Bucură-te, spaima cea grozavă a puterilor celor întunecate ale iadului; 
Bucură-te, ceea ce eşti întâmpinată în văzduh de heruvimii cei cu ochii mulţi; 
Bucură-te, cea ale cărei laude le cântă serafimii cei cu câte şase aripi; 

Bucură-te, prea bunule acoperământ, căruia cu credinţă ne închinăm noi, nea- 
mul creştinesc; 

Bucură-te, bucuria noastră acoperă-ne pe noi de tot răul cu cinstitul tău 
acoperământ! 


Condacul 2 

Sfântul Andrei cu Epifanie, văzându-te în biserică, în văzduh, rugându-te lui 
Dumnezeu pentru creştini, au cunoscut că eşti Maica lui Hristos Dumnezeul 
nostru şi căzând la pământ cu credinţă, s-au închinat sfântului tău acoperământ, 
cântând: Aliluia! 


Icosul 2 

Înţelegere neînţeleasă eşti, Născătoare de Dumnezeu Fecioară, întru apărarea 
poporului celui drepteredincios; pentru aceasta vrăjmaşii noştri nu pricep cât de 
puternică este rugăciunea Maicii lui Dumnezeu; însă noi, bineştiind atot-pu- 
ternica ta apărare, cu umilinţă grăim către tine: 

Bucură-te, prea milostivă, mângâierea tuturor celor scârbiţi şi împovăraţi; 
Bucură-te, povăţuitoare neadormită a tuturor celor orbiţi şi rătăciţi; 

Bucură-te, ceea ce cu rugăciunile tale degrabă potoleşti mânia lui Dumnezeu, 
cea cu dreptate pornită asupra noastră; 

Bucură-te, ceea ce cu atotputernică ameninţarea ta potoleşti patimile noastre 
cele rele; 

Bucură-te, puternică deşteptare a conştiinţelor celor adormite; 

Bucură-te, prin care iadul suspină şi duhurile răutăţii tremură; 

Bucură-te, prin care se deschid nouă, credincioşilor, porțile Raiului; 

Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 3 

Puterea Celui Preaînalt umbreşte pe cei ce cu credinţă şi cu evlavie scapă la prea 
puternicul tău acoperământ, căci numai ţie, uneia, Preasfântă şi prea curată 
Maică a lui Dumnezeu, s-a dat a împlini toate cererile tale. Pentru aceasta, cre- 
dincioşii de toate vârstele te măresc pe tine şi pe Fiul tău, cântând: Aliluia! 


Icosul 3 

Având bogăţie de milostivire neîmpuţinată, tuturor până la marginile pămân- 
tului le întinzi mână de ajutor, Născătoare de Dumnezeu fecioară. Bolnavilor le 
dai vindecare, celor ce pătimesc alinare, orbilor vedere şi tuturor le dai toate, 
fiecăruia după a lui trebuinţă. Pentru aceasta cu mulțumire grăim ţie: 

Bucură-te, tărie nesurpată şi ocrotirea tuturor creştinilor; 

Bucură-te, cea dintâi înfrumusețare a sfintelor locaşuri şi altare; 

Bucură-te, îngrădirea cea sigură a tronurilor împărăteşti; 

Bucură-te, ajutătoare neadormită a căpeteniilor de oraşe; 

Bucură-te, arhistrategă nebiruită a oştilor creştineşti; 

Bucură-te, oglindă sfântă a dreptăţii pentru judecătorii cei nemitarnici,; 
Bucură-te, minte desăvârşită a învăţătorilor; 

Bucură-te, binecuvântarea caselor şi a familiilor celor evlavioase; 


Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 4 

Fiind cuprinşi de viforul multor nevoi, Născătoare de Dumnezeu Fecioară, tu 
ajută-ne nouă. Stând înaintea feţei altarului Domnului şi ridicând mâinile tale, 
roagă-te ca Domnul, Împăratul slavei, să caute la nevrednica noastră rugăciune 
şi să asculte cererile celor ce cheamă numele tău cel sfânt şi cântă Fiului tău: 


Aliluia! 


Icosul 4 

Auzit-a Domnul Dumnezeu pe Isus al lui Navi rugându-se şi a poruncit soarelui 
de a stat până ce a biruit pe vrăjmaşii lui. Si acum Domnul lisus aude rugăciu- 
nile tale, Împărăteasă aleasă a Duhului Sfânt. Pentru aceasta şi noi păcătoşii, nă- 
dăjduind la acoperământul tău, îndrăznim a cânta ţie ca Maicii lui Dumnezeu: 
Bucură-te, ceea ce eşti luminată de Soarele cel veşnic, care ne luminezi pe noi 
cu Lumina cea neînserată; 

Bucură-te, ceea ce ai luminat tot pământul cu strălucirea prea curatului tău su- 
flet; 

Bucură-te, ceea ce ai veselit toate cerurile prin curăţia trupului tău; 

Bucură-te, acoperământul şi păstrarea sfintelor locaşuri ale lui Hristos; 
Bucură-te, luminarea şi înţelepţirea păstorilor celor credincioşi ai Bisericii; 


Bucură-te, povăţuitoarea monahilor şi a monahiilor care neîncetat slujesc lui 
Dumnezeu; 

Bucură-te, liniştea cea netulburată a bătrânilor celor evlavioşi; 

Bucură-te, veselia cea tainică a fecioarelor şi a văduvelor ce trăiesc în curăţie; 
Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 5 

Văzătorul de Dumnezeu, Moise, luptând oarecând asupra lui Amalec, când 
ridica mâinile Israel biruia; iar când le lăsa în jos atunci Amalec învingea; însă 
ajutat de cei ce-l sprijineau, a biruit pe vrăjmaşi. Tu însă, o, Maică a lui Dumne- 
zeu, ridicând mâinile tale la rugăciune către Fiul tău, deşi nesprijinită de nimeni, 
totdeauna biruieşti pe vrăjmaşii creştinilor şi eşti scut nebiruit celor ce cântăm 
Fiului tău: Aliluia! 


Icosul 5 

Văzutu-te-au pe tine cetele Sfinţilor, stând în văzduh, în biserica din Vlaherne, 
ridicând mâinile la rugăciune către Fiul tău şi Dumnezeu; iar arhanghelii cu 
îngerii cântau ţie cântare de mulţumire. Deci, prin mâinile tale cele mai sfinte 
decât ale lui Moise, întăreşte-ne şi pe noi, ce cu umilinţă cântăm ţie: 


Bucură-te, ale cărei mâini Sunt ţinute la rugăciune de însăşi dragostea şi 
milostivirea ta cea către noi; 

Bucură-te, că înaintea ta nu pot să stea vrăjmaşii noştri văzuţi şi nevăzuţi; 
Bucură-te, ceea ce izgoneşti din sufletul nostru patimile şi poftele cele rele şi 
spurcate; 

Bucură-te, ceea ce fără de ardere ţii pe mâinile tale focul cel dumnezeiesc al lui 
Hristos şi pe noi cei reci ne aprinzi cu el; 

Bucură-te, aleasă încununare a celor ce, cu întreagă înţelepciune, se luptă 
împotriva patimilor; 

Bucură-te, convorbirea cea de-a pururea cu cei ce se nevoiesc în post şi în 
tăcere; 

Bucură-te, grabnică ajutătoare a celor obosiţi de mâhnire şi de întristare; 
Bucură-te, ceea ce ne dai harul umilinţei şi al răbdării,; 

Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 6 

Propovăduitor al harului tău celui neîmpuţinat şi al milelor tale s-a arătat Sfântul 
Romano, dulce cântătorul, când în vis a primit de la tine o foaie de hârtie spre 
mâncare, prin care înţelepţindu-se, a început a cânta cu înţelepciune întru mă- 
rirea ta şi a scris lauda Sfinţilor, cântând cu credinţă: Aliluia! 


Icosul 6 

Strălucit-ai, fecioară a lui Dumnezeu, din aurora dreptăţii, pe Soarele cel ade- 
vărat, Fiul tău, care a luminat pe toţi cu înţelepciune de la Dumnezeu şi a adus 
la cunoştinţa adevărului pe cei ce au credinţă şi cântă ţie: 

Bucură-te, ceea ce ai născut cu trup pe Hristos, puterea şi înţelepciunea dumne- 
zeiască; 

Bucură-te, ceea ce ai ruşinat înţelepciunea cea deşartă a lumii acesteia şi pe cei 
orbiți de dânsa îi povăţuieşti la calea mântuirii; 

Bucură-te, păstrarea dreptei credinţe şi învăţătoarea dogmelor celor ortodoxe; 
Bucură-te, ceea ce tai eresurile şi rătăcirile cele pierzătoare; 

Bucură-te, ceea ce ştii cele cu anevoie de prevăzut şi la vreme le spui celor ce au 
nevoie de ele; 

Bucură-te, ceea ce ruşinezi pe cei mincinoşi şi ghicitorile cele deşarte; 
Bucură-te, ceea ce în ceasul nedumeririlor ne pui în minte gândul cel bun; 
Bucură-te, ceea ce ne opreşti de la deprinderile cele vătămătoare şi de la 
poftele cele rele; 

Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 7 


Domnul atotvăzătorul şi îndelung-răbdătorul, voind să arate adâncul cel nemăr- 
ginit al iubirii Sale de oameni, te-a ales pe tine pentru a fi a Lui, Maică şi te-a 
făcut pe tine creştinilor apărătoare nebiruită. Că după judecata lui Dumnezeu, 
chiar de ar fi cineva vrednic de osândă, totuşi, prin acoperământul tău cel 
puternic, capătă vreme de pocăință şi cântă: Aliluia! 


Icosul 7 

Minunate a arătat Domnul faptele Sale, întru tine, prea curată Maica Sa, când s- 
a arătat prea minunatul acoperământ în mâinile tale, luminând mai mult decât 
razele soarelui şi acoperind poporul ce era în biserica din Vlaherne. Deci văzând 
ei acest semn al milostivei tale apărări, cuprinşi de spaimă şi de bucurie, toţi au 
cântat ţie: 

Bucură-te, acoperământ nefăcut de mână, care ca norul te-ai întins peste toată 
lumea; 

Bucură-te, ceea ce ai ţinut pe mâinile tale pe Fiul tău şi Arhiereul cel veşnic; 
Bucură-te, că prin aceasta ne arăţi milă şi har nouă în Biserica Ortodoxă; 
Bucură-te, stâlp de nor care ne acoperi pe noi credincioşii, ferindu-ne de toate 
ispitele şi de smintelile lumii; 

Bucură-te, stâlp de foc care ne arăţi nouă tuturor calea mântuirii, chiar şi în mij- 
locul întunecimii păcatelor; 

Bucură-te, vădită întărire a creştinilor nevoitori; 

Bucură-te, înţelepțire tainică a robilor lui Dumnezeu celor tăinuiţi în mijlocul 
lumii; 

Bucură-te, ceea ce pe mine cel gol de fapte bune nu mă părăseşti, ci cu aco- 
perământul şi cu harul tău mă miluieşti; 

Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 8 

Pe tine, ceea ce te-ai arătat din cer în biserica din Vlaherne, îngerii te-au cântat, 
apostolii te-au prea mărit, soborul ierarhilor şi al cuvioşilor şi ceata sfintelor 
femei te-au lăudat, Înaintemergătorul şi cu Teologul s-au închinat, iar poporul 
ce era în biserică cu veselie a cântat: Aliluia! 


Icosul 8 

Domnul, cel ce stăpâneşte toate cele de sus şi cele de Jos, văzându-te pe tine, 
Maica Sa, stând în biserică şi cu umilinţă rugându-te Lui, a zis: cere, o, Maica 
Mea, că nu Mă voi întoarce la tine, ci voi îndeplini cererile tale şi voi milui pe 
toți care cântă ţie: 

Bucură-te, chivot al Legii întru care se păstrează sfinţirea a tot neamul omenesc; 
Bucură-te, năstrapă prea sfântă întru care se păstrează pâinea vieţii celei veşnice 
pentru cei flămânzi de dreptate; 


Bucură-te, vasule cu totul de aur, întru care s-a gătit pentru noi Trupul şi Sân- 
gele Mielului celui dumnezeiesc; 

Bucură-te, ceea ce ridici din patul durerii pe cei slăbiţi cu trupul, dar nu cu 
duhul şi cu credinţa; 

Bucură-te, ceea ce dai înţelegere şi lumină celor ce sunt întunecaţi la minte; 
Bucură-te, ceea ce cu înţelepciunea ta ne împiedici din calea cea rea a păcatelor 
şi a patimilor; 

Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 9 

Toată firea îngerească îţi aduce laudă, pentru că eşti cu adevărat Maica lui 
Dumnezeu şi apărătoarea tuturor celor ce se roagă ţie. Tu, cu acoperământul tău 
cel dumnezeiesc, pe cei drepți îi veseleşti, pe păcătoşi îi aperi; pe cei din pri- 
mejdii îi izbăveşti şi te rogi pentru toţi credincioşii care cântă: Aliluia! 


Icosul 9 

Ritorii cei mult-vorbitori, ca nişte peşti fără de glas nu se pricep cum să laude 
după vrednicie praznicul cel mare al prea cinstitului tău acoperământ; căci toate 
cele grăite de dânşii nu sunt în stare a număra îndurările tale. Dar noi, văzând 
nenumăratele tale binefaceri, cu bucurie cântăm ţie: 

Bucură-te, ceea ce ne păzeşti de molimă şi de bolile cele aducătoare de moarte; 
Bucură-te, ceea ce păzeşti oraşele şi satele de cutremurul cel năpraznic al pă- 
mântului; 

Bucură-te, ceea ce cu mână tare ne izbăveşti pe noi din revărsarea apelor şi din 
cufundare; 

Bucură-te, ceea ce cu roua rugăciunilor tale ne izbăveşti pe noi de arderea fo- 
cului; 

Bucură-te, ceea ce ne scapi de foametea cea duhovnicească şi trupească, 
hrănindu-ne cu pâinea vieţii; 

Bucură-te, ceea ce abaţi de la capul nostru loviturile fulgerului şi ale trăsnetului; 
Bucură-te, ceea ce ne mântuieşti pe noi de năvălirea celor de alt neam şi de 
ucigaşii cei tăinuiţi; 

Bucură-te, ceea ce prin pace şi prin dragoste ne izbăveşti de vrăjmaşii cei de o 
credinţă cu noi şi de vrăjmăşia casnică; 

Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 10 

Vrând să mântuiască neamul omenesc din înşelăciunea vrăjmaşului, Domnul cel 
iubitor de oameni te-a dăruit pe tine să fii Maică nouă pământenilor. Tu să fii 
nouă ajutor, acoperământ şi scutire; celor întristați mângâiere, celor mâhniți 


bucurie, celor asupriţi apărătoare şi să scoţi din adâncul păcatelor pe toţi cei ce 
cântă: Aliluia! 


Icosul 10 

Preasfântă Împărăteasă, cu îngerii stai împreună şi te rogi zicând: “Împărate 
ceresc, primeşte pe tot omul ce se roagă Ție şi cheamă numele meu întru ajutor, 
ca să nu plece nimeni de la faţa mea neajutat şi neascultat”. Această rugăciune 
auzind-o adunarea Sfinţilor, cu mulţumire grăiesc ţie: 

Bucură-te, ceea ce dăruieşti cu roade binecuvântate pe cei ce lucrează cu drep- 
tate şi cu inimă curată; 

Bucură-te, ajutătoarea şi răsplătirea tuturor celor ce fac neguțătorie cu dreptate; 
Bucură-te, mustrarea tuturor călcătorilor de jurământ şi a celor ce agonisesc cu 
nedreptate; 

Bucură-te, grabnică ajutătoare a celor ce sunt în primejdii pe uscat şi pe ape; 
Bucură-te, ceea ce veseleşti cu roadele credinţei pe părinţii cei fără de copii; 
Bucură-te, hrănitoarea cea nevăzută a celor sărmani; 

Bucură-te, apărătoarea cea tare a celor robiţi şi izgoniți; 

Bucură-te, îngrijitoarea cea neadormită a celor ce sunt în legături şi în temnițe; 
Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 11 


Cântarea noastră cea cu umilință auzind-o, ia aminte la smerita noastră rugă- 
ciune, Născătoare de Dumnezeu Fecioară, că pe tine te rugăm: nu trece cu 
vederea glasul robilor tăi. La tine năzuim în năpaste, în mâhniri şi în necazurile 
noastre şi înaintea ta stând, cu lacrimi ne rugăm şi cântăm: Aliluia! 


Icosul 11 

Făclie primitoare de lumină văzându-te pe tine, la rugăciune în văzduh, în 
biserica din Vlaherne, poporul ce era de față a strigat: “De unde este nouă 
aceasta ca să vină Maica Domnului nostru aici?” lar Sfântul Andrei, cu Epi- 
fanie, cu smerenie către tine se rugau zicând: 

Bucură-te, dătătoarea cea fără de zavistie a tuturor darurilor celor pământeşti şi 
sufleteşti; 

Bucură-te, credincioasă solitoare a păcătoşilor celor ce pun început de pocăință; 
Bucură-te, pururea împreună-ajutătoare a celor ce se luptă împotriva patimilor şi 
a curselor diavoleşti; 

Bucură-te, nevăzută îmblânzire a stăpânilor celor tirani şi cu nărav de fiară; 
Bucură-te, odihnă şi bucurie tainică a robilor celor blânzi şi primitori; 

Bucură-te, liniştea prea dorită a căsătoriților celor credincioşi; 

Bucură-te, grabnică şi fără de suferinţă dezlegare a maicilor celor născătoare de 
prunci; 

Bucură-te, Maică, ajutătoarea noastră, în ceasul sfârşitului nostru; 


Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 12 

Harul cel dumnezeiesc cere-l nouă de la Fiul tău şi Dumnezeul nostru. Întinde 
nouă mână de ajutor. Depărtează de la noi pe tot vrăjmaşul şi potrivnicul. 
Împacă viaţa noastră ca să nu pierim cumplit şi fără de pocăință şi primeşte-ne 
în sălaşurile cele veşnice, ocrotitoarea noastră, ca bucurându-ne, să cântăm: 
Aliluia! 


Icosul 12 

Cântând puternicul tău acoperământ, te lăudăm ca pe o mare solitoare a noastră 
şi ne închinăm ţie, ceea ce te rogi pentru creştini. Noi credem şi nădăjduim că 
vei cere de la Fiul tău şi Dumnezeul nostru, bucuria cea vremelnică şi cea veş- 
nică, pentru noi toţi, cei ce cu dragoste cântăm ţie: 

Bucură-te, tare apărătoare a toată lumea; 

Bucură-te, sfințirea tuturor stihiilor cereşti şi pământeşti; 

Bucură-te, binecuvântarea tuturor timpurilor anului; 

Bucură-te, călcarea curselor şi ispitelor ce vin de la trup, de la lume şi de la dia- 
vol; 

Bucură-te, prea puternică împăcare a celor învrăjbiţi,; 

Bucură-te, ceea ce te înduri de cei dispreţuiţi şi lepădaţi; 


Bucură-te, ceea ce ridici din groapa pierzării pe cei deznădăjduiţi; 
Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 13 (de trei ori) 

O, prea cântată Stăpână, prea curată Fecioară, Născătoare de Dumnezeu, la tine 
ridicăm ochii sufletului şi ai trupului; către tine întindem mâinile noastre cele 
slabe şi din adâncul inimii strigăm ţie: caută la credinţa şi la umilinţa sufletelor 
noastre. Acoperă-ne cu atotputernicul tău acoperământ şi ne izbăveşte de toate 
nevoile; iar în ceasul sfârşitului nostru, să stai lângă noi, o, întru tot bună Stă- 
până şi să ne izbăveşti de chinurile cele gătite pentru păcatele noastre, ca 
mântuindu-ne, pururea să cântăm: Aliluia! 


Apoi se zice iarăşi: 


Icosul 1 

Mulțimea arhanghelilor şi a îngerilor, cu Înaintemergătorul, cu Teologul şi cu 
soborul tuturor Sfinţilor, împreună cu tine, Împărăteasa lor, stând în biserica din 
Vlaherne şi ascultând rugăciunile tale pentru toată lumea, cu bucurie cântăm ţie: 
Bucură-te, bunăvoința Tatălui celui mai înainte de veci; 

Bucură-te, încăpere prea curată a lui Dumnezeu, a Fiului celui fără de ani; 


Bucură-te, locuinţă umbrită de puterea Duhului Sfânt; 

Bucură-te, mirare neîncetată a cetelor îngereşti; 

Bucură-te, spaima cea grozavă a puterilor celor întunecate ale iadului; 
Bucură-te, ceea ce eşti întâmpinată în văzduh de heruvimii cei cu ochii mulţi; 
Bucură-te, cea ale cărei laude le cântă serafimii cei cu câte şase aripi; 

Bucură-te, prea bunule acoperământ, căruia cu credinţă ne închinăm noi, neamul 
creştinesc; 

Bucură-te, bucuria noastră acoperă-ne pe noi de tot răul cu cinstitul tău aco- 
perământ! 


Condacul 1 

Împărătesei celei alese mai înainte de veci, Împărătesei celei mai înalte decât 
toată făptura cerului şi a pământului, care a venit oarecând la rugăciune la bise- 
rica din Vlaherne şi se ruga pentru cei din întuneric, acesteia şi noi, cu credinţă 
şi cu umilinţă îi serbăm acoperământul ei cel luminos. lar tu, ca ceea ce ai pu- 
tere nebiruită, izbăveşte-ne pe noi din toate nevoile, ca să grăim ţie: Bucură-te, 
bucuria noastră acoperă-ne pe noi de tot răul cu cinstitul tău acoperământ! 


Apoi se zic aceste rugăciuni: 


Prima rugăciune 


O, prea curată Maică a Domnului, a puterilor celor de sus, Împărăteasa cerului 
şi a pământului, atotputernică, apărătoarea şi tăria noastră, primeşte această 
cântare de laudă şi de mulţumire de la noi nevrednicii robii tăi. Inalţă rugă- 


ciunile noastre la tronul lui Dumnezeu şi Fiul tău, ca să fie milostiv nedrep- 
tăilor noastre. Să adauge harul Său tuturor celor ce cinstesc prea cinstit numele 
tău şi cu credinţă şi cu dragoste se închină făcătoarei de minuni icoanei tale. Că 
nu suntem vrednici să fim miluiți de Dânsul, dacă tu, Stăpână, nu-L vei mi- 
lostivi asupra noastră. Ție toate sunt cu putinţă de la Dânsul şi pentru aceasta 
năzuim la tine, că eşti acoperitoarea noastră şi grabnică ajutătoare. 


Auzi-ne pe noi, cei ce ne rugăm ţie; ocroteşte-ne pe noi cu atotputernicul tău 
acoperământ şi cere de la Dumnezeu, Fiul tău să dea păstoriţilor noştri sfinţenie, 
ca să privegheze şi să ocârmuiască sufletele noastre; ocârmuitorilor de oraşe 
înţelepciune şi putere; judecătorilor, dreptate şi necăutare la faţă; învăţătorilor, 
minte şi smerită înţelepciune; soților, dragoste şi înţelegere; fulor, ascultare; 
asupriţilor răbdare; asupritorilor, frică de Dumnezeu, celor mâhniţi, răbdare şi 
bucurie duhovnicească; neînfrânaţilor, înfrânare şi nouă tuturor, duhul înţe- 
lepciunii şi al dreptăţii. 


Aşa, Doamnă Preasfântă, milostiveşte-te asupra noastră şi asupra neputincio- 
sului tău popor. Pe cei rătăciți povăţuieşte-i pe calea cea bună, pe cei bătrâni îi 
sprijineşte, pe prunci îi păzeşte şi pe noi toți ne apără şi ne ocroteşte cu mi- 
lostivirea ta. Pe toţi scoate-ne din adâncul păcatului şi ne luminează ochii inimii 
noastre spre căutarea mântuirii. 


Milostivă fii nouă aici în această viaţă, iar la înfricoşătoarea judecată să te rogi 
pentru noi către Fiul tău şi Dumnezeul nostru. Că tu, Doamnă, eşti mărirea celor 
cereşti şi nădejdea pământenilor. Tu eşti, după Dumnezeu, nădejdea şi apără- 
toarea noastră a tuturor celor ce ne rugăm ţie cu credinţă. Deci ne rugăm ţie, 
atotputernică ajutătoarea noastră şi ţie ne predăm pe noi înşine, unul pe altul şi 
toată viaţa noastră, acum şi pururea şi în vecii vecilor. Amin. 


A doua rugăciune 


Împărăteasa noastră cea prea bună şi nădejdea noastră, Născătoare de Dumne- 
zeu, primitoarea săracilor şi ajutătoarea străinilor, bucuria celor mâhniţi şi aco- 
peritoarea celor necăjiţi; vezi nevoile noastre; vezi mâhnirea noastră, ajută-ne ca 
pe nişte neputincioşi; hrăneşte-ne ca pe nişte străini; necazurile noastre le ştii, 
deci dezleagă-le precum voieşti, că n-avem alt ajutor afară de tine, nici altă 
mângâiere bună, ci numai pe tine, Maica lui Dumnezeu, ca să ne păzeşti şi să ne 
acoperi, în vecii vecilor. Amin. 


A treia rugăciune 


Preacurată, Doamnă şi Stăpână, de Dumnezeu Născătoare Fecioară, care poţi 
face tot binele, primeşte aceste cinstite daruri, care se cuvin numai ţie, de la noi, 
nevrednicii robii tăi, ceea ce eşti aleasă din toate neamurile şi te-ai arătat mai 
înaltă decât toate făpturile cereşti şi pământeşti. Căci pentru tine a fost cu noi 
Domnul puterilor şi prin tine am cunoscut pe Fiul lui Dumnezeu şi ne-am 
învrednicit de Sfântul Trup şi de prea curatul Lui Sânge. Pentru aceasta fericită 
eşti în neamurile neamurilor, ceea ce eşti de Dumnezeu fericită, mai luminată 
decât heruvimii şi mai cinstită decât serafimil. 


Și acum, Preasfântă Stăpână, de Dumnezeu Născătoare Fecioară, întru tot lău- 
dată, nu înceta a te ruga pentru nevrednicii robii tăi, ca să ne izbăvim de sfatul 
celui înşelător şi de toată primejdia şi să fim păziţi nevătămăţi de toată lovirea 
cea înveninată a diavolului; ci până în sfârşit cu rugăciunile tale păzeşte-ne pe 
noi neosândiţi. Ca prin paza şi cu ajutorul tău fiind mântuiţi, slavă, laudă şi 
închinăciune, pentru toate, să înălțăm Unuia în Treime Dumnezeu, Ziditorul 
tuturor, acum şi pururea şi în vecii vecilor. Amin. 


Acatistul Sfântului acoperământ al Maicii Domnului (1 octombrie) 


Acatistul 
Sfântului Acoperământ al 


MAICII DOMNULUI 


Editura Institutului Biblic și de Misiune Ortodoxă 


COLECȚIA ACATISTE ȘI VIEŢI DE SFINŢI 


Acatistul Sfântului acoperământ al Maicii Domnului face parte din categoria 
rugăciunilor ortodoxe de ajutor, prin care credincioşii cer ocrotirea şi sprijinul 
Maicii Domnului. Mijlocirea neîncetată şi dragostea ei de mamă ajută la vin- 
decarea bolilor şi potolirea necazurilor noastre. 


Sie sie e 


[Preotul, după ce îşi pune epitrahilul și felonul, deschide dvera și dă obișnuita 
binecuvântare din faţa Sfintei Mese, zicând: Binecuvântat este Dumnezeul 
nostru, totdeauna, acum şi pururea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, mo- 
nahul sau mireanul, va rosti: Pentru rugăciunile Sfinților părinților noștri, 
Doamne Iisuse Hristoase, Dumnezeul nostru, miluiește-ne pe noi. Amin. 


Apoi se rostesc rugăciunile începătoare: 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de față, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. 
Strana: Amin. ] 


Dacă nu va fi preot de faţă, diaconul, monahul sau mireanul, va rosti: Pentru 
rugăciunile Sfinţilor părinţilor noştri, Doamne lisuse Hristoase, Dumnezeul no- 
stru, miluieşte-ne pe noi. Amin. 


Apoi se zic troparele de umilinţă: 
Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 


robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm, şi Să cădem la Impăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori). 


Şi îndată se cântă, pe glasul al 3-lea: Dumnezeu este Domnul şi S-a arătat 
nouă. Bine este cuvântat Cel ce vine întru numele Domnului. (de 3 ori), apoi: 


Troparul Sfântului acoperământ, glasul al 4-lea: Astăzi, poporul cel bine cre- 
dincios, luminat prăznuim, umbriţi fiind prin venirea ta, Maica lui Dumnezeu, 
şi, căutând către prea cinstită icoana ta, cu umilinţă grăim: Acoperă-ne pe noi cu 
cinstitul tău acoperământ şi ne scapă de tot răul, rugând pe Fiul tău, Hristos 
Dumnezeul nostru, să mântuiască sufletele noastre (de trei ori). 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am Zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Condacele şi icoasele 


Condacul 1 

Ţie, Împărătesei celei alese mai înainte de veci şi mai înalte decât toată făptura 
cerului şi a pământului, care ai venit oarecând la rugăciune în biserica Vlaher- 
nei, rugându-te pentru cei din întuneric, noi cu credinţă şi cu umilinţă îţi cinstim 
acoperământul cel luminos. Iar tu, ca una care ai putere nebiruită, izbăveşte-ne 
din toate nevoile, ca să grăim ţie: Bucură-te, bucuria noastră, acoperă-ne pe 
noi de tot răul cu cinstitul tău acoperământ! 


Icosul 1 


Mulțimea arhanghelilor şi a îngerilor, cu Înaintemergătorul, cu Teologul şi cu 
soborul tuturor sfinţilor, văzându-te pe tine, Împărăteasa lor, stând în biserica 
din Vlaherne şi ascultând rugăciunile tale pentru toată lumea, cu bucurie cântau 
(ls: 

Bucură-te, bunăvoința mai înainte de veci a lui DumnezeuTatăl, cel fără de în- 
ceput; 

Bucură-te, sălaş prea curat al lui Dumnezeu Fiul, cel fără de ani; 

Bucură-te, locuinţă umbrită de puterea Dumnezeiescului Duh; 

Bucură-te, mirare neîncetată a Cetelor îngereşti,; 

Bucură-te, spaima cea grozavă a puterilor celor întunecate ale iadului; 
Bucură-te, ceea ce eşti întâmpinată în văzduh de heruvimii cei cu ochi mulți; 
Bucură-te, cea ale cărei laude le cântă serafimii cei cu câte şase aripi; 

Bucură-te, prea bunule acoperământ, căruia cu credinţă ne închinăm şi noi, nea- 
mul creştinesc; 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 2 

Sfântul Andrei şi ucenicul său, Epifanie, văzându-te în biserică în văzduh cum 
te rugai lui Dumnezeu pentru creştini, au cunoscut că eşti Maica lui Hristos, 
Dumnezeul nostru şi căzând la pământ, cu credinţă s-au închinat sfântului tău 
acoperământ, cântând: Aliluia! 


Icosul 2 

Ocrotitoare mai presus de înţelegere eşti, Născătoare de Dumnezeu Fecioară, 
întru apărarea poporului dreptslăvitor; pentru aceasta, vrăjmaşii noştri nu pricep 
cât de puternică este rugăciunea Maicii lui Dumnezeu; însă noi, bine ştiind atot- 
puternica ta apărare, cu umilință grăim către tine: 

Bucură-te, prea milostivă, mângâierea tuturor celor mâhniţi şi împovăraţi; 
Bucură-te, povăţuitoarea neadormită a tuturor celor orbiţi şi rătăciţi; 

Bucură-te, ceea ce cu rugăciunile tale, degrabă potoleşti mânia lui Dumnezeu, 
cea cu dreptate pornită asupra noastră; 

Bucură-te, ceea ce cu atotputernică ameninţarea ta, potoleşti patimile noastre ce- 
le rele; 

Bucură-te, puternică deşteptare a conştiinţelor celor adormite; 

Bucură-te, cea prin care iadul suspină şi duhurile răutăţii tremură; 

Bucură-te, cea prin care se deschid nouă credincioşilor, porţile Raiului; 
Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 3 
Puterea Celui Preaînalt îi umbreşte pe cei ce cu credinţă şi cu evlavie scapă la 
prea puternicul tău acoperământ, căci numai ţie, uneia, Preasfântă şi prea curată 


Maică a lui Dumnezeu, s-a dat a împlini toate cererile tale. Pentru aceasta, cre- 
dincioşii de toate vârstele te slăvesc pe tine şi pe Fiul tău, cântând: Aliluia! 


Icosul 3 

Având bogăţie de milostivire neîmpuţinată, tuturor până la marginile pămân- 
tului le întinzi mână de ajutor, Născătoare de Dumnezeu Fecioară: bolnavilor le 
dai vindecare, celor ce pătimesc alinare, orbilor vedere şi tuturor toate le dă- 
ruieşti, fiecăruia după a lui trebuinţă. Pentru aceasta, cu mulţumire grăim ţie: 
Bucură-te, tărie nesurpată şi ocrotirea tuturor creştinilor; 

Bucură-te, cea dintâi înfrumusețare a sfintelor locaşuri şi altare; 

Bucură-te, pavăza cea sigură a tronurilor împărăteşti, 

Bucură-te, ajutătoare neadormită a căpeteniilor de oraşe; 

Bucură-te, apărătoarea nebiruită a oştilor creştineşti; 

Bucură-te, oglindă sfântă a dreptăţii pentru judecătorii cei nemitarnici; 
Bucură-te, minte desăvârşită a învăţătorilor; 

Bucură-te, binecuvântarea caselor şi a familiilor celor evlavioase; 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 4 
Fiind cuprinşi de viforul multor nevoi, Născătoare de Dumnezeu Fecioară, tu 
ajută-ne nouă. Și, stând înaintea altarului ceresc şi ridicând mâinile tale, roagă- 


te ca Domnul, Împăratul slavei să caute la nevrednica noastră rugăciune şi să 
asculte cererile celor ce cheamă numele tău cel sfânt şi cântă Fiului tău: Aliluia! 


Icosul 4 

Auzit-a Domnul Dumnezeu pe losua al lui Navi rugându-se şi a poruncit soa- 
relui de a stat până ce a biruit pe vrăjmaşii lui. Şi acum, Domnul lisus aude ru- 
găciunile tale, Împărăteasă aleasă a Duhului Sfânt. Pentru aceasta, noi, pă-căto- 
şii, nădăjduind la acoperământul tău, îndrăznim a cânta ție ca Maicii lui Dumne- 
zeu: 

Bucură-te, ceea ce eşti luminată de Soarele cel veşnic, prin care ne luminezi pe 
noi cu Lumina cea neînserată; 

Bucură-te, ceea ce ai luminat tot pământul cu strălucirea prea curatului tău su- 
flet; 

Bucură-te, ceea ce ai veselit toate cerurile prin curăţia trupului tău; 

Bucură-te, acoperământul şi ocrotirea sfintelor locaşuri ale lui Hristos; 
Bucură-te, luminarea şi înţelepţirea păstorilor celor credincioşi ai Bisericii; 
Bucură-te, povăţuitoarea monahilor şi a monahiilor care neîncetat slujesc lui 
Dumnezeu; 

Bucură-te, liniştea cea netulburată a bătrânilor celor evlavioşi; 

Bucură-te, veselia cea tainică a fecioarelor şi a văduvelor care trăiesc în curăţie; 


Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 5 

Văzătorul de Dumnezeu, Moise, luptând oarecând împotriva lui Amalec, când 
ridica mâinile, Israel biruia, iar când le lăsa în Jos, atunci Amalec învingea; însă, 
ajutat de cei cel sprijineau a biruit pe vrăjmaşi. Tu însă, o, Maică a lui Dumne- 
zeu, ridicând mâinile tale la rugăciune către Fiul tău, deşi nesprijinită de nimeni, 
totdeauna biruieşti pe vrăjmaşii creştinilor şi eşti scut nebiruit nouă, celor ce 
cântăm Fiului tău: Aliluia! 


Icosul 5 

Văzutu-te-au pe tine cetele Sfinților, stând în văzduh, în biserica din Vlaherne, 
ridicând mâinile la rugăciune către Fiul tău şi Dumnezeul nostru, iar arhanghelii 
ŞI îngerii ţi-au adus cântare de mulţumire. Deci, prin mâinile tale cele mai sfinte 
decât ale lui Moise, întăreşte-ne şi pe noi, cei ce cu umilință cântăm ţie: 
Bucură-te, cea ale cărei mâini Sunt ţinute la rugăciune de însăşi dragostea şi 
milostivirea ta către noi; 

Bucură-te, că înaintea ta nu pot să stea vrăjmaşii noştri văzuţi şi nevăzuţi,; 
Bucură-te, ceea ce izgoneşti din sufletul nostru patimile şi poftele cele rele şi 
spurcate; 

Bucură-te, ceea ce fără de ardere ţii pe mâinile tale focul cel dumnezeiesc al lui 
Hristos, şi pe noi, cei reci, ne aprinzi cu el; 

Bucură-te, aleasă încununare a celor ce, cu întreagă înţelepciune, se luptă îm- 
potriva patimilor; 

Bucură-te, convorbirea cea de-a pururea cu cei ce se nevoiesc în post şi în tă- 
Cere; 

Bucură-te, grabnică ajutătoare a celor împovăraţi de mâhnire şi întristare; 
Bucură-te, ceea ce ne dai harul umilinţei şi al răbdării; 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 6 

Propovăduitor al harului tău celui neîmpuţinat şi al milelor tale s-a arătat Sfântul 
Roman Melodul, cel cu dulce glas, când în vis a primit de la tine o foaie de hâr- 
tie spre mâncare, prin care înţelepţindu-se, a început a cânta cu pricepere întru 
mărirea ta şi a scris laude Sfinţilor, cântând lui Dumnezeu: Aliluia ! 


Icosul 6 

Strălucit-ai, Fecioară, ca zorile dimineţii, aducându-ne nouă pe Soarele cel ade- 
vărat al dreptăţii, pe Fiul tău care a luminat pe toţi cu dumnezeiasca înţelepciu- 
ne şi a adus la cunoştinţa adevărului pe cei ce cu credinţă cântă ţie: 


Bucură-te, ceea ce ai născut cu trup pe Hristos, puterea şi înţelepciunea lui 
Dumnezeu; 

Bucură-te, ceea ce ai ruşinat înţelepciunea cea deşartă a lumii acesteia, şi pe cei 
orbiţi de ea îi povăţuieşti la calea mântuirii; 

Bucură-te, păzitoarea dreptei credinţe şi învăţătoarea dogmelor ortodoxe; 
Bucură-te, ceea ce tai eresurile şi rătăcirile cele pierzătoare; 

Bucură-te, ceea ce ştii cele cu anevoie de prevăzut şi la vreme le spui celor ce au 
trebuință; 

Bucură-te, cea care îi ruşinezi pe cei mincinoşi şi ghicitoriile cele deşarte; 
Bucură-te, ceea ce în ceasul nedumeririlor, ne pui în minte gândul cel bun; 
Bucură-te, ceea ce ne opreşti de la deprinderile cele vătămătoare şi de la poftele 
ele el 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 7 

Domnul Atotvăzătorul şi îndelung Răbdătorul, voind să arate adâncul cel ne- 
mărginit al iubirii Sale de oameni, te-a ales pe tine pentru a fi Lui Maică şi te-a 
făcut pe tine creştinilor apărătoare nebiruită. Că, după judecata lui Dumnezeu, 
chiar de-ar fi cineva vrednic de osândă, totuşi, prin acoperământul tău cel pu- 
ternic, capătă vreme de pocăință şi cântă: Aliluia! 


Icosul 7 

Minunate a arătat Domnul faptele Sale, întru tine, prea curată Maica Sa, când s- 
a arătat prea minunatul acoperământ în mâinile tale, luminând mai mult decât 
razele soarelui şi acoperind poporul ce era în biserica din Vlaherne. Deci, vă- 
zând ei acest semn al milostivei tale apărări, cuprinşi de spaimă şi de bucurie, 
toți au cântat ţie: 

Bucură-te, acoperământ nefăcut de mână, care ca norul te-ai întins peste toată 
lumea; 

Bucură-te, ceea ce ai ţinut pe mâinile tale pe Fiul tău şi Arhiereul cel veşnic; 
Bucură-te, că prin aceasta ne arăţi milă şi har nouă, în Biserica Ortodoxă; 
Bucură-te, stâlp de nor ce ne acoperi pe noi, credincioşii, ferindu-ne de toate 
ispitele şi smintelile lumii; 

Bucură-te, stâlp de foc, ce ne arăţi tuturor calea mântuirii, chiar şi în mijlocul în- 
tunecimii păcatelor; 

Bucură-te, vădită întărire a creştinilor nevoitori; 

Bucură-te, înţelepțire tainică a robilor lui Dumnezeu celor tăinuiți în mijlocul 
lumii; 

Bucură-te, ceea ce pe mine, cel gol de fapte bune, nu mă părăseşti, ci, cu aco- 
perământul şi cu harul tău, mă miluieşti; 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul $ 

Pe tine, ceea ce te-ai arătat din cer în biserica din Vlaherne, îngerii te-au cântat, 
apostolii te-au prea mărit, soborul ierarhilor şi al cuvioşilor şi ceata sfintelor fe- 
mei te-au lăudat, Înaintemergătorul şi cu Teologul ţi s-au închinat, iar poporul 
ce era în biserică a cântat cu veselie: Aliluia! 


Icosul 8 

Domnul, cel ce stăpâneşte toate cele de sus şi cele de jos, văzându-te pe tine, 
Maica Sa, stând în biserică şi cu umilinţă rugându-te Lui, a zis: Cere, o, Maica 
Mea, că nu Mă voi întoarce de la tine, ci voi împlini cererile tale şi voi milui pe 
toţi cei ce cântă ţie: 

Bucură-te, chivot al Legii întru care se păstrează sfinţirea a tot neamul omenesc; 
Bucură-te, vas prea sfânt întru care se păstrează Pâinea vieţii celei veşnice pen- 
tru cei flămânzi de dreptate; 

Bucură-te, vas cu totul de aur, întru care s-a sălăşluit pentru noi Trupul şi Sân- 
gele Mielului celui dumnezeiesc; 

Bucură-te, ceea ce iei în atotputernicele tale mâini pe cei părăsiți de doctori; 
Bucură-te, ceea ce ridici din patul durerii pe cei slăbiţi cu trupul, dar nu cu du- 
hul şi cu credinţa; 

Bucură-te, ceea ce dai înţelegere şi lumină celor ce sunt întunecaţi la minte; 
Bucură-te, ceea ce cu înţelepciunea ta, ne împiedici din calea cea rea a păca- 
telor şi a patimilor; 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 9 

Toată firea îngerească îţi aduce laudă, pentru că eşti cu adevărat Maica lui Dum- 
nezeu şi apărătoarea tuturor celor ce se roagă ţie. Tu, cu acoperământul tău cel 
dumnezeiesc, pe cei drepţi îi veseleşti, pe păcătoşi îi aperi, pe cei din primejdii îi 
izbăveşti şi te rogi pentru toţi credincioşii care cântă: Aliluia! 


Icosul 9 

Ritorii cei multvorbitori, ca nişte peşti fără de glas, nu se pricep cum să laude 
după vrednicie praznicul cel mare al prea cinstitului tău acoperământ; căci toate 
cele grăite de dânşii nu sunt în stare nici a număra îndurările tale. Dar noi, vă- 
zând nenumăratele tale binefaceri, cu bucurie cântăm ţie: 

Bucură-te, ceea ce ne fereşti de molimă şi de bolile cele aducătoare de moarte; 
Bucură-te, ceea ce păzeşti oraşele şi satele de cutremurul cel năprasnic al pă- 
mântului; 

Bucură-te, ceea ce cu mână tare, ne izbăveşti de revărsarea apelor şi de cufun- 
dare; 

Bucură-te, ceea ce cu roua rugăciunilor tale, ne izbăveşti pe noi de arderea fo- 
cului; 


Bucură-te, ceea ce ne scapi de foametea cea duhovnicească şi trupească, hră- 
nindu-ne cu Pâinea vieţii; 

Bucură-te, ceea ce abaţi de la capul nostru loviturile fulgerului şi ale trăsnetului; 
Bucură-te, ceea ce ne izbăveşti pe noi de năvălirea celor de alt neam şi de uci- 
gaşii cei tăinuiţi; 

Bucură-te, ceea ce prin pace şi prin dragoste, ne izbăveşti de vrăjmaşii cei de o 
credinţă cu noi şi de vrăjmăşia casnică; 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 10 

Vrând să mântuiască neamul omenesc din înşelăciunea vrăjmaşului, Domnul cel 
iubitor de oameni te-a dăruit pe tine să fii Maică nouă, pământenilor. Tu să fu 
nouă ajutor, acoperământ şi ocrotire, celor întristaţi mângâiere, celor mâhniți 
bucurie, celor asupriţi apărătoare şi să scoţi din adâncul păcatelor pe toţi cei ce 
cântă: Aliluia! 


Icosul 10 

Preasfântă Împărăteasă, cu îngerii stai împreună şi te rogi zicând: „Împărate 
ceresc, primeşte pe tot omul care se roagă Ţie şi cheamă numele meu într-ajutor, 
ca să nu plece nimeni de la faţa mea neajutat şi neascultat”. Această rugăciune, 
auzind-o adunarea Sfinţilor, cu mulțumire grăieşte ție: 


Bucură-te, ceea ce dăruieşti cu roade binecuvântate pe cei ce lucrează cu drep- 
tate şi cu inimă curată; 

Bucură-te, ajutătoarea şi răsplătirea tuturor celor ce fac neguţătorie cu dreptate; 
Bucură-te, mustrarea tuturor călcătorilor de jurământ şi a celor ce agonisesc cu 
nedreptate; 

Bucură-te, grabnică ajutătoare a celor ce sunt în primejdii pe uscat şi pe ape; 
Bucură-te, ceea ce veseleşti, cu roadele credinţei, pe părinţii cei fără de copii; 
Bucură-te, hrănitoarea cea nevăzută a celor sărmani; 

Bucură-te, apărătoarea cea tare a celor ce sunt robiţi şi izgoniți; 

Bucură-te, îngrijitoarea cea neadormită a celor ce sunt în legături şi în temnițe; 
Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 11 

Cântarea noastră cea de umilință auzind-o, ia aminte la smerita noastră rugă- 
ciune, Născătoare de Dumnezeu Fecioară, că pe tine te rugăm: Nu trece cu ve- 
derea glasul robilor tăi. La tine năzuim în năpaste, în mâhniri şi în necazurile 
noastre şi înaintea ta stând, cu lacrimi ne rugăm şi cântăm: Aliluia! 


Icosul 11 


Făclie primitoare de lumină văzându-te pe tine, la rugăciune în văzduh, în bise- 
rica din Vlaherne, poporul ce era de faţă a strigat: „De unde este nouă aceasta, 
ca să vină Maica Domnului nostru aici?” lar Sfântul Andrei şi Epifanie cu sme- 
renie către tine se rugau, zicând: 

Bucură-te, dătătoarea fără de împuţinare a tuturor darurilor duhovniceşti şi ma- 
terialnice; 

Bucură-te, credincioasă mijlocitoare a păcătoşilor celor ce pun început de po- 
căinţă; 

Bucură-te, pururea împreună ajutătoare a celor ce se luptă împotriva patimilor şi 
a curselor diavoleşti; 

Bucură-te, nevăzută îmblânzire a stăpânilor celor tirani şi cu nărav de fiară; 
Bucură-te, odihnă şi bucurie tainică a robilor celor blânzi şi veghetori; 
Bucură-te, liniştea prea dorită a căsătoriților celor credincioşi; 

Bucură-te, grabnică şi fără suferinţă dezlegare a mamelor născătoare de prunci; 
Bucură-te, Maică, ajutătoarea noastră, în ceasul sfârşitului nostru; 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 12 

Harul cel dumnezeiesc cere-l nouă de la Fiul tău şi Dumnezeul nostru. Întinde 
nouă mână de ajutor. Depărtează de la noi pe tot vrăjmaşul şi potrivnicul. Împa- 
că viaţa noastră, ca să nu pierim cumplit şi fără de pocăință, şi primeşte-ne în 


sălaşele cele veşnice, ocrotitoarea noastră, ca bucurându-ne să cântăm: Aliluia! 


Icosul 12 

Cântând puternicul tău acoperământ, te lăudăm ca pe o mare mijlocitoare a noa- 
stră şi ne închinăm ţie, ceea ce te rogi pentru creştini. Noi credem şi nădăjduim 
că vei cere de la Fiul tău şi Dumnezeul nostru, bucuria cea vremelnică şi cea 
veşnică pentru noi toţi, cei ce cu dragoste cântăm ţie: 

Bucură-te, tare apărătoare a toată lumea; 

Bucură-te, sfinţirea tuturor stihiilor cereşti şi pământeşti; 

Bucură-te, binecuvântarea tuturor timpurilor anului; 

Bucură-te, surparea curselor şi ispitelor ce vin de la trup, de la lume şi de la dia- 
vol; 

Bucură-te, prea puternică împăcare a celor învrăjbiţi; 

Bucură-te, ceea ce te înduri de cei dispreţuiţi şi lepădaţi; 

Bucură-te, ceea ce ridici din groapa pierzării pe cei deznădăjduiţi; 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 13 
O, prea lăudată Stăpână, prea curată Fecioară, Născătoare de Dumnezeu, la tine 
ridicăm ochii sufletelor şi ai trupurilor noastre; către tine întindem mâinile noa- 


stre cele slabe şi din adâncul inimii strigăm ţie: caută la credinţa şi la umilinţa 
sufletelor noastre, acoperă-ne cu atotputernicul tău acoperământ şi ne izbăveşte 
de toate nevoile, iar în ceasul sfârşitului nostru să stai lângă noi, o, întru tot bună 
Stăpână, şi să ne izbăveşti de chinurile cele pregătite pentru păcatele noastre, ca, 
mântuindu-ne, pururea să cântăm: Aliluia! 


Acest Condac se zice de trei ori. Apoi, se zic iarăşi: 


Icosul 1 

Mulțimea arhanghelilor şi a îngerilor, cu Înaintemergătorul, cu Teologul şi cu 
soborul tuturor sfinţilor, văzându-te pe tine, Împărăteasa lor, stând în biserica 
din Vlaherne şi ascultând rugăciunile tale pentru toată lumea, cu bucurie cântau 
ție: 

Bucură-te, bunăvoința mai înainte de veci a lui Dumnezeu Tatăl, cel fără de în- 
ceput; 

Bucură-te, sălaş prea curat al lui Dumnezeu Fiul, cel fără de ani; 

Bucură-te, locuinţă umbrită de puterea Dumnezeiescului Duh; 

Bucură-te, mirare neîncetată a Cetelor îngereşti,; 

Bucură-te, spaima cea grozavă a puterilor celor întunecate ale iadului; 
Bucură-te, ceea ce eşti întâmpinată în văzduh de heruvimii cei cu ochi mulți; 
Bucură-te, cea ale cărei laude le cântă serafimii cei cu câte şase aripi; 

Bucură-te, prea bunule acoperământ, căruia cu credinţă ne închinăm şi noi, nea- 
mul creştinesc; 

Bucură-te, bucuria noastră, acoperă-ne pe noi de tot răul cu cinstitul tău aco- 
perământ! 


Condacul 1 

Ţie, Împărătesei celei alese mai înainte de veci şi mai înalte decât toată făptura 
cerului şi a pământului, care ai venit oarecând la rugăciune în biserica Vlaher- 
nei, rugându-te pentru cei din întuneric, noi cu credinţă şi cu umilinţă îți cin- 
stim acoperământul cel luminos. lar tu, ca una care ai putere nebiruită, izbă- 
veşte-ne din toate nevoile, ca să grăim ţie: Bucură-te, bucuria noastră, acope- 
ră-ne pe noi de tot răul cu cinstitul tău acoperământ! 


Rugăciunea întâi către Preasfânta Născătoare de Dumnezeu 


O, prea curată Fecioară, Maica Domnului puterilor celor de sus, Împărăteasa ce- 
rului şi a pământului, atotputernică, apărătoarea şi tăria noastră, primeşte această 
cântare de laudă şi de mulţumire de la noi, nevrednicii tăi robi. Înalţă rugă- 
ciunile noastre la tronul lui Dumnezeu Fiul tău, ca să fie milostiv faţă de ne- 
dreptăţile noastre. Să adauge harul Său tuturor celor ce cinstesc prea cinstitul tău 
nume şi cu credinţă şi dragoste se închină icoanei tale făcătoare de minuni. Că 
nu suntem vrednici să fim miluiţi de Dânsul, dacă tu, Stăpână, nu-L vei milo- 


stivi asupra noastră. Ție toate sunt cu putinţă şi pentru aceea năzuim la tine, că 
eşti acoperitoarea noastră şi grabnică ajutătoare. 


Auzi-ne pe noi, cei ce ne rugăm ţie: ocroteşte-ne pe noi cu atotputernicul tău 
acoperământ şi cere de la Fiul tău şi Dumnezeu să dea păstorilor noştri sfinţenie, 
ca să privegheze şi să ocârmuiască sufletele noastre; ocârmuitorilor de oraşe 
înţelepciune şi putere; judecătorilor, dreptate şi necăutare la față; învăţătorilor, 
minte şi smerită înţelepciune; soţilor, dragoste şi înţelegere; fiilor, ascultare; 
asupriţilor, răbdare; asupritorilor, frică de Dumnezeu; celor mâhniţi, alinare şi 
bucurie duhovnicească; neînfrânaţilor, înfrânare; iar nouă, tuturor, duhul înţe- 
lepciunii şi al cucerniciei, duhul milostivirii şi al blândeţii, duhul curăției şi al 
dreptăţii. 


Aşa, Doamnă Preasfântă, milostiveşte-te asupra noastră şi asupra nepu-tincio- 
sului tău popor. Pe cei rătăciți povăţuieşte-i pe calea cea bună, pe cei bătrâni îi 
sprijineşte, pe prunci îi păzeşte şi pe noi, pe toţi, ne apără şi ne ocroteşte cu mi- 
lostivirea ta. 


Pe toţi scoate-ne din adâncul păcatului şi ne luminează ochii inimii noastre spre 
căutarea mântuirii. 


Milostivă fii nouă aici în această viaţă, iar la înfricoşătoarea judecată să te rogi 
către Fiul tău şi Dumnezeul nostru ca să ne mântuiască pe noi. Că tu, Stăpână, 
eşti slava celor cerești şi nădejdea pământenilor. Tu eşti, după Dumnezeu, nă- 
dejdea şi apărătoarea noastră, a tuturor celor ce te chemăm cu credinţă. 


Deci, ne rugăm ţie, atotputernică ajutătoarea noastră, şi ţie ne predăm pe noi în- 
şine, unul pe altul şi toată viaţa noastră, acum şi pururea şi în vecii vecilor. 


Amin. 


Rugăciunea a doua 


Împărăteasa mea cea prea bună şi nădejdea mea, Născătoare de Dumnezeu, pri- 
mitoarea săracilor, bucuria mâhniţilor şi acoperitoarea necăjiţilor, vezi-mi ne- 
voia, vezi-mi necazul, ajută-mă ca pe un neputincios, hrăneşte-mă ca pe un 
străin; necazul meu îl ştii, deci dezleagă-l precum voieşti; că n-am alt ajutor afa- 
ră de tine, nici altă folositoare grabnică, nici altă mângâietoare bună, ci numai 
pe tine, o, Maica lui Dumnezeu, ca să mă păzeşti şi să mă acoperi, în vecii ve- 
cilor. Amin. 


Rugăciunea a treia 


Preacurată Doamnă şi Stăpână, de Dumnezeu Născătoare Fecioară, care poţi 
face tot binele, primeşte aceste cinstite daruri, care se cuvin numai ţie, de la noi, 
nevrednicii tăi robi, ceea ce eşti aleasă din toate neamurile şi te-ai arătat mai 
înaltă decât toate făpturile cereşti şi pământeşti. Căci pentru tine a fost cu noi 
Domnul puterilor şi prin tine am cunoscut pe Fiul lui Dumnezeu şi ne-am în- 
vrednicit de Sfântul Trup şi de prea curatul Lui Sânge. Pentru aceasta, fericită 
eşti în neamurile neamurilor, ceea ce eşti de Dumnezeu fericită, mai luminată 
decât heruvimii şi mai cinstită decât serafimii. 


Și acum, Preasfântă Stăpână, de Dumnezeu Născătoare Fecioară, întru tot lău- 
dată, nu înceta a te ruga pentru nevrednicii tăi robi, ca să ne izbăvim de sfatul 
celui înşelător şi de toată primejdia, să fim păziți nevătămaţi de toată lovirea cea 
înveninată a diavolului şi, până în sfârşit, cu rugăciunile tale să fim păziţi neo- 
sândiţi. Ca, prin paza şi cu ajutorul tău mântuindu-ne, slavă, laudă, mulţumită şi 
închinăciune, pentru toate, să înălțăm Unuia în Treime Dumnezeu, Ziditorul 
tuturor, acum şi pururea şi în vecii vecilor. Amin. 


După citirea Acatistului, rostim rugăciunea: Cuvine-se, cu adevărat, să te feri- 
cim pe tine, Născătoare de Dumnezeu, cea pururea fericită şi prea nevinovată şi 
Maica Dumnezeului nostru. Ceea ce eşti mai cinstită decât Heruvimii şi mai 
slăvită, fără de asemănare, decât Serafimii, care, fără stricăciune, pe Dumnezeu- 
Cuvântul ai născut, pe tine, cea cu adevărat Născătoare de Dumnezeu, te mârim. 


[Dacă este preot, acesta rostește Ectenia întreită, după care face otpustul obiş- 
nuit. ] 


In lipsa preotului, după rugăciunea către Maica Domnului, zicem: Pentru rugă- 
ciunile Sfinţilor părinților noştri, Doamne Llisuse Hristoase, Dumnezeul nostru, 
miluiește-ne pe noi. Amin! 


Acoperământul al Maicii Domnului (1 octombrie) 


În zilele împăratului Leon cel înţelept (886912), în Constantinopol, spre dumi- 
nică, făcându-se priveghere de toată noaptea în cinstita biserică a Vlahernei, 
întru slava Preasfintei Născătoare de Dumnezeu, la întâia zi a lunii octombrie şi 
de faţă stând mulțimea poporului, fiind ca la patru ceasuri din noapte, Sfântul 
Andrei cel nebun pentru Hristos, împreună cu ucenicul său, fericitul Epifanie, 
şi-au ridicat privirile şi au văzut pe Împărăteasa cerului, pe Acoperitoarea a toa- 
tă lumea, pe Preasfânta Fecioară Născătoare de Dumnezeu, stând în văzduh şi 
rugându-se pentru lume. Ea strălucea de lumină ca soarele şi acoperea poporul 
cu cinstitul ei omofor, fiind împreună cu Oşti cereşti şi cu mulțimea de sfinți, 


care în haine albe şi în cucernicie stăteau împrejurul ei, dintre care doi erau mai 
aleşi: Sfântul loan Botezătorul şi Sfântul evanghelist loan. 


Văzând aceasta, Sfântul Andrei a zis către ucenicul său, fericitul Epifanie: 
„Oare vezi, frate, pe Impărăteasa şi Doamna tuturor, care se roagă pentru toată 
lumea?” 


lar el a zis: „O văd, sfinte părinte, şi mă minunez, că o văd acoperind pe 
oamenii ce sunt în sfântul locaş, cu cinstitul ei omofor, ce străluceşte mai mult 
decât soarele”. 


Apoi cei doi au auzit graiurile cele cu umilinţă ale rugăciunii ei către iubitul său 
Fiu şi Dumnezeul nostru, lisus Hristos: „Împărate ceresc, primeşte pe tot omul 
care Te slăveşte pe Tine şi cheamă în tot locul prea sfânt numele Tău. Şi acolo 
unde se face pomenirea numelui meu, pe acel loc îl sfinţeşte şi proslăveşte pe 
cei ce te proslăvesc pe Tine şi împlineşte rugăciunile celor ce cu dragoste mă 
cinstesc pe mine, Maica Ta; şi făgăduinţele lor le primeşte şi din toate nevoile şi 
răutățile îi izbăveşte”. 


Între toţi sfinţii care s-au arătat în biserică împreună cu prea curata Fecioară, doi 
erau mai aleşi: Sfântul Ioan Înaintemergătorul, că altul mai mare decât el nu s-a 
născut între cei născuţi din femeie şi Sfântul loan cuvântătorul de Dumnezeu, pe 
care îl iubea lisus şi care s-a rezemat pe pieptul Lui. Pe amândoi rugătoarea 
noastră, Fecioara Maria, i-a luat cu ea la rugăciunea cea pentru noi, ca pe unii ce 
au multă îndrăzneală către Hristos, ca prin ajutorul lor să plece mai degrabă pe 
Dumnezeu spre milă, pentru că mult poate rugăciunea stăruitoare. 


Și a stat prea curata Fecioară între aceşti sfinţi precum chivotul între doi heru- 
vimi, precum scaunul Domnului Savaot între serafimi, precum Moise cu mâinile 
întinse între Aaron şi Or; iar, prin rugăciunea ei, Amalec cel nevăzut a căzut cu 
toată stăpânirea şi puterea sa cea întunecată. 


Deci, să prăznuim şi noi acoperământul Preasfintei Fecioare Maria, Născătoare 
de Dumnezeu, aducându-ne aminte de acea prea mărită arătare a ei care a fost în 
biserica Vlahernei, fiind văzută de Sfântul Andrei şi de Epifanie. 


Să prăznuim, mulţumind Acoperitoarei noastre pentru această prea mare milo- 
stivire, arătată spre neamul creştinesc, şi cu tot dinadinsul s-o rugăm pe ea ca, 
acum şi întotdeauna, cu milostivire să ne acopere pe noi, cei care avem nevoie 
de acoperământul ei, de vreme ce, fără sprijinul ei, nouă, celor ce întotdeauna 
mâniem pe Dumnezeu, nu ne este cu putinţă a trăi, pentru că, greşind mult, 
cădem sub multe certări, după cum zice Scriptura: „Multe sunt bătăile păcă- 
tosului” (Psalmul 31, 11). De aceea, am fi pierit pentru fărădelegile noastre, de 


nu ne-ar fi acoperit pe noi prea milostiva Stăpână; că, de nu ar fi stat înainte 
Sfânta Fecioară, rugându-se pentru noi, cine ne-ar fi izbăvit pe noi de atâtea 
nevoi sau cine ne-ar fi păzit până acum liberi? 

Iar prorocul Isaia ne sfătuieşte: „Ascundeţi-vă cât de puţin, până ce va trece mâ- 
nia Domnului” (Isaia 26, 20). Unde vom putea să ne ascundem de mânia 
Domnului? Acoperământ nu ne-am agonisit nicăieri unde să scăpăm noi, păcă- 
toşii, în afară de acoperământul Preasfintei Fecioare Maria, Stăpâna lumii. Cu 
ale cărei prea puternice şi bine primite rugăciuni şi cu ale tuturor Sfinţilor Tăi, 
Dumnezeule, miluieşte-ne şi ne mântuieşte pe noi. Amin. 


Imnografie 


ACUPERĂ- Maicii 
VANTUL Donici 


Tropar la praznicul Acoperământului Maicii Domnului: Astăzi, poporul cel 
bine credincios, luminat prăznuim, umbriți fiind prin venirea ta, Maica lui 
Dumnezeu şi căutând către prea cinstită icoana ta, cu umilinţă grăim: acoperă- 
ne pe noi cu cinstitul tău acoperământ şi ne scapă de tot răul, rugând pe Fiul tău, 
Hristos Dumnezeul nostru, să mântuiască sufletele noastre. 


Condac la praznicul Acoperământului Maicii Domnului: Fecioara astăzi, 
înainte stă în Biserică şi cu cetele Sfinţilor, nevăzut se roagă lui Dumnezeu, în- 
gerii cu ierarhii se închină şi apostolii cu proorocii dănțuiesc; că pentru noi roa- 
gă Născătoarea de Dumnezeu pe Dumnezeu cel mai înainte de veci. 


(Video) Troparul Acoperământului Maicii Domnului - Interpret: Otilia Simeria: 
https://doxologia.ro/tropare/video-acoperamantul-maicii-domnului-tropar 


Rugăciune către Maica Domnului, în lectura Preasfinţitului Macarie - înregi- 
strare realizată în studioul regional Radio Trinitas (laşi): 
https://doxologia.ro/rugaciuni/video-rugaciune-catre-maica-domnului 


Acatistul Acoperământului Maicii Domnului: 


https://archive.org/details/ac.-edit 


https://www.academia.edu/55458781/Acatistul_Acoper Z C4% 83m % C3% A2ntului_ Mai 
cii Domnului 


https://www.slideshare.net/steaemy 1/ac-edit 


Slujba Sfântului acoperământ (pdf): 


https://www.slideshare.net/steaemy 1/slujba-sf-acop-note 


https://www.academia.edu/55459834/Slujba_Sf% C3% A?2ntului_acoper f C4% 83m % C 
39 A2nt_pdf 


https://archive.org/details/slujba-sf.-acop.-note 


Rugăciunea mamei către Preasfânta Născătoare de Dumnezeu, pentru a 
primi cerescul ei acoperământ 


Maica lui Dumnezeu, tămăduieşte rănile sufleteşti şi trupeşti ale copiilor mei 
(numele), pe care le-am pricinuit prin păcatele mele. Ii încredinţez pe de-a- 
ntregul Domnului meu lisus Hristos şi ocrotirii tale cereşti, prea curată. Amin. 


Rugăciune de pocăință către Maica Domnului 


Stăpână prea milostivă şi bună, primeşte rugăciunea mea cea ticăloasă ce se 
aduce ţie din gură netrebnică, deşi toate le ştii şi mai ales neputința mea. Că eu 


prin tine scap la bunătatea Fiului tău şi prin tine, Doamna mea, m-am abătut din 
calea ce ducea spre moarte. Şi ştiind faptele şi toate mişcările mele, cele din zi şi 
din noapte, cele cu lucrul şi cuvântul, cele întru ştiinţă şi întru neştiinţă, în- 
dreptează-mă, că eu pe tine te am mijlocitoare către Hristos, Dumnezeul nostru. 


Miluieşte-mă şi mă ajută, îndemnându-mă la tot lucrul bun, după voia Fiului tău 
şi Dumnezeului nostru. Tu ştii, Stăpână prea bună, că din braţele maicii mele 
spre tine am alergat, ţie am fost dăruit, deşi rău m-am ocârmuit, dar nu am ştiut 
altă scăpare, părtinitoare, sprijinire şi mijlocitoare către Dumnezeu fără numai 
pe tine. Şi acum, Stăpâna mea, mărturisindu-mi toate faptele mele cele necu- 
vioase, te rog să mi le ştergi şi să mă miluieşti. 


Ştii, Stăpâna mea Născătoare de Dumnezeu, că sunt ca o oaie rătăcită şi ca un 
străin smerit, care nu are unde să îşi plece capul, fără numai la tine, Maica lui 
Hristos, Dumnezeul meu. Tu eşti, Stăpână, ajutorarea mea, tu curăţia mea, tu 
acoperământul meu, tu chezăşuitoarea mea către Dumnezeu, tu tatăl meu, tu 
maica mea, tu povăţuitoarea mea şi întru tine îmi pun toată nădejdea mea. Tu 
cunoşti sărăcia mea şi ştii că nu am pe nimeni, fără numai pe tine şi pe Hristos, 
Cel ce s-a născut din tine. Să nu te îngreţoşezi de mine, nici să mă lepezi de la 
faţa ta, Preacurată, ca să nu biruiască mulţimea răutăţilor mele bunătatea ta, că 
al tău este noianul milostivirii, ca ceea ce eşti Maica lui Dumnezeu cel milostiv. 


Numai de voieşti şi eu m-am mântuit. Nimeni nu se împotriveşte ţie, că eşti 
Maică a lui lisus Hristos, Dumnezeul meu, cel ce a făcut toate. 


Știu că multe sunt păcatele mele şi nu sunt vrednic a privi la înălțimea cerului 
din pricina fărădelegilor mele, dar dacă tu vei binevoi cine se va împotrivi? 
Ajută-mi, Stăpână, Născătoare de Dumnezeu, mie, celui fără de îndrăzneală şi 
să nu mi se socotească îndrăzneala întru păcat, ci iartă-mă degrabă şi dă-mi umi- 
linţă. Dă-mi izvor de lacrimi, suspinare şi zdrobire de inimă, ca să plâng 
păcatele mele, că eu sunt cel ce am nelegiuit înaintea Fiului tău şi Dumnezeu 
mai mult decât toată firea. Şi ştiu, Stăpâna mea, că sunt fără de răspuns, ne- 
vrednic de toată iubirea ta de oameni, ci vrednic de toată osânda. De aceasta, 
prin tine, scap la mila Fiului tău, a Stăpânului şi Făcătorului meu cel bun. Deci 
ocârmuieşte-mă şi mă învaţă, Născătoare de Dumnezeu. Şi cerând în dar mila ta 
cea bogată, miluieşte-mă precum voieşti şi nu mă lepăda de la faţa ta, nici nu mă 
depărta de acoperământul tău, nu mă înstrăina de milostivirea ta. Miluieşte-mă 
pe mine, cel ce spre tine am toată nădejdea şi arată-ţi întru mine puterea ta, Năs- 
cătoare de Dumnezeu. Că de mă vei mântui pe mine, păcătosul, mare va fi mila 
ta, mare milostivirea ta, mare nepomenirea ta de rău, mare îndelungă răbdarea 
ta. Iar de vei milui pe cel vrednic, nu va fi lucru minunat. 


De aceea ajută-mi, milostiveşte-te spre mine şi-mi întinde mâna ta mie, lene- 
şului, trândavului, nemulţumitorului, împietritului, neumilitului, judecătorului 


strâmb, gânditorului de rău, desfrânatului, hulitorului, ocărâtorului, cleve- 
titorului, celui plin de toată fapta rea, de cuvinte viclene şi gânduri urâte, celui 
străin şi gol de toată fapta cea bună şi vrednic de toată osânda şi pedeapsa. 


Cu adevărat, Stăpâna mea Preasfântă, Născătoare de Dumnezeu, milostiveşte-te 
spre mine, lpsitul şi ticălosul, şi fă cu mine milele tale bogate. Ca, fiind mân- 
tuit, să laud pe Cel ce S-a întrupat din tine, Hristos Dumnezeul nostru şi pe tine 
te măresc, mântuirea mea, sprijinirea mea, mângâierea mea şi păzitoarea mea 
din toate zilele vieții mele. Ajută-mi mie, Stăpâna mea cea sfântă, ajută-mi şi 
iarăşi strig, ajută-mi. 


Și mă învredniceşte ca să fac voia Fiului tău şi Dumnezeului meu în toate zilele 
vieții mele, să mă tem de EI şi să-l slujesc cum se cuvine. Și aşa, săvârşindu-mă, 
Stăpâna mea Născătoare de Dumnezeu, să fiu povăţuit de Sfinţii îngeri la loca- 
şurile cele dumnezeieşti şi luminoase prin mijlocirea ta cea bine primită, unde 
să-l slăvesc în veci pe Tatăl, pe Fiul şi pe Sfântul Duh, Treimea cea Preasfântă. 
Amin. 


Am greşit şi simt că nu mai am scăpare, iartă-mă Bunule pentru toate 
păcatele mele, iartă-mă că nu ştiu să iubesc şi să tac, să fiu smerit! Cea mai 
frumoasă rugăciune. 


Sunt putred mucegai înaintea ta Măicuţă. Mi-am coborât sufletul în iad pentru 
că pământul din mine nu a ştiut să asculte de tine. Greşesc în tot locul şi la tot 
pasul, judec, mă mândresc în sinea mea, îmi doresc ce e mai bun material. Am 
uitat de sufletul meu, Maicuţă şi acum zac în patul meu plin de păcate şi încerc 
să mă ridic să fiu un om nou, să mă laşi să te iubesc şi să am parte de mila ta 
spre iertarea mea. 


Mă simt neputincios şi şters, speriat de dreapta ta judecată, mă simt pierdut în 
lumea asta şi nu găsesc altă scăpare decât la tine. Mi-e teamă că nu sunt tare în 
credinţă, mi-e ruşine că nu ştiu să mă rog cu sufletul ţie. Mă simt scârbit de 
toate gândurile mele, mi-e urât de mirosul ucigaş ce zace în păcatele mele. Am 
întristat fiinţa ta, Doamne şi acum strig din rărunchii inimii mele: Nu mă lăsa 
Măicuţa mea şi Mântuitorul meu, niciodată! Am greşit şi simt că nu mai am 
scăpare, iartă-mă Bunule pentru toate păcatele mele, iartă-mă că nu ştiu să 
iubesc şi să tac, să fiu smerit. 


Nu mai plânge Maica mea, pentru că eu nu merit izvorul tămăduitor ce se naşte 
în ochii tăi. Te rog, Maica mea, nu mai plânge pentru sufletul meu amorțit, că 
îmi este ruşine de minc.....Poate dacă nu erau lacrimile tale, şi blândeţea cu cate 
te rogi Mântuitorului, eu eram demn de focul cel viu pentru mintea mea spur- 
cată. 


Mie frică de mine însumi, pentru că firea mea e tot un mucegai şi nu merit toate 
câte am. Nu ştiu să apreciez, nu ştiu să-mi cinstesc părinţii şi iubirea lor pentru 
mine. Pentru ce mă chinuiesc vrăjmaşii mei? Apără-mă Maicuţă cu Preasfânt 
acoperământul tău, şi dă-mi liniştea de care am nevoie. Nu mă lăsa, ajută-mă să 
mă ridic, pune în graiul duhovnicului meu toată învăţătura cea bună. 


Dă-mi o haină albă ca s-o port cu cinste, ochi deşchişi ca să văd Binele, dă-mi 
tăcere ca să nu am răspuns în faţa vrăjmaşilor care mă chinuiesc şi vor să mă 
ispitească. Dă-mi mie bucuria de a iubi din nou, dă-mi mie minte trează ca să 
mă rog, neîncetat. 


Te rog, să mă îmbrăţişezi pe mine, marele păcătos, pentru că sufletul meu e 
însetat de iertare, de iubire, te rog să mă laşi să plâng la picioarele tale, Doamne 
că mult am greşit. Te rog să primeşti rugăciunile noastre şi să fii alături de noi 
mereu. Îmbrăţisează-mă Maica mea că sunt singur, neputincos şi păcătos. 

Acatistul Sfântului Andrei cel nebun pentru Hristos (2 octombrie/ 28 mai)) 


Saint Andrew the Fool-for-Christ 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al 
pământului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Celui ce înţelepţeşte şi-a agonisit talanţii, învrednicindu-se astfel de mari daruri, 
să-l cântăm cu bucurie: Bucură-te, Sfinte prea cuvioase Andrei, lauda siha- 
ştrilor din mijlocul mulţimii! 


Icosul 1 

Preasfântă Treime, Preasfântă Născătoare de Dumnnezeu, Sfinte ierarhii de 
Sfinţi Îngeri, tuturor Sfinţilor, treceţi cu vederea păcatele noastre şi ajutaţi-ne să 
găsim cuvinte potrivite pentru a-l lăuda pe vrednicul de pomenire Andrei, cel şi- 
a luat nevoinţa aspră a pustniciei în mijlocul mulțimii şi a nebuniei pentru Hri- 
stos şi să-i cântăm: 

Bucură-te, căutătorul înţelepciunii; 

Bucură-te, dascăl al rugăciunii; 

Bucură-te, slujitor devotat; 

Bucură-te, rugător înflăcărat; 

Bucură-te, cinstitorul sfințeniei; 

Bucură-te, chipul smereniei; 

Bucură-te, aflătorul tainelor dumnezeieşti; 


Bucură-te, apărătorul credinţei creştineşti; 

Bucură-te, mustrătorul păcatului; 

Bucură-te, cel ce ne aperi de chinurile iadului; 

Bucură-te, mucenic ce multă batjocură ai îndurat; 

Bucură-te, cel cu veşnica slavă încununat; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 2 

Ai fost, o, Sfinte Andrei, un tânăr de neam slovean, frumos la chip şi cu obice- 
iuri bune. Însă, cu voia lui Dumnezeu, ai ajuns rob în Constantinopol, la gene- 
ralul Teognost, pe vremea împăratului Leon cel înţelept. Acesta, văzându-ţi de- 
votamentul şi agerimea minţii, stăpânul tău te-a trimis la învăţătura cărților sfin- 
te, apoi te-a cinstit cu vrednicia de notar. După ce ai învăţat Psaltirea pe de rost, 
ai cercetat cu avânt Vieţile Sfinţilor şi ai dorit să imiţi virtutea vieţuirii lor, cân- 
tând neîncetat: Aliluia! 


Icosul 2 

Ai învăţat degrabă şi Sfânta Scriptură, apoi îţi petreceai timpul citind cărți sfinte 
şi rugându-te lui Dumnezeu. Intr-o noapte, pe când te rugai, necuratul din invi- 
die, a început să lovească uşile casei în care te aflai. Speriat, te-ai culcat, însă ai 


avut parte de o vedenie care îţi prorocea misiunea duhovnicească de a lupta cu 
necuratul pentru dobândirea cununilor cereşti. Însuşi Iisus te-a numit prieten şi 
frate, apoi ţi-a încredinţat crucea nebuniei pentru EI şi ţi-a promis nenumărate 
bunătăţi cereşti. Trezindu-te ţi-ai înştiinţat duhovnicul care te-a încurajat să mer- 
gi pe această cale, izbăvindu-te astfel şi de robie. Roagă-te, Sfinte prea cuvioase 
Andrei, să aflăm întotdeauna călăuzitori spre mântuire şi noi, cei ce-l slăvim pe 
Dumnezeu şi-ţi cântăm: 

Bucură-te, că la miezul nopţii te-ai rugat; 

Bucură-te, că apoi hainele ţi le-ai sfâşiat; 

Bucură-te, că vorbe confuze ai spus; 

Bucură-te, că strigătele tale departe au ajuns; 

Bucură-te, că nevoinţa îţi începeai; 

Bucură-te, că eliberarea din robie îți pregăteai,; 

Bucură-te, că pe stăpân şi pe slugi 1-ai trezit, 

Bucură-te, că toţi au crezut că ai înnebunit; 

Bucură-te, că Teognost pentru tine a plâns; 

Bucură-te, că pe toţi mare jale i-a cuprins; 

Bucură-te, că nimeni nu vedea că te prefăceai; 

Bucură-te, că lui Dumnezeu să te acopere îi cereai; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 3 

Mult s-a amărât Teognost crezând că toate cele făcute de tine erau adevărate, şi 
a poruncit să fu dus la Biserica Sfintei muceniţe Anastasia şi să fii legat acolo. 
A dat mulţi bani acestui lăcaş şi l-a rugat pe preot să facă slujbe pentru vinde- 
carea ta. Însă tu ziua vorbeai ca un îndrăcit, iar noaptea te rugai cu lacrimi cân- 
tând din toată inima: Aliluia! 


Icosul 3 

Vrând să te încredinţezi dacă nevoinţa ta este sau nu plăcută lui Dumnezeu, te-ai 
rugat Sfintei muceniţe Anastasia să-ţi descopere, iar ea îndată ţi s-a arătat în ve- 
denie, ţi-a adeverit şi te-a întărit duhovniceşte. Chiar în noaptea următoare o 
ceată diavolească înarmată s-a pornit asupra ta, ca să te omoare, însă la rugă- 
ciunea ta, însuşi Sfântul loan evanghelistul ţi s-a arătat şi te-a ajutat, bătându-i 
pe diavoli şi mustrându-i cumplit. Roagă-te, Sfinte prea cuvioase Andrei să ne 
izbăvim de toată lucrarea diavolească şi noi, cei ce-ţi cântăm: 

Bucură-te, cel ce ai îndrăzneală în rugăciune; 

Bucură-te, că ai primit cele rele ca şi pe cele bune; 

Bucură-te, că legat în lanţuri cu răbdare ai stat; 

Bucură-te, că ai fost sfătuit şi ocrotit în chip minunat; 

Bucură-te, că ai primit oaspeţi cereşti; 

Bucură-te, că ai râs de chinurile diavoleşti; 


Bucură-te, mulţumind lui Hristos pentru ajutorul primit; 

Bucură-te, rugându-te să fii mereu de ispite izbăvit; 

Bucură-te, cerând să fim şi noi păziţi pe calea adevărată, 

Bucură-te, lăudând dragostea lui Dumnezeu cea nemăsurată; 

Bucură-te, cel ce cu smerenie ai cerut har; 

Bucură-te, cel ce ai crezut că acesta este avutul cel mai necesar; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 4 

Prefăcându-te îndrăcit şi nebun, ai stat timp de patru luni în lanţuri, rugându-te 
în taină lui Dumnezeu. Însuşi Hristos te-a întărit duhovniceşte arătându-ţi în vis 
dulceaţa de negrăit a bunătăţilor dăruite celor care-L iubesc pe Dumnezeu cu tot 
sufletul. Ţi-a mai arătat şi calea cea îngustă pe care trebuie să meargă nevoitorii, 
uitând mereu relele pricinuite de către semeni şi cântând cu toată inima lui 
Dumnezeu: Aliluia! 


Icosul 4 

Fiind eliberat din robie şi din lanţuri, vorbeai ca un nebun, jucai prin piaţa ora- 
şului, asemenea Sfântului Simon din Emesa, dar seara plângeai, te rugai şi ade- 
sea te mărturiseai cu sinceritate şi cu blândeţe duhovnicului tău, singurul care îţi 
ştia taina. Apoi te duceai la nevoinţa ta. Astfel, văzând nişte tineri desfrânaţi 
care nu aveau nici un rost în viaţă, i-ai provocat bându-i vinul şi spărgându-i 
paharul unuia dintre ei. După ce te-au bătut, le-ai spus că vei fi prins şi biciuit 
de către straja de noapte, prorocind astfel ce urmau să păţească ei înşişi. Întâm- 
plându-se întocmai, te rugai lui Dumnezeu cu lacrimi ca aceşti tineri să nu ajun- 
gă în temniţă. Roagă-te, o Sfinte prea cuvioase Andrei, să ne izbăvească Dum- 
nezeu de patimile sufleteşti şi trupeşti şi pe noi, cei ce ne I ne închinăm şi-ţi 
cântăm: 

Bucură-te, ocrotitorul tinerilor; 

Bucură-te, mare rugător pentru sufletele lor; 

Bucură-te, cel bătut de ei fără cruţare; 

Bucură-te, izbăvitorul lor de condamnare; 

Bucură-te, că ai suferit pentru a-i ajuta să se mântuiască; 

Bucură-te, că i-ai iertat cu iubire părintească; 

Bucură-te, model de iubire creştină; 

Bucură-te, iubire dumnezeiască deplină; 

Bucură-te, mare rugător pentru a noastră mântuire; 

Bucură-te, înţelept iconom al tainelor divine; 

Bucură-te, mare apărător în ispite; 

Bucură-te, înţelept agonisitor de comori sfinte; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 5 

Petreceai muceniceşte, umblând pe drumuri şi dormind în locurile în care dor- 
meau câinii, fără aşternut şi îmbrăcat numai cu o tunică subțire de lână. Te de- 
făimai şi te încurajai spre nevoinţă şi spre răbdarea defăimărilor şi a scuipărilor, 
rugându-te cu atâta putere în taină, încât din gură îţi ieşea abur şi şoaptele tale se 
auzeau până departe. lar puţinii bani primiţi ca milostenie îi aruncai în timpul 
bătăilor pe care le primeai, după care fugeai de acolo cântând lui Dumnezeu: 
Aliluia! 


Icosul 5 

Unii observau că această purtare nu se potriveşte unui nebun, dar cei nesocotiţi 
te defăimau, iar tu preferai disprețul, nu cinstirea. Astfel, trecând prin faţa unor 
case de desfrânare, nişte femei uşoare te-au tras înăuntru, pentru a te atrage spre 
păcat. Tu, însă, ca un mort stăteai în mijlocul lor înfruntând ispita şi privindu-l 
în faţă pe diavolul desfrânării care ţi se arăta acolo negru şi chel, plin de necu- 
răție amestecată cu cenuşă, purtând pe umăr o zdreanţă murdară. Din el ieşea o 
duhoare întreită ce semăna cu putreziciunea, cu mirosul de mocirlă şi cu necu- 
răția. Batjocorindu-l pe diavol pentru urâţenia lui cea mare, l-ai izgonit înfri- 
coşându-l. Văzându-te scârbit peste măsură, desfrânatele te-au lăsat să pleci, dar 
ți-au luat haina, te-au îmbrăcat într-un sac vechi, după care te-au lasat să pleci. 
Apoi ţi s-a arătat, pe umărul unui tânăr ce mergea în cârciumă, şi diavolul iubirii 
de arginţi, mic ca un pitic, care îl ţinea pe cel robit de această patimă legat ca pe 
un urs. Deşi l-ai avertizat, tânărul a ascultat cuvintele cârciumarului care te 
defăima, nu pe ale tale. Sfinte prea cuvioase Andrei, roagă-te să dobândim tărie 
în mijlocul ispitelor şi darul dicernământului, pentru a asculta întotdeauna de cei 
care ne arată Calea, Adevărul şi Viaţa şi, mulțumind lui Dumnezeu pentru daru- 
rile date ţie, să-ţi cântăm: 

Bucură-te, că femeile n-au văzut diavolul ce ţi s-a arătat; 

Bucură-te, că pentru smerenia ta, necuratul s-a înfricoşat; 

Bucură-te, că Dumnezeu te-a ocrotit; 

Bucură-te, că prin tine, mântuirea desfrânatelor a mijlocit; 

Bucură-te, mare apărător de păcatul desfrânării; 

Bucură-te, cel ce ne întăreşti cu virtutea răbdării; 

Bucură-te, cel ce ne arăţi şi că iubirea de arginţi este un păcat mare; 

Bucură-te, cel ce plângi văzând pe câtă lume duce la pierzare; 

Bucură-te, cel ce vădeşti pericolul sufletesc al iubirii de arginţi; 

Bucură-te, arătându-ne ce greu se pocăiesc cei de acest păcat robiţi; 

Bucură-te, rugându-te să ne izbăvim de păcate sufleteşti şi trupeşti; 

Bucură-te, ajutându-ne să dobândim virtuţi duhovniceşti; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 6 


Cu voia lui Dumnezeu, te-ai întâlnit cu trei tineri virtuoşi, unul dintre ei fiind 
Epifanie, căruia, după ce i-ai spus pe nume, i-ai prorocit că va deveni patriarh, |- 
ai numit prieten şi fiu duhovnicesc. Apoi, după plecarea lor, ridicat in aer, înăl- 
țai rugăciuni fierbinţi pentru ei, slăvindu-L pe Dumnezeu şi cântând: Aliluia! 


Icosul 6 

Te hrăneai doar cu o jumătate de posmag pe zi, iar uneori stăteai chiar şi o săp- 
tămână nemâncat. lar când te ardea setea, căutai adesea o gropiţă cu apă de 
ploaie şi îngenunchind, suflai asupra ei de trei ori în chipul crucii, apoi beai, 
timp în care unii te loveau, iar alţii îţi adresau cuvinte de ocară. Ai suferit şi din 
cauza gerului, căci nici săracii asemenea ţie nu te primeau, nici chiar câinii nu 
stăteau lângă tine, să te mai încălzească puţin. În această stare, Însuşi lisus te-a 
mângâiat, timp de două săptămâni, arătându-ţi mireasma, bucuria, frumuseţea şi 
dulceaţa Raiului, fiind răpit până la al treilea cer. Iar noi, mulţumind Preasfintei 
Treimi pentru ajutorul dat, îți cântăm: 

Bucură-te, predică vie; 

Bucură-te, deplină filocalie; 

Bucură-te, cu Sfântul apostol Pavel cel râvnitor; 

Bucură-te, al smereniei desăvârşit purtător; 

Bucură-te, cel ce ai auzit adesea „Pleacă de aici, câine!” 

Bucură-te, dascăl al nimicirii de sine; 

Bucură-te, cel ce cu desăvârşita sărăcie ai câştigat comori cereşti; 


Bucură-te, că în viaţă fiind, lisus te-a chemat să le priveşti; 

Bucură-te, descoperind tainele divine; 

Bucură-te, înțelegând rostul nevoinţei creştine; 

Bucură-te, vâzând adevărata strălucire; 

Bucură-te, întărindu-ne pe calea spre mântuire; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 7 

După această descoperire, ai sporit nevoinţa, rugându-te în fiecare noapte şi cău- 
tând batjocura lumii în fiecare zi, sporind invidia celui rău care luând chipul 
unei babe, căuta să-i pornească pe oameni împotriva ta. Pricepându-i uneltirile, 
ai aruncat cu noroi în faţa ei şi după ce ai suflat spre ea de trei ori, şi-a pierdut 
înfăţişarea omenească. Apoi, întâlnindu-te cu tânărul Epifanie, l-ai întărit du- 
hovniceşte, căci şi lui îi apăruse necuratul luând chip de negustor ismaelitean 
care căuta să vă dezbine, şi vădindu-i vicleşugul, aţi cântat împreună: Aliluia! 


Icosul 7 

Sfaturile date tânărului Epifanie se potrivesc oricărui creştin care prin purtarea 
evlavioasă, atrage invidia celui viclean. L-ai sfătuit, aşadar, să fie cumpătat, să 
se cerceteze, să-şi îmblânzească trupul cu posturile, să aibă smerita înţelepciune, 


să se roage cu bucurie şi să nu devină rob al păcatului, prin desfrânare, ci rob al 
lui Dumnezeu. Altădată, de faţă cu Epifanie, l-ai mustrat cumplit pe un tânăr 
care voia să-ţi ofere nişte curmale, descoperindu-i păcatul sodomiei şi nepri- 
mind nimic de la el, batjocorind astfel păcatul şi pe diavolul desfrânării, pentru 
salvarea sufletului acelui tânăr. Ai mustrat şi păcatele robilor lui Epifanie, des- 
coperindu-le sub forma unei povestiri. Sfinte prea cuvioase Andrei, cercetează- 
ne şi pe noi şi pe apropiații noştri şi ajută-ne, prin rugăciunile tale să ne vedem 
păcatele, să ne pocăim, să-L slăvim cu râvnă pe Dumnezeu şi să-ţi cântăm: 
Bucură-te, cel ce sfătuieşti în taină; 

Bucură-te, cel ce ai smerita înţelepciune drept haină; 

Bucură-te, cel ce salvezi tinerii de păcatul sodomiei; 

Bucură-te, cel ce mustri păcatul lăcomiei; 

Bucură-te, chip în care care S-a oglindit Hristos; 

Bucură-te, smerenie înaltă aducătoare de folos; 

Bucură-te, sărutând picioarele celui ce te-a bătut 

Bucură-te, rugându-te pentru pentru cel în patimi căzut; 

Bucură-te, apărător al celor căzuţi în robie; 

Bucură-te, cel ce ţi-ai asumat deplina sărăcie; 

Bucură-te, rugăndu-te să aflăm înţelepciune; 

Bucură-te, ajutându-ne să stăruim cu bucurie în rugăciune; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 8 

Ai petrecut, Sfinte prea cuvioase Andrei, în adâncul smereniei şi pe culmile bu- 
curiei duhovniceşti. Dormind pe gunoi, nici frigul, nici greutatea căruţei ce a 
trecut peste tine nu le-ai simţit. Fiind ocărât şi bătut de semeni, din invidia celui 
rău, te ridicai în văzduh la rugăciune în Biserica Preasfintei Născătoare de Dum- 
nezeu, ale cărei uşi ţi se deschideau singure după ce le însemnai cu semnul cru- 
cii. În jurul tău era flacără strălucitoare şi o mireasmă nespusă, pentru care îngă- 
duie-ne să cântăm împreună cu tine: Aliluia! 


Icosul 8 


După ce ai adus pe calea cea bună toată casa lui Epifanie, i-ai ajutat şi pe alţi 
tineri să ducă o viaţă plăcută lui Dumnezeu. L-ai înfruntat apoi şi pe necurat 
care îţi apărea înfuriat în faţă şi te ameninţa cu chinurile lui lov, însă tu ţi-ai scos 
repede şi cămașa, singura ta avere, şi i-ai aruncat-o în față, izgonindu-l. Ai vor- 
bit după aceea şi cu un Înger păzitor al unui demnitar împărătesc încărcat cu pă- 
cate grave ce plângea la înmormântarea acestuia, în timp ce rudeniile îl jeleau, 
iar necuraţii chiuiau de bucurie. Sfinte prea cuvioase Andrei, ajută-ne, prin 
rugăciuni către Preasfânta Treime şi către Preasfânta Fecioară Maria, să dobân- 
dim tărie şi înţelepciune, ca să putem face mereu voia lui Dumnezeu, pentru ca 


trecerea noastră la cele veşnice să fie spre bucuria îngerilor păzitori ai celor ce-ţi 
cântă: 

Bucură-te, cel ce ai desăvârşită lepădare de sine; 

Bucură-te, cel ce ai mare îndrăzneală către Preasfânta Treime; 

Bucură-te, cel ce la rugăciune, în văzduh te ridicai,; 

Bucură-te, că uşile bisericii se deschideau când te rugai; 

Bucură-te, mustrătorul tâlharilor; 

Bucură-te, apărătorul credincioşilor; 

Bucură-te, ajutorul nostru pe calea mântuirii; 

Bucură-te, aprig duşman al păcatelor împotriva firii; 

Bucură-te, martor prin care Dumnezeu ne-a arătat gravitatea acestor păcate; 
Bucură-te, cel ce alungi duhurile necurate; 

Bucură-te, ocrotitor al celor vii şi al celor adormiţi; 

Bucură-te, că ne arăţi ce înseamnă să murim nepocăiţi; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 9 

Pe măsură ce timpul trecea, ucenicul tău Epifanie sporea duhovniceşte, iar tu îl 
povăţuiai spre toată înţelepciunea, însă, descoperindu-i voia lui Dumnezeu, îi 
cereai cu smerenie să te binecuvânteze ca un ierarh apoi cântaţi împreună: Ali- 
luia! 


Icosul 9 

În biserică, în timpul citirii Sfintei Evanghelii, cu darul lui Dumnezeu, ai văzut 
cum necuratul trândăviei îşi bătea joc de creştini, pricinuindu-le somn, pentru a 
risipi folosul lor duhovnicesc. Mustrându-i cumplit şi înălțţând rugăciuni, i-ai 
ajutat pe creştini să asculte cu atenţie citirea. Sfinte prea cuvioase Andrei, ajută- 
ne să dobândim trezvie, discernământ duhovnicesc, pocăință, smerenie, cumin- 
țenie, modestie, dragoste nefăţarnică, răbdare în necazuri, milostivire, bunătate, 
stăruinţă, nejudecare, nemâniere, virtuţi practice, evlavie, blândeţe, conştiincio- 
zitate, neîncetată rugăciune şi recunoştinţă pentru darurile primite de noi, cei ce- 
ți cântăm: 

Bucură-te, că faţa ta ca soarele strălucea; 

Bucură-te, că numai cei curaţi la suflet o puteau vedea aşa; 

Bucură-te, cel ce eşti în ispite mare apărător; 

Bucură-te, al Cetăţii împărăteşti mare luminător; 

Bucură-te, cel de Dumnezeu iubit; 

Bucură-te, că darurile date ţie ne-au uimit; 

Bucură-te, că Sfinţii apostoli Petru şi Pavel te-au ajutat; 

Bucură-te, mulțumindu-l lui Dumnezeu pentru ajutorul dat; 

Bucură-te, mare vindecător în boli grave şi în epidemii; 

Bucură-te, aducător de cereşti bucurii; 


Bucură-te, că hoţia şi lăcomia ai mustrat; 

Bucură-te, cu cei ce s-au pocăit şi s-au îndreptat; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 10 

Văzând podoabele de vânzare de prin pieţe, le socoteai ca paiele şi ca gunoaiele, 
căci vedeai cum, prin acestea, lumea este atrasă spre păcate. Mult te-ai întristat 
văzând mai pe urmă un monah robit de patima iubirii de arginţi. Rugându-te 
pentru el, Dumnezeu ţi-a arătat, spre folosul nostru, cearta dintre îngerul său pă- 
zitor cu necuratul pentru sufletul acestuia. Ai auzit cum necuratul i-a inchis gura 
îngerului cu texte din Scriptură, spunând că Împărăţia lui Dumnezeu este a celor 
milostivi, aşa că îngerul i-a cedat necuratului drepturile sale şi îl urma pe monah 
numai de departe, iar tu, mulţumind lui Dumnezeu pentru o descoperire ca acea- 
sta, cântai: Aliluia! 


Icosul 10 

L-ai întâmpinat pe monah şi cu ajutorul lui Dumnezeu, i-ai mărturisit cu blân- 
deţe întristarea ta pentru sufletul lui. I-ai descoperit cum din prieten al lui Dum- 
nezeu a devenit slujitor al celui rău şi cum strălucirea lui a devenit o noapte în- 
tunecoasă. Atunci ochii monahului s-au deschis şi l-a văzut el însuşi pe demo- 
nul care-l ţinuse legat stând în faţa lui scoțând fum pe ochi şi flăcări arzătoare pe 
gură. Speriindu-se, a împărţit săracilor banii pe care-i avea, apoi i-a îndemnat şi 
pe alții să procedeze la fel, neprimind mai mult decât îi era necesar. lar noi, pen- 
tru o astfel de purtare de grijă, îți cântăm: 

Bucură-te, mângâietor al celor sufleteşte răniți; 

Bucură-te, mustrător al iubirii de arginţi; 

Bucură-te, cel ce ne reaminteşti voia lui Dumnezeu; 

Bucură-te, cel ce pedepseşti pe cei ce slujesc celui rău; 

Bucură-te, cel ce ne îndemni să căutăm comori cereşti; 

Bucură-te, cel ce ne arăţi deşertăciunea celor pământeşti; 

Bucură-te, cel ce ne fereşti de întunecimile iadului; 

Bucură-te, cel ce ne ajuţi să descoperim comorile Raiului; 

Bucură-te, cel ce ne sfătuieşti să trăim pentru Hristos, nu pentru arginţi; 
Bucură-te, cel ce ne ajuţi să devenim milostivi şi smeriţi; 

Bucură-te, cel cu adevărata iubire de oameni împodobit; 

Bucură-te, cel ce pentru Hristos şi pentru noi te-ai nevoit; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 11 
I-ai apărut, Sfinte Andrei în vedenie ucenicului tău Epifanie, arătându-i că sufle- 
tele sodomiţilor petrec în iad, în colibe murdare, cu multe necurăţii de oameni şi 


de câini. l-ai mai arătat că păcătoşii petrec în temnițe întunecoase, având înfă- 
țişări diferite, în funcție de păcatele lor. Astfel, Dumnezeu i-a făcut pe desfrânaţi 
să semene cu porcii, pe hoţi - cu lupii, pe înşelători - cu vulpile, pe iubitorii de 
arginţi - cu pisicile, pe cei mânioşi - cu fiarele, pe pomenitorii de rău - cu vipe- 
rele, pe mincinoşi - cu şopârlele, pe cei lacomi - cu caii, pe beţivii - cu îndrăciţii, 
pe eretici - cu bălegarul, pe cârciumari - cu măgarii, pe proprietarii de bordeluri 
- cu antihrist, pe hulitori - cu ciorile, pe clevetitori - cu corbii, pe cei ce judecă 
păcate străine - cu câinii, pe cântăreţi - cu broaştele, pe dansatoare - cu coco- 
stârcii, pe desfrânate - cu caprele, iar pe cei petrecăreţi care au mers la jocuri, 
glume, teatre - cu viperele mici cu târâtoarele şi cu fiarele sălbatice. I-ai măr- 
turisit apoi, spre folosul nostru, că pe toate acestea i le-ai arătat, ca să se înfri- 
coşeze, să-şi sporească nevoinţa şi trezvia, ca să puteţi cânta împreună în veci: 
Aliluia! 


Icosul 11 

Te-ai bucurat Sfinte Andrei, văzând cum după Sfânta Liturghie de Înviere, feţe- 
le celor care au străbătut virtuos nevoinţa Postului mare, departe de desfrânare, 
de ură şi de vorbire deşartă, străluceau ca razele soarelui. Ai văzut cum cei care 
împărțeau pâine celor flămânzi, cei care înlăturau nedreptățile şi crimele, cei ce 
răscumpărau datorii străine aveau veşminte aurite, mirosind a mir şi a tămâie. 
Ai văzut cum cei care mergeau în temnițe şi în tribunale şi îi mângâiau pe cei 
închişi din bunurile lor, precum şi cei care vieţuiau în pace nelipsind niciodată 
de la biserică şi mulţumind lui Dumnezeu, aveau haine de mare preţ. Ai plâns 
apoi cu amar văzând starea sufletească jalnică a celor căzuţi în desfrânare, care 
e al doilea păcat după ucidere, şi în ţinerea de minte a răului, care este prima 
fiică a necuratului. Pe toate acestea Dumnezeu ţi le-a descoperit spre folosul 
nostru, iar noi, mulţumindu-I pentru ajutorul dat prin tine, Îl rugăm, ca, pentru 
rugăciunile tale, să ne ajute să ne agonisim veşmânt luminos şi pe noi, cei ce-L 
slăvim şi-ţi cântăm: 

Bucură-te, că ne înveţi să nu cântăm pentru oameni, ci pentru Dumnezeu; 
Bucură-te, că ne arăţi că slava deşartă este un păcat greu; 

Bucură-te, îndemnându-ne să renunțăm la păcate; 

Bucură-te, arătându-ne chinurile care ne pot aştepta după moarte; 

Bucură-te, cel ce şi în vis ne sfătuieşti,; 

Bucură-te, cel care de vrăji ne izbăveşti; 

Bucură-te, cel ce ne arăţi cum, prin păcate, alungăm harul lui Dumnezeu; 
Bucură-te, cel ce plângi văzând cât de uşor cădem în stăpânirea celui rău; 
Bucură-te, că nemilostivirea ai osândit; 

Bucură-te, cel ce pentru a noastră mântuire te-ai nevoit, 

Bucură-te, sfătuindu-ne să facem voia lui Dumnezeu; 

Bucură-te, ajutându-ne să luptăm cu trupul, cu lumea şi cu necuratul mereu; 
Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 12 

Cu câtă înţelepciune l-ai povăţuit pe ucenicul tău Epifanie, tâlcuindu-i citate din 
Sfânta Scriptură şi arătându-i tainele dumnezeieşti despre zidirile lui Dumnezeu 
(veacurile, cetele îngereşti, bezna, haosul, întunericul, apa, focul, ceața şi cel 
mai dedesubt), despre Cuvântul Hristos care susţine veacurile şi care este teme- 
lia creaţiei, Începutul tuturor căilor ce duc la harul cel nou, Începutul înfrânării, 
al smereniei şi al oricărei virtuţi, Capul oricărei căi de mântuire şi însăşi Viaţa 
veşnică. Roagă-te, Sfinte prea cuvioase Andrei să ne ferească de erezii în aceste 
vremuri de mare ispită pentru Sfânta Biserică! De câtă slavă te bucuri, pentru că 
te-ai rugat să nu aibă păcat cei care te-au batjocorit, neştiind nevoinţa ta! Roagă- 
te, Sfinte prea cuvioase Andrei să dobândim şi noi răbdare în necazuri şi să 
înţelegem rostul şi folosul ispitelor! De câtă preţuire te bucuri din partea Prea- 
sfântei Născătoare de Dumnezeu, care ţi s-a arătat în Biserica din Vlahernc, 
înaltă şi impunătoare, îngenunchind şi rugându-se cu lacrimi Fiului ei pentru 
mântuirea lumii şi în special pentru cei care privegheau în acea noapte. V-a 
acoperit apoi cu cinstitul ei omofor pe toţi cei aflaţi în biserică, închipuind astfel 
harul pe care îl dă Preasfânta Născătoare de Dumnezeu credincioşilor. Împreună 
cu Sfântul Epifanie, aţi admirat distinsul veşmânt ce iradia slavă dumnezeiască 
la o asemănare cu chilimbarul. Roagă-te, Sfinte prea cuvioase Andrei, ca Mai-ca 
Domnului să ne ajute să sporim nevoinţa şi să ne acopere şi pe noi cu Sfântul 
său acoperământ pe noi, cei ce-i mulțumim lui Dumnezeu pentru daruruile date 
ție şi-l cântăm: Aliluia! 


Icosul 12 

Cunoscându-ţi apropiata trecere la cele veşnice, i-ai dat ultimele sfaturi uceni- 
cului tău, i-ai tâlcuit înțelesurile adânci ale Scripturii şi cu darul înainte-vederii, 
i-ai avertizat pe creştinii despre ce se va întâmpla în veacurile din urmă. Pe 
Sfântul Epifanie l-ai îndemnat să citească cele sfințitoare, adeverindu-i, printr-o 
minune, că Îngerii Domnului cinstesc cu mireasma lor cuvintele Sfântului Duh 
atunci când creştinii citesc sfintele cărți, când îi înconjoară în chip nevăzut şi 
când suferă osteneală, dureri şi pedepse pentru dragostea lui Dumnezeu, aju- 
tându-i pe mucenici să nu simtă durerile ce urmează după prima lovitură. Apoi, 
certându-l pe necuratul ce pregătea curse pentru Epifanie şi pe care doar tu îl 
vedeai, acesta ţi-a mărturisit că se bucură cel mai mult de slujirea la idoli, de 
magie, de fermecătorie, de invidie, de ţinerea de minte a răului, care devin pri- 
cini pentru alte păcate, de sodomie şi de prea desfrânare. Ţi-a mai spus că, în 
vremurile din urmă, oamenii îi vor întrece în vicleşug pe necuraţi. Apoi, după ce 
l-ai îndepărtat, l-ai povăţuit pe Epifanie să se roage pentru cei aflaţi în necazuri, 
să aibă grijă de săraci, de orfani şi de văduve şi să cerceteze virtutea celor pe 
care urmează să-i hirotonească, după ce va deveni ierarh, pentru a aduce la slu- 
jirea preoțească oameni dornici să se nevoiască pentru dreptate, credinţă şi ade- 
văr. Te-ai rugat, apoi, pentru tine şi pentru ucenicul tău, l-ai sărutat, apoi, des- 
părțindu-te de el, te-ai rugat pentru toată lumea, după care te-ai întins pe pământ 


privind cu faţa veselă pe îngerii şi pe sfinţii ce veniseră la tine. Sfântul Epifanie 
ţi-a văzut sufletul înălțându-se spre cer, stălucind cu sclipire dumnezeiască, iar 
mirosul de la mirul ce curgea ca un râu din moaştele tale a determinat-o pe o 
femeie săracă să te caute. S-a dus repede să vestească şi altora minunea, dar, 
până s-a întors, moaştele tale au fost strămutate cu voia lui Dumnezeu, pentru 
care îţi cântăm: 

Bucură-te, mijlocind izbăvirea lui Epifanie şi a noastră de păcate trupeşti; 
Bucură-te, ajutându-ne să înţelegem tainele dumnezeieşti; 

Bucură-te, cel ce ştii că păcatul desfrânării ne face bătaie de joc pentru necuraţi; 
Bucură-te, cel ce ne spui că eretici fiecărei erezii vor fi judecaţi; 

Bucură-te, osândind nepăsarea şi a duminicii pângărire cu patimi; 

Bucură-te, cel ce ne înveţi să ne rugăm cu zdrobire, cu suspine şi cu lacrimi; 
Bucură-te, cel ce ştii că nu avem nici o putere fără ajutorul lui Dumnezeu; 
Bucură-te, cel ce ne înveţi că orice izbândă a noastră este darul Său; 

Bucură-te, învăţându-ne rugăciunea: „Am păcătuit, Doamne, iartă-mă şi mă mi- 
luieşte!”; 

Bucură-te, amintindu-ne să căutăm Împărăţia şi dreptatea Celui care mântuieşte; 
Bucură-te, cel ce nu suporţi cinstiri din partea omului; 

Bucură-te, martor al harului Maicii Domnului; 

Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 13 (de 3 on) 

Ne închinăm cu evlavie Preasfintei Treimi şi-l mulţumim pentru darurile date 
ție, Sfânte prea cuvioase Andrei, spre slava Sa, spre cinstirea ta şi spre ajutorul 
nostru. Ne închinăm şi-i mulţumim Preasfintei Născătoare de Dumnezeu care, 
prin tine, ne-a încurajat să sporim rugăciunea în timpul nopţii şi ne-a arătat cât 
de mare folos au cei care i se roagă. Mulţumim tuturor Sfinţilor care te-au ocro- 
tit şi te-au ajutat pe drumul mântuirii. Sfinte prea cuvioase Andrei, prieten de 
nădejde al Mântuitorului, roagă-L pe Dumnezeu să ne ajute şi pe noi, cei ce te 
cinstim pe tine, să facem cu bucurie voia Sa, ca, mântuindu-ne, să cântăm în ve- 
ci: Aliluia! 


Apoi, se zice iarăşi: 


Icosul 1 

Preasfântă Treime, Preasfântă Născătoare de Dumnnezeu, Sfinte ierarhii de 
Sfinţi Îngeri, tuturor Sfinţilor, treceţi cu vederea păcatele noastre şi ajutaţi-ne să 
găsim cuvinte potrivite pentru a-l lăuda pe vrednicul de pomenire Andrei, cel şi- 
a luat nevoinţa aspră a pustniciei în mijlocul mulțimii şi a nebuniei pentru Hri- 
stos şi să-i cântăm: 

Bucură-te, căutătorul înţelepciunii; 

Bucură-te, dascăl al rugăciunii; 


Bucură-te, slujitor devotat; 

Bucură-te, rugător înflăcărat; 

Bucură-te, cinstitorul sfințeniei; 

Bucură-te, chipul smereniei; 

Bucură-te, aflătorul tainelor dumnezeieşti; 
Bucură-te, apărătorul credinţei creştineşti; 
Bucură-te, mustrătorul păcatului; 

Bucură-te, cel ce ne aperi de chinurile iadului; 
Bucură-te, mucenic ce multă batjocură ai îndurat; 
Bucură-te, cel cu veşnica slavă încununat; 
Bucură-te, Sfinte prea cuvioase Andrei, lauda sihaştrilor din mijlocul mulţi- 
mii! 


Condacul 1 

Celui ce înţelepţeşte şi-a agonisit talanţii, învrednicindu-se astfel de mari daruri, 
să-i cântăm cu bucurie: Bucură-te, Sfinte prea cuvioase Andrei, lauda siha- 
ştrilor din mijlocul mulţimii! 


Se zice apoi, această: 
Rugăciune 


Sfinte prea cuvioase Andrei, cel cu luminat veşmânt îmbrăcat, mare biruitor al 
duşmanilor nevăzuţi, te rugăm să mijloceşti pentru noi ajutor în lupta cu toate 
patimile sufleteşti şi trupeşti şi cu toată lucrarea necurată ce ne împresoară ade- 
sea. 


Roagă-te Preasfintei Treimi să ne ajute şi pe noi să dobândim virtuţi, urmând 
exemplul tău. Roagă-te să ne ajute să dobândim smerenie, pentru a ne plânge 
toate păcatele, tărie, pentru a nu ne înfricoşa de lucrarea vrăjmaşului şi evlavie, 
pentru a împlini cu bucurie voia lui Dumnezeu. 


Aşa, Sfinte prea cuvioase Andrei, roagă-te pentru noi să dobândim credinţă ne- 
îndoielnică, nădejde statornică, dragoste mântuitoare şi darurile Preasfântului 
Duh. 


Preasfântă Treime, pentru rugăciunile Sfântului prea cuvios Andrei, ceartă, lea- 
gă şi alungă-l pe antihrist şi orânduieşte cele de folos pentru Biserica Ta, pentru 
poporul român şi pentru noi; iartă-ne, căci mult am păcătuit, şi ne miluieşte pe 
noi. Amin! 


Și apoi se face Otpustul: Pentru rugăciunile PreaSfintei Născătoare de Dumne- 
zeu, ale Sfântului Andrei, cel nebun pentru Hristos, ale Sfinților părinților noştri 


şi ale tuturor Sfinţilor, Doamne lisuse Hristoase, Fiul lui Dumnezeu, miluieşte- 
ne pe noi. Amin ! 


ie se ste 


Și tot în această zi, îl pomenim pe Sfântul cuvios Andrei cel nebun pentru 
Hristos din Constantinopol, care a viețuit în timpul împăratului Leon cel în- 
țelept (7 936). 


(0! 


Binecuvântatul Andrei cel nebun pentru Hristos a trăit în secolul al X-lea şi a 
fost renumit pentru vedenia sa cu Acoperământul Maicii Domnului. El este 
prăznuit de Biserica Ortodoxă rusă la 2 octombrie şi de cea grecească, pe 28 
mai. 


S-a născut în Sciţia și a ajuns să trăiască la Constantinopol ca sclavul lui Teo- 
gnost, un protospatharios („primul purtător de sabie”, sau „prim-spătar”, un titlu 
onorific) al împăratului Leon al VI-lea cel mare (886-912). De asemenea, era 
fiul spiritual al lui Nichifor, un preot de la Sfânta Sophia din vremea aceea. 


Binecuvântatul Andrei iubea Biserica Domnului şi Sfintele Scripturi şi avea o 
dorință arzătoare să se dedice complet lui Dumnezeu. EI şi-a luat asupra sa un 
canon ascetic foarte dificil şi neobişnuit, acela de nebun pentru Hristos; ceea ce 
înseamnă a te purta ca şi cum ai fi bolnav mintal. 


Deoarece părea să fie bolnav, Andrei a fost adus la Biserica Sfintei Anastasia 
pentru a fi îngrijit. Acolo, i-a apărut Sfânta Anastasia într-un vis şi l-a încurajat 
să-şi continue nevoința ascetică. 


Din cauza nebuniei sale prefăcute, a fost dat afară de pe proprietăţile Bisericii şi 
a trebuit să-şi ducă zilele pe străzile capitalei, flămând și pe jumătate dezbrăcat. 
Timp de mulți ani, sfântul a îndurat batjocură, insulte şi bătăi. EI cerea de po- 
mană şi apoi o dădea săracilor. Cerşetorii cărora le dădea şi ultimul bănuţ îl dis- 
prețuiau, dar Andrei îndura toate suferințele cu smerenie şi se ruga pentru cei 
care îl răneau. 


Înţelepciunea sfântă şi extraordinara frumuseţe spirituală a Sfântului Andrei au 
fost scoase la iveală atunci când şi-a dat jos masca nebuniei. Acest lucru s-a 
întâmplat atunci când vorbea cu părintele său spiritual, un preot de la Sfânta 
Sophia sau cu ucenicul său, Epifanie. 


Pentru blândeţea și auto-controlul său, sfântul a primit de la Domnul harul pro- 
feției şi înţelepciunii, salvând pe mulți din primejdii spirituale. Asemenea 
Sfântului apostol Pavel, el a fost răpit la al treilea cer şi a avut bucuria de a-L 
vedea pe Domnul Iisus Hristos Însuşi, Îngeri şi mulţi sfinţi, totuşi, el era uimit 
că încă nu o văzuse pe PreaSfânta Fecioară. 


In timp ce se ruga în Biserica Vlaherne, împreună cu ucenicul său, binecuvân- 
tatul Epifanie, ei au văzut-o pe PreaSfânta Născătoare de Dumnezeu, în timp ce 
îŞI ținea mantia peste cei care se rugau pentru ocrotirea ei. 


Sinaxarul ne spune că după această vedenie, Sfântul Andrei s-a întors spre înso- 
țitorul său şi l-a întrebat: „Tu vezi, frate, pe Sfânta Maică a lui Dumnezeu, ru- 
gându-se pentru lumea întreagă?” lar Epifanie i-a răspuns: „O văd, sfinte părinte 
şi sunt în uimire şi venerație.” 


Binecuvântatul Andrei a murit în 936 la vârsta de 66 de ani. 


Troparul Sfântului Andrei cel nebun pentru Hristos (glasul 1): Glasul apo- 
stolului Tău, Pavel, care zice: „Noi, nebuni pentru Hristos””, auzind robul Tău, 
Andrei, Hristoase Dumnezeule, nebun s-a făcut pe pământ. Pentru aceea, săvâr- 
şind pomenirea lui, Ţie ne rugăm, Doamne, mântuieşte sufletele noastre! 


Condacul Sfântului Andrei cel nebun pentru Hristos (glasul 1): Ţi-ai încheiat 
viaţa în pietate, o, Andrei cel îndumnezeit. Te-ai arătat vas curat al Sfintei Trei- 
mi și însoțitor al Îngerilor. Prin mijlocirea ta, pace şi iertarea să fie dăruite, celor 
ce te cinstesc pe tine! 


ebun-dup 


Vieţile Sfinţilor - Cuvânt la Acoperământul Preasfintei Născătoare de 
Dumnezeu 


val 


În vremurile cumplite cele mai de pe urmă, când s-au înmulţit păcatele 
noastre, s-au înmulțit şi primejdiile asupra noastră, încât s-au împlinit 
cuvintele Sfântului Pavel, care zicea: "Primejdii de la tâlhari, primejdii de 
la rudenii, primejdii de la neamuri, primejdii în cetăţi, primejdii în 
pustiuri, primejdii pe mare, primejdii între fraţii cei mincinoşi" Q Cor. XI, 
26). Când cuvintele Domnului s-au împlinit: "Că se va scula neam peste 
neam şi împărăție peste împărăție şi va fi foamete şi ciumă şi cutremure pe 
alocuri", când ne supără pe noi năvălirile cele de alt neam, războaiele cele 
dintre noi şi rănile cele purtătoare de moarte, atunci Prea Curata şi prea 
Binecuvântata Fecioară Maria, Maica Domnului, ne dă nouă 
Acoperământul spre apărare, ca din toate primejdiile să ne scape pe noi de 


foamete, de ciumă şi de cutremure să ne apere, de războaie şi de răni să ne 
acopere şi să ne păzească pe noi sub Acoperământul său nevătămaţi. 


Despre acest lucru s-a făcut încredințare în Constantinopol în împărăția lui 
Leon cel Inţelept, împăratul cel drept credincios, întru prea slăvita biserică a 
Prea Sfintei Născătoare de Dumnezeu, cea din Vlaherna. 


După săvârşirea cântării celei de toată noaptea, într-o zi de Duminică, în 
luna octombrie, ziua întâi, fiind de faţă şi mulțimea poporului la ceasul al 
patrulea din noapte, Sfântul Andrei, cel ce era întru totul al lui Hristos, şi- 
a ridicat ochii în sus şi 


Văzând aceasta Sfântul Andrei a zis către ucenicul său Epifanie: 


Iar el a răspuns: UE 


Precum odată Sfântul loan Cuvântătorul de Dumnezeu a văzut pe cer un 
semn mare, O femeie îmbrăcată în soare, aşa şi Sfântul Andrei din biserica 
Vlahernei, cea asemănătoare cerului, a văzut-o pe Mireasa cea fără de 
mire îmbrăcată în porfiră ca soarele. 


Semnul văzut de Sfântul loan Cuvântătorul de Dumnezeu închipuia pe 
Acoperitoarea noastră cea preamilostivă, care s-a săvârşit în acea vreme când 
a arătat tulburarea întregii făpturi: "Se făcură fulgere, glasuri şi tunete, 
cutremur şi grindină mare şi un semn mare S-a arătat pe cer - o femeie 
îmbrăcată în soare”. 


Deci, pentru ce semnul acela care înainte închipuia pe Prea Curata 
Fecioară Maria nu S-a arătat mai înainte de fulgere, de tunete, de glasuri, 
de cutremur şi de grindină, când încă toate stihiile erau în pace, ci numai 
atunci când s-a făcut tulburarea cea înfricoşată a cerului şi a pământului? 


Acesta este semnul pe care l-a dat Domnul celor ce se tem de EI, pentru ca ei 
să fugă din faţa arcului, căci în lumea aceasta suntem puşi ca un semn spre 
săgetare şi zboară asupra noastră săgețile din toate părțile, unele din arcul 
vrăjmaşilor celor văzuţi, care îşi încordează arcul asupra noastră şi se laudă 
întru mândria lor, iar altele din arcul vrăjmaşilor nevăzuţi, încât noi ne jelim 
aşa: "Nu putem Să suferim Săgetăturile diavoleşti”. Altele vin de la firea 
cea care se luptă asupra duhului, iar altele de la arcul mâniei şi îngrozirii 
celei drepte a lui Dumnezeu, despre care David zicea: "De nu vă veți 
întoarce, sabia Sa o va luci, arcul Său l-a încordat şi l-a gătit pe el. Și întru 
dânsul a gătit vasele morţii, săgețile Sale celor ce se ard le-a lucrat ". 
(Psalm 7, 12) 


Cu toate săgețile acelea, ca să nu fim răniţi de moarte, ni s-a arătat nouă 
acel semn, ca Să fugim din faţa arcului sub Acoperământul Preacuratei şi 
Prea-binecuvântatei Fecioare, cu al cărei Acoperământ, apărându-ne ca o 
pavăză, ne ferim întregi de săgetări. Căci această apărătoare a noastră are 
o mie de paveze spre apărarea noastră, cum grăieşte către dânsa Duhul 
Sfânt: Ca turnul lui David grumajii tăi: o mie de paveze spânzura pe 
dânsul, toate săgețile celor puternici. 


A zidit odată David un turn al său prea frumos şi prea înalt, între Sionul cel 
ce stă pe muntele înalt şi între Ierusalim cel pus mai Jos şi fiică a Sionului l-a 
numit. Şi era turnul acela între dânşii ca grumazul între trup şi cap, căci cu 
înălțimea sa întrecea Ierusalimul şi ajungea Sionul. Iar pe turnul acela erau 
atârnate pavezele şi toate armele cele de război şi pentru apărarea 
Ierusalimului. 


Deci, aseamănă Duhul Sfânt pe Prea Curata Fecioară Maria cu turnul lui 
David; căci aceasta, fiind fiica lui David, mijloceşte între Hristos, capul 
Bisericii, şi între credincioşii care Sunt trupul Bisericii Lui, întrecând 
Biserica ca ceea ce este cu adevărat mai înaltă decât toţi; iar pe Hristos 
ajungându-L, ca cea care I-a dat trup, mijloceşte şi acum, când a stat în 
văzduh între cer şi pământ, între Dumnezeu şi între oameni, între Hristos 
şi Biserica cea care se luptă, ca turnul lui David între Sion şi între 
Ierusalimul cel plin de pavezele celor tari. 


Iar paveze Sunt rugăciunile ei pentru noi, cele întru tot puternice către 
Dumnezeu, care s-au auzit de cei vrednici în vremea cinstitului ei 
Acoperământ, pentru că se ruga cu umilinţă ca o maică către Fiul şi 


Făcătorul său, grăind cuvinte de rugăciune milostivitoare şi de îndurare, 
zicând: 


Unele dintre rugăciunile acestea ale ei oare nu sunt paveze care apără 
Biserica? Cu adevărat sunt paveze nebiruite, cu care vom putea Să stingem 
toate săgețile cele aprinse. 


Sfântul Ambrozie zice despre turnul lui David că pentru două pricini era 
zidit: spre apărarea cetăţii şi pentru împodobirea ei. Zice el: "A zidit David 
un turn care să fie spre apărare şi spre înfrumusețarea cetăţii. Spre 
apărare, că de departe priveşte pe vrăjmaşi şi îi izgoneşte pe ei de la cetate, 
iar spre înfrumusețare, că pe toate zidirile cele înalte ale Ierusalimului le 
întrece cu înălțimea sa”. 


De aceea nu în zadar S-a asemănat cu turnul acela Acoperitoarea 
noastră, care ne este nouă turn de tărie în faţa vrăjmaşului, căci cu 
adevărat ne apără pe noi şi ne împodobeşte. Ne apără, 

4 când pe vrăjmaşii noştri cei văzuţi şi nevăzuţi îi izgoneşte de la noi 

departe, 

4 când pe cei robiţi din legături îi scapă, 

4 când pe cei chinuiți de duhuri necurate îi izbăveşte, 

4 când pe cei mâhniţi îi mângâie, 

+ pe cei năpăstuiți îi apără, 

4 pe cei flămânzi îi hrăneşte, 

+ când celor înviforaţi le face adăpost şi 

4 pe bolnavi îi cercetează. 


Şi ne împodobeşte pe noi acoperind înaintea lui Dumnezeu goliciunea cea 
de ruşine a sufletului nostru, iar cu slujirile sale prea înalte, asemeni unor 
prea scumpe podoabe şi unor multe daruri, ca nişte nesecate visterii, 
împlinind lipsa noastră, ne face bineprimiţi pe noi înaintea ochilor 
Domnului. 


Ea împodobeşte pe cei ce nu au îmbrăcăminte de nuntă şi îi îmbracă cu 
haina Sa şi îi face ca şi cum nu s-ar vedea de ochiul cel atotvăzător ruşinea 


goliciunii lor sufleteşti, lucru care se închipuia înainte în pământul cel 
nevăzut şi neîmpodobit, acoperit atunci de ape. 

4 Căci pământul cel neîmpodobit şi deşert era chipul sufletului celui 
păcătos, care şi-a pierdut duhovniceasca sa frumuseţe şi s-a făcut 
deşert de lucruri bune şi străin de darul lui Dumnezeu. 

4 Iar apele, care acopereau pământul cel neînfrumuseţat, înainte au 
închipuit _milostivirea Sfintei Fecioare Maria, Născătoarea de 
Dumnezeu, ca pe o mare nesecată şi ca nişte râuri ce cu nelipsire spre 
toți se revarsă şi pe toți îi acoperă. 


Când Duhul lui Dumnezeu se purta pe deasupra apelor, la fel se purta şi pe 
deasupra pământului celui neînfrumuseţat şi acoperit de ape, ca şi cum, 
nevăzând lipsa lui de frumuseţe, tăinuit închipuia aceea că sufletul cel 
acoperit prin milostivul Acoperământ al Fecioarei Născătoare de Dumnezeu, 
chiar dacă ar fi lipsit de frumuseţe, nu se va păgubi de darul Duhului Sfânt. 


Căci Acoperământul Preasfintei Născătoare de Dumnezeu va acoperi lipsa 
lui de frumuseţe, ca o apă pe pământul cel neînfrumuseţat şi cu bună 
podoabă a darului său îl va înfrumuseţa şi pe Sfântul Duh îl va atrage la 
dânsul. 


Ne înfrumuseţează pe noi Preacurata Fecioară, când pe cei păcătoşi îi face 
drepți şi pe cei necuraţi îi face curaţi. 


Fericitul Anastasie Sinaitul grăieşte pentru dânsa aşa: "Pe magi, îi 
săvârşeşte apostoli şi pe vameşi, evanghelişti, iar pe desfrânate mai cinstite 
decât pe fecioare le face. Aşa pe Maria Egipteanca, care a fost desfrânată, 
a făcut-o acum mai cinstită decât pe multe fecioare şi cea care mai înainte 
era întunecată şi necurată, acum ca soarele străluceşte în împărăţia lui 
Hristos prin mijlocirea Preacuratei Fecioare Maria, care tuturor celor ce 
aleargă la dânsa le este acoperământ şi înfrumusețare”. 


Ea împodobește tot Ierusalimul duhovnicesc, adică Biserica lui Hristos, care 
cântă astfel către dânsa în praznicul acesta de acum: "0, ce minunată 
înfrumusețare a tuturor credincioşilor eşti, împlinirea proorocilor, slava 
apostolilor şi podoaba mucenicilor, lauda fecioarei şi prea minunatul 
Acoperământ a toată lumea!” 


Pe turnul lui David, împreună cu pavezele, erau săgețile celor puternici. Şi 
acest însuflețit turn, Preacurata Fecioară Maria, are cu ea săgețile celor 
puternici, adică rugăciunile sfinţilor, cei ce se roagă împreună cu dânsa. Căci 
nu Singură S-a arătat în biserică stând în văzduh, ci cu oştile îngereşti şi cu 
mulțime de sfinţi, care în haine albe şi cu cucernicie stăteau împrejurul ei. 


Ştie Doamna prea curată Născătoare de Dumnezeu că război este viaţa 
noastră pe pământ. Căci vrăjmaşul se războieşte asupra noastră cu toate 
puterile sale, pornind împotriva noastră taberele sale şi înconjurându-ne pe 
noi cu toate legiunile sale: "Înconjuratu-ne-au pe noi câini mulți, 
adunarea celor vicleni ne-a cuprins, deschis-au asupra noastră gura lor, 
ca un leu ce răpeşte şi răcneşte”. 


Pentru aceea cereasca Împărăteasă, vrând să ne ajute, a pornit asupra 
vrăjmaşului nostru pe toate cereştile puteri, a chemat pe prooroci, pe 
apostoli, a adunat pe mucenici, pe fecioare, pe cuvioşi, pe cei drepţi şi cu 
aceştia a venit să ne ajute nouă şi să se aşeze împrejurul nostru, ca să ne 
dea nouă biruinţă asupra vrăjmaşului. Căci printr-însa se ridică biruinţele, 
printr-însa cad jos vrăjmaşii. 


A venit cu îngereşti oşti, că este mai înainte văzută de Iacov ca o scară pe 
care mulțimea îngerească o înconjoară. 


Pomenind aici de scara lui Iacov, poate să se întrebe cineva: pentru ce 
îngerii pe dânsa neîncetat se urcau şi se coborau? 


Înţelegând că scara aceea era înainte închipuirea Fecioarei Maria, după cum 
spune cuvântul cel bisericesc despre dânsa: "Bucură-te, podul cel ce duci la 
ceruri şi scara cea înaltă pe care a văzut-o Iacov”, se va şti pentru ce nu au 
odihnă pe scară îngerii: 


Această scară şi acum a pogorât cu sine din cer mulţimea îngerilor, 
aducându-ne nouă de sus acoperire şi apărare. A venit cu îngerii, ca 
îngerilor săi să le poruncească să ne păzească pe noi în toate căile noastre. 
Şi pe soborul tuturor sfinţilor l-a adus cu sine, ca, făcând pentru noi 
sobornicească rugăciune, pe ale noastre umile rugăciuni soborniceşte să le 
aducă la Fiul său şi Dumnezeul nostru. 

Între toți sfinţii ce s-au arătat în biserică cu Preacurata Fecioară, doi erau 
mai aleşi: - altul mai mare decât el nu s-a 
născut între cei născuţi din femeie - şi 

pe care îl iubea lisus şi care s-a rezemat pe pieptul Lui. 


Pe amândoi rugătoarea noastră, Fecioara Maria, i-a luat cu ea la 
rugăciunea cea pentru noi, ca pe cei ce au multă îndrăzneală către 
Dumnezeu, ca prin ajutorul lor să plece mai degrabă pe Dumnezeu spre 
milă, pentru că mult poate rugăciunea ajutorându-se. 


Și a stat Preacurata Fecioară între aceşti sfinți precum chivotul între doi 
heruvimi, precum scaunul Domnului Savaot între serafimi, precum Moise cu 
mâinile întinse între Aaron şi Or; iar Amalicul iadului cade cu toată 
stăpânirea şi puterea sa cea întunecată. 


Deci să prăznuim Acoperământul Preasfintei Fecioare Născătoare de 
Dumnezeu, aducându-ne aminte de acea preamărită arătare a ei care a fost în 
biserica Vlahernei, fiind văzută de Sfântul Andrei şi de Epifanie. 


Să prăznuim, mulţumind Acoperitoarei noastre pentru această prea mare 
milostenie arătată spre neamul creştinesc, şi cu tot dinadinsul s-o rugăm pe 
ea ca, acum şi întotdeauna, cu milostivire să ne acopere pe noi, cei care 
avem nevoie de Acoperământul ei, de vreme ce fără de Acoperământul şi 
sprijinul ei nouă, celor ce întotdeauna mâniem pe Dumnezeu, nu ne este 
cu putinţă a trăi, pentru că, greşind mult, cădem sub multe certări, după 
cum zice Sfânta Scriptură: "Multe sunt bătăile păcătosului” (Psalm 31, 11). 


Acum am fi pierit pentru fărădelegile noastre, de nu ne-ar fi acoperit pe 
noi preamilostiva Stăpână; căci de nu ar fi Stat înainte Sfânta Fecioară, 
rugându-se pentru noi, cine ne-ar fi izbăvit pe noi de atâtea nevoi sau cine 
ne-ar fi păzit până acum liberi? 


Ne sfătuieşte Proorocul Isaia: "Ascundeţi-vă cât de puţin, până ce va trece 
mânia Domnului". (Isaia 26, 20) 


Unde vom putea să ne ascundem de mânia Domnului? Acoperământ nu 
ne-am agonisit nicăieri ca Să scăpăm noi, pătimaşii, în afară de 
Acoperământul Sfintei Fecioare Maria, Stăpâna lumii, care pentru sine şi 
prin gura Duhului Sfânt, grăieşte: "Eu ca negura am acoperit pământul”. 


Deci sub Acoperământul acesta să ne ascundem, care acoperă tot pământul 
ca o negură. 
O, Prea Cinstită Fecioară Născătoare de Dumnezeu, pentru ce te asemeni 
cu un lucru urât ca negura? Oare nu-ţi sunt ţie soarele, luna şi stelele spre 
asemănare? 


Precum şi cu mirare s-a zis despre tine: "Cine este aceasta care se iveşte ca 
0 dimineaţă, frumoasă ca luna şi aleasă ca soarele? 


Iar negura ce fel de frumuseţe are, că nu te scârbeşti de asemănarea ei? 
Negura când cade pe pământ se înmulţeşte şi îl acoperă; atunci toate fiarele 
scapă de vânători, pentru că nimeni nu le poate vâna”. 


Aceasta este taina pentru care Preacurata Fecioară Maria s-a numit negură, 
căci şi pe noi ne acoperă din calea vânătorilor. 


Noi, păcătoşii, pentru omenia noastră, dobitoace şi fiare suntem, după 
cuvintele Sfântului loan Gură de Aur. Pântecelui îi plăcem ca urşii, trupul 
îl îngrăşăm ca pe un cal, ţinem minte răul la fel ca şi cămila, răpim la fel ca 
lupul, ne mâniem ca şerpii, muşcăm ca scorpia, suntem vicleni ca vulpea şi 
aruncăm otrava răutăţii la fel ca viperă. 


4 Pe noi, care suntem astfel, ne ajung vânătorii, ne ajunge dreapta 
mânie a lui Dumnezeu, izbândind toate meşteşugurile noastre cele 
rele: "Dumnezeul izbânzilor, Domnul Dumnezeul izbânzilor cu 
îndrăzneală a stat”. 

4 Ne ajung pe noi şi fărădelegile noastre, încât grăim fiecare: 
"Apucatu-m-au fărădelegile mele şi n-am putut să văd”. 

4 Ne apucă pe noi vrăimaşul cel nevăzut: "Făcutu-s-a ca un urs 
vânător, pândindu-mă pe mine ca leul în ascunzişuri”. 

4 Ne apucă pe noi şi vrăjmaşul cel văzut. A zis vrăjmaşul: "Gonind, voi 
prinde, voi ucide cu sabia mea. Stăpîni-va mâna mea". 


Dar să îndrăznim Să avem negura cea gândită care ne acoperă pe noi, pe 
Preasfânta Fecioară Maria, spre care nădăjduim Să scăpăm, că sub 


Acoperământul ei nici un fir din capul nostru nu va pieri. 


Numai cu umilință către dânsa să strigăm, zicând: 


In ziua răutăților noastre, acoperă-ne pe noi. Toate zilele vieţii 
noastre sunt rele, precum odată Iacov cel din Legea Veche a zis: "Puţine şi 
rele au fost zilele anilor vieţii mele”. 


Rele sunt zilele noastre în care vedem numai rele şi singuri într-însele multe 
răutăți facem, adunându-ne nouă mânie în ziua mâniei. 


Vieţile Sfinţilor - Viaţa Sfântului Andrei cel nebun pentru Hristos (2 
octombrie) 


SFANTUL ANDREI CEL NEBUN PENTRU HRISTOS - 2 octombrie: 
https://www.youtube.com/watch?v=PpO7qjy_loU 


În vremea împăratului grec Leon cel înţelept, fiul împăratului Vasile Macedon, 
era un bărbat în Constantinopol pe care îl chema Teognost. Acesta a cumpărat 
mulți robi, împreună cu care l-a cumpărat şi pe acest Andrei. 


Andrei era de neam slovean, fiind foarte tânăr şi era frumos la chip şi cu obi- 
ceiuri bune. Stăpânul său l-a pus să slujească înaintea lui şi pe el îl iubea mai 
mult decât pe toți. Stăpânul l-a dat pe Andrei la învăţătura cărților sfinte, iar 
acesta degrabă a învăţat Sfânta Scriptură şi umblând adeseori la biserici, citea 
cărţile sfinte şi se ruga lui Dumnezeu. 

Într-o noapte stătea la rugăciune şi văzând aceasta vrăjmaşul diavol a zavistuit 
începăturii lui celei bune şi, venind, a început a bate tare în uşa casei în care 
şedea Andrei. Andrei s-a înspăimântat de frică şi, lăsând rugăciunea s-a culcat 
degrabă pe pat şi s-a acoperit cu o piele de capră. 


Văzând aceasta satana s-a bucurat şi a zis către un altul: „Vezi oare pe acesta, că 
până acum fapte urâte a lucrat, iar acum el se înarmează asupra noastră”. Şi 
zicând acestea au pierit. 


De frica aceea adormind, fericitul a văzut în vis că era undeva la o privelişte şi 
de o parte stăteau mulțime de arapi, iar de cealaltă parte mulţime de alți sfinți 
bărbaţi îmbrăcaţi în haine albe. Şi era între amândouă părţile ca o alergare de cai 
şi luptă; pentru că arapii aveau între ei pe un negru foarte mare, care zicea cu 
mândrie către cei în haine albe ca să dea de la dânşii un luptător, care ar putea să 
lupte cu arapul cel negru. Arapul acela era dregător al nesăţiosului legheon; şi 
când cei cu chip negru se lăudau cu puterea lor, cei cu haine albe nu le răs- 
pundeau nimic. 


lar fericitul Andrei stătea şi privea, vrând să vadă cine se va lupta cu acel înfri- 
coşat potrivnic; şi iată a văzut pe un tânăr foarte frumos pogorându-se de sus şi 
ținând în mâini trei cununi: una era împodobită cu aur curat şi pietre scumpe, a 
doua cu mărgăritar mare şi scump, strălucind, iar a treia era mai mare decât 
amândouă, din toate florile roşii şi albe şi din ramurile dumnezeiescului Rai 
împletită şi neveştejită niciodată. Astfel de frumuseţe aveau cununile acelea, 
încât mintea omenească nici nu putea a le ajunge şi limba a le spune. 


Văzând aceasta, Andrei, gândea în ce chip ar putea să-şi ia măcar una din cunu- 
nile acelea şi, apropiindu-se de tânărul ce se arătase, i-a zis: „Te jur cu Hristos, 
Să-mi spui, vinzi oare cununile acestea? Că deşi nu pot să le cumpăr, însă să 
mă aştepţi puţin, căci eu, mergând, voi spune stăpânului meu şi-ţi va da aur 
pentru cununile acestea cât vei voi tu”. 


lar tânărul, cu faţa veselă, i-a zis: „Să mă crezi, iubitule, că de mi-ai aduce tot 
aurul din toată lumea nu-ţi voi da nici o floare din acestea, nici altuia, nici celui 
ce ţi se pare ţie stăpân, pentru că acestea nu sunt din lumea aceasta deşartă, ci 
din vistieriile cele cereşti, cununi de la Hristos, cu care se încununează cei ce 
biruiesc pe acei negri arapi. lar de voieşti să iei nu una, ci chiar pe toate aceste 
trei, mergi şi luptă-te cu arapul cel negru şi dacă îl vei birui pe el, apoi toate 
cununile ce le vezi le vei lua de la mine”. 


Acestea auzindu-le Andrei din cuvântul acestuia, a luat îndrăzneală şi a zis către 
dânsul: „Să mă crezi, că toate câte ai zis le voi face, numai Să mă înveţi meş- 
teşugul lui”, 


A zis către dânsul tânărul: „Dar tu oare nu ştii meşteşugul lui? Arapii nu sunt 
înfricoşători şi groaznici, ci neputincioşi. Deci, nu te teme de înfricoşata lui 
mărime şi de chip, căci ca o iarbă uscată, aşa este şi acela, putred şi nepu- 
tincios”. 


Acel frumos tânăr, întărindu-l pe Andrei, îl învăţa pe el cum să se lupte cu 
arapul, şi-i spuse: „Când te va apuca şi va începe să se întoarcă cu tine, să nu te 
înspăimânţi, ci să-i împiedici piciorul şi vei vedea ajutorul lui Dumnezeu”. 


Indată fericitul a ieşit la luptă, zicând cu mare glas către arap: „Vino aici, ne- 
grule, ca să ne luptăm”. 


ŞI a venit arapul, înfricoşând şi îngrozind, şi apucându-l pe Andrei, a început a-l 
întoarce pe el încoace şi încolo multă vreme, încât începuseră arapii a plesni din 
palme, iar cei cu hainele albe îngălbeniseră, căci se temeau că să nu-l trântească 
pe el arapul la pământ. 


Apoi, deşi fiind ostenit Andrei de arapul acela, totuşi s-a întremat şi a împiedicat 
piciorul arapului, încât acesta, plecându-se întocmai ca un copac, a căzut şi a 
nimerit cu fruntea de o piatră şi striga de acolo: „Vai şi amar!” 


Iar cei cu haine albe s-au bucurat foarte mult şi apucară pe Andrei în sus cu mâi- 
nile lor şi au început a-l săruta pe el, veselindu-se pentru biruinţa lui Andrei 
asupra arapului. 


Atunci negrii cei potrivnici s-au răspândit toți cu mare ruşine, iar tânărul cel 
frumos i-a dat lui cununile acelea şi sărutându-l pe el, i-a zis: „Mergi cu pace şi 
de acum înainte să fii prietenul şi fratele nostru. Deci, aleargă spre nevoinţa cea 
bună, gol să fii şi nebun pentru Mine şi la multe bunătăţi vei fi părtaş în ziua 
Împărăției Mele”. 


Auzind acestea fericitul de la frumosul tânăr, s-a deşteptat din somn şi se miră 
de acea mare vedenie; şi din acel ceas s-a făcut nebun pentru Hristos. 

În cealaltă noapte, sculându-se, s-a rugat şi, luându-și cuțitul, a mers la puț şi 
dezbrăcându-şi haina de pe el a făcut-o pe ea bucăţi, ca un nebun. 


lar a doua zi dimineaţă a mers bucătarul să scoată apă şi, văzându-l pe Andrei 
nebun, s-a dus şi i-a spus stăpânului său. 


S-a mâhnit stăpânul pentru Andrei şi mergând la dânsul l-a văzut pe el ca un 
nepriceput, nemaiputând să grăiască bine. Socotind că are pe diavol în el, l-a 
legat cu lanţuri de fier şi a poruncit ca să fie dus la biserica Sfintei Anastasia. 


Iar el toată ziua ca un nebun se făcea, iar noaptea neîncetat se ruga lui 
Dumnezeu şi Sfintei Anastasia. Insă gândea în inima sa: oare primit este de 
Dumnezeu lucrul pe care l-a început, sau nu? Şi voia să se încredinţeze de 
aceasta. 


Gândind el aşa, iată că cinci femei veniră acolo şi împreună cu ele era şi un bă- 
trân luminat şi umblau cercetând pe cei neputincioşi şi au mers şi la Andrei, iar 
bătrânul acela a zis către femeia cea mai în vârstă: „Stăpâna Anastasio, dar nu 
tămăduieşti aici nimic?” 


Și aceasta i-a răspuns lui: „Doamne, învăţătorule, Acela l-a tămăduit pe el, care 
i-a zis lui: „să fii nebun pentru Mine şi de multe bunătăţi vei fi părtaş în ziua 
Impărăției Mele”; şi nu-i este cu putinţă lui de tămăduire”. 


Grăind acestea au mers în biserică, de unde nu i-a mai văzut ieşind până la toaca 
de Utrenie. 


Cunoscând fericitul Andrei că este primit lui Dumnezeu lucrul lui, se bucura cu 
duhul şi mai mult se nevoia noaptea la rugăciune, iar ziua se făcea nebun. 

Trecând ziua şi iarăşi noaptea sosind, fericitul, după obicei, aducea rugăciuni şi 
cereri în biserica cea ascunsă a inimii sale, lui Dumnezeu şi Sfintei muceniţe 
Anastasia. Şi a venit la dânsul, în vederea ochilor, arapul cu mai mulți diavoli, 
ținând o secure, alţii având cuțite, alţii lemne, pari şi sulițe, ca să-l ucidă pe 
fericit. Acel arap a început a răcni de departe - căci în acelaşi chip i s-a arătat că 
şi atunci când s-a luptat cu dânsul; şi s-au repezit asupra sfântului, vrând să-l 
taie cu securea pe care o aveau în mâini şi toţi demonii care erau împreună cu 
arapul au sărit la dânsul. 


Iar el cu lacrimi a strigat către Domnul, ridicându-şi mâinile şi zicând: „Să nu 
dai fiarelor sufletul meu, care se mărturiseşte Ţie”. Şi a mai zis: » 


ajută-mă pe mine!”. 


Îndată s-a auzit un tunet şi un sobor mare de oameni s-a arătat şi, iată, un bătrân 
frumos la chip a venit, având faţa mai luminoasă decât soarele şi avea mare 
mulțime de slujitori împreună cu dânsul şi a zis cu mânie către cei ce erau cu ei: 
„Încuiați uşile ca să nu scape nici unul dintre aceştia”. 


Și degrabă au încuiat uşile şi i-au prins pe toţi arapii. lar Andrei a auzit pe un 
diavol zicând în taină către tovarășul său: „Vai de ceasul acesta în care noi ne- 
am înşelat; căci Sfântul apostol loan este cumplit şi rău ne va chinui pe no'”. 


ŞI a poruncit apostolul loan celor cu haine albe ce veniseră cu dânsul să scoată 
lanţul cel de fier de pe grumazul lui Andrei şi a stat în afara uşii şi a zis: „Adu- 
ceţi-mi câte unul”. 


Și l-au adus pe cel dintâi diavol şi l-au întins la pământ şi luând Sfântul apostol 
lanţul, l-a făcut în trei, şi i-a dat diavolului o sută de lovituri, încât acesta a 
început a striga la fel ca omul: „Miluieşte-mă”. După aceasta au adus pe alt 
demon şi l-au bătut şi pe acesta la fel. Apoi l-au adus şi pe al treilea şi acela 
iarăşi tot atâtea răni a suferit, pentru că Dumnezeu îi bătea pe dânşii cu ade- 
vărate bătăi, de care diavolescul neam se istoveşte. 


Bătându-i la rând pe toţi, le-a zis lor: „Mergeţi şi arătaţi-vă tatălui vostru, sa- 
tana, oare îi va plăcea lui aceasta?” 


lar după ce au plecat cei cu haine albe, diavolii s-au stins, iar cinstitul bătrân a 
venit la robul lui Dumnezeu, Andrei, şi punându-i lanţul pe grumazul lui, a zis 
către dânsul: „Vezi că am grăbit spre ajutorul tău, căci foarte mă îngrijesc de 
tine, că mi-a poruncit Dumnezeu ca să port grijă de tine; deci rabdă, şi degrabă 
vei fi slobod şi vei începe a umbla în voia ta, unde va fi plăcut ochilor tă”. 


Și Andrei a zis: „Domnul meu, tu cine eşti?” 


Și a răspuns bătrânul: „Eu sunt loan, cel ce m-am rezemat pe pieptul Domnu- 
lui”. Şi zicând acestea s-a făcut ca un fulger şi a dispărut din ochii lui Andrei. 
Iar fericitul Andrei îl slăvea pe Dumnezeu că i-a trimis lui ajutor pe iubitul Său 
ucenic. 


După arătarea Sfântului apostol loan, cuvântătorul de Dumnezeu, după ce a 
grăit cu dânsul şi după chinuirea acelor diavoli, fericitul Andrei, fiind legat, s-a 
culcat, vrând să se odihnească. 

Şi i s-a făcut lui vedenie: i se părea a fi nişte palate împărăteşti şi Împăratul 
şedea pe scaun în slavă mare şi l-a chemat la dânsul şi l-a întrebat: „Oare voieşti 
să-mi slujeşti Mie cu tot sufletul?” 


lar Andrei a răspuns: „Vreau, Doamne”. 


lar împăratul i-a dat lui să mănânce puţin şi ceea ce a mâncat era mai amar că 
pelinul, şi i-a zis lui: „Întru acest chip este calea cea cu necazuri, pentru cei ce- 
mi slujesc Mie în lumea aceasta”. Şi după aceea i-a dat lui Andrei ceva care era 
mai alb decât zăpada şi mai dulce decât mâna, iar el a mâncat şi s-a veselit şi a 
uitat amărăciunea cea dintâi. Şi 1-a zis lui împăratul: „Astfel este hrana Mea 
pentru cei ce-mi slujesc Mie în lumea aceasta şi bărbăteşte rabdă până la sfârşit. 
Deci, săvârşeşte şi tu bărbăteşte precum ai început, pentru că puţin vei pătimi şi 
în veci întru viaţa cea nesfârşita vei petrece”. 


Deşteptându-se din somn, Andrei se gândea că cea dintâi gustare amară închi- 
puieşte răbdarea din lumea aceasta, iar gustarea cea dulce de pe urmă închi- 
puieşte viaţa cea veşnică. 

lar după aceea l-a mai ţinut stăpânul său patru luni şi l-a lăsat liber şi a început 
el a alerga pe uliţe, făcându-se nebun. Şi umbla prin cetate lipsit, necăţit şi 
chinuit, încât nu-i era de folos toată lumea. 


Unii îl batjocoreau pe el ca pe un nebun, alţii îl goneau, scârbindu-se de el ca de 
un câine mort, alții socoteau că este îndrăcit, copiii şi cei tineri glumind, îl 
băteau pe fericitul, iar el toate le răbda şi se ruga pentru cei ce îl supărau. 


lar dacă cineva din cei milostivi şi iubitori de săraci îi dădeau lui milostenie, la 
alți săraci o dădea, însă nu o dădea ca să fie cunoscut că dă milostenie, ci ca un 
nebun, certându-se cu dânşii; ca şi cum vrând a-i bate pe ei, le arunca în faţă 
banii pe care îi avea în mână şi îi făcea să-i adune de pe jos. 


Pâine uneori nu gusta câte trei zile, iar alteori toată săptămâna petrecea 
flămând şi de nu era cineva ca să-i dea lui o bucată de pâine, apoi cealaltă 
săptămână fără hrană o petrecea. lar haina lui era o treanţă netrebnică, care 
abia putea să-i aco-pere goliciunea trupului. 


Drept aceea, ziua alerga pe uliţe ca un nebun, asemănându-se întru toate Sfân- 
tului Simeon cel nebun pentru Hristos, iar noaptea în rugăciuni petrecea. Intr-o 


cetate atât de mare vieţuind, în mijlocul mulţimii poporului, nu avea unde să-şi 
plece capul, pentru că săracii îl goneau din colibele lor, iar bogaţii nu-l lăsau în 
curțile lor. Când avea nevoie să doarmă şi să-şi odihnească puţin trupul cel mult 
ostenit, căuta culcuşurile câinilor şi între dânşii se culca, dar nici aceştia nu-l 
primeau între dânşii pe robul lui Dumnezeu, pentru că unii muşcându-l, îl 
goneau de la dânşii, iar alţii, lăsându-l singur, fugeau de dânsul. 


Niciodată nu s-a odihnit sub un acoperământ, ci întotdeauna stătea în frig şi 
în zăduf şi în gunoi, întocmai ca Lazăr şi în noroi se tăvălea, fugind de oame- 
ni şi de dobitoace. 


Aşa pătimea cel de bunăvoie mucenic şi aşa, nebunul, de toată lumea îşi bătea 
Joc; căci cei nebuni ai lui Dumnezeu sunt mai înţelepţi decât oamenii. 


Şi s-a sălăşluit în el darul Sfântului Duh şi avea darul vederii mai înainte 
pentru că ştia gândurile omeneşti. 

Odinioară în Constantinopol a murit fiica unui boier, care şi-a petrecut viaţa în 
feciorie curată, iar când era pe moarte l-a rugat pe tatăl ei ca să o îngroape 
înaintea cetăţii, în casa de săraci ce se afla în via lor. Şi când a murit, au luat-o şi 
au dus-o în acel loc şi au îngropat-o după obiceiul creştinesc. 


În acea vreme trăia un oarecare jefuitor de morminte, care îi dezgropa pe morţi 
şi scotea hainele de pe ei. Acela, stând în drum, pândea să vadă unde va fi 
îngropată acea fecioară şi, văzând unde era mormântul ei, s-a gândit că, ducân- 
du-se noaptea, s-o dezgroape şi să ia de pe dânsa îmbrăcămintea. 


ŞI s-a întâmplat să meargă acolo şi Sfântul Andrei, făcând el pentru Hristos 
obişnuita sa nebunie, şi cum l-a văzut pe acel jefuitor de morminte, îndată a 
cunoscut cu duhul, gândul lui cel rău şi vrând să-l abată pe el de la acel lucru 
(căci ştia ce fel de nevoie avea să-i fie lui), căutând spre dânsul cu chip sălbatic 
şi mâniindu-se, i-a zis: „Aşa grăieşte duhul judecății, acelora ce fură hainele 
celor ce zac în morminte: de acum tu nu vei mai vedea soarele, de acum tu nu 
vei mai vedea ziua, nici faţa omenească, pentru că se vor închide uşile casei 
tale şi mai mult nu se vor deschide şi ţi se va întuneca ţie ziua şi nu se va mai 
lumina în veci”. 


lar el, auzind acestea, nu a înţeles ce grăieşte sfântul şi, nebăgând de seamă 
aceea, s-a dus. 


Apoi sfântul, văzându-l, iarăşi a zis către el: „Oare tot mergi? Nu fura, că mă 
jur pe lisus, că de vei face aceasta nu vei mai vedea soarele”. 


lar el, înțelegând ce i-a zis sfântul, a început a se mira cum de îi ştie sfântul gân- 
durile şi întorcându-se spre dânsul a început a-i zice: „Cu adevărat boleşti tu, 
îndrăcitule, de grăiești cele neştiute şi ascunse, din tulburarea demonului? Dar 
eu tot mă voi duce acolo, ca să văd cât de adevărate sunt cuvintele tale”. Iar 
sfântul a plecat. 


Făcându-se seară, a avut vreme lesnicioasă ticălosul acela şi, ducându-se, a pră- 
vălit piatra de pe mormânt şi a intrat înăuntru; şi mai întâi a luat haina cea de 
deasupra şi toate podoabele, pentru că erau de mare preţ şi după ce le-a luat pe 
toate, când voia să se ducă, i-a zis lui gândul: „Foarte bună este şi cămaşa, să o 
iau şi pe ea”. 


Luând cămaşa de pe fecioară, i-a lăsat trupul gol şi voia să iasă, dar moarta, prin 
porunca lui Dumnezeu, şi-a ridicat mâna cea dreaptă şi l-a lovit pe el peste 
obraz şi îndată au orbit ochii lui. 


Inspăimântându-se, ticălosul a început a se înfiora, încât de frica aceea au înce- 
put a-i tremura fălcile, dinţii, genunchii şi toate oasele. 


Deschizându-şi gura fecioara cea moartă, aşa a grăit către dânsul: „Ticălosule, 
nu te-ai temut de Dumnezeu, nici nu te-ai gândit că eşti şi tu om? Se cădea ţie să 
te ruşinezi de goliciunea feciorească. Destul îți erau ţie cele pe care mai întâi le- 
ai luat, iar cămaşa să o fi lăsat sărmanului meu trup. Ci, nu m-ai miluit şi te-ai 
arătat om cumplit şi ai gândit să mă faci de râs întru a doua venire a Domnului, 
tuturor sfintelor fecioare. Şi acum te voi face să nu mai furi niciodată. Să ştii că 
viu este Dumnezeul lisus Hristos şi după moarte este judecată, răsplătire şi pe- 
deapsă”. 


Zicând acestea, fecioara s-a sculat şi, luându-și cămaşa s-a îmbrăcat şi toate 
podoabele şi hainele şi le-a pus pe ea şi s-a culcat şi a zis: „Tu, Doamne, pe 
mine una, spre nădejde m-ai sălăşluit”. Şi aşa, cu pace a adormit. 


lar ticălosul acela abia a putut ieşi din mormânt şi a aflat gardul viei şi dibuind 
cu mâinile gardul a ieşit în calea care era aproape şi s-a dus la poarta cetăţii. 


Iar celor care îl întrebau de pricina orbirii lui, el altceva le spunea, nu aşa cum 
se întâmplase, dar mai pe urmă le-a spus tot adevărul. De atunci a început a cere 
milostenie şi în felul acesta se hrănea. 


Odată, stând singur, îşi zicea: „Blestemat să fii, gâtule, căci pentru tine am luat 
orbirea aceasta”. 


Și îşi aducea aminte de Sfântul Andrei şi se mira că înainte a văzut şi i-a 
proorocit toate cele ce aveau să se întâmple şi cum s-a împlinit proorocia lui. 

În altă vreme umblând Sfântul Andrei prin cetate a văzut de departe un mort 
care era dus la groapă şi omul acela era foarte bogat şi mulțime de popor mergea 
după dânsul, cu multe lumânări şi cu tămâie, iar clericii cântau pe lângă el 
obişnuitele cântări ale îngropării şi plângere multă de la ai săi se auzea. 


lar sfântul vedea, ca înainte văzătorii, ce se petrecea la mortul acela şi a stat 
privind şi, deodată, a început a nu se mai simţi pe sine mult timp. 


Şi iată, a văzut o mulțime de arapi mergând înaintea lumânărilor şi strigau: 
„Amar lui, amar lui”. Şi ţineau nişte saci în mâini şi turnau cenuşă pe oamenii 
care mergeau împrejurul mortului. lar alţii de bucurie şi de veselie jucau şi 
râdeau fără de ruşine, ca nişte neruşinate desfrânate, alţii urlau ca şi câinii, iar 
alții guiţau ca porcii, căci al lor era mortul acela. Alții mergeau în jurul lui şi îl 
stropeau pe mort cu apă rău mirositoare, iar alții prin văzduh zburau împrejurul 
mortului şi miros urât ieşea din trupul acelui păcătos. Iar alţii din urmă mergeau 
plesnind cu mâinile şi cu picioarele şi zgomot mare făceau, batjocorind pe cei ce 
cântau şi aşa grăiau între dânşii: „Să nu vă dea vouă Dumnezeu, nici unuia, ca 
să vedeţi lumina, ticăloşilor creştini, căci cântaţi unui câine: „Cu sfinții odih- 
neşte sufletul lui” şi încă robul lui Dumnezeu îl numiţi pe acesta, care este vino- 
vat de toată răutatea”. 


Privind sfântul, iarăşi, a văzut pe unul din mai marii diavolilor, având ochii 
învăpăiaţi, care ţinea în mâinile sale pucioasă şi smoală şi mergea la mormântul 
nenorocitului aceluia ca să-i ardă trupul. 


Săvârşindu-se îngropăciunea, a văzut Sfântul Andrei că mergea îngerul în chipul 
unui tânăr frumos cuprins de mâhnire şi plângând cu mare jale. 


Și era aproape de Sfântul Andrei şi, socotind Andrei că acesta era un tânăr din 
cei de aproape ai omului mort şi pentru aceasta plânge, s-a apropiat de acel tânăr 
care plângea şi i-a zis lui: „Juru-te pe tine pe Dumnezeul cerului şi al pămân- 
tului că îmi Spui şi mie care este pricina plângerii tale, căci nu am văzut 
niciodată pe nimeni plângând aşa după un mort cum plângi tu”. 


ŞI i-a răspuns îngerul: „Pricina plângerii mele este aceasta: eu am fost păzitorul 
mortului pe care l-ai văzut ducându-l la mormânt şi pe el l-a luat diavolul la sine 
şi aceasta este pricina plângerii şi mâhnirii mele”. 


Și Sfântul Andrei a zis către dânsul: „Acum am înţeles cine eşti tu; rogu-mă 
dar ţie, Sfinte îngere, spune-mi care au fost păcatele lui pentru care l-au luat 
diavolii din mâinile tale?” 


A răspuns îngerul: „De vreme ce vrei să ştii aceasta, Andrei, alesule al lui 
Dumnezeu, nu voi tăcea, ci îţi voi spune ţie, pentru că văd frumuseţea sufletului 
tău cel sfânt strălucind ca aurul cel curat şi văzându-te pe tine m-am mângâiat 
pentru necazul meu. 


Acest om era un bărbat cinstit de împărat, însă era foarte păcătos şi foarte cump- 
lit în viaţa sa şi după toate mai era şi desfrânat, înşelător, nemilostiv, iubitor de 
argint, mincinos, urâtor de oameni, pe care îi vorbea de rău şi le lua camătă şi 
călcător de jurământ. 


Pe săracile slugile sale le chinuia cu foame şi cu bătaie şi îi lăsa fără îmbră- 
căminte şi fără încălțăminte în zilele friguroase de iarnă şi pe mulţi a ucis şi i-a 
îngropat sub pardoseala grajdului de cai. 


ŞI astfel era pornit spre necurata aprindere şi îl ura pe Dumnezeu, încât a atras 
în cursă cam la trei sute de suflete în acele urâte şi groaznice păcate de desfrâ- 
nare. Şi a venit asupra lui secerişul şi l-a aflat pe dânsul moartea nepocăit şi, 
negrăite păcate având, îi luară diavolii sufletul, iar necuratul lui trup însuţi ai 


văzut cu ce fel de batjocură era petrecut de duhurile necuraţilor. Pentru aceasta, 
0, sfinte suflete, eu mă întristez şi de durere mare mă cuprind plângând, că cel 
păzit de mine este acum de râsul demonilor”. 


Acestea grăindu-le îngerul lui Dumnezeu, a zis sfântul către dânsul: „Rogu-mă 
ție, prietene, să încetezi de a mai plânge, de vreme ce el a lucrat cele necurate 
şi la sfârşit fără de pocăință a venit. Deci, să se sature de lucrurile sale. lar tu, 
cel în chipul văpăii, plin de mari bunătăţi, slujitor al Domnului Savaot 
Atotţiitorul, vei fi întru bunătăţile Dumnezeului tău, de acum până în veci”. 


Cu aceste vorbe s-a dus îngerul de la Sfântul Andrei, făcându-se nevăzut. lar cei 
ce mergeau pe ulița pe care Sfântul Andrei vorbea cu îngerul, văzându-l pe el 
stând şi vorbind singur, iar pe înger nevăzându-l, nefiind vrednici de aceasta, 
ziceau între ei: „ÎL vedeţi pe nebunul acesta, cum aiurează şi cum vorbeşte în 
vânt, nepriceputul?!”, şi îl împungeau pe el şi îl goneau, zicându-i: „Ce-ţi este 
ție, nebunule, nevrednic fiind a vorbi cu oamenii, oare grăieşti cu vântul?” 


lar sfântul tăcând şi mergând la un loc ascuns, îşi aducea aminte de nenorocitul 
acela, pe care l-a văzut ducându-l la mormânt şi plângea cu amar pierzarea lui. 

Altădată, umblând Sfântul Andrei prin mijlocul poporului, în târgul cel aproape 
de stâlpul pe care a fost pus Sfântul împărat Constantin, unei femei pe nume 
Varvara, luminându-se cu duhul lui Dumnezeu, i s-a făcut vedenie şi a văzut pe 
fericitul Andrei umblând prin mijlocul mulţimii ca un stâlp de văpaie strălucind. 
lar unii nepricepuţi cu călcâiul îl împingeau pe el, alţii îl băteau, iar mulţi, cău- 
tând spre dânsul, ziceau: „Este nebun omul acesta şi-a pierdut mintea; o, să nu 
fie aşa nici vrăjmaşilor noştri”. 


ŞI iată diavolii, în chip de arapi negri, umblau după dânsul şi ziceau: „O! să nu 
dea Dumnezeu pe altul ca acesta pe pământ, că nimeni altul nu a ars inima noa- 
stră ca acesta, care nevrând să slujească la locul stăpânului său, s-a făcut nebun 
pe sine şi-l batjocoreşte toată lumea”. 


Apoi femeia aceea vedea că diavolii îi însemnau pe cei care îl băteau pe Sfântul 
Andrei şi ziceau între ei: „Măcar asta ne este mângâiere, că cei fără minte îl bat 
pe acest sfânt şi pentru aceasta pricină osândiţi vor fi în ceasul morţii lor, căci 
pe plăcutul lui Dumnezeu l-au bătut fără de milă şi fără să fi avut vreo vină şi 
asta nu le este lor spre mântuire”. 


Auzind aceasta fericitul, cu duhul lui Dumnezeu ca o văpaie s-a repezit spre 
dânşii şi le-a risipit semnele lor cu puterea cea înfricoşată şi îi înfrunta pe ei, 
zicându-le: „Nu vi se cade vouă să-i însemnați pe cei care mă bat pe mine, 
căci eu mă rog Stăpânului meu ca să nu le fie lor păcat aceasta, că întru 
neştiinţă fac acestea şi pentru neştiinţă vor lua iertare”. 


Pe când le grăia acestea sfântul, iată că s-a deschis cerul ca o poartă şi au ieşit o 
mulțime de rândunele frumoase care se îndreptau spre sfânt şi între dânsele era 
un porumbel mare, alb ca zăpada şi care avea în gură frunze de aur şi de măslin 
şi, vorbind omeneşte, a zis către dânsul: „Primeşte frunzele acestea, pe care 
Domnul Atotţiitorul ţi le-a trimis ţie din Rai, spre semnul darului Său, căci eşti 
milostiv şi iubitor de oameni, precum singur El este milostiv şi te va bine- 
cuvânta şi va mări mila Sa asupra ta, căci pe cei ce te bat îi ierţi şi îi miluieşti şi 
te rogi pentru dânşii, ca să nu aibă pentru aceasta păcat”. Acestea grăindu-le, 
porumbelul s-a aşezat pe capul sfântului. 


Toate acestea văzându-le acea drepteredincioasă femeie, se minuna şi, după 
vedenie, venindu-şi în fire, zicea: „Câţi luminători are Dumnezeu pe pământ şi 
nimeni nu-i ştie pe ei!” 


De multe ori voia să spună altora despre cele ce văzuse, dar dumnezeiasca pute- 
re o oprea pe dânsa. 


lar după aceea a întâmpinat-o pe ea undeva Sfântul Andrei şi i-a zis: „Păzeşte- 
mi taina, Varvaro, ca nimănui Să nu spui ceea ce ai văzut până ce voi trece în 
locul cortului celui minunat, până la casa lui Dumnezeu”. 


lar ea a zis către sfânt: „Chiar de aş voi să spun cuiva, tot nu pot, cinstite lumi- 
nătorule şi sfântule al lui Dumnezeu, căci mă opreşte puterea cea nevăzută a lui 
Dumnezeu”. 

Altădată, umblând, Sfântul Andrei a întâmpinat un boier şi trecând pe alăturea 
de el şi înţelegându-i viaţa, a scuipat spre dânsul, zicându-i: „Vicleanule 
desfrânat şi batjocoritorule de biserici, care nu te prefaci că mergi la biserică 
şi zici: „mă duc la Utrenie” şi tu faci lucrurile cele spurcate ale satanei?! 
Nelegiuitule, care în miezul nopţii te scoli şi mânii pe Dumnezeu! Iată, acum 
a sosit vremea Să-ţi primeşti pedeapsă după faptele tale. Oare ţi se pare că te 
vei tăinui de înfricoşatul ochi al lui Dumnezeu, Cel ce pe toate le ştie?” 


lar acel boier, auzind acestea şi-a mânat calul şi s-a dus, ca să nu se ruşineze 
mai mult. 


lar după câteva zile s-a îmbolnăvit acel boier de o boală rea şi a început cu 
încetul carnea a se usca pe el, iar cei din casa lui îl purtau din biserică în biserică 
şi de la doctor la doctor, dar nimeni nu-l putea vindeca. lar după puţin timp 
păcătosul acela s-a dus la muncă veşnică. 


Într-o noapte a văzut sfântul aproape de curtea lui pe îngerul Domnului, venind 
dinspre apus. Îngerul strălucea ca o văpaie de foc şi ţinea un toiag mare de 
văpaie, iar dacă a mers la acel bolnav, a auzit un glas de sus, zicând: „Bate-l pe 
acel batjocoritor şi urât desfrânat şi când îl baţi să-i zici aşa: oare voieşti să mai 
faci păcate şi să sminteşti pe mulți? Sau, prefăcându-te a merge la Utrenie, oare 
vei mai merge la diavoleasca fărădelege?” Şi a început îngerul a-l bate şi cele 
poruncite a-i zice lui; şi se auzea glasul celui ce grăia şi bătaia toiagului, iar cel 
ce bătea era nevăzut. Muncindu-se aşa omul acela, a ieşit duhul din el. 

Venind Sfântul Andrei în târg, la o cruce a aflat pe un oarecare monah a cărui 
viaţă o lăudau toți ca fiind îmbunătăţită; căci cu adevărat bine se nevoia, precum 
se cuvine monahilor, însă era biruit de iubirea de argint fără de măsură; mulți 
dintre cetăţeni, mărturisindu-şi înaintea lui păcatele, îi dădeau lui mulţime de 
aur ca să o împartă la săraci pentru mântuirea sufletelor lor, iar el, fiind cuprins 
de nesățioasa patimă a iubirii de argint, nimănui nu da, ci în punga sa punea 
totul şi, văzând că argintul se înmulţeşte, se bucura. 


lar Fericitul Andrei, mergând pe calea aceea unde ticălosul monah îşi avea pe- 
trecerea sa, cu ochi prooroceşti a văzut un şarpe înfricoşat încolăcindu-se pe 
grumazul lui. Şi mergând aproape de călugăr privea la şarpele acela. Iar 
călugărul, socotind că este unul din săraci şi stăruie ca să ia milostenie, I-a zis: 
„Dumnezeu să te miluiască frate, că nu am ce să-ţi dau”. 


Fericitul Andrei, depărtându-se puţin de dânsul, a văzut o hârtie în văzduh, dea- 
supra şarpelui, scrisă cu litere negre: „Şarpele iubirii de argint, rădăcina a toată 
fărădelegea”. Apoi, uitându-se înapoi, a văzut doi tineri certându-se între dânşii: 
unul era negru şi avea ochii întunecaţi, căci era diavol, iar altul era alb ca o 
lumină cerească, căci era îngerul lui Dumnezeu. 


Și zicea tânărul cel negru: „Al meu este călugărul acesta, că voia mea face, căci 
nemilostiv şi iubitor de argint este şi cu Dumnezeu parte nu are, ci ca un al 
doilea slujitor de idoli mie îmi slujeşte”. 


Iar luminosul înger zicea: „Ba nu, al meu este de vreme ce posteşte şi se roagă şi 
este smerit şi blând”. 


Și se certau aşa amândoi şi nu era pace între dânşii. Atunci s-a auzit un glas din 
cer spre purtătorul de lumină înger, zicând: „Nu ţine parte cu călugărul acela şi 
lasă-l pe el, căci lui Mamona slujeşte, iar nu lui Dumnezeu”. 


Îndată s-a depărtat îngerul Domnului de la dânsul. 


Văzând aceasta fericitul Andrei s-a mirat cum potrivnicul demon a biruit pe 
îngerul cel luminat. 


Odată a întâmpinat pe călugărul acela Sfântul Andrei în uliţă şi, luându-l de 
mâna dreaptă, i-a zis: „Robule al lui Dumnezeu, fără de mânie să mă asculţi 
pe mine, robul tău, şi cu mila ta primeşte smeritele mele cuvinte, că pentru 
tine mare necaz mi S-a făcut şi nu pot de acum să rabd mai mult; mai întâi ai 
fost prieten al lui Dumnezeu, iar acum te-ai făcut prieten şi slugă diavolului. 
Aripi ai avut ca şi serafimii, deci, pentru ce te-ai dat satanei, ca să le taie pe 
ele din rădăcină? Chip ai avut ca de fulger şi pentru ce te-ai făcut întunecat la 
chip? Vai, mie! de vreme ce ai avut vedere ca cei cu ochi mulţi, iar acum te-a 
orbit pe tine şarpele! Soare ai fost, acum ai apus în noaptea cea întunecoasă 
şi rea. Pentru ce, frate, ţi-ai pierdut sufletul tău? Pentru ce te-ai însoţit cu 
diavolul iubirii de argint? Pentru ce i-ai dat lui odihnă întru tine? Pentru ce 
ai argintul? Oare te vei îngropa cu el? Nu ştii că după moartea ta va rămâne 
altora? Pentru ce ţii păcate străine şi vrei să te sugrumi cu Scumpetea, iar alții 
sunt flămânzi şi însetaţi şi mor de frig, iar tu, privind la mulțimea aurului, te 
veseleşti? Aceştia sunt paşii pocăinţei? Sau altfel este rânduiala călugărească 
şi defăimarea vieţii celei deşarte? Oare aşa te-ai lepădat de lume şi de cele ce 


sunt în lume? Oare aşa te-ai răstignit lumii şi tuturor deşertăciunilor? Oare 
nu ai auzit pe Domnul care zice: „Să nu agoniseşti aur, nici argint, nici 
aramă, nici două haine?” Pentru ce ai uitat aceste porunci? Iată, astăzi sau 
mâine se sfârşeşte viaţa noastră şi cele ce le-ai agonisit ale cui vor fi? Oare nu 
ştii că îngerul Domnului, cel ce te păzeşte pe tine, s-a depărtat de la tine 
plângând, iar diavolul stă aproape de tine şi şarpele iubirii de argint s-a 
încolăcit în jurul grumazului tău şi tu nu-l Simţi pe el? Adevăr zic ţie, că 
alături de tine trecând, am auzit pe Domnul Dumnezeu lepădându-se de tine. 
Deci, mă rog ţie, ascultă-mă şi-ţi împarte averea la săraci, la văduve şi la 
sărmani şi la cei scăpătaţi şi la străinii cei ce nu au unde să-şi plece capetele 
şi sârguieşte-te să fii iarăşi prietenul lui Dumnezeu. lar de nu mă vei asculta 
pe mine, apoi rău vei muri. Aşa mă jur pe lisus Hristos, Împăratul nostru, că 
îndată vei vedea pe diavol”. Şi i-a mai spus lui: „Oare îl vezi pe dânsul?” 


Și 1 s-au deschis călugărului ochii sufleteşti şi l-a văzut pe diavol, ca pe un arap 
negru, în chip de fiară şi buzat, stând departe şi neîndrăznind a se apropia de 
dânsul, de teama Sfântului Andrei. 


lar călugărul a zis sfântului: „ÎL văd pe el, robule al lui Dumnezeu şi spaimă 
mare m-a cuprins, deci spune-mi cele ce îmi sunt de trebuinţă spre mântuirea 
sufletului meu”. 

Robul lui Dumnezeu Andrei a zis iarăşi către dânsul: „Să mă crezi pe mine, că 
de nu mă vei asculta, îl voi trimite pe el la tine ca să te chinuiască, ca toţi să 
vadă ruşinea feţei tale, nu numai cetăţenii aceştia, ci toţi oamenii din cele 
patru margini ale lumii. Deci, păzeşte-te şi cele ce-ţi spun ţie, fă-le!” 


Auzind acestea călugărul, s-a înfiorat şi a făgăduit că să îndeplinească toate 
poruncile. Şi îndată a văzut Sfântul Andrei că a venit de la răsărit un duh 
puternic, ca o văpaie de fulger şi s-a atins de şarpele acela, zdrobindu-i puterea, 
iar şarpele s-a prefăcut în corb şi s-a dus de acolo. La fel a pierit şi arapul cel 
negru şi iarăşi a luat putere îngerul lui Dumnezeu spre paza acelui călugăr. 


leşind de la el fericitul, i-a poruncit, zicându-i: „Fereşte-te, să nu spui cele fă- 
cute de mine la nimeni, iar eu voi începe a te pomeni ziua şi noaptea în rugă- 
ciunile mele, ca Domnul lisus Hristos să-ţi îndrepte calea spre bine”. 


Și, ducându-se, călugărul a împărțit tot aurul pe care-l avea la săraci. lar el zicea 
astfel celor ce aduceau aurul ca să-l împartă cu mâinile sale: „Ce folos îmi este 
ca să mă îngrijesc de spinii străini?” 


Vieţuind el aşa precum se cade unui călugăr, i s-a arătat robul lui Dumnezeu în 
vedenie, cu faţa veselă şi 1-a arătat pe un câmp un pom luminos care avea floare 
de dulci roduri şi i-a zis: „Să-i mulţumegşti lui Dumnezeu că te-a scos pe tine din 


gura şarpelui şi a făcut sufletul tău ca pe un pom purtător de floare; deci, 
sârguieşte-te ca pe acea floare să o faci rod dulce căci, iată, acest pom frumos pe 
care îl vezi este închipuirea sufletului tău”. 


Apoi, deşteptându-se, călugărul mai mult s-a întărit la lucrul duhovnicesc şi 
întotdeauna aducea mulţumită lui Dumnezeu şi Sfântului Andrei, plăcutul Său, 
prin care s-a povăţuit la calea mântuirii. 

Atât de bineplăcut şi iubit de Dumnezeu s-a arătat acest Sfânt Andrei, încât, 
odată s-a răpit până la al treilea cer, asemenea cu Sfântul Pavel şi acolo a auzit 
cuvinte negrăite şi pe cele nevăzute le-a privit, precum singur le-a mărturisit 
unui credincios prieten al său, Nichifor, mai înainte de sfârşitul său: că într-o 
iarnă mare cu îngheţ şi ger cumplit, fiind în Constantinopol timp de două 
săptămâni, toate casele erau pline de zăpadă şi vântul de la miazănoapte sufla şi 
cădeau zidurile cele înalte şi copacii de furtună şi de vânt se prăbuşeau şi toate 
păsările, neavând ce să mănânce, cădeau moarte la pământ, atunci toţi scăpătaţii 
şi săracii în mare primejdie se aflau, plângând şi suspinând şi tremurând de frig, 
de lipsuri, de foame şi de ger şi mulți dintre dânşii au murit. 


Atunci şi fericitul Andrei, neavând nicăieri adăpost, nici îmbrăcăminte, nu puţin 
a suferit din pricina frigului, căci atunci când se ducea la alţi săraci, vrând să se 
odihnească şi să se încălzească puţin sub acelaşi acoperământ cu dânşii, ei cu 
beţele îl goneau ca pe un câine, strigând la dânsul şi zicându-i: „Du-te, du-te, 
câine de aici!” 


Și acum neavând unde să se ascundă de primejdia ce era şi deznădăjduindu-se 
de viaţa sa, a zis în sine: „Bine este cuvântat Domnul Dumnezeu şi de voi muri 
în iarna aceasta, pentru dragostea lui Dumnezeu Să mor, însă puternic este 
Dumnezeu, ca, odată cu iarna aceasta, să-mi dea mie şi răbdare”. Şi intrând 
într-un colț, a găsit un câine zăcând şi s-a culcat lingă dânsul, vrând să se încăl- 
zească de el, iar câinele văzându-l pe el, s-a sculat de acolo şi s-a dus şi a zis 
Andrei în sinea lui: „0O!, cât de păcătos eşti, ticălosule, că nu numai oamenii, 
dar şi câinii se scârbesc de tine”. 


Aşa zăcând şi tremurând el de cumplitul ger şi vânt şi trupul lui învineţindu-se 
şi tremurând de frig, socotea că i-a venit cea de pe urmă suflare şi, ridicându-şi 
spre Dumnezeu ochii inimii sale, se rugă ca să-i primescă în pace sufletul său. 


Apoi, deodată, a simţit în el oarecare căldură şi deschizând ochii a văzut un 
tânăr foarte frumos a cărui faţă strălucea ca soarele şi avea în mână o stâlpare 
înflorită cu multe flori cu care căutând spre Andrei, i-a zis: „Andrei, unde eşti?” 


Iar Andrei a răspuns: „În întuneric şi în umbra morţii Sunt acum”. 


lar acel tânăr, care 1 se arătase cu stâlparea aceea înflorită pe care o ţinea în 
mâini, l-a lovit încet peste faţă pe Andrei, zicându-i: „Primeşte însuflețirea tru- 
pului tău”. Şi îndată Sfântul Andrei a mirosit frumoasa stâlpare de flori, care, 
intrând în inima lui, l-a încălzit şi l-a reînviat. După această a auzit un glas, 
zicând: „Aduceţi-l pe el, ca să se mângâie aici o vreme şi iarăşi se va întoarce la 
locul lu”. 


Odată cu cuvântul acesta i-a venit lui un somn dulce şi a văzut descoperirile cele 
negrăite ale lui Dumnezeu - pe care în amănunt singur 1 le-a spus lui Nichifor, 
mai sus pomenit, - zicând aşa: „Ce a fost, nu ştiu, căci precum cineva toată 
noaptea doarme bine şi dimineaţa se trezeşte, aşa şi eu în acele două 
Săptămâni am petrecut în acea dulce vedenie, precum dumnezeiasca voire a 
poruncit. Și m-am văzut pe mine că în Raiul cel frumos şi minunat şi 
mirându-mă cu duhul, gândeam: Ce este aceasta? Știu că în Constantinopol 
este locuinţa mea, iar cum de mă aflu aici, nu ştiu. Şi nu mai ştiu dacă eram 
în trup, Sau în afară de trup. Dumnezeu ştie! Căci mă vedeam îmbrăcat în 
haină luminoasă, ca şi cum era ţesută din fulger şi aveam pe cap o cunună 
împletită din flori mari şi eram încins cu brâu împărătesc şi mă bucuram 
foarte tare de acele frumuseți şi mă minunam cu mintea şi cu inima de 
podoaba cea nespusă a dumnezeiescului Rai şi umblând pe acolo, mă 
bucuram. Şi erau acolo livezi foarte multe cu pomi înalţi şi cu multe flori 
mirositoare. Unii din acei pomi erau înfloriţi, alții împodobiţi cu frunze de 
culoarea aurului, iar alţii aveau multe feluri de roade, de nespusă frumuseţe 
şi gust, încât nu este cu putinţă a se asemăna frumuseţea acelor pomi cu nici 
un pom de pe pământ, pentru că acel pom era sădit de mână dumnezeiască şi 
nu de mână omenească. În acea livadă erau păsări fără de număr, unele cu 
aripi de aur, altele cu aripi albe ca de zăpadă, iar altele cu pene pestrițe în 
multe feluri. Toate şedeau pe ramurile pomilor Raiului şi cântau foarte 
frumos, încât, în glasul cel dulce al cântărilor nu îmi mai aduceau aminte de 
mine şi aşa se îndulcea inima mea şi socoteam că glasul cântării lor se aude 
până la înălțimea cerului. Acele livezi erau foarte frumoase, puse în rând şi, 
umblând eu prin mijlocul lor, în bucuria inimii, am văzut curgând prin mijloc 
un râu mare care adăpa livezile cele fru-moase. În partea cealaltă de râu erau 
nişte vii, care îşi întindeau vițele lor cu frunze de aur, împodobite cu struguri 
tot în chipul aurului. Acolo suflau vânturi line şi bine mirositoare în cele 
patru laturi şi de a lor suflare se clătinau livezile care făceau un sunet 
minunat cu frunzele lor. 


După aceasta, o spaimă a căzut peste mine şi mi se părea că Stau deasupra 
tăriei cerului, iar un tânăr îmbrăcat în porfiră, a cărui faţă era ca soarele, 


umbla înaintea mea, iar eu socoteam că el este acela care m-a lovit cu 
stâlparea cea de flori peste faţă. 


Umblând eu după dânsul, am văzut o cruce mare şi frumoasă cu un curcubeu 
ceresc, iar împrejurul ei stăteau cântăreţi în chipul focului, ca o văpaie, şi 
într-o cântare dulce îl slăveau pe Domnul, care a fost răstignit pe cruce. lar 
tânărul care mergea înaintea mea, apropiindu-se de cruce, a sărutat-o, apoi 
mi-a făcut Semn ca şi eu s-o sărut. Şi am căzut înaintea Sfintei Cruci cu frică 
şi cu bucurie mare şi am sărutat-o cu osârdie, iar după ce am sărutat-o m-am 
umplut de o negrăită dulceaţă şi am simţit un miros mai plăcut decât al 
Raiului. 


După ce am sărutat crucea, m-am uitat în jos şi am văzut sub mine un adânc 
mare şi mi se părea că merge prin văzduh şi mi-a fost frică, iar atunci am 
strigat către cei care mă duceau pe mine, zicând: „Doamne, îmi este frică să 
nu cad în prăpastie”. 


Iar ei, întorcându-se către mine, au zis: „Nu te teme, căci ni se cade să ne suim 
mai sus”. 


Și mi-au dat mie mâna şi mi se părea, când am luat mâna lui, că ne aflăm 
mai Sus de a doua tărie. Acolo am văzut bărbaţi minunaţi, a căror fericire şi 
bucurie este negrăită de limba omenească. După aceasta am intrat într-o 
minunată văpaie, care nu ne ardea, ci numai ne lumina. 


ŞI am început să mă înspăimânt, şi iarăşi, întorcându-se cel ce mă ducea mi-a 
dat mâna, zicându-mi: „Incă mai sus se cade nouă a ne urca”. 


Îndată, cu cuvântul, mai sus de al treilea cer ne-am aflat, unde am auzit şi am 
văzut mulțime de puteri cereşti cântând şi slăvind pe Dumnezeu. 


Apoi am mers înaintea unei perdele care strălucea ca fulgerul, înaintea căreia 
stăteau nişte tineri înalți şi înfricoşaţi, cu chipul ca văpaia focului, având feţele 
mai strălucitoare decât soarele şi arme de foc aveau în mâinile lor. Și am văzut 
mulțime nenumărată de oaste cerească, care cu frică stătea înainte. 


Și mi-a zis tânărul care mă ducea: „Când perdeaua se va da la o parte, atunci Il 
vei vedea pe Stăpânul Hristos şi să te închini scaunului slavei Lui”. 


Iar eu, auzind acestea, mă bucuram şi tremuram, căci o negrăită bucurie şi 
spai-mă m-au cuprins pe mine şi priveam, aşteptând până ce se va ridica 
perdeaua. Şi iată că o mână de văpaie a ridicat perdeaua şi am văzut pe 
Domnul meu - precum odată proorocul Isaia - şezând pe un scaun înalt şi 


strălucitor, iar sera-fimii stăteau împrejurul Lui. EI era îmbrăcat într-o haină 
roşie, având faţa prea luminată şi cu ochi buni se uita înspre mine. Și 
văzându-L, am căzut cu faţa în jos înaintea Lui, închinându-mă prea lumi- 
natului scaun al slavei Lui. 


Însă ce fel de bucurie m-a cuprins atunci la vederea Lui, nu pot grăi; încât şi 
acum, aducându-mi aminte de acea vedenie, mă umplu de negrăită dulceaţă. 
Şi zăceam înaintea Stăpânului meu cu cutremur, minunându-mă de marea 
milostivire a Lui, că m-a lăsat pe mine, omul cel păcătos şi necurat, ca să vin 
înain-tea Lui şi să-l văd dumnezeiasca podoabă. 


Apoi m-am umplut de umilinţă, socotindu-mi nevrednicia mea şi la mărirea 
Stăpânului meu gândind, am zis cuvintele lui Isaia proorocul: „O! ticălosul 
de mine, că om fiind şi buze necurate având, m-am învrednicit a vedea cu 
ochii pe Domnul meu”. 


Apoi am auzit pe Milostivul şi Făcătorul meu, zicând către mine cu dulcea şi 
prea curată Sa gură trei cuvinte dumnezeieşti, care atât mi-au îndulcit inima mea 
şi cu dragostea Lui a aprins-o încât, cu totul, ca ceara m-am topit de căldura cea 
duhovnicească şi s-a împlinit cuvântul proorocului David: „Făcutu-s-a inima 
mea ca ceara ce se topeşte în mijlocul pântecului meu”. Apoi au cântat toate 
oştile cereşti o cântare prea minunată. 


După aceasta, nu ştiu cum, iarăşi m-am aflat umblând în Rai şi mă gândeam 
întru mine cum de nu am văzut-o pe Sfânta Fecioară, Născătoarea de 
Dumnezeu. 


Apoi am văzut un bărbat luminos ca un nor, purtând o cruce şi zicându-mi: 
„Oare pe Împărăteasa cea prea strălucită a puterilor cereşti ai vrut a o vedea 
aici? Nu este acum aici, căci s-a dus în lumea cea încercată de primejdii, ca să le 
ajute oamenilor şi să-i mângâie pe cei nenorociţi. Și ţi-aş fi arătat ţie sfântul ei 
loc, dar nu este acum vreme, că, iată, se cade ţie ca să te întorci de unde ai venit, 
precum îți porunceşte Stăpânul”. 


Acestea zicând către mine, mi S-a părut că am adormit şi după aceasta, 
deşteptându-mă, m-am aflat în locul unde eram întâi, în ungherul acela ză- 
când şi m-am mirat unde am fost în vedenie şi ce m-am învrednicit a vedea. Şi 
inima mea era plină de o negrăită bucurie şi-am mulțumit Stăpânului meu, 
care a binevoit a mi se arăta mie”. 


Sfântul Andrei a spus acestea prietenului său Nichifor, mai înainte de moartea 
sa şi cu jurământ l-a legat pe el ca să nu spună acestea nimănui, până ce el se va 
dezlega de legăturile trupeşti. 


Iar Nichifor l-a rugat pe el ca să-i spună măcar un cuvânt din acele trei 
cuvinte pe care Domnul le-a grăit către dânsul dar nu a voit să-i spună nici- 
decum. 


Astfel, Sfântul Andrei, asemenea ca Sfântul Pavel fiind răpit la cer, a văzut cele 
ce ochiul trupesc nu le-a văzut şi a auzit cele ce urechea muritoare nu le-a auzit 
şi s-a îndulcit de podoabele cele cereşti ce i s-au descoperit lui, care la inima 
omului nu s-au suit. 

Iar de vreme ce întru descoperirea cereştilor Taine n-a văzut pe prea curata Fe- 
cioară Maria, Născătoarea de Dumnezeu, s-a învrednicit pe pământ a o vedea pe 
dânsa, în biserica Vlahernei, venind să ajute oamenilor, pentru care, rugându-se 
Fiului ei şi Dumnezeu, în văzduh era cu proorocii şi cu apostolii, cu îngereştile 
cete şi cu cinstitul ei omofor acoperea tot poporul. 


Văzând-o pe Sfânta Fecioară, fericitul a zis către Epifanie, ucenicul său: „Oare 
o vezi pe Împărăteasa şi Doamna tuturor?” 


Iar el a răspuns: „O văd, sfinte părinte şi mă înspăimânt”. 


Petrecând viaţă minunată, Sfântul Andrei multe minuni a făcut şi multe batjo- 
curi şi bătăi a răbdat, precum se scrie în cartea vieţii lui, scrisă de Nichifor. Şi a 
proorocit cele ce vor fi şi pe mulți păcătoşi i-a întors la pocăință. 


Apoi a trecut la veşnicele acoperămînturi, la care mai înainte a fost răpit, iar 
acum, întru ele în veci sălăşluindu-se, este la un loc cu îngerii şi stă înaintea lui 
Dumnezeu, unul în trei feţe: Tatăl, Fiul şi Sfântul Duh, căruia 1 se cuvine slava 
în veci. Amin! 


Sinaxar din 1 octombrie 


In această lună, în ziua întâi, prăznuim pomenirea acoperământului Prea- 
sfintei noastre de Dumnezeu Născătoarei şi pururea Fecioarei Maria. 


Trebuie să ştim că acest praznic a început a se prăznui pentru o pricină ca 
aceasta: în zilele împăratului Leon cel înţelept în Constantinopol, spre o 
duminică, făcându-se priveghere de toată noaptea în sfânta biserică Vlaherna 
a Preasfintei Născătoarei de Dumnezeu, în întâia zi a lunii octombrie, şi 
mulțimea poporului stând înainte, ca la patru ceasuri de noapte fiind, Sfântul 
Andrei cel nebun pentru Hristos şi-a ridicat ochii în sus împreună cu ucenicul 


său, Fericitul Epifanie, şi au văzut pe Împărăteasa cerului, pe ocrotitoarea a 
toată lumea, pe stând în 


văzduh şi rugându-se, strălucind cu lumină şi acoperind pe popor cu cinstitul 
Său omofor, înconjurată de oşti cereşti şi de mulţime de sfinţi, care stăteau în 


haine albe cu cucernicie împrejurul ei; din care doi erau mai aleşi, Sfântul 
Ioan înaintemergătorul şi 


Iar cele cu umilinţă graiuri ale rugăciunii ei către iubitul său Fiu şi 
Dumnezeul nostru lisus Hristos, acestea s-au auzit: 


Știind şi noi pe solitoarea şi pe acoperitoarea noastră, să năzuim către dânsa cu 
umilinţă strigând: 


Tot în această zi, pomenirea Sfântului apostol Anania. 


Sfântul apostol Anania a fost din cetatea Damasc, care a botezat şi pe Pavel din 
descoperire dumnezeiască, făcându-se episcop de către apostoli în acea cetate. 
Deci făcând multe vindecări în Damasc şi în Elevteropole şi convingând pe 
mulți la credinţa cea în Hristos, a fost bătut cu vine de bou de către guvernatorul 
Luchian, strunjit la coaste şi pârjolit cu făclii; apoi fiind scos afară din cetate, a 
fost ucis cu pietre, şi aşa plinindu-şi mucenicia s-a petrecut către cereştile loca- 
şuri. 


Tot în această zi, pomenirea Sfinţilor mucenici Mihail din Mănăstirea Zovei 
şi a celor cu dânsul, 36 de sfinţi monahi, care au mărturisit în Eparhia 
Sevastopolei. 


Aceşti sfinţi au fost pe vremea împărăției lui Constantin şi a Irinei, şezând la o 
mănăstire ce se chema Zovi, lângă Sevastopol. Deci, oştindu-se Alim Amira al 
agarenilor, asupra ţării aceleia a prins pe sfinţi; iar cuvioşii părinţii aceia i-au 
stat împotrivă, întăriţi fiind cu puterea lui Hristos, şi stând la mijloc Mihail prea 
cuviosul egumen şi învăţându-i, i-a povăţuit pe toţi spre moartea cea pentru 
Hristos; şi întâi ei plecară capetele spre tăiere, apoi cuviosul Mihail. 


Tot în această zi, Sfinţii şase prea cuvioşi mucenici, care de sabie s-au 
Săvârşit. 


Tot în această zi, pomenirea prea cuviosului părintelui nostru Roman 
Melodul, făcătorul de condace. 

Acest între sfinți Părintele nostru Roman a fost din Siria, cetatea Emesinilor, 
diacon al sfintei Biserici celei de Berit. Deci mergând la Constantinopol, în 
zilele împăratului Anastasie, a rămas la biserica Preasfintei de Dumnezeu 
Născătoare, cea din Chir, petrecând cu evlavie, şi priveghind toată noaptea la 
slujba Vlahernelor. şi după săvârşirea slujbei de acolo, iarăşi se întoarse la Chir, 
unde şi darul alcătuirii condacelor a luat, arărându-se lui în vis Preasfânta 
Născătoare de Dumnezeu, şi dându-i o bucată de hârtie, îi porunci să o 
mănânce; deci i se păru că deschise gura, şi înghiţi hârtia; şi fiind praznicul 
naşterii lui Hristos, îndată cum se deşteptă, suindu-se în Amvon, a început a 
cânta: "Fecioara astăzi pe Cel mai presus de fiinţă naşte... ”. 


Acesta a făcut condacele şi ale celorlalte praznice, încă şi ale sfinţilor celor 
mari; aşa că mulţimea condacelor făcute de dânsul este mai mult de o mie; apoi 


cu pace a adormit. 


Tot în această zi, Sfântul mucenic Domnin 


Acesta a fost de la Tesalonic. Fiind Maximian acolo, când îşi făcea curți împă- 
răteşti, l-a prins aflându-l că este creştin, şi aducându-l de faţă la judecata lui i-a 
zis cu mânie: "Pentru ce fiind eu în scaun aici în cetate, cutezi tu de mărturiseşti 
pe alt Dumnezeu? Ci de voieşti să trăieşti, jertfeşte zeilor”. 


lar sfântul nevrând să se înduplece, împăratul a poruncit de i s-a strunjit trupul. 
Maximian văzând că se batjocorea de sfântul, a poruncit să-l scoată afară din 
cetate, unde îi zdrobiră fluierele şi tăindu-i picioarele, după şapte zile de chinuri, 
mucenicul mulţumind lui Dumnezeu şi-a dat Lui fericitul său suflet. 


Tot în această zi, cuviosul loan cântăreţul cel numit Cucuzel, care s-a nevoit 
în hotarele Lavrei celei mari din Atos, cu pace s-a săvârşit. 


Sfântul loan numit Cucuzel, de origine bulgar din Dirrachia (Bulgaria), a rămas 
orfan de mic. Înzestrat cu o voce frumoasă el a intrat la şcoala de curte din 
Constantinopol, unde, fiind îndrăgit de împăratul pe atunci loan Comnenos 
(1118-1143) a devenit cântăreţ principal. Însă luxul şi strălucirea curţii im- 
periale nu-l satisfăceau pe tânărul evlavios. 


Odată, întrebat fiind ce a mâncat la cină, acesta a răspuns: "fasole şi mazăre" 
(adică koukouzelis). De atunci, aceea i-a rămas porecla. 


loan căuta modalităţi de a se desprinde de ispitele şi viaţa de la curtea imperială, 
precum şi să evite căsătoria pregătită de împărat pentru el. Cu voia lui Dumne- 
zeu, tânărul a întâlnit un egumen din Muntele Athos, venit la Constantinopol cu 
treburi mănăstireşti. Dezvăluindu-i dorinţa sa de a pleca de la curte, părintele i-a 
dat binecuvântare pentru Muntele Athos, unde a fost acceptat şi tuns călugăr. 


Acolo a primit ca ascultare să îngrijească de turma de capre a mănăstirii. Mer- 
gînd cu animalele la păscut în locuri mai retrase de pe munte, tânărul călugăr se 
putea ruga, medita la Dumnezeu şi cânta imnuri de slavă în voie. Vrăjite de 
vocea angelică a păstorului, animalele se adunau pe lângă el şi-l ascultau căzute 
parcă în transă. 


Din modestie şi smerenie, cântăreţul n-a lăsat să se ştie printre fraţi despre darul 
său de a cânta aşa frumos. Însă, un locuitor al acelor pustietăţi l-a auzit într-o zi 
ŞI i-a spus egumenului despre cum cânta loan. Atunci loan i-a dezvăluit acestuia 
că a fost cântăreţ de curte şi l-a implorat să-l lase în continuare să păstorească 
animalele. 


Egumenului fiindu-i teamă că împăratul va afla că favoritul cântăreţ al curții e la 
Sfâmtul Munte, i-a cerut să se întoarcă de unde a venit. Vrând să-l împace pe 
împărat, egumenul a călătorit la Constantinopol ca să-i explice acestuia ce s-a 
întâmplat cu loan, implorându-l să nu-l abată pe tânăr din calea mântuirii. De 
atunci, loan Cucuzel a cântat la catedrală în duminici şi sărbători. 


Odată, după ce a cântat un acatist în faţa icoanei Maicii Domnului, călugărul s- 
a învrednicit de o mare minune. Maica Domnului i s-a înfățişat şi i-a spus 
cuvintele acestea: "Bucură-te, loane şi nu te opri din cântat, iar pentru aceasta 
eu nu te voi uita", după care îi puse în mână o monedă de aur şi dispăru. 
Moneda a fost aşezată lângă icoană şi multe minuni s-au întâmplat datorită 
icoanei şi monedei de aur. 


Icoana a fost numită "Cucuzelisa" în memoria Sfântului loan şi a fost pusă în 
Lavra Sfântului Atanasie. Ea este comemorată în ziua de l octombrie şi în a 
zecea vineri de după Sfintele Paşti. 


Preasfânta Fecioară i se mai arătă o dată lui loan vindecându-l de o boală a 
picioarelor, din cauza statului mult în picioare în biserică. loan şi-a petrecut 
zilele rămase în mari nevoinţe ascetice, lucrând mult şi la disciplina cântărilor 
bisericeşti, primind titlul de maestru didact şi regent. 


EI a lucrat la aranjamentul şi compilarea mai multor stihuri, tropare şi condace, 
editând textele imnurilor şi scriindu-şi propriile condace, care se pot găsi în 
unele din aceste manuscrise: 
— "O carte scrisă cu voia lui Dumnezeu şi cuprinzând tipicul slujbelor 
bisericeşti”, scrisă de maestrul didact loan Cucuzel,” 
= "Tipicul slujbelor” de maestrul didact loan Cucuzel, 
= "De la Începutul Vecerniei până la sfârşitul Sfintei Liturghii” şi 
— "Știința cântării şi notele muzicale cu poziția mâinii şi toate aran- 
jamentele cântării." 


Văzînd dinainte ceasul plecării sale la veşnicie, loan şi-a luat luat rămas bun de 
la fraţi şi le-a lăsat cu limbă de moarte să-l îngroape la Biserica Arhanghelului 
construită de el. 


Cantorii bisericilor îl slăvesc pe Sfântul loan Cucuzel ca pe patronul lor spiri- 
tual. 


Tot în aceasta zi, cuviosul Grigorie domesticul care în acea mare Lavră a 
Atonului (Muntele Athos) s-a nevoit şi o monedă de aur de la Născătoarea de 
Dumnezeu a primit, cu pace s-a săvârşit. 


Sfântul Grigorie domesticul a fost contemporan cu loan Cucuzel, trăind la 
Marea Lavră din Muntele Athos în sfinţenie şi evlavie. Asemeni lui loan acesta 
cânta în corul din dreapta al Marii Lavre şi chiar era numit Grigorie Cucuzel în 
onoarea învățătorului său. 


Sfântul Grigorie se deosebea prin aptitidinile sale tehnice şi dulceaţa vocii. El 
cânta slujbele de priveghere cu multă evlavie şi zdrobire de inimă, fără să se 
aşeze vreodată în biserică. 


Patriarhul Calist 1 (prăznuit în 20 iunie) a introdus cântarea "Toată suflarea se 

bucură" la Liturghia Sfântului Vasile cel mare în locul "Cuvine-se cu 
adevărat..", dar patriarhul Filotei (prăznuit în 8 octombrie), care l-a succedat, a 
reintrodus în Sfânta Liturghie a Sfântului Vasile "Cuvine-se cu adevărat..". 


Curând după acestea, Sfântul Grigorie a cântat "Toată suflarea se bucură" la 
Sfânta Liturghie în ajunul Botezului Domnului nostru lisus Hristos, în prezenţa 
patriarhului Grigorie al Alexandriei. Sfânta Fecioară i-a apărut lui Grigorie şi i-a 
mulţumit că a cântat imnul în cinstea sa, dîndu-i o monedă de aur. De atunci, la 
slujba Sfintei Liturghii a Sfântului Vasile se cântă "Toată suflarea..". 


Sfântul Grigorie a adormit întru Domnul în 1355. 


Tot în această zi se face pomenirea icoanei Maicii Domnului, zisă Kasperov 


Icoana Kasperov a Preasfintei Fecioare Maria a apărat de invazia străinilor 
oraşul Odessa în timpul Războiului din Crimeea (1853-1855). Arhiepiscopul 
Inochentie (Borisov) a hotărât ca "acest eveniment să nu rămână necunoscut 
posterității” şi să se prăznuiască în data de 1 octombrie. 

Icoana era deja cunoscută drept făcătoare de minuni şi a fost recunoscută ca 
atare de Sfântul Sinod în anul 1840, după cercetarea numeroaselor minuni care 
au avut loc. 


Inainte de aceasta, icoana s-a aflat în posesia lulianei loannovna Kasperova, 
care a primit-o ca amintire de familie în anul 1809. 


In fiecare vineri se citeşte Acatistul Maicii Domnului în faţa Icoanei Kasperov 
la Catedrala din Odessa a Adormirii Maicii Domnului, care se mai sărbătoreşte 
în 29 iunie şi în miercurea luminată. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 


Arhid. Ștefan Sfarghie - Sinaxar - Acoperământul Maicii Domnului; Sfinţii 
cuvioşi Iosif şi Chiriac de la Bisericani 


Sărbătoarea acoperământului Maicii Domnului datează din timpul împăratului 
Leon cel înţelept (886-911). 


La privegherea de sâmbătă noaptea, în Biserica „Preasfânta Născătoare de 
Dumnezeu” din Vlaherne - Constantinopol, Sfântului Andrei şi ucenicului său 
Epifanie li s-a arătat Maica Domnului stând în văzduh şi rugându-se. Fecioara 
Maria strălucea în lumină, având lângă sine pe Sfinţii loan Botezătorul şi loan 
evanghelistul, stând între alţi sfinţi şi îngeri şi acoperind credincioşii cu cinstitul 
ei omofor. 


Văzând deci acestea, Sfântul Andrei l-a întrebat pe fericitul Epifanie: „Oare vezi 
frate pe Impărăteasa şi Doamna tuturor care se roagă pentru toată lumea”? 


lar el a zis: „O văd sfinte părinte, şi mă înspăimântez, căci o văd acoperind pe 
oamenii ce sunt în biserică, cu cinstitul ei omofor, ce străluceşte mai mult decât 
soarele”. 


ŞI s-au auzit atunci graiurile cele cu umilinţă ale rugăciunii ei către Mântuitorul 
lisus Hristos: „Împărate ceresc, primeşte pe tot omul ce Te slăveşte pe Tine şi 
cheamă în tot locul prea sfânt numele Tău. Şi acolo unde se face pomenirea 
numelui meu, pe acel loc îl sfinţeşte şi proslăveşte pe cei ce te proslăvesc pe 
Tine şi rugăciunile celor ce cu dragoste mă cinstesc pe mine, Maica Ta; şi 
făgăduinţele lor le primeşte şi din toate nevoile şi răutăţile îi izbăveşte”. 

Astăzi pomenim şi pe Sfinţii cuvioşi Iosif (sec. XV) şi Chiriac (sec. XVII) de la 
Bisericani. 


Cuviosul Iosif este cel dintâi sihastru cunoscut în Muntele Bisericanilor din 
judeţul Neamţ, întemeietorul mănăstirii cu acelaşi nume şi primul care a 
organizat o comunitate duhovnicească românească în Țara Sfântă. 


Sfântul cuvios Chiriac s-a nevoit la Mănăstirea Sfântului Iosif, apoi s-a retras 
într-o peşteră unde a trăit 60 de ani. Este unul dintre marii sihaştri din Carpaţi. 


Iulian Dumitraşcu - Calendar ortodox - Acoperământul Maicii Domnului; 
Sfântul apostol Anania; Sfântul cuvios Roman Melodul; Sfinţii cuvioşi Iosif 
şi Chiriac de la Bisericani 


1. În zilele împăratului Leon cel înţelept (886-912), în Constantinopol, spre 
duminică, făcându-se priveghere de toată noaptea în cinstita biserică a 
Vlahernei, întru slava Preasfintei Născătoare de Dumnezeu, la întâia zi a lunii 
octombrie şi de faţă stând mulțimea poporului, fiind ca la patru ceasuri din 
noapte, Sfântul Andrei cel nebun pentru Hristos, împreună cu ucenicul său, 
fericitul Epifanie, şi-au ridicat privirile şi au văzut pe Împărăteasa cerului, pe 
Acoperitoarea a toată lumea, pe Preasfânta Fecioară Născătoare de Dumnezeu, 
stând în văzduh şi rugându-se pentru lume. 


Ea strălucea de lumină ca soarele şi acoperea poporul cu cinstitul ei omofor, 
fiind împreună cu oşti cereşti şi cu mulțimea de sfinţi, care în haine albe şi în 
cucernicie stăteau împrejurul ei, dintre care doi erau mai aleşi: Sfântul loan 
Botezătorul şi Sfântul evanghelist loan. 


Văzând aceasta, Sfântul Andrei a zis către ucenicul său, fericitul Epifanie: 
„Oare vezi, frate, pe Impărăteasa şi Doamna tuturor, care se roagă pentru toată 
lumea?” 


lar el a zis: „O văd, sfinte părinte, şi mă minunez, că o văd acoperind pe oa- 
menii ce sunt în sfântul locaş, cu cinstitul ci omofor, ce străluceşte mai mult 
decât soarele”. 


Apoi cei doi au auzit graiurile cele cu umilinţă ale rugăciunii ei către iubitul său 
Fiu şi Dumnezeul nostru, Iisus Hristos: „Împărate ceresc, primeşte pe tot omul 
care Te slăveşte pe Tine şi cheamă în tot locul prea sfânt numele Tău. Şi acolo 
unde se face pomenirea numelui meu, pe acel loc îl sfinţeşte şi proslăveşte pe 
cei ce te proslăvesc pe Tine şi împlineşte rugăciunile celor ce cu dragoste mă 
cinstesc pe mine, Maica Ta; şi făgăduinţele lor le primeşte şi din toate nevoile şi 
răutăţile îi izbăveşte”. 


Între toţi sfinţii care s-au arătat în biserică împreună cu prea curata Fecioară, doi 
erau mai aleşi: Sfântul Ioan Înaintemergătorul, că altul mai mare decât el nu s-a 
născut între cei născuţi din femeie şi Sfântul loan cuvântătorul de Dumnezeu, pe 
care îl iubea lisus şi care s-a rezemat pe pieptul Lui. 


Pe amândoi rugătoarea noastră, Fecioara Maria, i-a luat cu ea la rugăciunea cea 


pentru noi, ca pe unii ce au multă îndrăzneală către Hristos, ca prin ajutorul lor 
să plece mai degrabă pe Dumnezeu spre milă, pentru că mult poate rugăciunea 
stăruitoare. 


Și a stat Preacurata Fecioară între aceşti sfinți precum chivotul între doi 
heruvimi, precum scaunul Domnului Savaot între serafimi, precum Moise cu 
mâinile întinse între Aaron şi Or; iar, prin rugăciunea ei, Amalec cel nevăzut a 
căzut cu toată stăpânirea şi puterea sa cea întunecată. 


Deci, să prăznuim şi noi acoperământul Preasfintei Fecioare Maria, Născătoare 
de Dumnezeu, aducându-ne aminte de acea prea mărită arătare a ei care a fost în 
biserica Vlahernei, fiind văzută de Sfântul Andrei şi de Epifanie. 


Să prăznuim, mulţumind acoperitoarei noastre pentru această prea mare milos- 
tivire, arătată spre neamul creştinesc, şi cu tot dinadinsul s-o rugăm pe ea ca, 
acum şi întotdeauna, cu milostivire să ne acopere pe noi, cei care avem nevoie 
de acoperământul ei, de vreme ce, fără sprijinul ei, nouă, celor ce întotdeauna 
mâniem pe Dumnezeu, nu ne este cu putinţă a trăi, pentru că, greşind mult, 
cădem sub multe certări, după cum zice Scriptura: „Multe sunt bătăile păcă- 
tosului” (Psalmul 31, 11). 


De aceea, am fi pierit pentru fărădelegile noastre, de nu ne-ar fi acoperit pe noi 
prea milostiva Stăpână; că, de nu ar fi stat înainte Sfânta Fecioară, rugându-se 
pentru noi, cine ne-ar fi izbăvit pe noi de atâtea nevoi sau cine ne-ar fi păzit 
până acum liberi? 


lar prorocul Isaia ne sfătuieşte: „Ascundeţi-vă cât de puţin, până ce va trece 
mânia Domnului” (Isaia 26, 20). Unde vom putea să ne ascundem de mânia 
Domnului? Acoperământ nu ne-am agonisit nicăieri unde să scăpăm noi, 
păcătoşii, în afară de acoperământul Preasfintei Fecioare Maria, Stăpâna lumii. 


2. Sfântul apostol Anania, unul dintre cei şaptezeci de apostoli, a fost episcop în 
cetatea Damascului. Sfântul apostol Anania l-a botezat pe Sfântul apostol Pavel, 
pentru că Domnul i s-a arătat în vedenie, poruncindu-i să meargă pe uliţa care se 
cheamă Dreaptă şi acolo să caute în casa lui luda pe un oarecare Saul, 
supranumit şi Tarsianul, care se ruga. 


Însă apostolul Anania s-a lepădat de aceasta, ştiind câte răutăţi făcuse Saul 
sfinților în Ierusalim şi cu ce gând anume mersese în Damasc, ca să-i lege pe 
toţi cei ce cheamă numele Domnului. lar Domnul îl îndemna pe el, zicând: 
„Mergi, că vas ales îmi este Mie acesta”. 


Și îndată Anania, sculându-se după porunca Domnului, a mers la Saul şi, 
punându-şi mâinile pe el, i-a zis: „Saule, frate, Domnul cel ce ţi s-a arătat ție pe 
cale m-a trimis ca să vezi şi să te umpli de Duhul Sfânt”. Şi îndată Saul a văzut 
iar apostolul Anania l-a botezat. 


După câteva zile, când iudeii se sfătuiseră să-l ucidă pe Pavel pentru o 
schimbare ca aceea a lui - că din gonaci s-a făcut propovăduitor al numelui lui 
lisus - atunci Anania, împreună cu ceilalți ucenici, luându-l pe Pavel, l-au scos 
peste zid într-o coşniţă. 


Și, intrând singur în adunarea iudeilor, propovăduia cu îndrăzneală numele 
Domnului. Nu numai evreilor ci şi celor de alte limbi, a binevestit Evanghelia 
Împărăției. S-a dus din Damasc în Elevteropol şi acolo, arătând noroadelor calea 
mântuirii şi tămăduind pe cei bolnavi şi neputincioşi, pe mulţi i-a adus la 
credinţa în Hristos. 


În zilele acelea era în Elevteropol ighemonul Lucian, care se închina la idoli şi 
nu la Dumnezeu. Pe Lucian l-a ridicat diavolul împotriva creştinilor şi l-a 
îndemnat să trimită această scrisoare în toată stăpânirea sa: „De s-ar afla cineva 
numind pe Hristos şi închinându-se Celui răstignit, acela poruncim ca să fie dat 
la cumplite chinuri; iar care va jertfi zeilor celor fără de moarte, lepădându-se de 
Hristos, acela se va învrednici de daruri şi cinste de la noi”. 


Scrisoarea aceasta, ieşind cu rău vicleşug, l-a aflat pe Sfântul Anania în acea 
țară pe care străbătând-o, cu propovăduirea Evangheliei o lumina şi tămăduia 
toate bolile popoarelor, pentru că Domnul era cu dânsul, făcând prin mâinile lui 
multe minuni. 


Nelegiuiţii închinători la idoli l-au prins pe Sfântul Anania şi l-au dus înaintea 
ighemonului Lucian, care îl silea pe sfânt în multe feluri să jertfească idolilor. 


Sfântul Anania însă nu s-a supus şi le-a răspuns, zicând: „Nu mă voi închina 
mincinoşilor idoli, ci Unuia, adevăratului Domnului Dumnezeului meu lisus 
Hristos mă închin, pe care ochii mei L-au văzut şi gură către gură am vorbit cu 
Dânsul, nu numai când era pe pământ ca un om, ci şi după înălţarea Lui la 
Ceruri; căci, fiind cu în Damasc, mi S-a arătat mie însumi şi m-a trimis să-l 
tămăduiesc pe Saul, pe care, prin minunata sa înţelepciune şi putere, I-a întors la 
cunoştinţa cea adevărată şi pe noi toţi ne-a izbăvit din diavoleştile mâini şi ne-a 
adus la Părintele Său. Deci, Acestuia mă închin şi nu diavolilor celor ce voiesc 
să piardă tot neamul omenesc”. 


Lucian a început a-l îngrozi pe el cu chinuri de nu-i va îndeplini porunca, dar el 
stătea ca un stâlp, nemişcat întru mărturisirea lui Hristos. 


Apoi, ridicându-şi spre cer mâinile, a zis: „Doamne, lisuse Hristoase, Fiul lui 
Dumnezeu, ascultă rugăciunile mele şi mă fă vrednic părții fericiţilor apostoli în 
veacul ce va să fie. Precum ai mântuit pe Saul prin adevărata lumină, mân- 
tuieşte-mă din mâinile acestui necurat ce se împotriveşte adevărului, ca să nu se 


facă voia lui asupra mea şi să nu mă vâneze în cursele înşelăciunii sale. Şi să nu 
mă lpseşti pe mine de împărăția cea cerească, care este gătită tuturor celor ce 
iubesc calea adevărului Tău şi păzesc poruncile Tale”. 


Lucian, nesuferind să audă aceste cuvinte ale lui, a poruncit să fie întins la 
pământ şi să fie bătut. 


În timp ce slujitorii îl băteau, unul striga: „Ascultă-l pe judecător şi nu fi 
potrivnic poruncii lui: jertfeşte zeilor cărora li se închină toată lumea”. lar după 
ce au încetat bătaia, i-a zis Lucian sfântului: „Măcar acum cruţă-ţi sufletul, 
ascultă-mă pe mine şi leapădă-te de Cel răstignit, ca să nu aduc mai cumplite 
chinuri asupra ta”. 


Atunci Anania a răspuns: „Ceea ce ţi-am spus ţie la început, aceea şi acum îţi 
grăiesc şi nu încetez a-ţi grăi: că de Dumnezeul meu nu mă voi lepăda şi nu mă 
voi apropia de cele fără de suflet, pietre şi lemne, la care voi vă închinaţi şi ca 
pe nişte dumnezei le cinstiți”. 


Judecătorul, văzându-l pe el neînduplecat, a poruncit să-i fie strujite coastele cu 
cârlige de fier şi cu lumânări aprinse să-i fie arse rănile. Şi sfântul, răbdând, îşi 
ridică ochii spre cer şi se rugă cu stăruință. După acele chinuri judecătorul a zis: 
„Până când vei petrece în nesupunere? Până când nu te miluieşti singur pe tine 
şi nu te închini zeilor? 


Oare mai plăcut îţi este să pătimeşti toate acestea în zadar pentru un Hristos pe 
care L-au răstignit evreii, decât să fu întreg şi sănătos? Mă jur că nu te voi 
slobozi viu dacă vei fi nesupus aşa mult timp”. 


A răspuns sfântul: „Fă ce vrei, vrăjmaşule al lui Dumnezeu, prieten al diav- 
olului, că ai auzit de la mine de multe ori că nu mă voi închina zeilor tăi, afară 
de Unuia Dumnezeu care este Tată al Unuia Născut Fiul Lui şi începător al 
Sfântului Duh, care a făcut cerul şi pământul şi toate cele ce sunt într-însele, în 
care am crezut. Acela mi-a dat mie putere ca toată ziua să stau tare înaintea ta şi 
cu bărbăţie să sufăr aceste chinuri. Pentru ce îţi faci mai multe osteneli, căci iată 
de la mine ai auzit că voii tale nu mă voi supune. Deci, fă neîntârziat ce ai de 
gând să fac1”. 


Judecătorul, umplându-se de mânie, a poruncit poporului să-l ia pe Sfântul 
Anania şi, scoțându-l din cetate, să-l ucidă cu pietre. Şi luându-l acel norod 
fărădelege, l-a dus la locul uciderii şi l-a ucis cu pietre ca pe Sfântul Ştefan, iar 
el, cu mare glas, zicea: „Doamne, lisuse Hristoase, în mâinile Tale îmi dau 
duhul meu”. Şi aşa s-a sfârşit, împlinindu-şi mucenicia, şi s-a dus la cereştile 
lăcaşuri. 


lar poporul, văzând că murise, l-a lăsat neîngropat şi s-a dus. Şi s-a întâmplat 
atunci că pe acolo treceau nişte oameni credincioşi din Damasc. Şi aceştia au 
luat sfântul trup al apostolului lui Hristos şi cu cinste l-au dus în Damasc şi l-au 
îngropat la moşia lui. 


3. Sfântul cuvios Roman Melodul a trăit pe la sfârşitul secolului al V-lea şi 
prima jumătate a secolului al VI-lea. S-a născut în Cetatea Emesa din Siria. A 
slujit lui Dumnezeu ca paraclisier în Biserica din Berit (azi Beirut). În timpul 
domniei împăratului Anastasie (491-518) se afla la Biserica “Preasfânta Născă- 
toare de Dumnezeu” din Vlaherne - Constantinopol. 


De aici a trecut ca diacon la Biserica “Sfânta Sofia” cea veche. Bunul Dumnezeu 
îl binecuvântează pe cuviosul Roman şi astfel venind vremea cântării conda- 
cului, s-a urcat în amvon cântând primul condac alcătuit de el. 


Marcu din Efes spune că i s-a arătat cuviosului Roman Melodul, în somn, Maica 
Domnului, care i-a încredinţat un sul de hârtie. După ce s-a trezit din somn, 
cuviosul s-a dus în amvon şi a cântat acest condac. 


Numărul condacelor alcătuite ulterior de Sfântul Roman trece de 1.000. Este 
unul dintre cei mai mari imnologi ai Bisericii creștine. 


4. Sfântul cuvios Iosif de la Bisericani s-a născut într-un sat din ţinutul Neamţ în 
veacul al XV-lea şi, de mic, dorind viaţa călugărească, a intrat în obştea 
Mănăstirii Bistriţa. Aici a primit tunderea în monahism şi a deprins de la părinţii 
bătrâni viaţa duhovnicească, postul şi neîncetata rugăciune. După o vreme, 


cuviosul Iosif a luat binecuvântare de la egumenul său şi a plecat să se închine 
la Mormântul Domnului din Ierusalim. 


S-a retras apoi în pustia de pe Valea Iordanului, unde a ajuns, în câțiva ani, 
sihastru vestit. Aici s-a nevoit într-o peşteră, mai întâi singur, apoi cu câţiva 
ucenici, răbdând multe ispite de la diavol. 


Ducând o viaţă de o înaltă trăire duhovnicească, şi-a adunat în preajma lui 17 
pustnici, întemeind prima comunitate monahală românească din Țara Sfântă. 


Dar, năvălind arabii asupra Sfintelor Locuri, după multă tulburare, cuviosul 
Iosif şi-a luat ucenicii şi a venit în Moldova, la Mănăstirea Bistriţa. Astfel 
sihăstria lui losif s-a mutat din Valea Iordanului în Moldova, pe Muntele 
Bisericanilor. 


După ce numărul ucenicilor a crescut, a înălțat o mică biserică, al cărei hram era 
Buna-Vestire, construind şi chilii împrejur. 


Pentru viaţa monahală de aici, a statornicit rânduiala achimită (neadormită), 
după modelul Mănăstirii Studiţilor din Constantinopol, rânduială care presu- 
punea rugăciune neîncetată în biserică şi la chilii, post, metanii, cântarea psal- 
milor şi ascultarea. 


Năvălind turcii, care le-au incendiat biserica, s-au hotărât să plece spre Sfântul 
Munte Athos. Pe drum, însă, li s-a arătat într-un stejar Preasfânta Născătoare de 
Dumnezeu care i-a întrebat: „Unde mergeţi?”. 


La această minunată vedere, ei au răspuns: „Ne ducem la grădina ta!”. 


lar Maica Domnului le-a spus atunci: „Intoarceţi-vă, că şi aici este grădina 
mea!”. 


In amintirea acestei minuni ei au aşezat acolo o icoană cu chipul Maicii 
Domnului. 


Mai târziu Schitul cuviosului Iosif s-a numit „Schitul Bisericani”, adică al celor 
ce se rugau pururea în biserică, pentru că monahii se rugau aici ziua şi noaptea, 
cu lacrimi, şi mulți credincioşi se vindecau de boli, prin rugăciunea şi 
binecuvântarea cuviosului Iosif. Deci, bine vieţuind până la adânci bătrâneţi şi 
făcător de minuni arătându-se, a răposat cu pace. 


Sfântul cuvios Chiriac de la Bisericani s-a nevoit la începutul veacului al XVII- 
lea la Mănăstirea Bisericani, care număra pe atunci peste 100 de călugări. S-a 


retras în pustie, într-o peşteră din Muntele lui Simon, unde s-a nevoit singur, în 
aspră osteneală, vreme de 60 de ani. Vara şi iarna stătea pe munte lipsit de 
îmbrăcămintea trebuincioasă, în rugăciune curată, biruind cu puterea lui Hristos 
neputinţele firii şi ispitele diavolului. 


Pe acest cuvios l-a cunoscut şi Sfântul ierarh Dosoftei, mitropolitul Moldovei, 
care, mai târziu, după mutarea cuviosului la Domnul, i-a sărutat şi sfintele 
moaşte, aşezate în peştera în care a trăit, peşteră ce se poate vedea şi astăzi şi în 
care s-a ridicat un paraclis în cinstea lui. 


Pentru sfinţenia vieţii lor, cuvioşii losif şi Chiriac au fost canonizaţi de către 
Sfântul Sinod al Bisericii Ortodoxe Române în anul 2008, fiind cinstiţi în ziua 


de 1 octombrie. 


Se CUI A e 


Proloagele din 1 octombrie 


Luna octombrie întru întâia zi: Praznicul acoperământului Maicii Domnului. 


Cuvânt la acoperământul Preasfintei Stăpânei noastre Născătoarei de 
Dumnezeu, din vedenia Sfântului Andrei şi a lui Epifanie 


Praznicul de astăzi, al acoperământului, a început a se prăznui pentru o pricină 
ca aceasta: În zilele împăratului Leon cel înțelept (886-912), în Constantinopol, 
spre Duminică, făcându-se priveghere de toată noaptea în cinstita biserică a 
Vlahernei, întru slava Preasfintei Născătoarei de Dumnezeu, la întâia zi a lunii 
octombrie şi de faţă stând mulţimea norodului, fiind ca la patru ceasuri din 
noapte, Sfântul Andrei, împreună cu ucenicul său, fericitul Epifanie şi-au ridicat 
ochii în sus şi au văzut pe Împărăteasa cerului, pe acoperitoarea a toată lumea, 
pe Preasfânta Fecioară Născătoare de Dumnezeu, stând în văzduh şi rugându-se. 
Și era ea strălucind de lumină ca soarele şi acoperind poporul cu cinstitul ei 
omofor, împreună cu oşti cereşti şi cu mulţime de Sfinţi, care în haine albe şi în 
cucernicie stăteau împrejurul ei, dintre care doi erau mai aleşi: Sfântul loan 
Înaintemergătorul şi Sfântul evanghelist Ioan. 


Pe aceasta văzând-o, Sfântul Andrei a zis către ucenicul său, fericitul Epifanie: 
"Oare vezi, frate, pe Împărăteasa şi doamna tuturor, care se roagă pentru toată 
lumea?" 


lar el a zis: "O văd, sfinte părinte, şi mă înspăimântez, că o văd acoperind pe 
oamenii ce sunt în biserică, cu cinstitul ei omofor, ce străluceşte mai mult decât 
soarele." 


Și s-au auzit graiurile cele cu umilinţă ale rugăciunii ei către iubitul ei Fiu şi 
Dumnezeul nostru Iisus Hristos: "Împărate ceresc, primeşte pe tot omul cel ce 
Te slăveşte pe Tine şi cheamă în tot locul prea sfânt numele Tău. Şi acolo unde 
se face pomenirea numelui meu, pe acel loc îl sfinţeşte şi proslăveşte pe cei ce 
Te proslăvesc pe Tine şi rugăciunile celor ce cu dragoste mă cinstesc pe mine, 
Maica Ta, şi făgăduinţele, primeşte-le toate şi din toate nevoile şi răutăţile îi 
izbăveşte". 


Deci, nădăjduindu-ne, Stăpână, spre milostivele tale cuvinte, care le-ai zis către 
Fiul tău, am voit să nu rămână fără praznic sfântul tău acoperământ, o, 
Preabună, ci precum tu voieşti a-ți descoperi cinstitul praznic al aco- 
perământului tău, o, întrutot milostivă, împodobeşte-l. Ca şi cei ce te proslăvesc 
pe tine să se veselească, văzând numitele tale praznice mult stră-lucind; şi 
precum acolo pe norodul cel ce era în biserică cu milostivire l-ai acoperit, aşa ne 
acoperă şi pe noi, păcătoşii robii tăi, cu acoperământul aripilor tale, Fecioară, 
acoperitoarea noastră Preasfântă Fecioară, surpând sfaturile şi gândurile celor ce 
cugetă rele asupra noastră. Şi, în ziua răutăţilor noastre, să ne acoperi pe noi, iar 
mai ales în ziua cea rea, când sufletul se va despărți de trup, de faţă să stai nouă 
într-ajutor şi să ne acoperi pe noi de duhurile cele rele din văzduh, cele de sub 
cer şi în ziua înfricoşatei judecăţi să ne acoperi pe noi sub oblăduirea 
acoperământului tău. 


Cu ale căreia prea puternice şi bine primite rugăciuni şi cu ale tuturor Sfinţilor 
Tăi, Dumnezeule, miluieşte-ne şi ne mântuieşte pe noi. Amin. 


Întru această zi, pătimirea Sfântului apostol Anania. 


Sfântul apostol Anania a trăit în Damasc şi era unul din cei şaptezeci de ucenici 
ai Domnului, iar după Invierea şi Inălţarea Mântuitorului a fost rânduit episcop 
creştinilor din acel oraş. 


Cartea Sfântă vorbeşte despre el la ceasul "minunii din drumul Damascului", 
ceasul când Domnul Hristos S-a arătat în slavă şi a schimbat pe aprigul 
prigonitor al creştinilor, Saul, în apostolul fără pereche al lui Hristos, în marele 
apostol Pavel. La acest mare ceas pentru creştinătate, cel dintâi slujitor dintre 
oameni, spre care S-a îndreptat Mântuitorul, în vedenie, a fost Sfântul Anania, 
căruia i-a poruncit să meargă pe uliţa care se cheamă "Dreaptă" şi acolo să caute 
pe un oarecare Saul, care se roagă orb fiind, în casa lui luda, şi-l aşteaptă. 


Când a auzit de Saul, Anania s-a lepădat, ştiind câte răutăţi făcuse Saul sfinților 
din Ierusalim şi cu ce gând venea el şi acum la Damasc: să lege pe toți cei ce 
cheamă numele Domnului. Dar Domnul îl îndeamnă, zicând: "Mergi, fiindcă 
acesta Îmi este vas ales”. 


Și îndată Anania, sculându-se, a mers la Saul, şi punându-și pe el mâinile i-a zis: 
"Frate, Saule, Domnul lisus, Cel ce ţi S-a arătat pe calea pe care tu veneai, m-a 
trimis ca să vezi iarăşi şi să te umpli de Duh Sfânt". Şi îndată Saul a văzut şi l-a 
botezat pe el Anania (Fapte 9, 10-18). 


Rămânând în Damasc şi păstorind pe creştini, Sfântul Anania a semănat mai 
departe sămânţa adevăratei credinţe, sporind numărul celor ce credeau în 
Hristos. Dar, prins fund de prigonitori, a fost ucis cu pietre. Şi aşa, plinindu-şi 
slujirea, s-a dus către cereştile locaşuri. 


Intru această zi, pomenirea cuviosului Roman, făcătorul de condace. 


Sfântul Roman era de neam din Siria, crescut în cetatea Emesei şi a fost plăcut 
lui Dumnezeu încă din tinereţe, petrecând în feciorie şi în curăţenie. Deci, mai 
întâi, a fost paracliser în biserica din Beirut, apoi în vremea împăratului 
Anastasie (481-518) a mers în Constantinopol şi petrecea la biserica Preasfintei 
Stăpânei noastre Născătoarei de Dumnezeu, cea din Chir, nevoindu-se în viaţa 
cea îmbunătăţită, în post şi în rugăciuni, şi ostenindu-şi trupul cu multe nevoinţe 
şi privegheri de toată noaptea. Căci, de cu seară, mergea la Vlaherna şi stătea 
toată noaptea la rugăciune şi iarăşi se întorcea la Chir. 


lar mai apoi rânduit a fost în slujba de paracliser la biserica Sfânta Sofia. Şi nu 
ştia carte, însă era înţelept în lucrurile cele bune, prin care întrecea pe cărturarii 
cei neînțţelepţi. Şi, ca unul ce căuta pe Dumnezeu, mai multă înţelegere era întru 
dânsul, decât întru cei ce căutau înţelepciunea veacului acestuia. Că a fost ca 
unul din aceia de care zice apostolul: "Dumnezeu Şi-a ales pe cele nebune ale 
lumii, ca să ruşineze pe cei înţelepţi" (1 Cor. 1,27). 


Și îl iubea pe el patriarhul Eftimie, pentru viaţa lui cea îmbunătățită şi văzându-i 
ostenelile lui în biserică, fiindcă cu toată osârdia se silea la ascultarea sa şi, 
pentru aceasta, îi făcea lui parte cu clericii. Şi cârteau clericii asupra patriarhului 
şi-l urau şi pe Roman şi supărări îi făceau. 


lar, odinioară, la Vecernia praznicului Naşterii lui Hristos, venind împăratul în 
biserică, şi Roman aşeza lumânările, clericii de răutate cuprinzându-se, îl 
trăgeau la amvon, zicându-i: "La parte asemenea cu noi eşti, să cânţi acum ca şi 
noi". Aceasta o făceau spre ruşinarea lui, că ştiau că nu poate să facă aceasta. lar 
Roman s-a ruşinat foarte de o defăimare ca aceea şi plângea. 


Și, după săvârşirea slujbei, ieşind toţi din biserică, s-a aruncat pe sine înaintea 
chipului Preasfintei Născătoare de Dumnezeu, tânguindu-se cu amar şi rugându- 
se. Apoi, s-a sculat şi a mers la casa sa şi, neluând hrană din pricina mâhnirii, a 
adormit puţin. 


Și iată i s-a arătat lui în vis Preasfânta Stăpâna noastră Născătoarea de 
Dumnezeu, care este mângâierea tuturor celor necăjiţi, ținând în mână o foaie 
mică de carte, şi a zis cu glas lin către Roman: "Deschide-ţi gura". Şi, 
deschizându-şi el gura sa, i-a pus Stăpâna într-însa hârtia, zicându-i: "Mănânc-o 
pe aceasta". lar Roman a mâncat şi a înghiţit hârtia. Şi s-a deşteptat şi n-a văzut 
pe nimeni, că s-a făcut nevăzută Ceea ce 1 se arătase. 


Deci, i s-a umplut lui inima de negrăită dulceaţă şi de mângâiere duhov-nicească 
şi cugeta la vedenia sa. Apoi, a simțit în mintea sa înţelegere de carte, că 
Fecioara i-a deschis lui, precum oarecând şi Fiul ei apostolilor, "mintea, ca să 
priceapă Scripturile" (Luca, 24, 45). Şi i s-a umplut inima lui de înţelepciune 
mare şi a început, cu lacrimi, a da mulțumită Învăţătoarei sale, că întru puţină 
vreme l-a înţelepțit pe el, mai mult decât ar înţelege cineva, învățând mulţi ani. 


Deci, venind vremea cântării cea de toată noaptea, a mers în biserică, bucu- 
rându-se şi veselindu-se de darul cel dat lui de la Fecioara cea cu dumnezeiesc 
dar dăruită. lar, când a sosit ceasul cântării condacului, s-a suit Sfântul Roman 


pe amvon (că obicei era ca pe amvon să se cânte condacul) şi a cântat cu dulce 
glas, al său condac, pe care în mintea sa l-a alcătuit, zicând: "Fecioara, astăzi, pe 
Cel mai presus de fire naşte, şi pământul peşteră Celui neapropiat aduce..." 


Deci, toţi, văzând şi auzind aceasta, s-au minunat şi cu dulceaţă au ascultat 
cântarea, luând aminte la puterea cuvintelor celor ce se cântau. 


lar după cântare, l-a întrebat patriarhul de unde are el această înţelepciune? Iar 
el n-a tăinuit puterea Născătoarei de Dumnezeu, ci a mărturisit darul ei, 
proslăvind pe cereasca Invăţătoare care l-a înţelepţit pe el. 


Și s-au ruşinat clericii cei ce l-au mâhnit şi, pocăindu-se, au căzut la picioarele 
lui Roman, cerându-şi iertăciune. lar patriarhul I-a făcut pe el îndată diacon. 


ŞI curgea din gura lui, ca un râu, înţelepciunea, iar cei ce mai înainte îl defăimau 
pe el, pentru neştiinţă, acum de la dânsul se învățau. 


Deci, a făcut Roman mulțime de condace la praznicele domneşti şi ale 
Născătoarei de Dumnezeu şi la sfinţii mai de seamă, încât se află, condacele lui 
ca la o mie şi mai multe. Și de toţi era iubit şi cinstit foarte. 


Și, petrecându-şi vremea vieţii sale cu dumnezeiască mângâiere şi cu drep-tate, 
s-a mutat la veşnicele lăcaşuri şi acum, cu cetele îngereşti, cântare întreit sfântă 
cântă lui Dumnezeu, în veci. Amin. 


Sfântul Nicolae Velimirovici - Proloagele de la Ohrida - Prăznuirea 
cinstitului Acoperământ al Preasfintei Născătoare de Dumnezeu şi pururea 
Fecioarei Maria 


Din vremurile cele mai vechi Biserica a cinstit-o pe Preasfânta Născătoare de 
Dumnezeu ca patroană şi apărătoare a poporului creştinesc de pretutindeni care, 
prin rugăciunile ei mijlocitoare cheamă mila Fiului ei asupra noastră, a 
păcătoşilor. 


Ajutorul Preasfintei Maicii Domnului s-a arătat limpede şi mereu de-a lungul 
timpului, atât către persoane, cât şi către comunităţi de oameni şi popoare, pe 
timp de pace şi pe timp de război, în pustiile sihaştrilor şi în mijlocul cetăților şi 
vuietului lumii. 


Evenimentul pe care îl prăznuieşte astăzi Biserica ortodoxă de pretutindeni 
confirmă limpede că Maica Domnului este pururea apărătoarea poporului 
creştinesc. 


Spre ziua de întâi octombrie a anului 911 (Sinaxarul Sărbătorii din Mineiul pe 
Octombrie menţionează că acea zi era o Duminică (Bucureşti: Ed. Inst. Bibi. şi 
de Misiune al B.O.R., 2004, p. 32).), în timpul domniei împăratului Leon cel 
înţelept, se făcea în Sfânta Biserică Vlaherne din Constantinopol priveghere de 
toată noaptea. Biserica era plină de popor. Sfântul Andrei cel nebun pentru 
Hristos stătea într-un ungher mai în spate, împreună cu ucenicul său, Epifanie. 


La ora patru dimineaţa, Preasfânta Născătoare de Dumnezeu s-a arătat înaintea 
poporului, stând în văzduh, ţinându-şi omoforul întins ca un acoperământ 
deasupra capetelor credincioşilor. Ea era îmbrăcată în purpură încrustată cu aur 
şi strălucea cu lumină negrăită, în jurul ei se aflau apostolii, sfinţii, mucenicii şi 
fecioarele. 


Sfântul Andrei cel nebun pentru Hristos a zis către ucenicul său iubit, Epifanie: 
"O vezi, frate, pe Împărăteasa şi Doamna tuturor cum se roagă pentru întreaga 
lume?" 


lar Epifanie a zis: "O văd, Părinte şi mă minunez!" 


Acesta este evenimentul pe care îl przănuieşte Biserica astăzi, eveniment ce a 
instituit Sărbătoarea cinstitului Acoperământ al Preasfintei Născătoare de 
Dumnezeu, spre a ne ţine în minte pururea că prin a noastră smerită nevoinţă şi 
rugăciune, putem primi şi noi, în greutăţile vieţii noastre, neîncetatul ajutor al 
Doamnei şi Stăpânei noastre de Dumnezeu Născătoarea, cea care ne acoperă pe 
noi cu cinstitul ei Acoperământ. 


Cugetare 


Preasfânta Născătoare de Dumnezeu adesea s-a arătat credincioşilor celor aflaţi 
în nevoie: uneori ca să îi întărească mai departe pe calea asprelor nevoinţe, 
alteori ca să îi vindece de boală sau să le descopere anumite taine de neapărată 
trebuinţă sufletelor lor. 


În Marea Lavră din Sfântul Munte Athos au avut loc două astfel de minunate 
arătări, asemănătoare între ele. 


In timpul unui sfânt şi mare Post, la vremea cântării Acatistului celui mare, 
Sfântul loan Kukuzel şedea în biserică, obosit, înaintea icoanei Preasfintei 
Născătoare de Dumnezeu. Cum şedea, a adormit. 


EVAGAL: N 


Sfântul loan Kukuzel 


Chiar atunci Cea Sfântă şi prea curată s-a arătat lui şi 1-a zis: 


Zicând aceasta, ea a pus un ban de aur în mâna Sfântului loan. Când s-a trezit 
din aţipire, iată banul de aur era în palma lui. 


După aceea, nenumărate minuni s-au lucrat la acea sfântă icoană a Maicii 
Domnului, precum şi de la banul de aur de ea dăruit Sfântului loan Kukuzel. 


A doua arătare s-a făcut înaintea Sfântului Grigorie monahul care, ca şi Sfântul 
loan Cucuzel, era cantor bisericesc. 


Patriarhul Kallistos hotărâse ca la Sfânta Liturghie a Sfântului Vasile cel mare, 
să se cânte în cinstea Maicii Domnului De tine se bucură...( De tine se bucură 
toată făptura, Ceea ce eşti plină de dar, soborul îngeresc şi neamul omenesc; 
Ceea ce eşti Biserică sfinţită şi Rai cuvântător, lauda fecioriei din care 
Dumnezeu S-a întrupat şi Prunc S-a făcut Cel mai înainte de veci Dumnezeul 
nostru; că mitrasul tău scaun l-a făcut şi pântecele tău mai desfătat decât 
cerurile l-a lucrat. De tine se bucură toată făptura, Ceea ce eşti plină de dar, 
Slavă ţie. ) în loc de obişnuita cântare Cuvine-se cu adevărat... Dar succesorul 
său, Patriarhul Pilotei, a anulat hotărârea înaintaşului lui şi a poruncit să se cânte 
Cuvine-se cu adevărat, ca la toate Sfintele Liturghii de peste an, ca fiind o 
cântare mai scurtă. 


Cu toate acestea, la vecernia Botezului Domnului, de faţă fiind Patriarhul 
Grigorie al Alexandriei, Sfântul Grigorie a cântat după vechea rânduială: De 
tine se bucură, îndată după aceasta, Cea Sfântă şi prea curată 1 s-a arătat lui şi 
precum odinioară Sfântului loan Cucuzel, i-a dăruit şi lui un galben de aur şi i-a 
zis: 


De la această slăvită minune s-a instituit ca totdeauna la Liturghia Sfântului 
Vasile cel mare să se cânte în cinstea Maicii Domnului cântarea De tine se 
bucură. 


Liturghia Sfântului Vasile cel mare se slujeşte de zece ori pe an: în şapte din 
Duminicile sfântului şi marelui Post (cu excepţia Duminicii Floriilor) şi de 
asemenea în ajunul Naşterii Domnului, la Praznicul însuşi al Sfântului (1 
ianuarie), şi în ajunul Botezului Domnului (5 ianuarie). 


Sfântul Nicolae Velimirovici - Proloagele de la Ohrida - Pomenirea 
Sfântului Andrei cel nebun pentru Hristos (2 octombrie) 


/ 


Sfântul Andrei cel nebun pentru Hristos a fost de neam slav. EI a căzut de tânăr 
rob în război şi a fost cumpărat de către Theognost, un bărbat foarte bogat din 
Constantinopol, pe vremea împăratului Leon cel înţelept (fiul împăratului Vasile 
macedoneanul). 


Andrei era un tânăr foarte frumos la trup şi la suflet. Theognost I-a îndrăgit 
mult şi 1-a îngăduit să stea la învăţătura sfintelor slove. Andrei a iubit mult 
învăţătura cărții şi cu dragoste se ruga lui Dumnezeu, cu dragoste mare mergea 
şi la Sfintele Slujbe ale Bisericii. 


Supunându-se unei vedenii cereşti ce 1 se arătase în vis, el a luat asupra sa 
cumplita nevoinţă a nebuniei pentru Hristos. EI s-a dus la fântâna de unde 
scotea apă pentru stăpânul lui şi cu un cuţit şi-a tăiat în fâşii hainele de pe el, 
prefăcându-se că este nebun. 


Stăpânul lui, Theognost s-a umplut de durere, I-a legat în lanţuri şi l-a dus la 
Biserica Sfintei Anastasia, izbăvitoarea de farmece, ca să se citească rugăciuni 
pentru robul lui, Andrei. Dar Andrei nu se vindecă deloc şi de aceea stăpânul lui 
i-a dat drumul, ca unuia ce şi-a pierdut minţile. Andrei se prefăcea ziua nebun, 
iar noaptea întreagă se ruga lui Dumnezeu. 


EI a vieţuit până la moarte fără să aibă nici un adăpost al lui. El nopţile şi le 
petrecea mergând pe străzile marii cetăţi, aproape gol şi mâncând pâine numai 


când se îndura cineva de el să i-o dea. EI împărțea tot ceea ce primea cu 
cerşetorii pe care îi şi certa cu cuvinte batjocoritoare, astfel încât să nu se vadă 
prefăcătoria lui, iar răsplata să nu primească, decât numai de la Unul Dumnezeu. 
De aceea harul Domnului s-a revărsat peste el din belşug, iar Andrei s-a făcut 
văzător cu duhul în inimile oamenilor şi văzător şi al îngerilor şi al duhurilor 
necurate. 


EI a luat putere să alunge duhurile necurate de la oameni şi să scoată oamenii 
din păcatele lor. 


Sfântul Andrei fost răpit la cer, unde a văzut în duh frumuseţile cereşti. El L-a 
văzut şi s-a închinat înaintea Domnului Hristos Care şedea pe Tronul Slavei, 
împreună aflându-se cu ucenicul lui iubit, Epifanie, el a văzut-o pe Sfânta 
Născătoare de Dumnezeu în Biserica din Vlaherne cum acoperă poporul cu 
cinstitul ei Omofor. 


Această vedenie este de atunci înainte prăznuită de Biserica Ortodoxă de 
pretutindeni, la fiecare întâi octombrie al anului, sărbătoare care se numeşte a 
Sfântului Acoperământ al Preasfintei Născătoare de Dumnezeu (vezi ziua de | 
octombrie). 


EI a auzit cuvinte care la inima omului nu s-au suit şi pe care buzelor omeneşti 
nu le este îngăduit să le grăiască. 


După o viaţă de mucenicie neîncetată, care aproape că nu are egal în istoria 
Bisericii, Sfântul Andrei cel nebun pentru Hristos s-a săvârşit către Domnul în 
anul 91 1. [în ziua de 28 mai, în vârstă fiind de 66 de ani. (Prăznuirea de astăzi a 
Sfântului se datorează fără îndoială apropierii faţă de Sărbătoarea cinstitului 
Acoperământ, care S-a instituit în Biserică prin intermediul lui. Vezi pe larg 
minunata viaţă a acestui mare Sfânt în cartea închinată în întregime lui: Sfântul 
Andrei cel nebun pentru Hristos, trad. din Ib. greacă de leroschim. Ştefan 
Lacoschitiotul, Asociaţia Schitul Lacu, Sfântul Munte Athos: Editura 
Evanghelismos, 2002, 224 pp.)] 


Cântare de laudă la Sfântul Andrei cel nebun pentru Hristos 


Sfântul Andrei noaptea o trece 

Sub cerul înstelat, 

pe Domnul rugând: 

„Stăpâne Doamne Sfinte, Treime Sfântă 

Mântuirea şi învierea sufletelor noastre care zac în somn! 
O, Stăpâne Doamne Llisuse, 

Cela Ce mai dulce eşti 

Decât viața, Comoara Bucuriei şi Frumuseţe eternă, 

Mă rog Ție, 

Curăţeşte păstorii, luminează regii, 


Nu mă despărţi de ei pe mine, păcătosul, 
Andrei cel pentru Tine nebun, 
Nu mă despărţi de necăjitul tău popor, Doamne!" 


O, Sfinte Părinte Andreie, 

prea plinule de înţelepciune dumnezeiască, 

Tu care lumea o ai învăţat cu cuvânt părut de nebunie, 
Tu cu limba lumii lumii ai grăit, 

Și prin păruta nebunie pe Hristos ai preaslăvit! 
Oamenii te-au disprețuit pentru păruta-ţi nebunie, 

Iar câinii te-au lătrat pe drum. 

Dar tu altar ai fost Domnului din înălțime 


Altar Domnului întru gunoiul lumii arzând. 
Tu lumea ai cădit cu rugăciunile tale 
De tine, a lumii minune, lumea vrednică nu-i. 


O. Slavă ţie, Sfinte părinte Andreie, 
Rugămu-te, roagă pe Domnul pentru noi! 


Cugetare 


lată una din vedeniile pe care le-a avut Sfântul Andrei cel nebun pentru Hristos: 
era la Constantinopol un monah vestit pentru Sfinţenia vieţii lui şi la el venea 
mult popor care îi cerea sfat şi rugăciune. Acest monah însă bolea în ascuns 
de patima dracului iubirii de arginţi. Banii pe care îi primea îi Strângea, nu îi 
dădea la nimeni. 


Sfântul Andrei 1-a întâlnit odată pe stradă şi a văzut încolăcit în jurul gâtului 
lui un şarpe cumplit. Sfântului Andrei i S-a făcut milă de monah, s-a apropiat 
de el şi a început să-l sfătuiască: „Frate, de ce ţi-ai pierdut sufletul? De ce te- 
ai legat cu dracul iubirii de bani? De ce i-ai dat loc în inima ta? De ce strângi 
aurul, ca şi când ai vrea să îl iei cu tine în groapă, în loc să îl împarţi la 
sărmani? De ce te sugrumi cu zgârcenia? În timp ce alţii mor de frig şi de 
foame, tu te bucuri privind la grămada de aur! Asta-i calea pocăinţei pe care 
ai făgăduit-o la călugărie? Asta îţi este ţie cinstea de monah? Oare nu-ţi vezi 
dracul căruia îi dai voie să te strângă de gât?" 


La aceste cuvinte ochii duhovniceşti ai monahului s-au deschis şi a văzut cu 
groază cum hidosul diavol stă chiar lângă el. 


La cuvintele lui Andrei dracul i-a dat drumul monahului şi a fugit, alungat de 
puterea rugăciunii Sfântului. 


In locul lui a apăut un înger luminos al Domnului, îngerul lui păzitor, căci 
inima monahului se schimbase deja în bine. 


EI îndată s-a dus şi a împărțit tot aurul săracilor şi nevoiaşilor. De atunci 
înainte, el a plăcut Domnului întru toate şi S-a făcut şi mai vestit pentru 
sfințenia vieţii lui decât fusese înainte. 


Cugetare (3 octombrie) 


lată o altă vedenie a Sfântului Andrei cel nebun pentru Hristos: mergând pe 
străzile Constantinoplului, el a ajuns din urmă un Slăvit convoi funerar. 
Tocmai murise un om foarte bogat, iar procesiunea de înmormântare era 
nemaipomenit de fastuoasă. Cu toate acestea, privind mai de aproape, el a 
văzut în jurul sicriului celui defunct mulțime puturoasă de diavoli negri care 
săreau şi se scălămbăiau cu bucurie necurată, rânjind de satisfacţie deasupra 
celui mort: unii râdeau precum femeile desfrânate, alţii lătrau precum câinii, 
alții grohăiau ca porcii, iar alţii turnau necurăţii peste trupul mortului. Ei toți 
îşi băteau joc de cei care mergeau în jurul carului funerar, precum şi de 
cântările de înmormântare, zicând: "Auziţi cu ce cuvinte cântă aceştia unui 
câine!" 


Uimit, Sfântul Andrei s-a întrebat ce fel de viaţă va fi dus cel mort de îşi bat 
astfel joc diavolii de înmormântarea lui. 


Ridicându-şi ochii în jur, el a văzut lângă un zid un tânăr prea frumos care 
plângea cu amar. "Pentru Numele Domnului Dumnezeu care a făcut cerul şi 
pământul, spune-mi mie, pentru ce plângi atât de amarnic?" 


Atunci tânărul i-a zis lui Andrei că el este Îngerul păzitor al acelui nenorocit 
care murise. Acela în toată viaţa lui nu făcuse decât să hulească pe Domnul 
cu faptele lui spurcate şi întotdeauna a disprețuit sfatul de gând pe care îl 
primea de la el, îngerul lui Păzitor. EI se dăduse încă din timpul vieţii 
diavolilor, îngerul a mai zis că omul acela fusese un păcătos înfricoşat şi 
nepocăit: mincinos, dispreţuitor al mai slabilor şi mai săracilor, zgârcit, 
făcător de jurăminte mincinoase, desfrânat şi sodomit, care Stricase mai mult 
de trei sute de suflete cu desfrânările lui. EI fusese un apropiat al împăratului 


şi foarte Slăvit de oameni, dar acum, Slava vieţii lui pământeşti nu mai era de 
nici un folos pentru el. 


Tot acest convoi somptuos era la fel de zadarnic. Moartea îl apucase nepocăit, 
iar secera ei l-a tăiat pe neaşteptate. 


Cugetare (4 octombrie) 


lată o altă vedenie a Sfântului Andrei cel nebun pentru Hristos, din care se vede 
că Sfântul Pavel nu a fost singurul răpit la Rai, care a auzit cuvinte de nespus, 
pe care nu se cuvine omului să le grăiască Ul Corinteni 12: 4). 


La peste opt sute cincizeci de ani după Sfântul apostol Pavel, i s-a dat şi 
Sfântului Andrei cel nebun pentru Hristos să fie răpit la Rai. În timpul unei 
nopţi dintr-un şir lung de nopţi pline de ger cumplit şi frig de moarte, Sfântul 
Andrei zăcea zgribulit într-un gang, printre câini, aşteptându-şi moartea. 

Aunci un înger al Domnului a venit la el şi I-a răpit la Cer (în trup sau în afară 
de trup, Sfântul nu a ştiut să spună). EI a petrecut în acea răpire timp de două 
săptămâni şi a ajuns până la al treilea cer. 


„M-am văzut îmbrăcat în cele mai strălucitoare veşminte, pe care nu le poate 
descrie nici un cuvânt, erau parcă ţesute din fulger. Pe cap am purtat cunună de 
flori minunate şi am fost încins cu un brâu împărătesc. Frumuseţea aceea îmi 
dădea o bucurie de negrăit. Eram uimit cu mintea şi cu inima de frumuseţea 
negrăită a Raiului lui Dumnezeu. Umblam mut de uimire şi mă bucuram într-un 
chip ce nu-l pot grăi." 


Sfântul Andrei a fost dus înaintea Domnului Hristos, pe care L-a văzut şi Căruia 
i S-a închinat: „O mână de foc a dat la o parte un văl şi L-am văzut pe Domnul, 
aşa cum odată L-a văzut Prorocul Isaia, şezând pe un tron înalt foarte, înconjurat 
de Serafimi. EI purta veşmânt stacojiu. Chipul Lui era ca lumina, iar ochii Lui 
au privit cu bunătate către mine, smeritul. Văzându-L, am căzut cu faţa la 
pământ înaintea Lui, închinându-mă strălucirii slavei Sale. Eu nu pot afla 
cuvinte să grăiesc bucuria în care se scălda sufletul meu. Bucuria aceea negrăită 
mă inundă şi acum, când îmi amintesc de ea. Eu am ascultat glasul Domnului 
Atotmilostivului şi Făcătorul, care a grăit către mine trei cuvinte anume cu prea 
curatele Lui buze. Cuvintele acelea au umplut inima mea de dumnezeiască 
dulceaţă şi mi-au umplut inima de focul dragostei dumnezeieşti. Eu am simţit de 
la acel duhovnicesc foc cum mă topesc cu totul ca ceara." 


Sfântul Andrei a dorit să o vadă şi pe Sfânta prea curata Stăpâna noastră, dar 1 s- 
a spus că ea nu se află atunci acolo, ci că a plecat pe pământ ca să scoată din 
necazuri pe cei urgisiţi şi să aline durerile omeneşti. 


Cugetare (7 octombrie) 


lată o altă vednie a Sfântului Andrei cel nebun pentru Hristos: şezând el odată în 
convorbire cu ucenicul lui iubit, Epifanie, a văzut cum un drac scârbos voieşte 
să se apropie şi să îl ispitească pe tânărul Epifanie, însă nu îndrăzneşte din 
pricina lui [a lui Andrei]. 


Andrei a strigat: „Pleacă de aici, necuratule!" Diavolul s-a dus mai încolo, dar a 
zis cu răutate: „O, tu, tu eşti duşmanul meu de moarte, ca nici unul altul în 
Constan-tinopol!" 


Andrei însă nu l-a nimicit cu rugăciunea lui, ci i-a îngăduit să zică mai departe: 
„lată, Andreie, vine vremea când eu nu voi mai fi nevoit să-mi fac răutățile 
mele. 


Atunci chiar oamenii vor fi mult mai răi decât mine, iar copiii de zeci de ori mai 
răi decât cei mari! Atunci cu mă voi odihni şi nu voi mai fi nevoit să le insuflu 
răutăți oamenilor, căci ei înşişi vor lucra unele care mie nici nu mi-au trecut 
vreodată prin cap! Atunci va fi vremea bucuriei şi odihnei mele!" 


Sfântul Andrei a zis: „Spune degrabă, ce păcate vă plac vouă dracilor cel mai 
mult?" 


Iar diavolul i-a arătat: „închinarea la idoli, jignirea şi calomnierea nevinovaţilor, 
răutatea împotriva aproapelui, păcatul mult iubit mie al sodomiei, beţia şi 
zgârcenia - acestea sunt bucuriile noastre cele mai mari." 


Andrei l-a întrebat mai departe: „Dar cum vi se pare când vedeţi pe cel ce l-aţi 
ținut în gheare că se scutură cu totul de voi?" 


Iar dracul i-a zis: „Lu ştii mai bine, Andreie! Noi nu suferim aceasta! Dar ne 
mângâiem totuşi cu nădejdea că de cele mai multe ori unii ca aceştia cad cumva 
iar în necuratele noastre mreje, căci mulţi s-au lepădat de noi şi scăpat la 
Dumnezeu, iar după aceea s-au întors înapoi la a noastră mlaştină!" 


Diavolul a zis aceasta şi încă multe altele, după care Sfântul Andrei a suflat 
asupra lui şi l-a risipit. 


Sfântul Nicolae Velimirovici: Predică la Praznicul acoperământului Maicii 
Domnului. Cum o bucurăm şi cu o întristăm pe PreaSfânta Născătoare de 
Dumnezeu? 


Praznic de bucurie - Acoperământul Preasfintei Născătoare de Dumnezeu! Ace- 
st praznic dovedeşte marea slavă cu care Sfânta Maică a lui Dumnezeu este în- 
cununată în acea lume. În această zi ea s-a arătat în mare slavă şi oamenii au 
văzut şi s-au bucurat. lar când s-a arătat oamenilor, pe braţele ei larg deschise a 
ținut un acoperământ de aur, ca să arate tuturor cum ea ocroteşte pe oameni Şi îi 
acoperă de tot răul. 


De aici bucurie îndoită: mai întâi că vedem o mare dreaptă şi pătimitoare în 
viața pământească în atâta slavă în viața cea cerească, iar apoi că vedem cum ea 
şi din acea viaţă se îngrijește cu stăruință de creştini, de urmaşii Fiului și Dum- 
nezeului ei. 

Aşadar, dacă ea ne bucură pe noi cu arătarea şi ocrotirea ei, atunci şi acum, şi 
întotdeauna se cuvine ca şi noi, fraților, să o bucurăm pe ea. Cu adevărat, şi noi 
putem să pricinuim bucurie Preasfintei Născătoare de Dumnezeu. 


Întrebaţi: Cum? 


Dacă credem în Fiul lui Dumnezeu şi Fiul Fecioarei Maria, prin aceasta 
noi pricinuim bucurie Sfintei Maicii lui Dumnezeu. 

Dacă avem dragoste către EI, precum EI are dragoste față de noi, din nou 
pricinuim bucurie Sfintei Maicii lui Dumnezeu. 

Dacă ţinem poruncile lui Hristos, prin aceasta pricinuim bucurie ei, celei 
care L-a născut pe Hristos Domnul. 

Dacă ne căim pentru păcatele noastre, ea se bucură cu îngerii și întregul 
cer al lui Dumnezeu. Căci Domnul a zis: „Că așa și în cer va fi mai 
multă bucurie pentru un păcătos care se pocăiește, decât pentru nouă- 
zeci şi nouă de drepți, care n-au nevoie de pocăință.” /Luca 15, 7/ 


Dacă greșim şi nu ne căim, atunci o întristăm pe prea curata Maică, pe Dumne- 
zeu, şi întristăm pe îngerii luminaţi ai lui Dumnezeu şi toate cerurile drepte ale 
lui Dumnezeu. La ce ne foloseşte atunci prăznuirea? La ce ne folosesc atunci că 
ne adunăm la rugăciune şi cântăm cântări duhovniceşti? 


Domnul nu caută la limbă, ci la inimă. Căci atunci când va veni să judece lu- 
mea, nu va judeca după limbă, ci după inimă. Dacă va găsi inimile noastre necu- 
rate, ne va lepăda; dacă ne găsește inimile curate, pline de milă şi dragoste, ne 
va primi în Împărăţia Sa cea veşnică. De aceea și înțeleptul Vechiului Legământ 
a zis: „Păzeşte-ţi inima mai mult decât orice, căci din ea ţâşneşte viaţa.” /Solo- 
mon 4, 23. 


Când într-un copac inima este putrezită, oare copacul se poate ţine multă vre- 
me? lar inima omului putrezită de păcat, şi atunci când putrezește, omul nu mai 
este om, ci umbră care se trage pe pământ, până când nu piere de tot. 


Să nu se întâmple aceasta cu voi, fraţii mei! Să nu ajungeţi umbre, ci să fiți oa- 
meni ai lui Dumnezeu! lar atunci când sunteți oamenii lui Dumnezeu, sunteți și 
moștenitorii Împărăției lui Dumnezeu. 


Iar că cei drepţi moștenesc Împărăţia lui Dumnezeu, ne-a arătat Sfânta Născă- 
toare de Dumnezeu prin arătarea ei în slavă şi lumină cu acoperământul ei cu 
care acoperă de tot răul şi de tot duhul cel rău pe cei care cad către ea cu plânset, 
rugăciune şi credinţă. Ea s-a arătat şi se arată. 


Nu se arată în zadar, ci să deschidă ochii celor necredincioşi, ca să afle de viața 
veşnică şi de Împărăţia cerească; să mângâie pe cei întristaţi, ca să ştie că îi 
aşteaptă mare bucurie în acea lume; să întărească pe cei mici şi slabi, ca şi ei să 
treacă fericiți această cale pământească şi să intre în Rai; să-i îmbărbăteze pe cei 
ce se pocăiesc, ca să nu se abată de pe calea pocăinței, ci să nu cadă şi să se 
mântuiască,; ca fiecare strop al sângelui Fiului ei să-l răscumpere prin mântuirea 


multor şi multor suflete omenești; ca pentru fiecare picătură de sânge al Fiului ei 
să izbăvească de pieire mii şi mii de suflete omenești. 


Căci, fraţilor, prea scump este sângele Fiului lui Dumnezeu, care este vărsat 
pentru oameni. Vai de cei care dispreţuiesc acest sânge scump: chinul cel veșnic 
le va fi plată dreaptă. Ferice de voi, care prețuiți acest sânge și prin el vă mân- 
tuiți cu voie şi conștienți: viața veşnică va fi recompensa voastră. 


Cu adevărat prea scump este sângele Fiului Fecioarei Maria. Toţi oamenii de la 
începutul până la sfârşitul lumii, fie că numărul lor este ca iarba pământului şi 
nisipul mării, se pot răscumpăra prin acest sânge. Dar vai, nu toți se vor răs- 
cumpăra, ci doar cei care doresc aceasta. lar cei care nu doresc, vor fi lepădaţi, 
căci au disprețuit preţul cu care au fost plătiți. 


Fraţilor, nu dispreţuiți pe nimeni! Căci nu este om pe pământ pentru care Fiul 
Fecioarei Maria nu a dat scump sângele Său. Dacă cineva disprețuiește acest 
sânge cu care a fost răscumpărat, acela singur va fi răspunzător pentru pieirea 
sa. Dar voi să nu fiți pricina pieirii nici unuia, căci dacă disprețuiți pe un om, voi 
dispreţuiți sângele lui Hristos care a fost vărsat pentru mântuirea acelui om. 


Mai degrabă străduiți-vă să-l înţelepțiţi pe cel păcătos şi să-l aduceţi la credinţă. 
ȘI dacă reușiți acestea, ați dobândit un frate şi împreună-moștenitor în Împărăția 


lui Hristos. Pe cel drept lăudaţi-l, pe cel păcătos îndreptaţi, pe cel pocăit spri- 
jiniți! 


Dar precum apa murdară nu poate înălbi pânza murdară, aşa nici păcătosul nu 
poate curăți pe alt păcătos până când, mai întâi, nu se curăţește pe sine. De 
aceea Domnul a îndemnat: „Doctore, vindecă-te pe tine însuţi.” /Luca 4, 23/ 
Voi, care doriți să îndreptaţi pe alții, mai întâi să vă îndreptați pe voi înşivă, iar 
apoi să vă străduiți şi pentru alții! 


Aceasta este și Legea lui Hristos. În așa fel o veţi bucura pe Preasfânta Maica 
lui Dumnezeu, care necontenit ne bucură; şi ne ocroteşte de necazuri; şi necon- 
tenit se roagă lui Dumnezeu pentru noi; şi ne iubește ca o maică pe copiii ei; și 
arde de dorință ca toţi să ne mântuim şi să intrăm în Împărăţia Fiului ei. 


Dumnezeului nostru slavă şi laudă, iar vouă tuturor, sănătate şi pace şi bucurii și 
binecuvântare în vecii vecilor. Amin. 


(Sfântul Nicolae Velimirovici, Evanghelia Maicii Domnului - Cugetări, pre- 
dici, rugăciuni, Editura Predania) 


Părintele Ilie Cleopa — Predică la Acoperământul Măicuţei Domnului 


Părinților, fraților şi iubiţi credincioşi, Sfânta şi dumnezeiasca Evanghelie a 
duminicii de astăzi este una din cele mai scurte Evanghelii de peste an. Are 
numai patru paragrafe, adică patru versete, dar această dumnezeiască 
Evanghelie, deşi e atât de scurtă, cu atât este mai înaltă şi aduce Bisericii lui 
Hristos cea mai înaltă şi mai desăvârşită învăţătură pentru mântuirea sufletelor 
omeneşti. 


În Evanghelia de astăzi se cuprinde toată mântuirea omului, pe scurt, căci ea ne 
învaţă iubirea de vrăjmaşi. Nici un învăţător de lege de mai înainte n-a adus în 
lume o învăţătură aşa de desăvârşită pentru mântuirea oamenilor, precum cea 
cuprinsă în Evanghelia de astăzi, care este adusă de Însăşi Înţelepciunea şi 
Cuvântul lui Dumnezeu, de Domnul Dumnezeul şi Mântuitorul nostru lisus 
Hristos, pentru noi, păcătoşii şi pentru a noastră mântuire. 


Noi ne gândim că e cu neputinţă a se duce la îndeplinire cu lucrul învăţătura 
Evangheliei de astăzi. Dar nu este aşa; nu este deloc aşa. Bunul! Dumnezeu şi 
Prea Sfântul Mântuitor niciodată n-a spus vreo învăţătură în lume care să nu 
se poată împlini de oameni. Căci EL, fiind Dumnezeu desăvârşit, ştie adâncul 
neputinței firii omeneşti. 


Şi cum a început El să înveţe această învăţătură a iubirii de vrăjmaşi? Prin 
cuvintele: „Precum voiți să vă facă vouă oamenii, faceţi şi voi asemenea lor” 
(Luca 6, 51). lată cât de mare adevăr şi cât de mare dreptate se găseşte aici. 
Omule, vrei tu ca altul să-ți fure locul tău? Sau să te ocărască sau să te 


necinstească sau să-ţi clătească lucrul tău sau să se răzbune sau să-ți facă alt 
rău? Deci, dacă nu vrei, nu fă nici tu altuia! Eu nu vreau ca altul să mă 
vorbească de rău. Deci nu trebuie să-l bârfesc nici eu. Eu nu vreau ca altul să mă 
duşmănească; deci nu trebuie să-l duşmănesc nici eu. Eu nu vreau ca altul să 
fure din grădina mea sau din via mea; deci nu fur nici eu de la altul. Eu n-aş 
vrea să-l batjocorească sau să-l necinstească cineva pe copilul meu sau pe mine 
să mă ocărască în public — să nu fac nici eu aşa! Eu n-aş vrea niciodată, când mă 
duc undeva, să mă treacă cineva cu vederea, ci aş vrea să-mi zică bună- 
dimineaţa, să mă cinstească şi să-mi dea atenţie; deci să fac şi eu tot aşa! 


lată măsura dreaptă pe care n-o poate tăgădui nimeni: ce voiesc să-mi facă altul, 
să-i fac şi eu lui şi atunci se păstrează toată dreptatea lui Dumnezeu şi dragostea 
caldă de aproapele. 


Și după ce a arătat Mântuitorul această dreptate şi această cumpănă a 
Evangheliei, a trecut la o învăţătură şi mai desăvârşită, adică să iubim nu numai 
pe prieteni, ci şi pe oricare om, fie chiar şi pe vrăjmaşi. Căci auziţi ce zice: „Și 
dacă iubiţi pe cei ce vă iubesc, ce dar este vouă? Căci şi păcătoşii iubesc pe cei 
ce îi iubesc pe ei. Și dacă faceţi bine celor ce vă fac vouă bine, ce dar este 
vouă? Că şi păcătoşii acelaşi lucru fac. Și dacă daţi împrumut celor de la care 
nădăjduiţi să luaţi înapoi, ce dar este vouă? Că şi păcătoşii păcătoşilor dau cu 
împrumut, ca să primească înapoi întocmai” (Luca 6, 32-34) adică, aceia dau 
împrumut, dar cu condiţia să li se dea înapoi întocmai cât au dat. 


Auziţi: „şi păcătoşii păcătoşilor”! Cine sunt aceştia? Când a zis „păcătoşii 
păcătoşilor” a arătat şi alt fel de păcătoşi, nu numai pe acei care se află în legea 
darului. Păcătoşi suntem noi, care greşim după ce am cunoscut voia lui 
Dumnezeu, iar păcătoşii despre care vorbeşte aici Mântuitorul sunt aceia care n- 
au cunoscut pe Dumnezeu, păgânii, care fac toată fărădelegea fără mustrare de 
conştiinţă, căci nu au lege. Deci aceia fac păcat chiar atunci când dau cu 
împrumut la vecinii lor sau la alții, dar cu condiția să li se dea înapoi tot atât, să 
nu lipsească nimic din măsura lor. Dar noi, când dăm, auzi ce trebuie să facem. 


Se spune în continuare la paragraful de mai sus al Evangheliei: „Jubiți pe 
vrăjmaşii voştri şi faceţi bine şi daţi cu împrumut, fără să nădăjduiţi ceva în 
schimb şi răsplata voastră va fi multă şi veți fi fiii Celui Prea Înalt, că El este 
bun şi cu cei nemulțumitori şi răi” (Luca 6, 35). lată deci altă învăţătură mai 
înaltă decât cea de la începutul Evangheliei de azi. Aceea ne-a spus să facem 
altora ce vrem să ni se facă nouă, iar aici a spus ceva mai înalt; a spus nu numai 
atâta, ci să faci bine chiar celui care te-a urât, să iubeşti pe acela care te 
duşmăneşte pe tine. Şi Apostolul ne învaţă în chip asemănător, sfătuindu-ne că 
nu se biruieşte rău cu rău, ci răul se biruieşte cu binele (Romani 12, 21). 


Dar noi, păcătoşii, zicem: dar eu cum să binecuvântez sau cum să-l iubesc pe 
acela care mă ocărăşte şi mă bate şi mă vatămă şi pururea mă ponegreşte? Cum 
să-i fac eu bine aceluia? Deci zicem că-i cu neputinţă aceasta. Că nu pot eu să-l 
mai iubesc pe acela care mi-a dat o palmă sau m-a ocărât sau mi-a luat ceva sau 
m-a batjocorit sau m-a vorbit de rău faţă de altul. Da, aşa este: noi nu putem, 
pentru neputința noastră. Dar să nu credeți că lucrul este în orice fel cu 
neputinţă. Lucrul este cu putinţă prin Dumnezeu, Care ne stă pururea într-ajutor, 
dacă noi ne silim. Cu puterea noastră nu putem face nimic bun. Dar cu puterea 
lui Dumnezeu — toate se pot. Căci zice Mântuitorul: „Toate sunt cu putinţă 
celui ce crede” (Marcu 9, 23). Dacă porunca aceasta înaltă n-ar fi împlinit-o 
nimeni, nici în legea darului, nici mai înainte de ea, am putea socoti această 
învăţătură peste putință. Păgânii şi alte popoare necreştine spun că este cu 
neputinţă ca să iubim pe cel ce ne face rău. Dar noi n-avem dreptul să zicem 
aceasta. 


lată, încă în legea veche David iubea pe Saul şi când spunea că acesta a căzut la 
pământ, că-l muncea duhul cel necurat — care era duhul epilepsiei — şi-l trântea 
Jos, David mergea la vrăjmaşul său Saul, la Saul care îl prigonea şi căuta să-l 
omoare, se ducea şi-i cânta psalmi. Şi duhul cel rău, auzind puterea psalmilor, se 
ducea de la Saul, care se liniştea. Nu mai spumega, nu se mai dădea cu capul de 
pământ, nu-l mai muncea dracul, căci trebuia să fugă, izgonit de David, care 
venea şi cântând psalmi, îl izgonea. 


Dar Saul ce făcea? Când se scula de Jos, întreba unde-i David şi punea mâna pe 
suliță, să-l omoare. Şi de trei ori a lovit cu sulița în perete, socotind să-l omoare 
pe David. Auzi pe cine voia Saul să-l omoare? Pe doctorul lui! David îl făcea 
sănătos, izbăvindu-l de dracul care-l muncea fără odihnă, iar el se lupta cu 
binefăcătorul lui, ca să-l omoare! Întreba unde-i David, voind să-l ucidă, că la 
aceasta îl îndemna duhul zavistiei şi răutatea din inima lui. 


Dar David şi-a arătat dragostea față de vrăjmaşul său şi cu alt prilej. Când 
dormea Saul în pustiul Zif şi oştirea lui dormea cu dânsul, David — care era 
prigonit de Saul de patru-cinci ani — a găsit pe Saul în peşteră, unde dormea el şi 
ostaşii săi. Şi Abisai, un general din oastea lui David, îl sfătuia: „Acum 
Dumnezeu a dat pe vrăjmaşul tău în mâinile tale; îngăduie-mi deci să-l pironesc 
de pământ cu sulița”. Dar auzi ce spune David: „Să nu-l ucizi, căci cine îşi va 
ridica mâna asupra unsului Domnului şi va rămâne nepedepsit?” (I Regi 26, 
7-10). Că Saul era uns al împărăției. S-a dus David la capul lui Saul şi i-a luat 
numai sulița şi ulciorul cu apă, ca să ştie că a fost aproape de el şi a plecat pe un 
deal mai departe, de unde a început a striga către Abner, generalul lui Saul: Hei, 
de ce nu păzeşti pe împăratul vostru? S-au sculat şi generalul şi ceilalți şi au 
început a se întreba: Măi, cine strigă? David, pe care-l urmăreşte împăratul în 
muntele Hachila şi în pustia Zif şi în atâtea părți, ca să-l omoare. Da — striga 


David — şi am fost în peşteră; iată sulița lui Saul în mâna mea, iată ulciorul din 
care bea apă! Am fost la capul lui, dar n-am vrut să-l omor. Şi a auzit Saul că 
David a fost lângă dânsul şi că i-a cruțat viaţa zicând: Mă tem de Dumnezeu să 
fac rău celui ce vrea să-mi ia viaţa. Şi aşa David, înainte cu vreo o mie de ani de 
Sfânta Evanghelie, a împlinit Evanghelia de astăzi, adică a iubit pe vrăjmaşul 
său. Saul îl căuta cu patru mii de ostaşi pe David în toate părțile Palestinei ca să- 
| omoare, să-i ia viaţa, iar acela, când l-a avut în mâna lui, i-a cruțat viaţa, 
zicând: Nu, Doamne fereşte, nu-i voi face vreun rău, că este unsul Domnului! (| 
Regi 26, 11-16). Vezi dragostea de vrăjmaşi împlinindu-se încă înainte de legea 
darului? 


Dar Moise nu tot aşa a făcut? Poporul cârtea împotriva lui şi se răzvrătise 
împotriva lui Dumnezeu, abătându-se la idolatrie. lar el, când a văzut că 
Dumnezeu i-a spus: „Eu mă uit la poporul acesta şi văd că este popor tare de 
cerbice. Lasă-Mă dar acum să se aprindă mânia Mea asupra lor, să-i 
pierd...”, a zis: „0, Doamne, rogu-mă acum, de vrei să le ierţi păcatul acesta, 
iartă-i; iar de nu, şterge-mă şi pe mine din cartea Ta, în care m-ai Scris” 
(Ieşirea 32, 8-9, 31-32). Adică vreau să mor mai bine eu decât să piară ei, cu 
toate că ei m-au amărât şi au cârtit împotriva mea şi puţin a lipsit să nu mă ucidă 
cu pietre la Rafidim, pentru că i-am scos din Egipt. lată dar cum porunca 
evanghelică de azi, care ne pare cu neputinţă nouă, păcătoşilor, au împlinit-o 
totuşi alți aleşi ai lui Dumnezeu, cu mii de ani înainte de venirea Mântuitorului 
în lume. 


Dar arhidiaconul Ştefan, uşa mucenicilor, cea dintâi cale a lui Hristos care a 
mers în urma Lui, cum a murit? Aceia îl ucideau pe el cu pietre, iar el, făcând 
rugăciuni, a îngenuncheat şi când îl loveau bolovani mulţi, unul după altul, până 
l-au zdrobit, el văzând că se sfârşeşte, a zis cu glas mare: „Doamne lisuse, 
primeşte duhul meu!... Doamne, nu le socoti lor păcatul acesta. Și zicând 
acestea, a adormit” (Faptele Apostolilor 7, 59-60). Şi aşa sluga cea bună după 
Stăpânul Hristos s-a dus. Vedem multe pilde de acestea, pe care nu este timp să 
le povestim; multe pilde avem — şi în Vechiul şi în Noul Testament — care 
dovedesc că mulți aleşi ai lui Dumnezeu au împlinit Evanghelia de astăzi cu 
desăvârşire, încă din vechime. 


Apostolii ce spun? Când erau huliţi şi prigoniţi, răspundeau prin vorbire de bine 
şi mângâiere. Şi nici unul — zice — nu se răzbuna cu rău, ci biruiau răul cu 
binele. Deci împlineau această poruncă a Evangheliei. 


lar Mântuitorul nostru lisus Hristos a îndeplinit-o mai înainte de toţi cei din 
legea darului. Căci, când era pe Sfânta Cruce răstignit, se ruga pentru aceia care 
îi băteau cuie în mâini şi picioare şi zicea: „Părinte, iartă-le lor, că nu ştiu ce 


fac!” (Luca 23, 34). Deci Mântuitorul şi cu cuvântul şi cu fapta ne-a învăţat că 
putem să iubim pe vrăjmaşi. 


Dumnezeu, dacă n-ar face acest lucru cu oamenii şi cu popoarele de pe faţa 
pământului, n-ar mai lăsa nici un om pe tot globul. Oare cum plouă EI peste 
toate popoarele pământului care n-au cunoscut pe Dumnezeu? Cum plouă El 
peste creştinii care sunt numai cu numele creştini şi-L răstignesc în toată clipa 
cu fărădelegile lor? Îl înjurăm, ÎL batjocorim, ÎL hulim, ne abatem la necredinţă, 
la ură; cum plouă peste noi?! Ar trebui să plouă numai în grădina celui ce-L 
cinsteşte pe EI, ar trebui să răsară soarele numai peste cel drept, iar la ceilalţi, la 
păcătoşi, să fie întuneric. Dar nu e aşa. Dumnezeu fiind prin fire prea bun şi 
prea milostiv, răsare Soarele Său şi peste cei buni şi peste cei răi şi plouă şi 
peste drepţi şi peste nedrepți. 


Dacă Dumnezeu S-ar judeca cu oamenii şi dacă ar aduce mânie în toate zilele 
pentru păcatele noastre, ar trebui să stăm mereu fără să răsară soarele şi fără 
Să avem picătură de apă pe faţa pământului, pentru că toţi şi în toată vremea 
Suntem vrăjmaşii lui Dumnezeu, pentru că nu împlinim poruncile Lui, ci-L 
urâm şi ne împotrivim voii Lui. Dar Dumnezeu nu face aşa şi nu ţine 
socoteală de păcatele noastre. În bunătatea Lui cea nemărginită, acoperă cu 
mila şi dragostea Sa toate neputinţele şi răutăţile şi fărădelegile lumii. 


Dar poate va zice cineva: Dumnezeu poate face acestea, că este Dumnezeu 
Atotputernic, dar eu sunt om şi, după legea firii, eu nu pot să-l iubesc pe cel ce 
mă urăşte. Da, nu putem noi, dar poate Dumnezeu. ŞI noi, dacă ne rugăm lui 
Dumnezeu şi dacă rămânem întru el, putem face pururea acest lucru. Căci zice: 
» Rămâneţi întru Mine şi Eu întru voi... căci fără de Mine nu puteţi face 
nimic” (loan 15, 4-5). Dacă ne rugăm Prea Sfântului şi Prea Bunului 
Dumnezeu, El ne ajută şi nouă ca să iubim pe cei ce ne urăsc, să facem bine 
celor ce ne fac rău, să binecuvântăm pe cei ce ne vatămă pe noi. Pentru că 
dacă Dumnezeu a făcut aceasta fiind fără de păcat, noi, păcătoşii, nu trebuie 
oare să ne iubim unul pe altul şi să ne purtăm sarcina unul altuia? 


Dar — zice II — poate nu poti să iubeşti pe 
vrăjmaşul tău când te simţi nedreptăţit de dânsul, poate aceasta nu o poți face 
deocamdată. Dar măcar taci, rabdă şi roagă-te lui Dumnezeu! Măcar nu te 
răzbuna pe el şi măcar în suflet poartă cu înţelegere neputinţa acestuia în 
vremea lui de tulburare. După aceea te vei ruga cu lacrimi lui Dumnezeu şi-ţi 
va da ţie dar şi putere să-l iubeşti din toată inima pe cel ce ţi-a făcut rău. Dar 
întâi şi întâi te roagă. 


Sunt cinci feluri de dragoste. În Evanghelie se vorbeşte de dragostea lui 
Dumnezeu, de iubirea aproapelui. Sfântul Maxim spune că sunt cinci feluri de 
iubiri şi din cele cinci, două sunt bune, una mijlocie şi două de lepădat. 


— Cele două bune sunt: să iubim pe Dumnezeu din toată inima, din tot 
sufletul şi din toată puterea şi să iubim pe aproapele ca pe noi înşine. 

= O altă iubire este dragostea cea firească, pe care o au părinţii pentru 
copii şi copiii pentru părinţi şi pe care o au fraţii şi surorile şi rudeniile 
după trup între ei, adică de origine firească. Aceasta nu este de 
condamnat, adică nu trebuie să o ocolim, dar nici nu câştigăm mare 
lucru din ea, fiind firească şi sădită de Dumnezeu în om. 

—> Apoi mai sunt două feluri de iubiri: cea trupească, când cineva iubeşte pe 
altul cu patimă şi cea însoţită cu iubirea de argint, când cineva iubeşte pe 
altul că-i dă bani sau îi dă altă avere. Acestea sunt pătimaşe şi sunt de 
lepădat. Ba chiar şi cea mijlocie este de condamnat atunci când e 
exagerată (Filocalia II, “Suta a doua a capetelor pentru dragoste”, cap. 
9, 10). lar celelalte două sunt bune. 


Ne spun Sfinţii Părinţi: Caută la firea ta, omule şi dacă voieşti să-ţi facă altul 
bine şi să-i fie milă de tine când eşti tulburat şi ispitit şi necăjit, să-ţi fie şi ţie 
milă de altul, deopotrivă cu tine. Și el e om şi el e ispitit şi el are necazuri şi el 


are ispite şi el are diavoli care îl asupresc şi el are patimi înăuntru şi în afară 
şi el e tulburat de duhuri şi ispite; deci să nu-l urâm, că şi tu mâine vei avea 
aceleaşi încercări. Şi aşa vom învăţa dragostea de aproapele, dacă vom socoti 
cele ale firii, că suntem adică de o fire cu dânsul şi că nu putem Să-i Stăm în 
ajutor nici o clipă fără harul şi mila lui Dumnezeu. 


Dar să privim spre noi şi spre porunca Evangheliei de astăzi. Dacă noi nu numai 
că nu iubim pe cei ce ne fac rău, nu numai că nu binecuvântăm pe cei ce ne 
blestemă, nu numai că nu dăm cu împrumut la acela de la care trebuie să nu ne 
gândim să luăm înapoi, ci căutăm să ne răzbunăm numaidecât asupra celui ce 
ne-a făcut rău, atunci nu mai suntem fiii lui Dumnezeu, ci fiii urgiei şi ai mâniei 
lui Dumnezeu. Căci avem în mintea noastră gândul de a ne răzbuna pe cel ce 
ne-a făcut rău. Atunci nu mai este duhul lui Dumnezeu în noi şi nici nu mai este 
dragostea lui lisus Hristos în inimile noastre, ci suntem nişte tâlhari, nişte 
ucigaşi de bună voie, chiar dacă n-am face ucidere, o dată ce pândim să ne 
răzbunăm cu răutate asupra fratelui şi căutăm să dărâmăm slava lui sau cinstea 
lui sau orice din cele ale lui, care sunt date de Dumnezeu; suntem ucigaşi mai 
înainte de a face ucidere. De ce? Căci ucidem slava şi cinstea lui, averea lui şi 
altele ca acestea. 


De aceea bine a spus dumnezeiescul Evanghelist loan că cel ce urăşte pe fratele 
său, acela ucigaş de om este, chiar dacă n-a ucis cu mâna sau cu băţul, căci cu 


gândul îl urăşte şi caută să se răzbune şi pândeşte pe fratele său să-i facă vreun 
rău. El este un ucigaş în inima sa şi de-l va găsi moartea aşa, vai şi amar! Că 
ucigaş este şi cu ucigaşii va avea parte. Dacă a murit cineva întunecat la inimă şi 
nu a iertat pe fratele său, nu poate să primească iertare în ziua judecății şi în 
ceasul morţii, căci zice Domnul că de nu vom ierta noi din inimă greşalele 
fratelui nostru, nici Tatăl nostru Cel din cer nu ne va ierta nouă greşalele noastre 
(Matei 18, 35; Marcu 11, 25-26). 


Nu a zis să spui numai din buze: “Dumnezeu să te ierte”. Căci auzi pe 
dumnezeiescul Evanghelist Matei: „De nu veţi ierta — fiecare fratelui său — din 
inimile voastre...” (18, 35). Deci, nu-i de ajuns să zici numai atâta: “Dumnezeu 
să te ierte”, dar inima ta să fie plină de zavistie şi de mânie; aceasta nu-i iertare. 
Dumnezeu caută la inimă, că i-a zis lui Samuil la alegerea lui David, când 
proorocul credea că Dumnezeu va alege pe fratele acestuia, Eliab, văzându-l cât 
este de voinic şi frumos: „Nu te uita la înfăţişarea lui şi la înălțimea staturii 
lui; Eu nu mă uit ca omul; căci omul se uită la faţă, iar Domnul se uită la 
inimă” (I Regi 16, 7). 


Deci, să ştiţi că nu putem zice Tatăl nostru, nu putem zice „şi ne iartă nouă, 
Doamne, păcatele noastre”, dacă în inima noastră avem un pic de ură pe cineva. 
În zadar ne rugăm, că Dumnezeu la inimă se uită. Dacă avem ură pe vecinul şi 
pe fratele nostru, în zadar ne rugăm, când inima noastră e plină de răutate, de 
zavistie, de răpire şi de toată râvna cea rea. Deci, să ne silim cu inima noastră, 
să o convingem că trebuie să iubim pe fratele nostru şi să cerem ajutorul lui 
Dumnezeu să ne ajute să facem acest lucru şi abia atunci să avem îndrăzneală în 
rugăciunea noastră către Dumnezeu. Dacă nu, are să se întâmple ce spune 
Sfântul Isaac Sirul: „Sămânţă pe piatră este rugăciunea celui ce are mânie 
asupra fratelui său”. Ai semănat pe piatră; se prinde? Aşa e rugăciunea noastră 
când ne rugăm lui Dumnezeu, dacă avem ură şi răutate asupra fratelui. Nu se 
prinde sămânţa pe piatră, nici cuvintele rugăciunii noastre nu au îndrăzneală la 
Dumnezeu, atâta vreme cât avem ură pe cineva. 


Aşa, fraţii mei, să ne rugăm Prea Sfântului Dumnezeu şi Prea Sfintei Lui 
Maici, să ne ajute să iubim pe fraţii noştri din inimă. Dacă nu, Suntem 
departe de adevărul Evangheliei şi dragostea lui lisus Hristos nu petrece în 
noi. 


Și după ce a spus Mântuitorul aşa, a adăugat la urmă: „Deci fiți voi milostivi 
precum Tatăl vostru este milostiv”. Auzi unde ne trimite?! Să luăm pildă pe 
Dumnezeu! Dacă EI plouă peste drepţi şi peste nedrepţi, dacă face să răsară 
soarele Său şi peste cei buni şi peste cei răi şi dacă pe cei drepţi îi iubeşte pentru 
dreptate şi pe cei păcătoşi îi miluieşte pentru mila Sa cea negrăită, să fim şi noi 
aşa! Pe toţi să-i miluim, pe toţi să-i iertăm, de toţi să ne fie milă. 


Zice Sfântul Maxim în capetele pentru dragoste: „Vrei să te asemeni cu 
Dumnezeu? Să iubim pe cei drepţi pentru că sunt drepți, dar şi de cei păcătoşi 
Să-ţi fie milă, cum I-a fost Mântuitorului, Care a venit să cheme nu pe cei 
drepți, ci pe cei păcătoşi la pocăință”. 


Fariseii zic: „lată că Învățătorul vostru mănâncă şi bea cu vameşii şi cu curvele 
şi cu tâlharii!”. Şi eu le spun: „Da, a venit să iubească pe cei drepţi, dar nici de 
păcătoşi n-a fost fără grijă, ci a purtat grijă de mântuirea lor, că I-a fost milă. I-a 
fost milă lui Dumnezeu şi de cei păcătoşi şi de cei drepţi. Că noianul milostivirii 
Lui este peste tot. Deci aşa să fim şi noi: pe cei drepți să-i iubim pentru dreptate, 
iar de cei păcătoşi să ne fie milă, că-i robit de satana, e robit de vrăjmaşul nostru 
cel nevăzut, de dracul de care se teme toată suflarea. E om neputincios şi el are 
în firea sa durere şi gânduri şi întristare şi frică şi mânie şi neputinţe şi înrăire de 
gânduri — fel de fel de neputinţe. Dacă-i om neputincios şi dacă îl vedem că-i 
păcătos, noi suntem din altă fire? Suntem şi noi din acelaşi lut, plini de păcate 
şi pe dinăuntru şi pe dinafară. Şi dacă aşteptăm să ne miluiască şi pe noi Cineva 
din ceruri — Dumnezeu — să ne fie milă şi nouă de vrăjmaşii noştri. 


Dacă vedem aşa de multe neputinţe şi dacă Dumnezeu priveşte la noi deşi avem 
milioane şi milioane de neputinţe pe care noi nu le cunoaştem şi pe toate le 
leagă şi pe toate le vindecă şi cu roua milei Sale ne aduce la pocăință şi nu 
volieşte să ne pierdem, ci până în ceasul cel mai de pe urmă ne aşteaptă să ne 
întoarcem, să ne pocăim ca să dobândim împărăţia cea veşnică a Lui, să ne fie 
milă şi nouă de fratele, aducându-ne aminte că şi el e om şi mai ales greşeşte din 
neputinţă şi din neştiinţă şi din slăbiciunea inimii şi din răutatea satanei. Căci 
aşa cum greşim noi, aşa greşeşte şi el. De aceea să ne fie milă unuia de altul, să 
purtăm sarcina unul altuia, ca să împlinim Legea lui Hristos, adică legea 
dragostei care ne porunceşte iubirea de vrăjmaşi. 


lubiţi credincioşi, trecem la alt lucru. Astăzi Biserica lui Hristos cea 
dreptmăritoare sărbătoreşte Acoperământul Maicii Domnului. Sărbătoare mare 
pentru Biserica lui Hristos şi pentru tot creştinul. 


Mai întâi să ştim cum a luat fiinţă praznicul acesta. Aceasta s-a întâmplat în 
Constantinopol, pe vremea împăratului Leon cel înţelept, care a fost un împărat 
creştin şi a făcut mult bine Bisericii lui Hristos. De aceea Dumnezeu a vrut ca în 
timpul împărăției lui să se facă o minune ca aceasta. Se făcea o priveghere de 
toată noaptea spre Duminică la Biserica din Vlaherne, care se afla pe malul 
mării, unde era hramul Maicii Domnului. Și acolo la biserică era multă lume 
adunată, fiind biserică mare. Şi s-a întâmplat că a venit la biserică şi Sfântul 
Andrei, care se făcuse şi se zicea nebun pentru dragostea lui Hristos, după ce 
auzise de la Apostolul Pavel că cel nebun al lui Hristos este mai înţelept decât 
toată lumea. 


Sfântul Andrei cel nebun pentru Hristos stătea în biserică în timpul privegherii, 
la ceasul al patrulea din noapte, adică la ora zece noaptea. Şi a ridicat ochii în 
sus deasupra norodului în biserică şi a văzut pe Maica Domnului că ţinea un 
omofor, adică un brâu aşa cum e omoforul la arhierei. Omoforul acesta strălucea 
mai mult decât soarele şi îl ţinea deasupra poporului. Maica Domnului era 
înconjurată de toţi îngerii cerului şi de toţi sfinţii, cel mai aproape de dânsa fiind 
Sfântul loan Botezătorul şi Sfântul loan Evanghelistul. Şi a auzit-o pe Maica 
Domnului zicând aşa: „Împărate Ceresc, primeşte pe tot omul care se roagă Ţie 
şi cheamă numele meu întru ajutor, ca să nu plece nimeni de la faţa mea 
neajutorat şi neascultat” (Acatistul Acoperământului Maicii Domnului, icosul 
10). Stând aşa Sfântul Andrei şi având mintea curăţită prin raza Sfântului Duh, a 
zis către ucenicul său, Epifanie: „Fratele meu, oare vezi tu pe Împărăteasa 
tuturor cum acoperă poporul în biserică cu Sfântul ei acoperământ şi auzi cum 
se roagă pentru toată lumea şi cum mijloceşte pentru noi, oamenii, în biserica 
aceasta?”. 


Indată ce a zis cuvintele acestea — auzind şi Epifanie rugăciunea cu care se ruga 
ea Mântuitorului — deodată a dispărut vedenia din biserică. 


ŞI au păstrat ei taina aceasta o vreme, iar mai pe urmă au spus patriarhului şi 
altora că Maica Domnului a fost în biserică în noaptea aceea, la priveghere şi a 
acoperit poporul cu dumnezeiescul ei acoperământ. Şi din acel an a început a se 
serba, mai întâi la Constantinopol, apoi în Rusia şi la alte popoare creştine, 
sărbătoarea aceasta, care se cheamă în ruseşte Pocrov, adică Acoperământul 
Maicii Domnului. 


Astăzi, când sărbătorim Acoperământul Maicii Domnului, au sosit la noi mila şi 
îndurările ei. 


Fraţii mei, după Prea Sfânta şi de viaţă făcătoarea Treime, în ceruri, nu există 
altă persoană, altă față mai înaltă pe scara duhovnicească decât Maica 
Domnului. Aşa ne învaţă Biserica lui Hristos şi toţi dumnezeieştii învăţători ai 
Bisericii. Deci, pentru că Dumnezeu a înălțat pe Maica Domnului la atâta slavă 
şi cinste veşnică, ca să fie mai cinstită decât Heruvimii şi mai slăvită fără de 
asemănare decât Serafimii (Axionul Maicii Domnului), adică mai presus de 
toate cetele îngereşti cu slava, cu puterea şi cu darul, să ştiţi că prin rugăciunile 
Prea Curatei Maici a lui Dumnezeu se ţine lumea aceasta până astăzi. 


Mila Domnului Dumnezeu şi Mântuitorului nostru lisus Hristos, a Părintelui 
Său şi a Prea Sfântului Duh, adică a Prea Sfintei Treimi, care coboară peste 
toată lumea, este numai prin mijlocirea Maicii lui Dumnezeu, care este Mama 
noastră cea din ceruri. Avem o mamă duhovnicească, ce mijloceşte şi pururea 


se roagă pentru toate popoarele de pe faţa pământului, dar mai cu seamă 
pentru popoarele creştineşti. 


Aşa Maica milei, Maica milostivirii, Maica cea pururea cinstită şi prea 
nevinovată şi mai presus decât toată făptura, când se dezlănțuie pe faţa 
pământului războaie între popoare şi răutăţi, Maica Domnului mijloceşte în 
genunchi înaintea Prea Sfintei Treimi să le potolească şi să le liniştească, să-l fie 
milă de atâta amar de oameni care mor vinovaţi sau nevinovaţi. Când se 
întâmplă secetă pe faţa pământului şi nu plouă şi pier dobitoacele şi păsările, sau 
cum zice proorocul Ieremia, că „boul va rage de secetă şi s-a uscat iarba 
pământului şi ne mor dobitoacele în turme”, când e atâta secetă că ţipă păsările 
de sete în văzduh, Maica Domnului pleacă genunchii şi se roagă: „Doamne, dă- 
le ploaie. Ştiu că i-au greşit, ştiu că Te-au amărât, Doamne, ştiu că merită 
pedeapsă, ştiu că merită să-i risipeşti pe toţi pentru păcate, ca toţi să moară de 
sete. Dar tinde mila Ta, adu-Ţi aminte de neputinţa omului, adu-Ți aminte că 
sunt ţărână şi greşesc din neputinţă, greşesc din răutatea diavolului care caută 
să-i piardă”. Şi aşa pleacă mila Mântuitorului, Care trimite iarăşi ploaie şi nor pe 
pământ. 


Când pornesc din radă vapoare încărcate cu bogății mari şi cu mult popor, pe 
oceane şi pe mări şi se ridică furtuni mari, tulburări ale stihiilor şi este cu 
neputinţă să mai scape vapoarele din acele furtuni, atunci Prea Curata Stăpână 
aduce ruga ei peste acea corabie în care se roagă în genunchi, unul, cu credinţă. 
Și iată că acel unul — cum spune Sfântul Efrem — salvează prin mijlocirea Maicii 
Domnului o corabie. Ea zice: „Doamne, adu-Ţi aminte de cei din corabie; sunt 
necredincioşi, sunt trufaşi, sunt mândri, sunt curvari, sunt cămătari, sunt 
negustori iubitori de argint şi nu Te cunosc pe Tine, dar iată că înlăuntrul 
corabiei o biată văduvă strigă către mine: Doamne, nu ne îneca; Maica 
Domnului, du-ne la liman, ajută-mă să ajung acasă, că am copii mici şi nu are 
cine să-i îngrijească”. 


Aţi auzit? Prea Sfântul Dumnezeu, pentru rugăciunile acelei văduve, pe care 1 le 
aduce Maica Domnului, Îşi întoarce mânia Sa, se liniştesc valurile mării, face să 
răsară din nou soarele şi ajunge corabia cu bine la liman. 


Când este boală pe fața pământului sau fel de fel de epidemii, ciumă sau tifos 
sau câte boale trimite Dumnezeu pentru păcatele noastre, când mor copiii, mor 
părinţii, mor fraţii şi surorile şi se despart unii de alţii, ea le aduce scăpare. 
Nimeni nu are putere să aducă sănătate lumii, decât Bunul Dumnezeu. Căci 
Maica Domnului, ca o Maică prea bună, cade iar în genunchi şi se roagă: 
„Doamne, trimite sănătate şi fă văzduhul să le fie sănătos. Doamne, ridică 
osteneala şi durerea de pe văduve şi de pe copii, de peste sărmani şi de peste tot 
omul, că sunt mulți, Doamne, care mă cheamă în ajutor şi voiesc ca prin 


rugăciunile mele să capete mila şi îndurarea Ta”. Şi aşa boala şi molima şi orice 
altă durere, încetau cu darul lui Hristos, când nici doctorii nu mai ştiau ce să 
facă cu atâţia morţi, cu atâţia răniţi, cu atâţia care transmit boală. lar Maica 
Domnului se străduieşte ca pe toţi să-i facă sănătoşi şi pe toţi să-i mângâie. 


S-au zidit în lume închisori şi sunt atâtea boale pentru oamenii care au greşit lui 
Dumnezeu, că zice: „Cel ce păcătuieşte împotriva Ziditorului său, să cadă în 
mâinile doctorului” (lisus Sirah 38, 15). Aşadar şi boala şi temniţa sunt pentru 
că am mâniat pe Dumnezeu. Dar Dumnezeu ştie şi atunci, undeva în temniţele 
acelea, pe cei care poartă lanţuri la mâini şi la picioare şi se chinuie şi văzând că 
n-au altă nădejde, îşi îndreaptă gândurile lor către Prea Curata, Prea Sfânta 
Maica Domnului, Fecioara, izvorul milei şi al îndurării: „Maica Domnului, 
scoate-mă de aici; am greşit, ne rugăm Ție. Tu poţi să dai un gând bun stăpânirii 
care ne-a robit aici, căci Tu poţi să-i îmblânzeşti pe stăpânitori; scoate-ne de 
aici, că e greu. Dă drumul la tot deţinutul” — cum s-a întâmplat în ţara noastră. 
Cine a făcut această milă şi îndurare? Maica Domnului, Prea Curata şi Prea 
Sfânta Maică a milei. Ea le-a dat conducătorilor ţării gând bun şi dragoste, încât 
i-a eliberat, cu condiţia să fie cuminţi de acum înainte. Aşa a făcut Maica 
Domnului cu cei de la închisori, cu cei din boale, cu cei de pe mare şi cu toţi de 
pe uscat. 


Dar să vedem ce va mai face Maica Domnului în viaţa noastră. In casele unora, 


după cum vine la urechea noastră, este mare tulburare. Nu se împacă soţul cu 
soţia, nu se iubesc fraţii, se bat, se judecă, se ceartă — neorânduială. Şi atunci, 
văzând biata mamă atâta zbucium în familia ei sau tata sau bunicul, care e mai 
credincios, pune mâna pe un Acatist al Maicii Domnului, îngenunchează undeva 
singur într-o cameră şi începe a se ruga: „Maica Domnului, linişteşte casa 
noastră, linişteşte pe tata, pe mama, pe copii, pe ceilalţi, şi dă-le înţelegere, 
dragoste, alinare”. S-a dus ura, s-a risipit iuţirea, tulburarea, dorința de 
răzbunare şi s-a liniştit famila. De cine? Maica Domnului, cu mila ei, cu 
îndurarea ei, a coborât mila lui Dumnezeu peste acele suflete care o cheamă în 
ajutor. 


Dar avem şi ceata monahilor şi monahiilor care duc mare război contra firii. 
Căci spune dumnezeiescul Scărar: Monahul este sila necontenită a firii şi 
tăierea voii până la moarte”. Călugărul este un ostaş al lui Dumnezeu care se 
luptă cu firea sa până la ultima suflare. Firea cere mâncare şi el se luptă să 
postească; firea cere somn, el priveghează; firea dă îndemnul la lucruri deşarte, 
el se luptă să păzească curăţia şi nici cu mintea să nu greşească lui Dumnezeu; 
firea cere răzbunare, avere sau slavă, el se luptă pentru smerenie, pentru sărăcie 
şi pentru gânduri de umilinţă şi cele asemenea (Exaimeronul Marelui Vasile, 
aşezăminte călugăreşti, 1855). 


În războiul nevăzut al fiecărui suflet de creştin, şi mai cu seamă al monahilor, 
cea mai mare ajutătoare şi ocrotitoare este Maica Domnului, Maica milei şi a 
milostivirii. El se roagă Mântuitorului să-l izbăvească de toate patimile trupeşti: 
„Doamne, nu-mi lăsa în primejdie fecioria, depărtează gândurile necurate de la 
inima mea, de la mintea mea. Nu vreau nici cu gândul să-Ţi greşesc, pentru că 
am auzit că se poate preacurvi chiar numai în gând”. Şi atunci, Maica 
milostivirii linişteşte ispitele acelui călugăr sau călugăriţe şi le dă gând liniştit, 
gând curat în inimă şi aşa este slava şi mila Prea Sfintei Maici a Domnului peste 
cei ce duc viaţă curată şi în feciorie. Ea este pururea grabnică ajutătoare şi 
pentru monahi şi pentru monahii şi pentru tot creştinul care are sfântul şi 
dumnezeiescul botez. 


Dar, fraților, vine ceasul cel mai de pe urmă, când fiecare din noi avem să 
trecem pragul acestei vieţi. Va veni moartea azi, mâine, poimâine; nu ştim când 
vine ziua aceea. Vai de noi şi de noi în vremea morţii! Spaima va fi mare, căci 
satana — cum se arată în Războiul nevăzut — toată viaţa luptă să ne ducă prin 
păcate la iad, la veşnica muncă, dar niciodată nu dă el atâta luptă ca în vremea 
morții. 


Să se ştie că patru sunt asupririle cele mai primejdioase cu care ne dă război 
vrăjmaşul în vremea morţii. Întâi este războiul împotriva credinţei; al doilea, 
împotriva nădejdii; al treilea, împotriva smereniei, cu slava deşartă şi cu 
mândria; al patrulea, cu nălucirile cele de multe feluri şi prefacerile slujitorilor 
nedreptăţii în îngeri de lumină. 


Și ne învaţă Sfântul Nicodim Aghioritul în ce chip trebuie a se lupta cineva 
împotriva acestor mari asupriri şi grele ispite din vremea morţii. Şi iată cum: 
când vrăjmaşul va începe a ne da război cu mincinoasele lui apucări prin 
gânduri de necredinţă în mintea noastră, atunci trebuie să ne tragem înapoi 
degrabă, de la minte la voire, zicând: „Du-te înapoia mea, satano, tată al 
minciunii, căci nu voiesc nici măcar să te aud pe tine, fiindcă destul îmi este mie 
a crede cele ce crede Biserica cea sfântă a lui Hristos!”. Şi să nu dăm loc în 
inima noastră gândurilor necredinţei, precum este scris de înțeleptul Solomon: 
„De se va sui peste tine duhul celui puternic — adică al vrăjmaşului — să nu-ţi 
laşi locul tău” şi dacă vrăjmaşul şarpe îţi va aduce îndoială în ce crede Biserica, 
nu-l băga pe el în seamă şi să nu răspunzi lui. Ci văzând minciuna şi viclenia 
lui, fereşte-te foarte de el. lar dacă eşti puternic în credinţă şi în gând şi voieşti 
să faci pe vrăjmaşul de ruşine, răspunde lui: „Biserica crede adevărul”. Şi de-ţi 
va zice ţie: „Ce este adevărul?”, zi lui: „Acela pe care îl crede Biserica” şi 
pururea fii în gând cu rugăciunea către Mântuitorul nostru Iisus Hristos. 


lar când ne va război cu deznădejdea, să ne aducem aminte de mila şi bunătatea 
lui Dumnezeu, Care a venit în lume să moară pentru noi, păcătoşii. 


Când ne va război cu slava deşartă şi mândria, să ne socotim că suntem praf şi 
cenuşă şi să punem toate isprăvile noastre pe seama lui Dumnezeu. Să ne 
cunoaştem cu adevărat greutatea păcatelor şi a răutăţilor noastre, dar să nu 
deznădăjduim de mila lui Dumnezeu, căci auzi ce zice Duhul Sfânt: „Mântui-va 
Domnul sufletele robilor Săi şi nu vor greşi toţi cei ce nădăjduiesc spre 
Dânsul” (Psalmii 33, 21). 


lar dacă ne vor da nouă război cu nălucirile şi prefacerile lor în chip de îngeri de 
lumină, să stăm tare întemeiați în smerenia cugetului nostru şi să zicem: 
„Schimbaţi-vă, ticăloşilor, în întunericul vostru, că mie nu îmi trebuie vedenii! 
Nu am trebuinţă în acest ceas decât de mila lui Dumnezeu şi de milostivirea 
Lui”. Şi chiar de ai cunoaşte că multe din semnele arătate ar fi de la Dumnezeu, 
întoarce-te de la dânsele şi goneşte-le departe de la tine cât poţi. Şi să nu te temi 
că nu place lui Dumnezeu acest lucru şi această întoarcere a ta ce o faci, 
socotindu-te nevrednic de acele vedenii. Căci dacă vedeniile ar fi de la 
Dumnezeu, El ştie să te curăţească prin ele şi nu-l va părea rău dacă tu le 
goneşti. Pentru că Cel ce dă dar celor smeriţi, nu îl ia pe el de la dânşii pentru 
lucrurile ce le fac unii ca aceştia din smerenie. 


Aşadar, ţineţi minte, fraţii mei, că acestea sunt armele cele mai de obşte pe care 
obişnuiesc vrăjmaşii noştri draci a le unelti împotriva noastră în ceasul cel mai 
de pe urmă al morţii. Şi fiecăruia îi dă război după plăcerile şi patimile la care îl 


cunoaşte că este supus mai mult. Şi să nu uiţi a cere cu toată inima în ceasul 
acela ajutorul rugăciunilor Prea Sfintei şi Prea Curatei Maici a lui Dumnezeu şi 
grabnicul ei ajutor te va izbăvi şi va aduce peste sufletul tău mila ei şi îndurarea 
Prea Puternicului Dumnezeu! Amin. 


Părintele Ilie Cleopa despre Maica Domnului 


La sfârşitul anului 2005, Sfântul Sinod al Bisericii Ortodoxe Române a declarat 
că se are în vedere deschiderea procesului de canonizare a Părintelui Cleopa şi 
trecerea sa în rândul sfinţilor, în calendar, cu numele: Cuviosul Cleopa de la 
Sihăstria. 


1. Părintele Cleopa avea mare evlavie la Maica Domnului, "Împărăteasa 
Heruvimilor şi a Serafimilor şi Stăpâna noastră?”. De aceea nu era zi în care să-i 
fi rămas necitit Acatistul Bunei Vestiri şi câteva canoane din Bogorodicina. 


2.Spunea Părintele Cleopa: "Ştiţi voi cine-i Maica Domnului? Ea este 
Împărăteasa Heruvimilor, Împărăteasa a toată făptura, cămara întrupării lui 
Dumnezeu-Cuvântul, uşa luminii, că lumina cea neapropiată gânditoare prin ea 
a venit în lume. Ea este uşa vieţii, că Viaţa Hristos prin ea a intrat în lume. Fa 
este poarta cea încuiată prin care n-a trecut nimeni decât Domnul, cum spune 
Proorocul lezechiel”. 


3. Mai spunea: "Maica Domnului este scara către cer, pod către cer; porumbiţa 
care a încetat potopul păcatelor, precum porumbiţa lui Noe a adeverit încetarea 
potopului. Este cădelnița dumnezeiască, căci a primit focul dumnezeirii şi 
Biserică a Preasfântului Duh. Maica Domnului este Mireasa Tatălui, Maica 
Cuvântului şi Biserica Duhului Sfânt”. 


4.Spunea iarăşi: "Când vezi icoana Maicii Domnului cu Pruncul Hristos în 
braţe, tu ştii ce vezi acolo? Cerul şi pământul! Cerul este Hristos, Cel mai presus 
de ceruri; Ziditorul cerului şi al pământului. lar Maica Domnului reprezintă 
pământul, adică toate popoarele de pe faţa pământului, că ea este din neamul 
nostru. Este din seminţie împărătească şi arhierească”. 


S.Zicea bătrânul: ”Braţele Maicii Domnului sunt mult mai puternice decât 
umerii heruvimilor şi ale prea fericitelor tronuri. Deci pe cine ţine Fecioara 
Maria în braţe? Voi ştiţi pe cine ţine? Pe Cel ce a făcut cerul şi pământul şi toate 
cele văzute şi nevăzute”. 


6. larăşi spunea: "Ştiţi voi cine este Maica Domnului şi câtă cinste, câtă putere 
şi câtă milă are? Este mama noastră, că are milă şi de săraci şi de văduve şi de 
creştini. Pururea se roagă Mântuitorului Hristos pentru noi toţi”. 


7. Aproape în fiecare predică Părintele Cleopa îi întreba pe creştini: "Aveţi voi 
icoana Maicii Domnului în casă?”, "Dar candeluţă la icoana Maicii Domnului 
aveţi?” Şi îi sfătuia: "Să luaţi ocrotitoare şi ajutătoare pe Maica Domnului, 
Mama noastră din cer şi de pe pământ! Împărăteasa cerului şi a pământului! 


Dacă o veţi lua pe ea ocrotitoare, citindu-i dimineaţa un acatist cu candeluţa 
aprinsă şi seara un paraclis, veţi avea ajutor şi în timpul vieţii şi în clipa morții şi 
în ziua Judecăţii... Ştiţi voi cât poate Maica Domnului înaintea Tronului 
Preasfintei Treimi? Dacă nu era ea, cred că lumea aceasta se pierdea cu mult 
mai devreme!” 


8. Celor care dădeau slujbe la biserică, le zicea: "Aici am pus slujbe mari, dar 
dacă omul acasă nu face nimic, se împlineşte ceea ce zice în Sfânta Scriptură: 
Când unul se roagă şi celălalt nu se roagă, unul zideşte şi celălalt strică! Atât vă 
dau: după rugăciunile de dimineaţă să citiţi Acatistul Bunei Vestiri cu candeluţa 
aprinsă. O să vedeţi că Maica Domnului este grabnic ajutătoare!” 


9.” Tinerilor care voiau să se căsătorească, le dădea sfaturi, îi binecuvânta, le 
făcea pomelnic pentru sfintele slujbe şi le spunea: "Rugaţi-vă la Maica 
Domnului cu post şi metanii şi citiți Acatistul Bunei Vestiri!” 


10. “Zicea iarăşi ucenicul: "Cât timp am fost ucenic la Părintele Cleopa, el făcea 
de obicei aceasta pravilă: Rugăciunile dimineţii, Acatistul Mântuitorului cu 
canonul şi Acatistul Maicii Domnului, mai ales al Bunei Vestiri. lar dacă în ziua 
aceea era vreun sfânt care avea acatist, citea şi acatistul sfântului. Apoi citea şi 
la Psaltire şi trei-patru canoane din Bogorodicina (Canoanele Maicii Domnului). 
Apoi vorbea cu credincioşii care veneau la sfinția sa.” 


Mult pot şi Sfinţii lui Dumnezeu, dar nici unul cât Maica Domnului 


Să aveţi mare evlavie, fraţilor, la Fecioara Maria şi fericită este casa şi familia 
aceea care are în casă icoana Maicii Domnului şi în fiecare dimineaţă îi citeşte 
Acatistul şi cinstitul ei Paraclis şi toți ştiu rugăciuni către Maica Domnului. 
Mult pot şi Sfinţii lui Dumnezeu, dar nici unul cât Maica Domnului. 


Dacă nu era Maica Domnului în ceruri, între Sfânta Treime şi noi, lumea asta se 
pierdea de mult. Ea pururea stă în genunchi şi se roagă Preasfintei Treimi. Ea 
este a patra față duhovnicească din ceruri. Întâi este Tatăl, Fiul şi Duhul Sfânt, 
adică Sfânta Treime, apoi a patra este Maica Domnului. 


Auziţi cum cântă Biserica: Ceea ce eşti mai cinstită decât heruvimii şi mai 
mărită fără de asemănare decât serafimii... Aţi auzit? De ce? Ea a purtat în 
pântecele ei pe cel ce a zidit serafimii şi heruvimii din neființă. Ea n-a purtat un 
sfânt în pântecele ei; ci pe Fiul lui Dumnezeu, pe Cel ce a făcut heruvimii şi 
serafimii numai cu gândirea, pe care L-a purtat în pântecele ei. Şi ea n-are 
împărtăşire de Dumnezeu cu participare, cum au heruvimii sau serafimii sau 
prea fericitele tronuri. 


(Ne vorbeşte părintele Cleopa vol. 7, Editura Mănăstirea Sihăstria, p. 22) 


Acoperământul Maicii Domnului cel mai lat decât norul 


Câtă slavă are Maica Domnului! Auziţi ce spune în Acatistul Sfântului 
Acoperământ: „Bucură-te, acoperământul lumii, cel mai lat decât norul". Un nor 
poate să acopere un oraş, o ţară, dar Maica Domnului cu acoperământul şi cu 
mila ei acoperă toate popoarele lumii, că atâta putere a primit de la Mântuitorul. 


Oricine şi oriunde o cheamă: în pădure, în pustie, la câmp, în cetate, în casă, la 
închisoare, oriunde ar fi, ea aude, pentru că este pusă acoperitoare şi mijloci- 
toare a întregii lumi către Dumnezeu. 


(Părintele Cleopa Ilie, Îndrumări duhovniceşti pentru vremelnicie şi veşnicie, 


Editura Teognost, Cluj-Napoca, 2004, p. 151 ) 


Părintele Cleopa: „Când este boală pe faţa pământului sau fel de fel de 
epidemii, Maica Domnului aduce scăpare” 


Edoxologia.ro 


Când este boală pe fața pământului sau fel de fel de epidemii, ciumă sau tifos 
sau câte boli trimite Dumnezeu pentru păcatele noastre, când mor copiii, mor 
părinţii, mor fraţii şi surorile şi se despart unii de alţii, ea le aduce scăpare. 


Nimeni nu are putere să aducă sănătate lumii, decât Bunul Dumnezeu. Căci 
Maica Domnului, ca o Maică prea bună, cade iar în genunchi şi se roagă: „Doa- 
mne, trimite sănătate şi fă văzduhul să le fie sănătos. Doamne, ridică osteneala 
şi durerea de pe văduve şi de pe copii, de peste sărmani şi de peste tot omul, că 
sunt mulți, Doamne, care mă cheamă în ajutor şi voiesc ca prin rugăciunile mele 
să capete mila şi îndurarea Ta”. 


Și aşa boala şi molima şi orice altă durere, încetau cu darul lui Hristos, când nici 
doctorii nu mai ştiau ce să facă cu atâția morţi, cu atâţia răniţi, cu atâţia care 
transmit boală. lar Maica Domnului se străduieşte ca pe toţi să-i facă sănătoşi şi 
pe toţi să-i mângâie. 


(Părintele Cleopa Ilie, Predici la sărbătorile de peste an, Editura Christiana, 
2001, p. 52) 


Părintele Arsenie Boca ne vorbeşte despre Maica Domnului 


Nu se poate vorbi numai despre Maica Domnului. Ea e prevăzută de Providenţă 
îndată după căderea omului. Deci pomenirea Ei pune din plin problema refacerii 
omului. Primul om refăcut, e lisus, Fiul Ei şi toţi ucenicii lui lisus, deci Ea e şi 
Maica Bisericii. 


A fost instituită, chiar de lisus, când era pe cruce, ca maică a creştinătăţii, când 
i-a dat pe loan de fiu şi lui loan i-a dat-o pe Ea de maică. 


Dacă viaţa noastră s-ar reduce numai la viaţa aceasta, cea între leagăn şi 
mormânt, toată zdroaba vieţii ar fi fără sens. Dar viaţa noastră nu e numai atâta. 
Ştim de la lisus, că vom purta şi chipul pe care ni l-a arătat EI, schimbându-Se 
la faţă. Aceasta încă, când Se va naşte în noi lisus, aşa cum S-a născut în Sfânta 
Fecioară. 

Prin asceză şi iubire sufletul nostru trebuie să ajungă la curăția sufletului 
fecioară, în care se va naşte chipul nostru veşnic. 


Nu e prin urmare numai o urmare a Domnului, o „imitatio Christi”, ci şi o 
urmare a Maicii Domnului. lar Maica Domnului n-a fost scutită de nici una din 
durerile omeneşti. De mică a cunoscut refugiul şi prigoana lui Irod. Sabia 
durerilor a fost profeţită pentru sufletul Ei. 


Ea e modelul desăvârşit de curăţie şi iubire, duse până la jerfă: dovadă, că puţini 
erau până sub crucea Răstignitului şi printre cei puţini, era Maica Domnului. 


Tot aşa, pe lângă orice răstignit al vieţii acesteia, puţini mai rămân pentru el 
către Dumnezeu şi printre cei puţini, e Maica Domnului. — Căci, spre a ajunge la 
refacerea noastră, trebuie să trecem prin multe răstigniri şi avem trebuinţă de o 
inimă de mamă pentru noi către Dumnezeu. 


Dumnezeu ne părăseşte uneori; sfinții nu sunt ascultați, dar iubirea de mamă 
întoarce asprimea Dreptăţii lui Dumnezeu din nou în iubire. 


Sursa: leromonah Arsenie Boca, „Cuvinte vii”, Editura Charisma, Deva, 
2006 


| Când exam capil, în casa mamei mele exa e icoana a Maicii 
| Domnului cave-mi placea foante mult. Cdata am întiefat-e 
| pe mama: -De ce îmi ptace asa de mult acea icaana? Jax ea 


| 
| mi-a spus: - ci, diagul meu, cât te-am puntat în pântece, 


| foante mult m-am uitat si m-am sugat 


“Când te-a lepădat Dumnezeu şi nici sfinţii nu se mai roagă pentru tine, a mai 
rămas cineva care nu te-a părăsit: e Maica Domnului, iar Maica Domnului e 
ascultată. 

„Între robii lui Dumnezeu şi Maica lui Dumnezeu e o deosebire fără margini” — 
zice Sfântul loan Damaschin. Dacă Moise, un rob, poate, prin rugăciunea lui, să 
oprească urgia lui Dumnezeu şi nu-L lasă să se răzbune pe închinătorii la idoli, 
— cu atât mai mult rugăciunea Sfintei Fecioare Maria, va opri să nu cadă urgia 
divină, peste păcătosul popor creştin. 


Al VII-lea Sobor ecumenic, având în vedere rătăcirile ereticilor despre Sfinți şi 
despre MaicaDomnului, hotărăşte: „A cinsti şi a mări mai întâi pe Născătoarea 
de Dumnezeu: mai înaltă decât toate puterile cereşti; iar de asemenea şi pe 
sfintele Puteri îngereşti, fericiţii şi întru tot lăudaţii Apostoli şi Prooroci, pe 
sfinții mucenici, morți pentru Hristos, pe sfinții şi de Dumnezeu purtătorii 
dascăli şi toţi drepţii cuvioşi bărbaţi şi a cere mijlocirea lor, pentru că ei ne pot 
apropia de împăratul tuturor — Dumnezeu.” 

Și cântă Biserica: „Sub milostivirea Ta scăpăm Stăpână, Născătoare de 
Dumnezeu Fecioară ! Întru rugăciunile noastre nu ne lăsa pe noi în scârbe, ci ne 
mântuieşte din nevoi: Una, curată, Binecuvântată: Preasfântă Născătoare de 


Dumnezeu.” 


Părintele Arsenie Boca: “Maica Domnului nu ne părăseşte niciodată “ 


COGPASR IPECBATIIA Gif NAATĂCRIA 


“Când te-a lepădat Dumnezeu şi nici Sfinţii nu se mai roagă pentru tine, a mai 
rămas cineva care nu te-a părăsit: e Maica Domnului, iar Maica Domnului e 
ascultată” 


Binecuvântarea Maicii Domnului fie asupra ta, a noastră, a tuturor! 


Sfântul cuvios Maxim, mărturisitorul - Înfăţişarea Maicii Domnului 


Scriptura vorbeşte despre înfăţişarea Sa trupească şi despre podoabele Ei, căci 
totul la ea a fost minunat, faimos şi vestit. Căci îi plăcea să înveţe şi era o 
ucenică bună, păstrând orice cuvânt bun şi plină de cugetare la dumnezeieştile 
Scripturi şi de toată înţelepciunea, căci urma să se facă Maică a Cuvântului şi 
înțelepciunii lui Dumnezeu, potrivită cuvântului şi vestirii prin viu grai, după 
cum este scris: deschis-a gura sa cu înţelepciune şi a pus rânduială limbii sale, 
căci acestea sunt cuvintele lui Solomon spuse despre ea şi următoarele: a 
îmbrăcat tăria şi frumuseţea sa prin harul şi tăria care s-au născut din ea şi s-a 
îmbrăcat în frumuseţe. 


Bine este, cu adevărat şi un lucru foarte potrivit să pomenim şi aceste cuvinte 
ce-şi urmează unele altora. Femei fără număr au avut bogății spirituale sau 
materiale. Multe au avut putere, dar tu le-ai întrecut pe toate prin fire şi prin 
cunoaştere, ai sporit mai mult decât toate în harul dumnezeiesc printr-o naştere 
mai presus de fire. 


(Sfântul cuvios Maxim, mărturisitorul, Viaţa Maicii Domnului, tradusă de 
diacon loan 1. Ică jr., Editura Deisis, Sibiu, 1998, p. 13) 


Sfântul loan din Kronstadt - Născătoare de Dumnezeu, Stăpâna noastră! 


4 odoiui 580 


Doamne, a cărui dragoste pentru noi depăşeşte la infinit dragostea oricărui tată, 
a oricărei mame, a celei mai iubitoare soţii, miluieşte-ne! 


Născătoare de Dumnezeu, Stăpâna noastră! Tu, a cărei dragoste pentru neamul 
omenesc nu poate fi măsurată cu aceea a nici unei mame de pe pământ, a nici 
unei soţii, ia aminte la rugăciunile noastre şi ne mântuieşte. Ca să te pomenim 
din adâncul inimii! Ca să ne rugăm ţie cu sârguinţă! Ca să alergăm sub acope- 
rământul tău grabnic, nepregetând, neşovăielnic. 


Ne rugăm Maicii lui Dumnezeu celei Preabune şi fără de prihană şi ea se roagă 
pentru noi. O prea slăvim pe cea care este mai presus de orice slavă şi ea ne 
pregăteşte nouă slavă veşnică. Îi spunem adeseori: „Bucură-te!”, iar Ea Îl roagă 
pe Fiul Său, Dumnezeu: Fiul meu prea iubit, pentru că îmi dau bineţe, zicându- 
mi „Bucură-te!”, dă-le lor bucurie veşnică! 


(Sfântul loan din Kronstadt, Viaţa mea în Hristos, Editura Sophia, Bucureşti, 
2005, p. 83) 


Cuviosul Paisie Aghioritul - Când avem nevoie, Maica Domnului ne 
răspunde îndată la rugăciune 


Odoxologia.ro 


Gheronda, de ce Maica Domnului uneori îmi dă îndată ceea ce-i cer, iar 
alteori nu? 


Atunci când avem nevoie, Maica Domnului ne răspunde îndată la rugăciune, iar 
când nu este neapărată trebuință, ne lasă ca să dobândim puţină bărbăţie. 


ie se ste 


Odată, pe când eram la Mănăstirea Filotheu, un proiestos m-a trimis, îndată du- 
pă privegherea Maicii Domnului, să duc o scrisoare la Mănăstirea Iviron. După 
aceea, trebuia să merg pe jos la arsanaua mănăstirii, să aştept un bătrânel care 
avea să vină cu corabia și să-l însoțesc până la mănăstirea noastră, care este la 
distanță de o oră şi jumătate de mers pe jos. Eram după post şi după priveghere. 
Pe atunci împărțeam postul Maicii Domnului în două. Până la Schimbarea la 
Faţă nu mâncam nimic, în ziua Schimbării la Faţă mâncam. Și, iar după aceea, 
până la Adormirea Maicii Domnului nu mâncam iarăși nimic. Aşadar, am plecat 
îndată după priveghere şi nici nu m-am gândit să iau puţin posmag cu mine. Am 
ajuns la Mănăstirea Iviron: am dat scrisoarea şi am coborât la arsana ca să aştept 
corabia. 


Trebuia să sosească în Jur de ora patru după-amiază, însă acum întârzia să vină. 
Între timp m-a cuprins ameţeala. Puțin mai departe era o stivă de trunchiuri de 
copaci, ca stâlpii de telegraf. Văzând-o, mi-am spus în sinea mea: „Să mă duc 
puţin mai încolo şi să mă aşez pe stivă, ca să nu mă vadă cineva şi să mă întrebe 
ce am pățit”. 


Când m-am aşezat, mi-a trecut prin minte un gând care-mi spunea să rostesc 
rugăciunea: „Preasfântă Născătoare de Dumnezeu” cu şiragul de metanii. Dar 
îndată m-am împotrivit gândului şi mi-am spus: „Ticălosule, pentru astfel de lu- 
cruri de nimic vrei să o deranjezi pe Maica Domnului?” 


Atunci am văzut înaintea mea un monah, care ţinea în mâini o pâine rotundă, 
două smochine şi un ciorchine de struguri. 

- „la acestea, mi-a spus, spre slava Preasfintei Născătoare de Dumnezeu”. Și în- 
dată a dispărut. 


Ei, atunci m-am topit, mi-au dat lacrimile, nici nu mi-a mai ars de mâncare. Ce 
Mamă este aceasta! Să se îngrijească şi de cele mai mici amănunte! Știi ce în- 
seamnă aceasta? 


(Cuviosul Paisie Aghioritul, Cuvinte duhovniceşti, Vol. VI, Despre rugăciune, 
Editura Evanghelismos, Bucureşti, 2013, pp. 86-87) 


Vlădica Augustin de Florina despre Acoperământul Maicii Domnului 


— fragment — 


„„„Sărbătoarea Sfântului Acoperământ. Pe aripile imaginaţiei să zburăm în anii 
de demult. Să mergem în Constantinopol. Erau zile în care simțământul religios 
al creştinilor era foarte puternic. Bucuria lor erau rugăciunile, posturile, pri- 
vegherile. În vremea de astăzi, atât de lumească, oamenii din Atena şi din marile 
oraşe doar ce se înserează că imediat aleargă la cluburile de noapte, ca să audă 
cele mai ruşinoase cântece şi ca să danseze cele mai ruşinoase dansuri şi acolo 
rămân toată noaptea. Nu-i lasă inima să plece. Oamenii din epoca de astăzi fac 
priveghere pentru diavolul. În fiecare seară, cluburile de distracţii sunt pline 
ochi. Se cheltuiesc milioane. Câte necinstiri, câte crime, cât timp pierdut! 
Oamenii din vremea noastră sunt binevoitori pentru privegheri satanice. Dar 
pentru privegherile lui Dumnezeu? Vai! Dacă astăzi, doar ce se înserează şi 
cineva urcă în clopotniţă şi trage clopotul şi cheamă lumea să facă priveghere, o, 
atunci câte proteste nu se vor auzi de la oamenii lumeşti! 


La polul opus oamenilor vremurilor de acum se află oamenii din epoca despre 
care vorbim. Oamenii care locuiau în Cetate erau un popor religios. lubeau, aşa 
cum am spus, postul, rugăciunea, mersul la biserică, privegherea. Bucuria lor 
era biserica. Petreceau multe ore în biserici, făcând slujbe şi cântând întru-tot 
dulcile cântări ale lui Dumnezeu. O dragoste dumnezeiască! 


Într-o minunată biserică din Cetate, în biserica Vlahernelor, avea loc în vremea 
aceea o priveghere. Se adunase multă lume. Orele treceau. Nimeni nu pleca. 
Trecuse de miezul nopţii şi se apropiau zorile. „Lăudaţi, stele, lună şi soare, 
râuri şi lacuri, câmpii, munţi şi copaci, păsări şi animale, oameni şi îngeri, toată 


suflarea şi toată făptura, lăudaţi pe Domnul...” - cântau toţi împreună. Lacrimi 
cădeau din ochii creştinilor. Rugăciunile lor erau fierbinţi. Şi într-o astfel de 
sinaxă cum să nu se întâmple o minune? Şi minunea s-a întâmplat. Care mi- 
nune? Ascultaţi despre ea. 


Între creştinii care în acea noapte privegheau în biserica Vlahernelor era şi 
Sfântul Andrei, pe care lumea îl numea nebun, adică ţicnit, pentru că nu puteau 
să înţeleagă anumite atitudini mai neobişnuite ale lui, care urmăreau slava lui 
Dumnezeu. Aşadar, în biserică era Sfântul Andrei cel nebun împreună cu 
credinciosul său ucenic, Epifanie. La un moment dat, Sfântului Andrei i se 
înfăţişează o privelişte luminoasă. O vede pe Preasfânta Născătoare de Dumne- 
zeu că stă în văzduh şi că străluceşte ca soarele şi se roagă. 


- Vezi? - îl întreabă Sfântul Andrei pe ucenicul său Epifanie. 
- Da, văd şi mă minunez - răspunse acela. 


După ce Preasfânta a coborât, a intrat în Sfântul Altar, a deschis un chivot, a 
scos de acolo maforion-ul (adică o haină ca o eşarfă, pe care o aruncă femeile pe 
ele), l-a desfăcut, l-a ţinut în mâini şi l-a întins peste poporul care se ruga. În 
acea clipă, maforion-ul a căpătat o strălucire minunată. A fulgerat ca şi cum ar fi 
fost de chihlimbar. Şi apoi Preasfânta a început să se urce către cer. ŞI cu cât 


urca, cu atât strălucirea se stingea. Aceasta a fost o vedenie, care a avut loc 
pentru mângâierea şi întărirea creştinilor din Cetate, cum că în lupta lor 
împotriva necredincioşilor vor avea ajutor din cer, vor avea ajutorul şi apărarea 
Preasfintei Născătoare de Dumnezeu... 


(traducere: Frăția Ortodoxă Misionară „Sfinţii Trei noi lerarhi ”) 


Sfântul Andrei, cel nebun pentru Hristos - Acoperământul PreaSfintei 
Născătoare de Dumnezeu 


La Paraclisul Sfintei Soros (în partea de sud a Bisericii Vlaherna există Para- 
clisul Sfintei Soros, unde se păzeau veşmântul, giulgiul şi o parte din brâul Prea 
Sfintei Născătoare de Dumnezeu), care se află în Biserica din Vlaherne, se făcea 
odată priveghere de toată noaptea. 


Acolo a mers odată şi fericitul Andrei, făcând cele obişnuite ale sale, precum şi 
Epifanie împreună cu un rob al său. 


Epifanie avea obiceiul să stea cât timp putea, o dată până la miezul nopţii şi altă 
dată până dimineaţa. 


Era aproape al patrulea ceas din noapte (după ceasul bizantin), când fericitul 
Andrei o văzu pe 


Când s-a apropiat de amvon, Cuviosul i-a spus lui Epifanie: 


Între timp Prea Sfânta Născătoare de Dumnezeu a îngenuncheat şi s-a rugat 
multă vreme. Îl ruga pe Fiul ei pentru mântuirea lumii şi îşi uda cu lacrimi 
sfânta ei faţă. După rugăciune a intrat în Jertfelnic, unde s-a rugat pentru 
credincioşii care privegheau. 


Când şi-a împlinit rugăciunea, şi-a scos de pe capul ei cel preacurat maforiul 
( maforiul este un veșmânt al Maicii Domnului care seamănă cu o eşarfă, dar 
acoperă şi capul şi se închipuieşte în iconografie totdeauna prin culoarea roşu 
închis) ei cel strălucitor cu o mişcare cuviincioasă şi plină de har şi aşa cum o 
vedeau, înaltă şi impunătoare, l-a întins cu preasfintele sale mâini ca 
Acoperământ (această arătare minunată a Prea Sfintei Născătoare de Dumnezeu 
Sfântului Andrei, s-a făcut pricină de a se rândui Praznicul Sfântului 
Acoperământ (1 oct.)) deasupra celor din biserică. 


Multă vreme au privit amândoi veşmântul întins care iradia o slavă 
dumnezeiască la asemănare cu chihlimbarul, 


Cât timp se văzu acolo Doamna Născătoare de Dumnezeu, se văzu şi Sfântul 
veşmânt cum răspândea harul lui. Când Aceea a început să urce către cer, a 
început şi dumnezeiescul veşmânt să se strângă puţin câte puţin şi să se 
îndepărteze dinaintea vederii. 


Această vedenie a văzut-o şi Epifanie, cu darul şi cu mijlocirea cuviosului. 


("Sfântul Andrei, cel nebun pentru Hristos", Ed.Evanghelismos) 


Sfântul ierarh Serafim (Sobolev) - Cuvânt la Acoperământul Maicii 
Domnului - Suferinţa Maicii Domnului pentru păcatele noastre şi îndeosebi 
pentru păcatul desfrânării. Pentru curăţia feciorelnică Domnul ne 
învredniceşte descoperilor dumnezeieşti 

SFÂNTUL IERARH SERAFIM (SOBOLEV) 
FĂCĂTORUL DE MINUNI DIN SOFIA 


Ținut în Biserica rusă "Sfântul Nicolae“ din oraşul Sofia, 
la 1/14 octombrie 1949 


Motivul marii sărbători de astăzi a Acoperământului PreaSfintei Născătoare de 
Dumnezeu a fost minunata descoperire făcută Sfântului Andrei, cel nebun 
pentru Hristos, când a fost înălţat până la al treilea cer. Aici el a văzut îngeri şi 
numeroşi 

sfinți, dar nu a văzut-o pe Preacurata Maica Domnului, pentru care s-a tânguit 
mult. I s-a spus că în acel moment ea nu se găseşte acolo, deoarece ea se află pe 
pământ, mângâind pe cei necăjiţi, oamenii suferinzi, şi că el o va vedea în 
curând. 


Într-adevăr, la scurt timp după această nemaipomenită vedenie, Sfântul Andrei a 
văzut-o pe Maica Domnului, în Biserica Vlaherne din oraşul Constantinopol, în 
timpul privegherii de toată noaptea. Preasfânta Născătoare de Dumnezeu i-a 
apărut Sfântului Andrei şi ucenicului său, Epifanie, în văzduh, în faţa altarului, 
încon-jurată de locuitori ai cerului. Ea se ruga osârduitor în genunchi, apoi s-a 
ridicat şi i-a acoperit cu omoforul ei strălucitor pe cei ce se rugau. 


Dar iată la ce vreau eu, iubiţilor întru Hristos fiii mei, să vă atrag atenţia. Sfântul 
Andrei a văzut-o pe Maica Domnului înlăcrimată. Ne-am întreba: cum se poate 
împăca marea ei suferinţă pentru noi cu bucuria ei neîntreruptă, dumnezeiască şi 
cu necurmata ei fericire? Desigur, dacă această amestecare n-ar fi fost posibilă, 


Sfântul Andrei nu ar fi văzut-o pe Maica Domnului înlăcrimată, înseamnă că 
această amestecare este posibilă. Dar pentru a fi pe înţelesul nostru, trebuie, 
iubiţilor, să ne aducem întotdeauna aminte cuvintele apostolului Pavel: Ca niştre 
întristaţi, dar pururea bucurându-ne (II Corinteni 6,10). Căci precum prisosesc 
pătimirile lui Hristos întru noi, aşa prisoseşte prin Hristos şi mângâierea noastră 
(II Corinteni 1,5). 


Odată, la prea cuviosul Serafim a venit o femeie bolnavă, foarte evlavioasă. 
Slujitorul lui Dumnezeu i-a spus acesteia: „Pentru tine suferă, roabă a lui 
Dumne-zeu, întemeietoarea mănăstirii Diveevo, răposata monahie Alexandra. 
Du-te la mormântul ei din Diveevo, roagă să i se facă un parastas şi tu te vei 
însănătoşi”. Femeia a făcut aşa cum i-a poruncit Sfântul Serafim şi şi-a 
căpătat tămăduirea. Dar, dacă cuvioasa monahie Aleksandra suferea pentru 
această femeie din cauza bolii ei, atunci cum Să nu sufere şi să nu plângă 
pentru noi Maica Domnului? Pentru că ea ne iubeşte mai mult chiar decât 
mama noastră; pentru că ea ne este aproape în timpul când noi Suntem 
bolnavi, atunci când asupra noastră se abat tot felul de necazuri şi suferinţe, 
atunci când ne adresăm ei, rugând-o să ne ajute. 


Și, totuşi, ce concluzie mântuitoare trebuie să tragem din faptul că Sfântul 
Andrei a văzut-o pe Preacurata Maică a Domnului înlăcrimată? Concluzia este 
una singură: noi nu trebuie s-o întristăm pe Preacurata Maica Domnului şi s-o 
facem să verse lacrimi pentru multele noastre păcate şi, mai ales, pentru cel mai 
răspândit păcat, al poftelor noastre trupeşti sau al desfrânării. Din nefericire, 
acest păcat se întâlneşte, 

fiind specific şi caracteristic, nu numai la păgâni şi la heterodocşi, ci adesea şi la 
creştinii ortodocşi. Aici, printre ortodocşi, se observă în ultima vreme o oarecare 
întunecare a minţii în ceea ce priveşte acest păcat trupesc; deoarece mulţi îl 
socotesc o manifestare de-a dreptul naturală şi permisă. Asemenea creştini spun: 
„Toţi trăiesc în desfrânare, o să trăim şi noi astfel”. Ca şi când ar fi tot una: vom 
pieri numai noi singuri sau vom pieri cu toţii. Dar dacă nu vă veţi pocăi, toţi veţi 
pieri la fel - a zis Domnul, atunci când I s-a spus că Pilat a amestecat sângele 
unor galileeni cu jertfele lor (Luca 13,1-3). 


Ar trebui ca aceşti creştini ortodocşi să-şi amintească mereu că Sfânta Biserică 
pedepseşte greu păcatul desfrânării, chiar dacă există pocăință, deoarece îi înde- 
părtează pe cei căzuţi în acest păcat de la Sfânta împărtăşanie, pentru şapte ani 
din momentul pocăinţei, adică de la încetarea săvârşirii lui. 


Dar acest lucru este puţin. Deoarece păcatul trupesc capătă dimensiuni gigantice 
şi cuprinde în mrejele lui întreaga lume, se apropie vremea când Domnul va 
rosti din nou groaznica sentință, pe care cândva a rostit-o faţă de tot neamul 
omenesc, înaintea Potopului Universal: Nu va rămâne Duhul Meu pururea în 


oamenii aceştia, pentru că sunt numai trup (Geneza 6, 3). Numai că lumea 
dinainte, Domnul a distrus-o cu apă, iar lumea de acum va pieri de foc, la 
semnul Domnului, în ziua celei de-a Doua Veniri, aşa cum a proorocit despre 
aceasta Sfântul apostol Petru, spunând: Iar ziua Domnului va veni ca un fur, 
când cerurile vor pieri cu vuiet mare, stihiile, arzând, se vor desface, şi pământul 
şi lucrurile de pe el se vor mistui (II Petru 3,10). 


Desigur, nu doar păcatul desfrânării va determina această pieire universală, dar 
şi alt păcat mare şi greu, al lepădării oamenilor de la dreapta credinţă. Dar Fiul 
Omului, când va veni, va găsi, oare, credință pe pământ? (Luca 18,8). Această 
lepădare generală de la dreapta credinţă are loc nu numai din pricina mândriei 
diavoleşti. Una din cauzele acestui greu păcat constă tot în păcatul desfrânării, 
din cauza căruia ni se întunecă mintea, făcându-se posibilă orice rătăcire şi mai 
ales rătăcirile eretice. 


De altfel, păcatul desfrânării este numai o crimă morală, el este în acelaşi timp 
şi un păcat împotriva dreptei credinţe. Căci credinţă noastră ortodoxă constă nu 
numai în dogme; ci şi în Sfintele canoane. Este clar că renunţarea la Sfintele 
canoane, care interzic desfrânarea, reprezintă un izvor al celor mai mari 
necazuri ale noastre, şi anume lepădarea de dreapta credinţă şi, prin urmare, 
cauza pieirii noastre veşnice. lată de ce, apostolul Pavel a spus: Nu vă amăgiţi: 
„„desfrânaţii... nu vor moşteni Împărăţia lui Dumnezeu (1 Corinteni 6, 9-10). 


De aceea, iubiților, să n-o întristăm pe Preacurata Maică a Domnului prin 
păcatele desfrânării; să ne pocăim; nu numai pentru faptele desfrânate, dar şi 
pentru cugetele, dorinţele şi gândurile noastre necurate. Nu se ştie cât ne-a mai 
rămas de 

trăit şi dacă vom mai avea timp de pocăință, ca să îndepărtăm de la noi cuvintele 
înspăimântătoare ale Domnului: în ce te voi găsi, în aceea te voi judeca (vezi 
leze-chiel 3, 20; 18, 20-22). 


Se poate desprinde, iubiților întru Hristos fiii mei, şi o a doua concluzie 
mântuitoare din această vedere a Sfântului Andrei a lacrimilor Maicii 
Domnului. Noi, nu numai că nu trebuie s-o mâhnim pe Preacurata Maică a 
Domnului, prin 

desfrânarea noastră necurată, dar trebuie s-o bucurăm prin fecioria noastră. 


Să ţinem minte că fecioria Preacuratei Născătoare de Dumnezeu L-a coborât din 
ceruri pe Dumnezeu care s-a întrupat pentru mântuirea noastră. lar curăţia 
noastră şi fecioria ne înalţă la ceruri, în sensul că Domnul, pentru aceasta, ne 
dăruieşte descoperirea adevărurilor dumnezeieşti şi a tainelor cereşti, în măsura 
în care suntem noi înşine curaţi. 


lată de ce marele Sfânt părinte, preacuviosul loan Cassian, spune că apostolul 
Pavel se evidenţiază dintre toţi apostolii prin curăţia sa virtuoasă. De aceea el, 
mai mult decât alţi apostoli, a fost înzestrat de la Dumnezeu cu înţelepciune 
dumnezeiască, cu descoperirea adevărurilor dumnezeieşti şi a tainelor cereşti, 
iar această descoperire continua în contemplarea unor revelații extraordinare, 
pentru care lui i se arăta Mântuitorul de nenumărate ori şi chiar a fost înălţat 
până la al treilea cer. 


Acest apostol a acordat o atât de mare însemnătate mântuitoare curăţiei noastre, 
încât o privea ca pe scopul suprem al întregii noastre vieţi creştineşti. Aveţi 
roada voastră, - zice el, - spre sfințire, iar sfârşitul, viaţa veşnică (Romani 6, 22) 
Căci Dumnezeu nu ne-a chemat la necurăţie, ci la sfințire (| Tesaloniceni 4, 7) 


De aceea, să năzuim, iubiţilor întru Hristos fui mei, spre curăția feciorelnică, 
spre această chemare dumnezeiască a noastră, spre acest scop al vieţii noastre 
creştineşti. Să fim curaţi nu numai în ceea ce priveşte patimile exterioare! O 
ase-menea curăţie, cum ar fi abţinerea chinuitoare de la desfrânare, le este 
caracte-ristică şi păgânilor, şi ereticilor. 


Să năzuim spre atingerea unei curăţii interioare, în simţiri şi în gânduri. O ase- 
menea stare aşteaptă de la noi Preacurata Maică a Domnului. Cu asemenea 
curăţie o vom şi bucura. lar ea, la rândul Său, ne va bucura cu milostivirile Sale 


negrăite, în împlinirea cuvintelor lui Hristos: Cu măsura cu care măsuraţi, vi se 
va măsura 


(Matei 7, 2). Pentru această curăţie ne vom afla întotdeauna sub Acoperământul 
Maicii Domnului. Ea ne va acoperi întotdeauna şi ne va izbăvi de toate păcatele 
şi patimile, de toate relele şi necazurile şi ne va uni pe veci cu Fiul Său, cu 
Domnul nostru lisus Hristos, pentru a primi bucuria dumnezeiască veşnică şi 
nesfârşită, în Împărăţia Lui cea cerească. Amin. Bunului Dumnezeu slavă în 
veci. Amin! 


[Extras din cartea: Sfântul ierarh Serafim (Sobolev) — Predici (1945-1949)] 


PS Calinic - Bucură-te, bucuria noastră „Acoperă-ne pe noi de tot răul cu 
cinstitul tău Acoperământ!“ 


Sărbătoarea Acoperământul Maicii Domnului, pe care o vom prăznui peste doar 
câteva zile, nu are temei scripturistic. Despre Sfântul Acoperământ s-a scris 


doar în apocrifele: Cuvântul Sfântului loan Teologul despre adormirea Prea- 
sfintei Născătoare de Dumnezeu (aprox. secolul al IV-lea), Urcarea la cer a 
Maicii Domnului (secolul al IV-lea) şi Adormirea Stăpânei noastre Născătoare 
de Dumnezeu şi în veci Fecioara Maria (secolul al VII-lea), aceasta din urmă a 
fost scrisă de loan, arhiepiscop al Tesalonicului. 


Prima atestare documentară a sărbătorii închinate Sfântului Acoperământ 
datează din secolul al V-lea. Poate că nu s-ar fi luat în discuţie această sfântă 
relicvă, dacă împărăteasa Pulheria, soţia lui Marcian (450-457), nu ar fi cerut 
patriarhului luvenalie al Ierusalimului, în timpul celui de-al IV-lea Sinod 
Ecumenic de la Calcedon (451), să îi trimită moaştele Maicii Domnului pentru a 
le aşeza în Biserica Panaghia (a Preasfintei) din Vlaherne, ctitoria sa. Atunci, 
patriarhul luvenalie i-a răspuns că în mormântul Maicii Domnului au fost găsite 
doar brâul şi acoperământul său, deoarece Maica Domnului a fost ridicată cu 
trupul la cer. Cele două relicve, potrivit dorinţei împărătesei, au fost aduse în 
capitală; brâul a fost aşezat la Chalcoprateia (poarta de bronz), iar 
acoperământul la Biserica Panaghia din cartierul Vlaherne. Prin mijlocirea 
Maicii Domnului, ele au devenit palladium, protectoarele capitalei, în special în 
timpul invaziilor avarilor (626), perşilor (677), arabilor (717), ruşilor (860), dar 
şi în alte împrejurări. 


Simbolul dreptăţii, al înfrânării şi al dependenţei omului de Dumnezeu 


Acoperământul era un articol vestimentar (Isaia 3, 17), care s-a păstrat cu 
stricteţe şi în perioada talmudică. Astfel, femeile purtau un văl sau un şal mai 
lung, ce le cădea pe umeri şi pe spate. Ele îl foloseau uneori şi pentru a căra într- 
însul alimente precum grâu, porumb, orz ş.a. (Rut 3, 15). Cel mai adesea, 
acoperământul era făcut din păr de cămilă, din ţesături de cânepă sau in; pentru 
sărbători se purta unul din materiale mai prețioase, precum lâna sau porfira. 


Deşi uneori acoperământul Maicii Domnului a fost confundat cu brâul ei, 
descoperit odată cu acoperământul în mormântul din Ghetsimani şi păstrat, de 
asemenea, în Constantinopol, în biserica Chalcoprateia, ele sunt în realitate două 
relicve diferite. Fără îndoială, brâul era un alt obiect vestimentar, întâlnit la 
orientali, care a apărut din motive practice, pentru a încinge hainele lungi şi 
largi, mai ales în cazul preoţilor vetero-testamentari. Brâul era şi practic, dar şi 
estetic. Ulterior, Isaia i-a dat şi o interpretare simbolică (Isaia 11, 5), văzând în 
brâu simbolul dreptăţii, al înfrânării şi al dependenţei omului de Dumnezeu. 
Practica acoperirii capului a fost preluată de primii creştini, apoi de bizantini. 


Spre deosebire de acoperămintele pe care le purtau orientalele, acoperământul 
Maicii Domnului apare în icoane, începând cu secolul al V-lea, ca fiind 
împodobit cu trei stele, simbol al Pururea Fecioriei Maicii Domnului: înainte, în 
timpul şi după Naşterea Mântuitorului nostru lisus Hristos. 


Arătarea Maicii Domnului credincioşilor care se aflau în Biserica Panaghia din 
Vlaherne se găseşte relatată în viaţa Sfântului Andrei „cel nebun pentru Hristos“ 
(f 956) şi în cea a ucenicului său Epifanie. 


Minunea cu acoperământul Maicii Domnului s-a petrecut în timpul împăratului 
Leon cel înţelept (886-912). Se spune că în ziua de 1 octombrie a anului 911, în 
timpul unei privegheri de toată noaptea în Biserica Panaghia din Vlaherne, pe la 
ora 4 dimineaţa, Sfântul Andrei şi ucenicul său Epifanie au văzut-o pe Maica 
Domnului intrând în biserică, fiind însoţită de Sfinţii loan Botezătorul şi loan 
Evanghelistul, precum şi de alți Sfinți. Ajunsă în mijlocul bisericii, ea a 
îngenuncheat şi a început să se roage atât de intens, încât lacrimile îi scăldau 
faţa. După ce s-a ridicat de la rugăciune şi-a scos acoperământul pe care l-a 
ridicat deasupra capului ei, aşa încât să îi acopere pe toţi cei prezenţi în biserică. 
Deşi a fost vorba despre o minune, Biserica greacă nu a dat amploare acestei 
sărbători. 


Cinstirea Sfântului Acoperământ s-a dezvoltat mai mult în Biserica Ortodoxă 
rusă, încă din secolul al XII-lea; de atunci s-a extins în aproape toate Bisericile 
Ortodoxe. 


Icoana protectoarei şi mijlocitoarei noastre în faţa lui Dumnezeu 


Slujba acestei sărbători a fost alcătuită, în secolul al XII-lea, de Andrei 
Bogoliubov, prinţ de Vladimir. Icoana praznicului redă momentul din Biserica 
Panaghia din Vlaherne: Maica Domnului este aşezată pe un nor în mijlocul 
bisericii, având în mâini sfântul său acoperământ. În planul de sus este 
reprezentat Hristos, în cel de Jos sunt credincioşii, în dreapta şi în stânga Maicii 
Domnului sunt cetele sfinţilor, între care Sfântul loan Botezătorul, Sfântul loan 
Evanghelistul, Profetul David, Sfinţii Apostoli, precum şi ierarhi şi cuvioşi, 
femeile mironosiţe etc. În amvon se află un tânăr cu aureolă, care este îmbrăcat 
în diacon şi ţine în mâna stângă un sul pe care stă scris condacul Naşterii 
Domnului („Fecioara astăzi...*), în timp ce cu dreapta pare să dirijeze un cor. 
Erminia spune că acest tânăr ar fi Sfântul Roman Melodul (secolul al VI-lea), 
dar acest lucru este puţin probabil. În stânga jos sunt Marcian şi Pulheria, ctitorii 
Bisericii Panaghia din Vlaherne, iar în dreapta jos, Sfântul Andrei vorbeşte cu 
Epifanie, probabil despre cele întâmplate în zorii zilei. Graţie acestei revelații, 
iconografii au reprezentat-o pe Maica Domnului Orantă, adică rugându-se şi 
mijlocind ca o împărăteasă înaintea Fiului Său. 


Cea mai cunoscută biserică din Constantinopol, dintre cele închinate Maicii 
Domnului, a fost Biserica Panaghia din Vlaherne, unde a stat Sfântul 
Acoperământ până în 1087. Anna Comnena relatează, în lucrarea sa istorico- 
panegirică Alexiada, cum tatăl său Alexie I, comnenul (1080-1118) a luat cu 
sine Sfântul Acoperământ drept protector, iar înaintea luptei de la Dristra 
(Bulgaria) împotriva pecenegilor, popor semi-nomadic de origine turcă din Asia 
centrală, ţinând întins în mâini Sfântul Acoperământ, i-a fost răpit de un vânt 
puternic. De atunci 1 s-a pierdut urma. 


Bisericii Panaghia din Vlaherne i-au fost puse temeliile de către împărații 
Marcian şi Pulheria şi a fost terminată de construit de către Leon cel mare (457- 
474), care a adăugat Hagiasma (un agheasmatar ridicat pe locul Izvorului 
Tămăduirii) şi Lousma (Baia Sfântă, o scăldătoare pentru oamenii bolnavi). A 
rezistat pericolelor pe care le-au reprezentat tulburările perioadei iconoclaste; 
datorită icoanei Maicii Domnului Vlachernitissa, făcătoare de minuni, a rezistat 
şi altor pericole, dar nu şi incendiului din 1434. 


În 1867, turcii au cedat breslei blănarilor greci locul pe care s-a construit o mică 
biserică, în care au inclus şi Izvorul Tămăduirii. Această biserică a fost preluată 
de Patriarhia Ecumenică, care a înfrumuseţat-o cu picturile lui Eirenarchos 
Covas (1964). 


Primele biserici închinate prăznuirii Sfântului Acoperământ al Maicii Domnului 
s-au construit în Rusia, încă din secolul al XII-lea. Una dintre cele mai 


cunoscute, pentru arhitectura sa, este Catedrala Acoperământului - Pocrov - de 
la Nerl, construită în 1165 de prinţul Andrei Bogoliubov, devenit sfânt. De 
altfel, în jurul anului 1164, la propunerea lui, sărbătoarea a fost trecută în 
calendar. La Novgorod exista Mănăstirea Zverin cu hramul Sfântului 
Acoperământ (secolul al XII-lea), iar în Moscova, în timpul ţarului Ivan cel 
groaznic (1530-1584), a fost construită Catedrala Sfântului Acoperământ pe 
locul Bisericii Sfintei Treimi, cunoscută astăzi drept Catedrala Sfântului Vasile 
cel blajin. 


Nici ţara noastră nu duce lipsă de biserici şi mănăstiri, de spitale şi azile, 
orfelinate şi centre de plasament care sunt puse sub protecția Acoperământului 
Maicii Domnului. Dintre ele, cele mai cunoscute sunt Schitul Pocrov 
(Mănăstirea Neamţ) şi bisericile din spitale, având acest hram, cum este cea de 
la Spitalul de Recuperare din laşi. 


Acatistele, paraclisele şi rugăciunile adresate Maicii Domnului ocupă un loc 
central în viaţa Bisericii şi a credincioşilor; dintre acestea face parte şi Acatistul 
Acoperământului Maicii Domnului. 


Pr. Nicolae Steinhardt - Maica Domnului ne aşteaptă pe toţi! 


Nu-mi este ruşine să mi-o închipui pe Maica Domnului, zbătându-se, cerând, 
implorând, intervenind, stăruind; după cum nu-mi este ruşine a mi-o închipui 


copilăreşte - dar nu eretic - alergând la poarta Raiului cu o chisea de argint în 
mână şi cu mahrama pe braţ ca să întâmpine pe mucenicii Fiului ei, să le ureze 
bun venit, să-i îmbie cu neînchipuit de bună dulceaţă şi să le şteargă sudoarea 
frunţii şi sângele cu mahrama ei cea sfântă. 


De aceea, bună socotim rugăciunea creştineasc ă dinainte de culcare, care uneşte 
cele două evlavii: „O, prea cinstită şi de viaţa făcătoare crucea Domnului! 
Ajută-mi cu Sfânta Doamnă Fecioară Născătoare de Dumnezeu şi cu toţi sfinţii 
în veci, Amin”. 


(Nicolae Steinhardt, Dăruind vei dobândi, Editura Mănăstirii Rohia, Rohia, 
2006, pp. 294-295) 


Arhimandrit Chiril (Pavlov) - Cuvânt la paraclisul Maicii Domnului despre 
însemnătatea lucrurilor mărunte din viaţa noastră 


Ceea ce eşti păzitoare creştinilor nebiruită şi rugătoare neîncetată către 
Făcătorul, nu trece cu vederea glasurile cele de rugăciune ale păcătoşilor ci 
sârguieşte ca o bună spre ajutorul nostru, care cu credinţă ne rugăm ţie: 
Grăbeşte spre rugăciune şi te nevoieşte spre îmblânzire, apărând pururea pe 
cei ce te cinstesc pe tine, Născătoare de Dumnezeu - aşa glăsuieşte deseori cu 
deosebită înduioşare Sfânta Biserică spre cinstirea şi lauda Preabinecuvântatei 
Fecioare Născătoare de Dumnezeu, aşternând înaintea ei toate rugăciunile 
noastre nevrednice şi atribuindu-i ei tot ajutorul cel venit la bună vreme de sus. 


Biserica admite ca adevăr neîndoielnic faptul că Acoperământul Preasfintei 
Născătoare de Dumnezeu se întinde peste tot neamul omenesc şi îndeosebi 
peste neamul creştinesc şi peste fiecare dintre noi în parte. Preasfânta 
Fecioară, ca o Maică mult iubitoare, iubeşte tot neamul omenesc, dar cel mai 
mult pe creştini; 


Poate ea să rămână indiferentă faţă de viaţa şi soarta oamenilor, să nu poarte 
grijă de ei, să nu îi acopere cu Acoperământul ei? Rugăciunile Împărătesei 
Cereşti, săvârşite pentru noi, sunt primite cu bunăvoire de Fiul ei şi Dumnezeu. 
La rugămintea ei, El a săvârşit prima Sa minune, prefăcând apa în vin în Cana 
Galileii. Și această lecţie evanghelică este pentru creştini cea mai 


îmbucurătoare dovadă a acelui adevăr, că Maica Domnului mijloceşte în chip 
neobosit pentru creştini înaintea Fiului ei. 

Să ne amintim, iubiților, această istorie evanghelică şi să ne oprim la ea, 
cercetând-o mai în amănunt. Să luăm aminte la faptul că evenimentul petrecut în 
Cana Galileii nu are, parcă, o aşa de mare însemnătate; totuşi, Preasfânta 
Fecioară nu a lăsat nici acest lucru mărunt al vieţii fără atenţia ei deosebită, 
încredințându-ne că Acoperământul ei se întinde peste toată viaţa noastră, peste 
toate împrejurările, atât peste cele neînsemnate, cât şi peste cele ce au mare 
însemnătate pentru noi. 


Viaţa fiecărui om în parte, dar şi a noroadelor întregi, este alcătuită, în principal, 
din mărunţişuri — din grija pentru hrană, îmbrăcăminte, locuinţă, din satisfacerea 
modestă a nevoilor modeste, din supărările, necazurile şi bucuriile de zi cu zi. 
Au loc şi evenimente importante, însă mult mai rar decât cele mărunte, în care 
se scurge cea mai mare parte a vieţii omeneşti. Aceste mărunţişuri, cu toate că 
par neînsemnate, în totalitatea lor au cea mai mare însemnătate — şi trupească şi 
sufletească. Ele fac viața noastră amară sau plăcută, anevoioasă sau uşoară. În 
funcţie de ele se formează şi orientarea şi starea morală, caracterul moral al 
oamenilor. Sub influenţa împrejurărilor fericite unii oameni se desăvârşesc în 
virtuţi, alţii, dimpotrivă, încep să se afunde în păcate. 


Astfel, de exemplu, în bunăstare şi fericire, într-un om sporesc mulţumirea de 
sine, bunătatea, bunăvoința, binefacerea, mulţumirea faţă de Dumnezeu, iar într- 
altul se dezvoltă iubirea de sine, moleşeala, nepăsarea față de nenorocirile 
altora, înclinația către desfătări şi alte patimi, pe care le poate avea un om bogat 
şi fericit. La fel se întâmplă şi cu cei ce trăiesc sub povara lipsurilor, sub 
influenţa împrejurărilor nefericite: la unii sporesc virtuțile, iar la alţii — patimile; 
intr-unii iau naştere răbdarea, lăsarea în voia lui Dumnezeu, bărbăţia, sârguinţa, 
rugăciunea, iar într-alţii — nerăbdarea, cârteala, lenevia, deznădejdea cu urmările 
ei cele pierzătoare. 


Importanţa lucrurilor mărunte din viaţa noastră este foarte mare, de aceea, 
este cu neputinţă să le trecem cu vederea şi trebuie să le dăm o atenţie de 
două ori mai mare, ca prin toate mijloacele să fie îndreptate şi să slujească 
spre folosul, spre binele omului. 


ŞI prima confirmare a acestui lucru o vedem în faptul că Preasfânta Fecioară nu 
trece cu vederea nici evenimentele, care sunt neînsemnate la prima vedere în 
viaţa oamenilor, ci ele stau sub Acoperământul ei şi sunt obiectul mijlocirii ei 
înaintea lubitului ei Fiu. Cu ce prilej a mijlocit ea către Fiul ei singura dată 
pomenită în Evanghelie? — Cu prilejul isprăvirii vinului la nunta din Cana 
Galileii. Nu era, oare, un lucru mărunt al vieţii faptul că la nunta se sfârşise 
vinul, se sfârşise după ce îl băuseră? Se cuvenea, parcă, să dea atenţie acestui 


fleac Preasfânta Fecioară Maria — marea Sfântă şi nevoitoare şi cu atât mai mult, 
Dumnezeu-Omul lisus Hristos? Şi, totuşi, ce au făcut? Şi Maica Domnului şi 
Hristos au căutat cu milostivire la acest lucru mărunt! Maica Domnului a înţeles 
cu inima ei iubitoare că lipsa vinului la nuntă ar fi pricinuit mâhnire şi mirilor şi 
oaspeţilor lor, ar fi întunecat veselia tuturor în cel mai solemn moment al vieţii 
noilor căsătoriți şi le-ar fi lăsat pentru totdeauna o amintire neplăcută. Şi, iată, 
ea însăşi, fără să o fi rugat altcineva, hotărăşte să-i ajute pe aceşti oameni. Maica 
Domnului, după cum se vede, nu socoteşte acest lucru mărunt al vieţii un 
mărunţiş sufletesc. Și se îndreaptă rugătoare către Fiul ei — Dumnezeu-Omul 
spre a înlătura necazul, ce îi aştepta pe oaspeţii chemaţi la nuntă. 


Nu mai au vin (Ioan 2,3) - Îi spune Ea lui Hristos, rugându-L prin această 
înştiinţare să-i izbăvească pe noii căsătoriți de necazul ce părea cu neputinţă de 
înlăturat. Și ce face Hristos? Socoteşte El, oare, că acest lucru mărunt al vieţii — 
lipsa vinului la nuntă şi mijlocirea Maicii Sale sunt nedemne de atenția Sa? Nu, 
începătorul nevoinţei, Purtătorul Crucii şi Învățătorul Hristos spune numai că 
este prea devreme pentru împlinirea cererii Maicii Sale, însă nu socoteşte nici 
rugămintea ei nepotrivită, nici faptul însuşi nedemn de atenţia Sa. 


Şi acolo, ca şi în tot locul, le vine oamenilor în ajutor, încredinţându-ne că şi 
noi trebuie să fim atenţi cu tot ceea ce alcătuieşte viaţa, a noastră şi a 
aproapelui nostru. Căci în viaţă nimic nu este neînsemnat şi lipsit de 
importanţă. Amin. 


Anul 1961 


Despre păzirea şi întărirea legăturii noastre cu Preasfânta Născătoare de 
Dumnezeu 


Ilubiţi fraţi şi surori, istoria Bisericii cunoaşte foarte multe exemple ale ocrotirii 
deosebite şi ale ajutorului, pe care Maica Domnului le-a arătat în general, câte 
unui popor sau unui oraş întreg şi în special, creştinilor iubitori de Dumnezeu. 
Acoperământul Împărătesei Cereşti s-a întins îndeosebi peste Biserica grecilor, 
ce aveau capitala la Bizanţ — Constantinopol, peste Sfântul Munte Athos şi 
viețuitorii lui — sfinţii călugări şi peste Pământul nostru rusesc — când strămoşii 
noştri se distingeau prin bună cuviinţă şi evlavie, prin credinţă tare şi adâncă. 
Despre exemplele acestei ocrotiri nu vom vorbi acum, însă ele sunt foarte 
mângâietoare şi preţioase pentru toţi şi în toată vremea. 


Acoperământul Preasfintei Stăpânei noastre, Născătoarea de Dumnezeu, ne 
învaţă să avem nădejde vie şi tare în Pronia lui Dumnezeu şi în mijlocirea ei 
plină de milă şi atotputernică, îndreptată către noi. Acoperământul ei ne 
încredințează în mod grăitor că toată viaţa noastră se află sub influenţa şi 


lucrarea binefăcătoare şi mântuitoare pentru noi ale Proniei celei de sus, ne 
încredinţează că Preacurata Fecioară, la fel ca toţi Sfinţii, este prezentă în viaţa 
noastră, izbăvindu-ne de mari rele şi nenorociri şi trimițându-ne de sus 
binecuvântare şi ajutor ceresc. 


Acoperământul Maicii Domnului şi al sfinţilor ni se arătă în chip diferit. Ni se 
arată prin dăruirea bunătăților pământeşti, prin păzirea vieţii noastre şi prin 
nenumăratele binefaceri, ce se revarsă fără încetare asupra noastră de la 
Dumnezeu, insuflându-ne să-L iubim, să-l mulţumim şi să-L slăvim din toată 
inima şi din tot sufletul. Ni se arată chiar în necazurile şi nenorocirile noastre, 
care ne învaţă să răbdăm, să nădăjduim în Dumnezeu şi să ne lăsăm în voia Lui 
cea întru tot sfântă. Şi, în sfârşit, ni se arată în ajutorul cel mai presus de fire. E 
drept, după originea lor, toate lucrările acestea sunt lucrările Proniei lui 
Dumnezeu şi izvorăsc din Dumnezeu, Care, fiind Singurul Stăpân Atotputernic 
şi Preabun al lumii, toate le cârmuieşte şi pentru toţi este Izvor nesecat al tuturor 
bunătăților, sufleteşti şi trupeşti. Dar, când revarsă asupra noastră nespusele 
daruri ale milelor şi indurărilor, Domnul lucrează prin uneltele harului, alese 
special pentru aceasta. 


EI a proslăvit cetele sfinților Săi, care fiind plini de har, revarsă harul din 
belşug tuturor celor ce cer şi se roagă. Totuşi, aşa cum în lumea văzută toate 
stelele revarsă una şi aceeaşi lumină, dar nu în aceeaşi măsură, aşa şi în lumea 
duhovnicească, toți sfinţii prea măriţi şi proslăviţi de Dumnezeu pot dărui harul 
lui Dumnezeu celorlalți, dar nu în aceeaşi măsură. Maica Domnului, fiind mai 
presus decât toți sfinții, mai cinstită decât Heruvimii şi mai slăvită fără de 
asemănare decât Serafimii, este cea dintâi mijlocitoare, după lisus Hristos, 
pentru noi înaintea lui Dumnezeu şi cea dintâi, care dăruieşte daruri 
binecuvântate tuturor celor ce le caută. 


Nimeni din cei ce aleargă la Tine nu iese ruşinat, Născătoare de Dumnezeu 
Fecioară; ci cerând dar bun, primeşte dăruirea către cererea cea de folos - 
aşa crede şi învaţă Sfânta Biserică. 


Însă, că acest Izvor nesecat al tuturor bunătăţilor, duhovniceşti şi trupeşti, să fie 
deschis totdeauna pentru noi, ca noi să fim totdeauna vrednici de 
Acoperământul Preasfintei Născătoare de Dumnezeu, trebuie să ne străduim din 
răsputeri să păzim şi pe cât va fi cu putinţă, să întărim legătura noastră lăuntrică 
cu ea. Cu cât mai strânsă va fi legătura duhovnicească între noi şi Preasfânta 
Născătoare de Dumnezeu, cu cât mai puternică va fi legătura noastră lăuntrică 
cu ea, cu atât mai mult şi mai des ne vom bucura de atotputernicul ei 
Acoperământ şi vom primi de la ea mari mile. 


Dar ce măsuri, vom fi întrebaţi, trebuie să luăm pentru a păzi şi a întări această 
legătură duhovnicească cu Împărăteasa Cerească? — Aceleaşi măsuri, care ajută 
la apropierea dintre oameni şi întăresc legăturile de prietenie între ei. 

În viaţa obişnuită de zi cu zi, mai mult decât orice, îi apropie pe oameni 
revederile dese, discuţiile ziditoare, schimbul de gânduri şi simţăminte. Aceleaşi 
lucruri sunt necesare şi pentru păzirea şi întărirea legăturii noastre lăuntrice cu 
Maica Domnului. De aceea, adresările dese în rugăciune către Preasfânta 
Născătoare de Dumnezeu şi contemplarea plină de evlavie a acelei măreţii, ce o 
înalță deasupra tuturor fiinţelor pământeşti şi cereşti — sunt cele dintâi condiţii 
spre a păzi şi a spori legătura noastră duhovnicească cu ea. Ştim că mulți sfinți 
nevoitori prin rugăciune neîncetată către Preasfânta Fecioară Maria au izbutit să 
intre în legături filiale desăvârşite cu ea, atât de apropiate, încât s-au învrednicit 
să fie vizitaţi în chip văzut de aceasta, cum li s-a întâmplat, de exemplu, 
Sfântului Grigorie al Neo-Cezareei, Cuviosului Serghie de Radonej, Cuviosului 
Serafim de Sarov şi multor, multor altora. Să ne străduim şi noi, iubiţi frați şi 
surori, cât mai des cu putință şi mai sârguincios să alergăm cu rugăciuni către 
Cereasca noastră Împărăteasă. 


Dacă în îndeletnicirile noastre obişnuite ne sunt cu neputinţă rugăciunile 
îndelungi, pe care le săvârşeau marii nevoitori, atunci cele mai scurte şi 
săvârşite cu atenţie — întotdeauna vor fi cu putinţă. 


Cine şi ce ne va putea împiedica să citim la pravila de dimineaţă şi de seară, cu 
osârdie, cu dragoste şi evlavie câteva rugăciuni către Maica Domnului? Cine şi 
ce ne va putea împiedica să mergem la slujbele bisericeşti, îndeosebi în zilele de 
sărbători şi duminici ca, lepădând toate grijile lumeşti, să ne îndreptăm cu 
rugăminţi osârdnice către Preasfânta Născătoare de Dumnezeu? Să ne străduim 
să sporim rugăciunile noastre către Împărăteasa Cerească — atât pe cele de acasă, 
cât şi pe cele obşteşti. Un exemplu bun de urmat să ne fie în această privinţă 
binecredincioşii noştri înaintaşi, care nu numai la vreme de necaz, ci în toată 
vremea se îndreptau cu rugăminți osârdnice către Preasfânta Născătoare de 
Dumnezeu şi de multe ori primeau de la ea ajutor minunat şi mai presus de fire. 
Nici pe noi nu ne va lăsa să pierim, ci totdeauna ne va ajuta şi ne va mântui, de 
vom alerga la ea mai des şi cu mai multă însuflețire, strigând şi suspinând din 
inimă. 


Să ne amintim, totuşi, iubiţi frați şi surori, că nici în viaţa noastră obişnuită 
revederile dese şi discuţiile vii nu alcătuiesc singura condiție a sporirii 
cunoaşterii şi apropierii dintre oameni. Cel mai mult îi apropie pe oameni şi 
întăresc legătura de prietenie între ei unitatea de idei, îndeletnicirile, ostenelile 
şi plăcerile comune, asemănarea firilor şi a viziunii asupra lucrurilor. Aşadar, un 
alt mijloc important pentru susținerea şi întărirea legăturii dorite de noi şi a 
comuniunii religioase cu Preasfânta Născătoare de Dumnezeu constă în a avea 


aceleaşi deprinderi cu aceasta în ceea ce priveşte virtutea şi a urma însuşirile ei 
cele asemenea cu Dumnezeu. 


Minunate şi multe la număr sunt aceste însuşiri; nu există virtute, în privinţa 
căreia Maica Domnului nostru să nu fie cel mai înalt model. Tot ceea ce ştim 
despre ea din sfintele cărţi şi tradiția bisericească, totul este vrednic de urmat. 
Dacă vom dori să dobândim credinţa în Domnul Dumnezeu şi lăsarea în voia 
Lui cea sfântă, dacă vom dori să învăţăm răbdarea, dacă vom dori smerenia 
creştină sau curăţia şi fecioria duhovnicească — în toate aceste cazuri va trebui să 
căutăm la prea curata Fecioară Mania şi să împrumutăm din viaţa ei reguli 
pentru viaţa şi purtarea noastră. 


Năzuinţa ei neîntreruptă către Dumnezeu, desprinderea ei neîncetată de pământ 
şi urcuşul ei spre cer reprezintă trăsături caracteristice ale vieţii pământeşti a 
Preasfintei Născătoare de Dumnezeu. Că prunca de trei ani a fost dusă la templu 
pentru buna creştere şi acolo, departe de toate smintelile lumii, a petrecut în 
neîncetată rugăciune şi în citirea Cuvântului lui Dumnezeu. Cu atenţie şi 
dragoste s-a deprins cu aceste nevoinţe ale bunei credinţe Preasfânta Fecioară 
Maria şi a urcat pe culmea de neatins a sfinţeniei şi a desăvârşirii morale, astfel 
încât s-a învrednicit a deveni Maica Fiului lui Dumnezeu. Şi după chinurile de 
pe cruce ale Mântuitorului, după Învierea şi Înălţarea Lui, Preacurata Maică a 
lui Dumnezeu şi-a dorit mai mult decât orice un singur lucru — să se mute mai 
degrab de pe pământ la cer, spre a se uni acolo pentru totdeauna cu 
dumnezeiescul ei Fiu. 


lată, aşadar, iubiţi fraţi şi surori, cât de important este pentru noi să împrumutăm 
de la Maica Domnului această desprindere de pământ, această năzuinţă către 
Patria Cerească, această cugetare la cele sfinte prin rugăciune şi această 
dragoste sinceră pentru Domnul lisus Hristos! 


Cu durere trebuie să spunem şi să recunoaştem că astăzi evlavia noastră creştină 
a început să slăbească tot mai mult şi că nepăsarea faţă de tot ceea ce învăţa 
lisus Hristos în Evanghelia Sa a început să sporească. Deşertăciunea neîncetată, 
grijile pentru nevoile, confortul şi plăcerile vieţii pământeşti atrag toată atenţia 
noastră, de parcă am trăi pe pământ în veci; însă aceasta este calea pierzării. Să 
căutăm mai des, iubiţi fraţi şi surori, la chipul luminos al Împărătesei Cereşti şi 
să ne amintim mai des de viaţa ei cea sfântă. Să ne străduim totdeauna să 
urmăm trăsăturile sufletului ei, cele asemenea cu Dumnezeu. Să ne fie şi în 
această privinţă exemplu bun de urmat binecredincioşii noştri înaintaşi, care se 
distingeau prin evlavie creştină sinceră şi prin dragoste față de sfânta şi drept 
slăvitoarea credinţă. De vom năzui şi noi, asemenea lor, cu sinceritate şi cu toată 
puterea spre evlavie şi sfinţenie, Preasfânta Născătoare de Dumnezeu ne va lua 
cu dragoste sub Acoperământul ei şi în tot ce este bun ne va da ajutor. 


Anul 1960 


(în: Arhimandrit Chiril (Pavlov), Lauda Maicii Domnului, Editura 
Egumeniţa, 2012) 


Arhimandritul Chiril Pavlov — Naşterea Maicii lui Dumnezeu şi a noastră, 
milostivă mijlocitoare a celor păcătoşi şi nădejdea cea neruşinată în 
neputinţe şi nevoi 


ANHIMANDEIT CHIRIL 
PAvIOV) 


MAICII DOMNULUI 


Maica Domnului — Steaua de dimineaţă, care prevesteşte arătarea Soarelui 
Dreptăţii, a Mântuitorului Hristos 


Cine nu te va ferici pe tine, Preasfântă Fecioară? Cine nu va lăuda Naşterea ta 
cea Preacurată? Cu aceste cântări pline de bucurie, iubiţi fraţi şi surori întru 
Hristos, toate marginile lumii creştineşti o laudă şi o prea măresc pe Preacurata 
Fecioară Maria, care s-a învrednicit să Îl încapă în sine pe Cel Neîncăput şi să 
devină Maica Dumnezeului Celui Preaînalt, iar prin aceasta să ajute la 
mântuirea noastră. 


Când şarpele viclean, ispititorul, a izbutit să îi înşele pe primii oameni şi astfel 
să năruiască fericirea lor din Rai, când moartea a devenit soarta întregii omeniri, 
atunci Dumnezeu Atotmilostivul a binevoit să semene în omenirea care se 
pierdea, o nouă sămânță a vieţii şi a mântuirii. Când l-a osândit pe şarpele 
ispititor, Domnul a spus: Duşmănie voi pune între tine şi între femeie, între 
sămânţa ta şi sămânța ei; aceasta îţi va zdrobi capul (Facerea 3,15). Şi din 
această clipă înţelepciunea lui Dumnezeu începe să clădească mântuirea 
neamului omenesc, pregătind-o şi pe Femeia care să-L poată încăpea pe Cel 
Neîncăput. 


Dar, oare, era cu putinţă să găsească aşa de grabnic în omenirea cea molipsită de 
otrava păcatului, o femeie atât de curată şi neîntinată, încât Cel mai Sfânt decât 
toți Sfinții să poată deveni sămânţa ei? Au trecut ani, veacuri, milenii şi 


Nădejdea neamurilor — Mântuitorul — nu S-a arătat pe pământ. Păcătosul neam 
omenesc, fiind vinovat înaintea lui Dumnezeu şi negăsind jertfă care să-L 
înduplece pe Dumnezeu asupra păcatelor sale, căzuse sub povara blestemului lui 
Dumnezeu şi răbda tot felul de nenorociri şi suferinţe pentru vina sa. Neamul 
omenesc, odată ce s-a poticnit, s-a abătut din ce în ce mai mult de la adevărata 
cale a lui Dumnezeu, rătăcindu-se şi rămânând în întunericul vieţii păcătoase. 
Mai mult de cinci mii de ani a durat această noapte duhovnicească, în care a 
petrecut omenirea, săvârşind toate faptele cele urâte, de ruşine şi întunecându-şi 
cu desăvârşire raţiunea şi judecata sa. 


lată cum au vorbit despre aceste vremuri proorocii Vechiului Testament: Nu 
este drept nici unul; nu este cel ce înţelege, nu este cel ce caută pe Dumnezeu. 
Toţi S-au abătut, împreună, netrebnici S-au făcut. Nu este cine să facă binele, 
nici măcar unul nu este. Mormânt deschis este gâtlejul lor; viclenii vorbit-au 
cu limbile lor; venin de viperă este sub buzele lor; gura lor e plină de blestem 
şi amărăciune; iuți Sunt picioarele lor să verse sânge; pustiire şi nenorocire 
sunt în drumurile lor şi calea păcii ei nu au cunoscut-o; nu este frică de 
Dumnezeu înaintea ochilor lor (Romani 3,10-198). 


Aşadar, în zilele din urmă, când „sămânţa răului” atinsese culmile ei cele mai 
înalte, când, după cât se părea, nu mai era cu putinţă să se vadă biruinţa binelui 
asupra răului, Pronia lui Dumnezeu o arată lumii pe Fecioara cea curată, ce se 
dovedeşte vrednică de a deveni Maica Răscumpărătorului — a Dumnezeu- 
Omului. Se poate să nu se bucure oamenii la vederea cu ochii credinţei a acestui 
eveniment aducător de bucurie? Căci a venit sfârşitul suferințelor omeneşti şi 
este aproape vremea împăcării oamenilor cu Dumnezeu! Ea S-a arătat ca 
Steaua de dimineaţă, care străluceşte în întunericul păcatului şi vesteşte lumii 
că după ea va răsări curând Soarele duhovnicesc-Hristos Mântuitorul, Cel ce 
prin învăţătura Sa dumnezeiasca îi va lumina pe toți cei ce vor veni la EL. 


Născând pe Dumnezeu-Cuvântul, Preacurata Fecioară Maria a devenit Maica lui 
Dumnezeu, însă ea este totodată şi Maica întregului neam omenesc şi îndeosebi 
a neamului creştinesc şi mijloceşte pentru noi ca pentru fiii ei. lar noi trebuie să 
o cinstim pe ea după vrednicie ca pe Maica lui Dumnezeu şi Maica noastră 
Cerească; Domnul i-a numit pe toţi cei ce cred în EI frații săi (Matei 12,50; 
Luca 8,21), prin urmare, toți creştinii prin harul lui Dumnezeu sunt fiii Maicii 
Domnului. lar ea, dragii mei, se îngrijeşte de fiii săi şi se roagă pentru ei, 
luând parte cu adevărat la soarta fiecărui creştin încă de la naşterea lui până 
în cele din urmă zile ale vieţii lui. 


Odată Sfântul Andrei cel nebun pentru Hristos a fost răpit la cer, unde a 
văzut mulțimea Sfinţilor locuitori cereşti, însă nu a văzut-o pe Maica 
Domnului. Când a întrebat: „Unde este, dar, Impărăteasa Cerească?” — 


îngerul i-a răspuns că ea este pe pământ, îi alină pe cei necăjiţi, îi ajută pe cei 
bolnavi şi pe toţi cei aflaţi în necazuri şi nenorociri. 


Maica cea bună a Bunului Împărat, Împărăteasa Cerească a lăsat pe pământ 
ca semn al iubirii ei faţă de pământeni icoanele sale, prin care arată 
nenumăratele mile şi revarsă râurile de minuni ale bunătăţii sale tuturor 
celor ce aleargă cu credinţă şi evlavie la ea. 


[..] 


Şi noi, oare, dragii mei, să nu o cinstim pe Maica Domnului, când ea ne iubeşte 
atât de mult?! Să o iubim, aşadar şi să o cinstim, căci îi suntem atât de 
îndatoraţi! Să alergăm mereu la ea în nevoile noastre şi ea va împlini toate 
cererile noastre. Bucură-te, Maica Dumnezeului Celui Preaînalt, bucură-te, 
ocrotitoare plină de osârdie a neamului creştinesc! Amin. 


Maica Domnului — Mijlocitoare pentru noi, păcătoşii 


Iubiţi fraţi şi surori, într-una dintre cântările bisericeşti se spune: Nu se pricepe 
nicio limbă a te lăuda după vrednicie, ci se întunecă şi mintea cea mai presus 
de lume să cânte ţie, de Dumnezeu Născătoare. Însă, fiind bună, primeşte 
credința; că ştii râvna noastră cea dumnezeiască; că tu creştinilor eşti 
ocrotitoare, pe tine te mărim! [Irmosul Cântării a 9-a a Canonului întâi de la 
sfânta şi dumnezeiasca arătare a Domnului Dumnezeu şi Mântuitorului 
nostru lisus Hristos.] 


Și, de fapt, ce laudă putem aduce după vrednicie cu buzele noastre slabe şi 
păcătoase Celei mai cinstite decât toate făpturile, mai mărite decât îngerii şi 
Arhanghelii, Preabinecuvântatei Fecioare Maria, care s-a învrednicit a fi Maica 
Dumnezeului celui Preaînalt — ocrotitoarea neamului creştinesc? Totuşi, pentru 
a fi creştini vrednici trebuie totdeauna să o lăudăm (şi să nu fim totodată 
neascultători faţă de voia lui Dumnezeu!) pe Pricinuitoarea mântuirii noastre, 
având în vedere iubirea ei faţă de noi. 


Preasfânta Fecioară Maria este şi se numeşte Maica lui Dumnezeu şi Maica 
tuturor creştinilor. Ea este Maica lui Dumnezeu, pentru că din ea S-a născut 
în chip firesc Dumnezeu Cuvântul, Domnul nostru lisus Hristos şi este Maica 
tuturor creştinilor datorită harului înfierii. Căci, dacă Domnul nostru Iisus 
Hristos i-a numit pe toţi cei ce cred în El fraţii Săi (Matei 12,49-50; Luca 
8,21) şi dacă EI Se află printre credincioşi ca Cel dintâi născut între mulți 
fraţi (Romani 8,29), noi suntem, prin urmare, fiii Născătoarei de Dumnezeu. 


Ca Maică a lui Dumnezeu, după vrednicia de mamă, ea trebuie să aibă la 
Dumnezeu acel har şi acea cinste pe care se cuvine a le avea o mamă faţă de fiul 
ei; pe de altă parte, ca Maică a creştinilor, în virtutea iubirii de mamă, ea trebuie 
să le arate creştinilor aceeaşi milă pe care o mamă trebuie să o arate copiilor ei. 
Însă harul, pe care îl are Preasfânta Fecioară de la Dumnezeu, trebuie să 
corespundă vredniciei Maicii lui Dumnezeu, iar această vrednicie este 


nemărginită; prin urmare şi harul pe care ea îl primeşte este nemărginit. La fel şi 
mila pe care ea o arată creştinilor, trebuie să corespundă iubirii unei mame faţă 
de copiii ei, iar această iubire este, de asemenea, nemărginită. Punând faţă în 
faţă harul nemărginit pe care îl primeşte ca Maică a lui Dumnezeu de la 
Dumnezeu şi iubirea şi mila nemărginită, pe care ea, ca Maică a creştinilor, le 
arată acestora, trebuie să recunoaştem că Preasfânta Fecioară Maria este un 
adânc nemăsurat de puteri şi daruri binecuvântate. 


Și, într-adevăr, Biserica după vrednicie o laudă şi o prea măreşte pe Preacurata 
Fecioară prin multe cântări şi laude duhovniceşti, alcătuite în cinstea ei, ştiind 
că alt ajutor, atât de grabnic şi credincios, după Dumnezeu, la nimeni nu mai 
găsim. Ca Maică a lui Dumnezeu, ea are mai mult decât toţi Sfinţii şi toţi 
îngerii îndrăznire la Fiul şi Dumnezeul ei, iar ca Maică a creştinilor, mai 
mult decât Sfinţii şi îngerii ne arată nouă, fiilor ei, binefaceri. De aceea, 
Sfânta Biserică, numind-o pe Maica Domnului, ocrotitoarea şi mijlocitoarea 
noastră înaintea Fiului ei şi Dumnezeului nostru lisus Hristos, ne porunceşte 
să alergăm în chip deosebit în rugăciune la Preasfânta Fecioară. 


Dar, poate va întreba cineva: Pentru ce trebuie să alergăm la mijlocirea ei 
când Hristos, Mântuitorul nostru ne-a răscumpărat din păcat şi primeşte El 
Însuşi rugăciunile noastre în chip nemijlocit? Da, într-adevăr, noi, 


credincioşii, avem îndrăznire către Domnul, dar numai în cazul în care 
conştiinţa noastră nu este împovărată de păcate, când inima noastră nu ne 
osândeşte (1 loan 3, 21). Dar cine se poate lăuda că are inima curată? Cine nu 
îşi dă seama că nu numai după botez, dar şi după multe spovedanii, foarte 
adesea L-a mâniat şi Îl mânie pe Răscumpărătorul sau prin încălcarea poruncilor 
Lui? Greşim în fiecare zi, în fiecare ceas şi în fiecare clipă; să spună aceasta 
conştiinţa fiecăruia. Vai nouă! Cu cât de multe şi felurite păcate s-a întinat 
viaţa noastră şi se înfăţişează ca un şir neîntrerupt de fărădelegi dintre cele mai 
grele! Câtă necurăţie este în gândurile noastre, câte vorbe ruşinoase sunt pe 
limba noastră! Câtă viclenie vede în faptele noastre Fiul lui Dumnezeu! Vede şi 
rabdă, pentru că este îndelung-răbdător. 


Dar, atât timp cât noi, nepricepuţii, vom rămâne nepocăiţi, neîndreptaţi şi vom 
stărui în răutatea noastră, prin nerecunoştinţa noastră Îl vom mânia pe EI şi vom 
stârni mânia Lui cea dreaptă asupra noastră. Şi atunci El nu ne va mai răbda, ci 
fiind gata să ne pedepsească, ne va ameninţa cu chinul veşnic şi cu durerea, cu 
moartea trupească şi cu alte nenorociri. Sabia Sa o va luci, arcul Său l-a 
încordat şi l-a pregătit şi în el a gătit unelte de moarte (Psalmi 7, 12-13). Unde, 
dar, vom fugi noi, păcătoşii şi nenorociţii, de la dreapta mânie a Fiului lui 
Dumnezeu? Altă scăpare nu avem decât să ne pocăim şi să cădem la picioarele 
Dumnezeului nostru, Celui iubitor de oameni. Dar, pentru că am încălcat 
poruncile Mântuitorului nostru, ne pierdem îndrăznirea către El şi după păcatele 


noastre nu îndrăznim să strigăm la Dumnezeu, ci avem nevoie de mijlocire 
înaintea Lui. 


lar această mijlocire o găsim în persoana Preasfintei Născătoare de Dumnezeu. 
Noi cerem ocrotirea ei şi ea îl înduplecă spre noi pe Fiul ei prin mijlocirea ei, ce 
este mai puternică decât mijlocirea tuturor Sfinților şi a tuturor îngerilor, pentru 
că ea, ca Maică a lui Dumnezeu, este mai presus decât toţi Sfinţii, ea este mai 
cinstită decât Heruvimii şi mai mărită fără de asemănare decât Serafimiui. Şi, 
când Preasfânta Născătoare de Dumnezeu Îl roagă pentru cineva pe Fiul ei şi 
Dumnezeu, Domnul nu îi lasă cererea fără răspuns. Cu dragoste mijloceşte ea 
înaintea lui Dumnezeu pentru toţi cei ce cred în EI, când ei hotărăsc să renunţe 
la fărădelegile lor şi să fie creştini adevăraţi şi râvnitori. Cu dragoste, spunem, 
pentru că ea este din neamul nostru; ea ştie neputinţele noastre, ispitele noastre, 
şi cât de greu este să luptăm cu ele fără ajutor de sus. 


Preasfânta Fecioară îi iubeşte pe creştini cu iubire de Maică şi de aceea este cu 
neputinţă să nu-i ajute pe cei ce, chiar dacă din neputinţă greşesc, totuşi se 
căiesc şi doresc să se mântuiască, în pofida tuturor piedicilor întâlnite pe calea 
mântuirii. lar aceste piedici le ştie oricine a început să trăiască creştineşte, cu 
dorința de a dobândi fericirea veşnică sau Împărăţia Cerurilor, cea gătită 
drepţilor. Însă îl purtăm mereu cu noi pe vrăjmaşul vieţii creştineşti — trupul, 


care luptă împotriva duhului şi ne trage spre pământ. lar în afara noastră — avem 
lumea păcătoasă cu nenumăratele ei sminteli şi pe cel mai rău potrivnic al 
mântuirii noastre — diavolul, care umblă, răcnind ca un leu, căutând pe cine să 
înghită (1 Petru 5, 8). Asupra celor ce se îngrijesc puţin de mântuirea lor, puţin 
năvăleşte şi el cu ispitele lui, însă cei ce doresc a dobândi desăvârşirea în viaţa 
creştinească, se află în neîncetată luptă cu el, cu cursele lui viclene, care sunt 
fără de număr. Și unde, dar, să aflăm puteri pentru izbândă în lupta cu 
piedicile arătate? - În harul lui Dumnezeu şi în rugăciunile către Maica 
Domnului. Că de nu ai fi stătut Tu înainte rugându-Te, cine ne-ar fi izbăvit 
pe noi din atâtea nevoi? 


lubiţi fraţi şi surori, înaintaşii noştri o cinsteau în chip deosebit pe Maica 
Domnului şi nădejdea lor niciodată nu era acoperită de ruşine. Istoria patriei 
noastre mărturiseşte despre mila deosebită, pe care Maica Domnului a arătat-o 
față de ea în zilele cele mai grele ale încercărilor poporului ortodox rus. 
Minunile săvârşite de Preasfânta Fecioară sunt atât de multe, încât este cu 
neputinţă a le număra pe toate. Întreaga istorie a neamului nostru este plină de 
mărturii despre aceste mile ale Maicii Domnului, care a binevoit în chip 
deosebit asupra Rusiei pentru simplitatea şi bunătatea sufletească a 
credinciosului rus, pentru tăria şi curăția dreptslăvitoarei lui credințe. 


În vieţile Sfinţilor se povesteşte că binecredincioşii noştri înaintaşi aveau 


obiceiul de a se încredința pe ei înşişi şi pe cei apropiaţi lor Acoperământului 
Sfinţilor şi îndeosebi al Născătoarei de Dumnezeu. Împărăteasa Cerească şi 
plăcuţii lui Dumnezeu erau ocrotitori nebiruiţi pentru cei ce le erau 
încredinţaţi. 


Un om binecredincios avea ca soţie o femeie blândă şi evlavioasă şi o fetiţă de 
şase ani, pe care, de asemenea, o crescuse în evlavie şi în frica lui Dumnezeu. 
Odată a trebuit să plece de acasă pentru negoţ, iar femeia, petrecându-l, l-a 
întrebat: „Cui ne vei încredința pe mine şi pe fiica ta?” — „Doamnei noastre, 
Născătoarei de Dumnezeu ” - a răspuns bărbatul şi luându-şi rămas-bun de la 
ele, a plecat la drum. 


Și, iată, diavolul i-a insuflat slujitorului acestei familii binecredincioase să 
ridice mâna asupra Stăpânei sale şi omorând-o, să fure cele mai preţioase 
lucruri şi Să fugă. Nelegiuitul a luat din bucătărie un cuţit şi a pornit spre 
camera ei să săvârşească această nelegiuită faptă. Însă abia s-a atins de uşa 
ei, că îndată a fost lovit de orbire şi nu se putea mişca nici înainte, nici înapoi. 
Îndelung s-a străduit să intre însă o putere nevăzută îl oprea. Nebunul, 
necunoscând atotputernicia Proniei lui Dumnezeu, ce poartă grijă de toată 
lumea şi mai ales, de om, voia cu orice preț să-şi ducă la îndeplinire gândul, 
ce i-l pusese diavolul în inimă! Şi a început s-o cheme pe Stăpâna sa, 


cerându-i să vină la el. Nebănuind nimic, Stăpâna, totuşi, s-a mirat de 
rugămintea lui şi nu a mers la el, ci i-a poruncit lui însuşi să vină la ea. 
Atunci el i-a cerut să vină fiica ei, la care ea, deşi nu ştia nimic despre 
intenţia lui, i-a răspuns prin acelaşi refuz. După aceea, nelegiuitul, fără a se 
cuminţi, în deznădejde şi răutate din pricină că nu-şi putuse duce la 
îndeplinire gândul său, S-a lovit pe sine însuşi cu cuțitul. Auzind ţipătul 
Stăpânei, îndată s-au adunat vecinii şi găsindu-l pe slujitor încă viu, au aflat 
ce şi cum S-a întâmplat. Toţi au cunoscut atunci căile, nepătrunse în acest 
caz, ale Proniei lui Dumnezeu şi au dat slavă lui Dumnezeu şi ocrotitoarei 
celor credincioşi, Născătoarei de Dumnezeu şi Pururea Fecioarei Maria. 


Aşadar, cunoscând mila nespusă a Maicii lui Dumnezeu, să preţuim dragostea ei 
faţă de noi şi pe a noastră — față de ea, să ne păzim curaţi de toată fărădelegea şi 
păcatul şi cu credință adâncă să Îl cinstim pe Fiul ei, pe Domnul nostru Iisus 
Hristos, aşa cum Îl cinsteau binecredincioşii noştri înaintaşi. Să alergăm 
totdeauna la ea, la minunata ocrotitoare a neamului creştinesc. 


Y De ne va lovi vreo nenorocire sau necaz sufletesc, degrabă să alergăm la 
rugăciune către Stăpână, 

Y de ne chinuiesc păcatele sau patimile sau ne stăpânesc obiceiurile rele, 
să alergăm la mijlocitoarea mântuirii noastre. 

Y De ne va lovi amărăciunea, durerea sau boala, să ne amintim de 
Preabinecuvântata Fecioară, care a stat la Crucea Fiului său, să 
îndreptăm către ea rugăciunile noastre cu suspine şi să fim încredinţaţi 
că ea înțelege necazurile noastre, ea vede nenorocirea noastră, ea 
revarsă mila şi încălzeşte cu iubirea ei de Maică sufletul nostru bolnav şi 
ne izbăveşte de primejdie şi de relele împrejurări. 


Către cine voi striga, Stăpână, la cine voi alerga intru necazul meu, dacă nu 
la tine, Împărăteasa Cerurilor! Tu ne ajută nouă, că întru tine nădăjduim şi 
întru tine ne lăudăm. Bucură-te, Bucuria noastră, acoperă-ne pe noi de tot 
răul cu cinstitul tău Acoperământ. Amin. 


Preasfânta Fecioară — nădejdea noastră neruşinată (cuvânt la Paraclisul 
Maicii Domnului) 


Ceea ce eşti păzitoare creştinilor nebiruită şi rugătoare neîncetată către 
Făcătorul nu trece cu vederea glasurile cele de rugăciune ale păcătoşilor, ci 


sârguieşte ca o bună spre ajutorul nostru, care cu credinţă ne rugăm Ţie: 
Grăbeşte spre rugăciune şi Te nevoieşte spre îmblânzire, apărând pururea pe 
cei ce Te cinstesc pe Tine, Născătoare de Dumnezeu - aşa glăsuim deseori cu 
deosebită înduioşare spre cinstirea şi lauda Preabinecuvântatei Fecioare 
Născătoare de Dumnezeu, aşternând înaintea ei toate rugăciunile noastre 
nevrednice şi atribuindu-i ei tot ajutorul cel venit la bună vreme de sus. 


De ce avem acest devotament total către Preasfânta Stăpâna noastră, 
Născătoarea de Dumnezeu şi ce voieşte a ne insufla autorul acestei cântări 
prin acest Simţământ atât de viu al evlaviei lui faţă de ea? Biserica îşi exprimă 
aici credinţa şi convingerea sa că cea dintâi, atotputernică şi grabnică ajutătoare 
şi  mijlocitoare a tuturor înaintea lui Dumnezeu este, într-adevăr, 
Preabinecuvântata Fecioară Născătoare de Dumnezeu; că ea, stând înaintea 
Tronului Fiului ei şi Dumnezeului nostru, se roagă fără încetare pentru 
mântuirea, binecuvântarea şi păzirea avuţiei Lui. Astfel, Biserica ne insuflă că 
Preasfânta Fecioară, devenind Maica Fiului lui Dumnezeu - a 
Răscumpărătorului nostru, a devenit Maica tuturor drepţilor şi lmanul de 
nădejde al păcătoşilor. Peste toată lumea creştină sunt întinse preacuratele ei 
braţe, cu minuni şi semne binefăcătoare - zălogurile vădite şi dovezile 
neîndoielnice ale milei şi ocrotirii ei, atât de multe, încât este cu neputinţă a le 
număra cineva. Acea măreție nemăsurată, prin care ea este înălțată în ceruri mai 


presus de Heruvimi şi Serafimi, este egalată cu adevărat de mila ei nespusă, pe 
care o arată în tot locul pe pământ printre creştini. 


De aceea, cu vrednicie şi cu dreptate, Sfânta Biserică cu neîncetate glasuri o 
măreşte pe Maica lui Dumnezeu, îndemnându-ne şi pe noi, nevrednicii, să o 
lăudăm. Şi toţi ne aflăm sub ocrotirea şi acoperământul ei atotputernic şi suntem 
îmbrăţişaţi de marea ei milostivire. În nimicnicia noastră ne bucurăm să avem 
un ajutător bun şi credincios în nevoile noastre şi mai ales, în primejdii şi cu atât 
mai mult ne bucurăm să avem nădejdea în Preasfânta Fecioară Maria şi în 
mijlocirea ei pentru noi înaintea Tronului Celui Preaînalt. 


Multe nevoi avem, duhovniceşti şi trupeşti, pe care nimeni în afară de EI nu le 
împlineşte, multe avem şi primejdii, de tot felul, pe care nimic în afară de 
atotputernicul Lui ajutor nu le înlătură. 


Şi, printre altele, rugăciunile şi cererile noastre deseori nu ajung la Împăratul 
Ceresc din pricina păcatelor noastre şi a cumplitei noastre nevrednicii. Deseori 
cerem şi strigăm către Domnul, însă Domnul nu ne ascultă, pentru că cerem fără 
credinţă, strigăm fără nădejde. Deseori avem înclinaţie spre bine, dar nu îl 
putem urma; dimpotrivă, facem ceea ce înlăuntru ne dezgustă. Vrem să fim 
virtuoşi, însă rămânem, ca şi înainte, păcătoşi. Făgăduim să urâm păcatul, dar nu 
ne putem despărți de obişnuinţa cu el şi nu putem nimici în inima noastră 


desfătarea cu acesta. Şi, după cuvântul Sfintei Scripturi, bem toată nedreptatea 
ca apa (cf. lov 15,16). 


Și tocmai în aceste neputinţe, nevoi şi primejdii duhovniceşti ale noastre 
Preasfânta Fecioară mijloceşte pentru noi, cei ce nu suntem cu desăvârşire 
întăriți în credință, nădejde şi dragoste şi apleacă milostivirea Fiului ei şi a 
Dumnezeului nostru către noi, nevrednicii, cerându-l milă, apărare şi ocrotire. 
Știind neputinţele noastre, ea caută cu milostivire la cele mai mici nevoi şi 
trebuinţe ale noastre. 


Fiind de o fire cu noi, ea ne iubeşte cu iubire deplină, sfântă şi cunoscând din 
experiența multele nevoi, necazuri şi umilinţe, este deosebit de apropiată de cei 
nefericiţi, cu inima zdrobită, orfani, bolnavi, neputincioşi, prigoniţi şi obijduiți. 
Deschideţi Istoria Bisericii şi uitaţi-vă în viaţa binecredinciosului neam în trecut 
şi se va înfăţişa înaintea voastră în toată plinătatea mulțimea binefacerilor şi a 
minunilor, revărsate de Maica Domnului peste neamul omenesc. Amin. 


(în: Arhimandrit Chiril (Pavlov), Lauda Maicii Domnului, Editura 
Egumeniţa, 2012) 


Pr. Valentin Mordasov - Predică la Acoperământul Maicii Domnului 


Pr. Valentin Mordasov 


duhovnicul de la Pskov 
9 
Invăţături și 
întâmplări minunate 


NDITURA SOPIUIA 


Este sărbătoarea Acoperământului Maicii Domnului. Ziua aceasta ne oferă o 
lecţie despre cum să ne rugăm astfel încât rugăciunea noastră să fie primită de 
Domnul. Trebuie să ne rugăm acasă, apoi şi pe drumul spre biserică. Ajungând 
la biserică, se fac trei închinăciuni, rostind: „Intra-voi în casa Ta, Doamne..., 
închina-mă-voi în biserica Ta cea sfântă.” Îngerul bisericii îl scrie pe cel venit 
de la începutul slujbei şi care a rămas până la sfârşit. Închinarea se face astfel: în 
zilele de rând închinăciune până la pământ, în zi de sărbătoare, până la brâu. 
Închină-te nedemonstrativ, cu rugăciune: „Dumnezeule, curăteşte-mă pe mine, 
păcătosul. ..”, „Fără de număr am greșit, iartă-mă...”, cu Rugăciunea lui lisus 
etc. Nu-i deranja pe cei care se roagă, nu te împinge, închină-te la icoane înainte 
de începerea slujbei, nu te deplasa prin biserică în timpul predicii sau al 
împărtăşaniei. 


leşind din biserică, nu judeca, nu vorbi în deşert, nu te abate din drumul tău spre 
casă. Ajungând acasă, este bine să citeşti rugăciuni; nu te apuca brusc de cele 
lumești. Nu merge la magazin, la piaţă: vei pierde duhul rugăciunii. 


În biserica lui Dumnezeu nu-ţi ridica ochii, privind în jur cu curiozitate. Când îţi 
vin gânduri străine, ciupeşte-te, dacă nu le poţi alunga altfel. Cine cârteşte 
plângându-se de lungimea slujbelor se aseamănă cu oamenii de până la potop. 


Dacă vrei să te rogi curat, nu căuta să afli veşti, nu te lăuda, păzeşte-ţi ochii, fii 
cu inimă înfrântă. Dacă nu ai posibilitatea să fii în biserică în zi de sărbătoare, 


roagă-te acasă două ore, cât timp are loc slujba în biserică. Rosteşte de 40 de 
ori „Doamne, miluieşte!”, aminteşte-ţi toate poruncile... 


În biserică străduieşte-te să te rogi corect şi cu atenţie. Ia seamă la păcatul care 
distruge, precum rugina, rugăciunea şi toate faptele bune: judecarea aproapelui. 
Din ce motiv judec? Pentru că nu m-am cunoscut. Este absurd să-ţi laşi mortul 
tău (sufletul) şi să plângi mortul altuia! Când vom acoperi greşelile fratelui şi 
Dumnezeu le va acoperi pe ale noastre. Calea pocăinţei este îngustă! În ce 
judeci pe cineva, în aceea vei fi judecat! 


Limba celui care judecă este mai rea decât iadul, deoarece iadul îi ia doar pe cei 
răi, iar limba îi înghite şi pe cei răi şi pe cei buni. 


A te ocupa de sufletul tău, a te cunoaşte pe tine însuţi este lucrul cel mai 
anevoios, dar şi cel mai de folos. Vrem să ştim multe: ce se întâmplă în altă 
parte, în oraş, în ţară etc, iar despre noi nu înţelegem şi nu ştim nimic. Cu cât 
mai puţin se consideră omul păcătos, cu atât mai păcătos este de fapt. Dacă vrei 
să fii bun, convinge-te că eşti rău. Trebuie să urmăreşti gândurile, simţurile şi 
dorinţele tale, căci ele sunt rădăcinile cuvintelor şi faptelor noastre rele. Cine nu 
ia aminte la propriile păcate, acela caută să afle despre păcatele străine. 


Nu-i vorbi de rău pe cei care nu sunt de faţă. Dragostea înseamnă nejudecarea 
aproapelui. Fereşte-te de cel care judecă ca de ciumă, ca să nu pieri. Ferindu-te 
de cel care judecă, vei scăpa tu însuţi de judecată. 


Cum să ne curăţim de păcatul judecării aproapelui? Cu rugăciunea Sfântului 
Efrem Sirul, care se citeşte în Postul Mare. Citeşte-o în fiecare zi, dimineaţa şi 
seara şi în orice alt moment al zile, în întregime şi separat, îndeosebi 
fragmentul: “Dăruieşte-mi, Doamne, să-mi văd păcatele mele şi să nu osândesc 
pe fratele meu, că binecuvântat eşti în vecii vecilor”. Fixează-ţi un canon de 
închinăciuni pentru acest păcat: roagă-te pentru cel pe care l-ai judecat. Taie 
mândria ta prin amintirea păcatelor tale şi mustrarea de sine pentru acestea. Aşa 
ar trebui să învingem plăcerea de a-l judeca pe aproapele nostru, care nimiceşte 
rugăciunea şi faptele bune. 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 


Pr. Ciprian Negreanu (Cluj-Napoca) - Predică la Sfânta Liturghie de 
Acoperământul Maicii Domnului (2010) 

“În numele Tatălui şi al Fiului şi al Sfântului Duh. Amin. 


Sărbătoarea aceasta a Acoperământului Maicii Domnului este puţin cunoscută 
la noi, la români, prăznuită şi cinstită mult în Bizanţ, după aceea şi de greci, mai 
ales că ei încă au în două locuri din Grecia bucățele din Brâul Maicii Domnului, 
o parte la Muntele Athos şi o parte la mănăstirea Kato Xenia. După aceea a fost 
preluată şi ţinută cu multă osârdie de sârbi, de ruşi, mai puţin de noi, românii, 
care n-am avut parcă aşa, evlavie. E mai multă în Moldova, unde se numeşte 
pocrov - în slavonă se numeşte aşa: pocrov - şi sunt schituri care se numesc şi 
acum Pocrov în Moldova, pentru că sunt închinate acestui praznic al 
Acoperământului Maicii Domnului. Mai ales în ultimii ani au început să fie 
multe biserici care să aibă acest hram. 


Totuşi, mulţi din neamul nostru nu înţeleg bine ce-i cu această sărbătoare. Mai 
ales mulţi din ortodoxie la ora actuală nu înţeleg ce-i cu această sărbătoare, cum 
a apărut şi de fapt, ce sărbătorim noi. Un acoperământ al Maicii Domnului care 
a fost păstrat în Bizanţ, în Constantinopol, adică haina ei de dinafară? Da şi pe 
aceasta o prăznuim şi de Brâul Maicii Domnului, dar este o istorie mult mai 
lungă şi care, de fapt, cuprinde în sine toată istoria Bizanțului, toată istoria 
împărăției creştine şi, de fapt, toată istoria credinţei noastre se cuprinde, cumva, 
într-un fel sau în altul, în această sărbătoare. 


Aceasta este sărbătoarea istoriei credinţei noastre şi a nădejdii omului, a oricărui 
credincios, a nădejdii vii în lucrarea şi în rugăciunea Maicii Domnului. Aceasta 
este sărbătoarea nădejdii noastre în Maica lui Dumnezeu. De ce? De la început, 
la marginile Constantinopolului s-a construit o biserică numită Vlaherne, 
undeva în marginea dinspre apus, nord-vest, pe partea europeană a 
Constantinopolului. Această biserică se pare că a fost construită de vlahii noştri, 
că de aceea se numeşte Vlaherne, adică de traci din Moesia, cum au rămas până 
acum aromânii şi istroromânii şi meglenoromânii din vechile populaţii 
romanizate ale tracilor, din cei de un neam cu noi, că şi noi eram din marele 
neam al tracilor romanizați. Aceştia, fiind mulţi, cum sunt şi acum în părțile 
Tesalonicului şi în toată partea de nord a Macedoniei. Au fost mulți aromâni 
întotdeauna, acum s-au mai împuţinat. Aceştia au fost până sub cetatea 
Constantinopolului; mai ales acolo, ca şi aici, la noi, românii, s-au ocupat mai 
mult cu oieritul, au fost păstori. 


Aceşti păstori vlahi au construit la marginea Constantinopolului, unde nu prea 
aveau acces, ei erau vlahi, nu erau greci, lângă cetate, în afara zidurilor, această 
biserică numită Vlaherne, care, la început, a fost în afara cetăţii şi era puţin 
cunoscută. O dată cu marile invazii ale popoarelor migratoare, ea a fost prima în 
calea celor care asediau Constantinopolul, mai ales că era în afara cetăţii, a fost 
prima care era expusă, culminând cu o mare luptă ce a avut loc la porțile 
Constantinopolului, în vremea împăratului Heraclie când, la anul 610, au 
înconjurat Constantinopolul câteva popoare migratoare, barbare, adunate la un 
loc împreună cu slavii, ruşi coborâţi, încă necreştinati şi cu perşii. Aceştia au 
înconjurat Constantinopolul şi pe mare şi pe uscat şi în timpul acesta, împăratul 
Heraclie a trecut prin această strânsoare şi s-a dus direct spre cetatea perşilor şi 
în timp ce era acolo în război, cetatea înconjurată a Constantinopolului îl avea 
ca şi căpetenie doar pe patriarhul Serghie şi pe fiul împăratului Heracle. Şi, în 
disperare de cauză, mai ales că se apropiau foarte mult de ziduri, amenințau cu 
cucerirea cetăţii, mai ales că în cetate rămăseseră foarte puţini dintre soldați, 
majoritatea lor erau plecaţi cu împăratul, s-a pornit o procesiune de la biserica 
Vlaherne, care era la zidurile cetăţii şi era prima expusă şi de acolo au ridicat 
icoana Maicii Domnului şi au pornit cu ea în procesiune spre câmpul de luptă, 
unde barbarii s-au aflat faţă în faţă cu bizantinii. Şi, în clipa în care au adus 
această icoană de la Vlaherne în faţa sutelor de mii de barbari, care se opuneau 
câtorva mii de creştini, o frică nespusă a umplut pe toţi acei păgâni şi au luat-o 
la fugă şi s-au tăiat între ei şi au despresurat Constantinopolul. 


S-a întâmplat o minune atât de mare încât nimeni n-a putut să spună că n-a fost 
de la Maica Domnului, mai ales că barbarii au mărturisit că au văzut-o pe acea 
femeie, pe care n-o ştiau, cum a coborât din icoană şi cum a trecut printre ei. Şi 
toată lumea a ştiut că cetatea a fost salvată de Maica lui Dumnezeu şi mai cu 
seamă, prin icoana Maicii Domnului de la Vlaherne. 


Din acel moment a început cinstirea deosebită a acelei icoane, a Maicii lui 
Dumnezeu ca protectoare a oraşului, că toate popoarele creştine şi-au ales 
protectori, mai ales în războaie, pe Sfinţii mari militari: pe Sfântul Gheorghe, pe 
Sfântul Dimitrie, pe Sfântul Ştefan cel mare, dar foarte puţini s-au gândit s-o ia 
ca protectoare pe Maica Domnului, pentru că ea părea, la prima vedere, mai 
finuţă; nu te-ai gândi să o iei la război, îi iei pe Sfinţii militari! Însă minunile ce 
s-au întâmplat în Constantinopol şi poate şi credința mai mare a celor din 
Constantinopol, au demonstrat că aceasta este o părelnică slăbiciune a firii 
femeieşti şi că de fapt, Maica Domnului are o mare putere; o mare putere de 
ajutorare şi de întărire a întregului popor din Constantinopol şi a întregii lumi 
creştine. Şi, de aceea, o să vedeţi în toate imnurile de mai târziu şi în Canonul 
cel Mare al Sfântului Andrei criteanul, Maica Domnului este invocată ca 
ajutătoarea şi protectoarea Cetăţii. 


Această Cetate o întăreşte şi n-o lăsa să piară! - în chemări ca acestea o invocă 
pe Maica Domnului pe care o socoteau, fără discuţie, după sute de ani, 
ocrotitoarea Constantinopolului şi a întregii lumi creştine, până la urmă, mai 
presus decât orice alt Sfânt militar şi decât oricine, în afară de Dumnezeu. 


Și în acea zi, era vineri, atât de mare a fost bucuria creştinilor şi realitatea 
faptului că Maica Domnului i-a ajutat, încât s-au adunat toţi la biserica din 
Vlaherne, în frunte cu fiul împăratului, cu patriarhul Serghie şi cu toţi ceilalți. 


Și, în noaptea aceea, de bucurie n-a stat nimeni în genunchi, au stat toţi în 
picioare, ca la o bucurie mare, ca la Paşti, au stat toţi în picioare şi s-au rugat 
Maicii Domnului şi atunci s-a rostit pentru prima oară în biserică Acatistul 
Buneivestiri a Maicii Domnului, făcut se pare de Roman, melodul. De aceea şi 
este prăznuit astăzi Roman, melodul, o dată cu Acoperământul Maicii 
Domnului. 


Istoria şi viaţa lui Roman, melodul merită să fie amintită. El este unul dintre cei 
care nădăjduiau şi năzuiau să intre şi el în strana Sfintei Sofia şi acolo, la Sfânta 
Sofia, erau sute de cântăreţi. Şi nu intra oricine, trebuia să ai dicţie perfectă, să 
vorbeşti frumos, să se audă bine ce zici, să ştii gramatică, să ştii să citeşti 
perfect, să nu greşeşti, să ştii să cânţi foarte bine. Şi cei mai mulţi dintre cei care 
erau conducătorii stranei erau şi versificatori şi făceau cântări, era în vremea în 
care se formau slujbele, era în vremea în care nenumăraţilor Sfinţi martiri li se 
făceau slujbele, pe care acum le citim cu uşurinţă. Li se făceau atunci, în 
veacurile 5-6-7. Deci cei mai mulţi dintre cei care cântau în strană nu erau 
oricine, ci erau oameni foarte învăţaţi, poate cei mai învăţaţi în privinţa literelor 
şi a versificaţiei. lar Roman, melodul nu avea şanse să intre acolo, mai ales că 
era cam bâlbâit, nu prea avea ţinere de minte, citea mai greu, nici cu glasul nu 
prea stătea bine, nici poveste să intre acolo. Dar dragostea lui pentru Dumnezeu 
şi pentru a-i cânta Maicii lui Dumnezeu erau nespuse, încât îşi făcea tot timpul 


treabă prin biserică şi se ducea acolo şi asculta strana şi încerca să intre. L-au 
dat de nenumărate ori afară, au râs de el, l-au ironizat, l-au luat peste picior, în 
toate felurile l-au socotit pe bietul Roman. 


Astea până într-o zi, când, toată noaptea stând în biserică şi rugându-se Maicii 
Domnului şi plângând că i se întâmplă aşa şi că el vrea să îi cânte Maicii lui 
Dumnezeu, i s-a arătat Maica Domnului şi i-a dat un sul de hârtie. Era în ajunul 
Naşterii Domnului. El a mâncat acel sul de hârtie, care avea o dulceaţă nespusă. 


Iar Maica Domnului i-a spus: De acum să scrii cântări Fiului Meu şi mie şi să 
îmi cânţi. În momentul acela Sfântul a simţit că i se luminează vorba şi mintea 
şi toate şi când a venit praznicul Naşterii Domnului, au venit împăratul şi toată 
curtea şi patriarhul şi zeci de preoţi la catedrală — întotdeauna slujeau peste 40 
de preoţi la Sfânta Sofia şi 200 de diaconi — şi el a început să cânte de acolo, din 
locul unde se afla el, că nu era lăsat la strană, pe de rost, trimis în gândul lui de 
Dumnezeu şi de Maica Domnului, acel condac al Naşterii: Fecioara astăzi pe 
Cel mai presus de fiinţă naşte, iar pământul peştera Celui neapropiat aduce. 
Îngerii cu păstorii slavoslovesc, iar magii cu steaua călătoresc. Că pentru noi 
S-a născut Prunc tânăr, Dumnezeu Cel mai înainte de veci. 


A cântat această cântare atât de frumos, încât împăratul a zis: „Cine este 
tânărul?”, mai ales că cântarea este dogmatică. Când au auzit ei, care erau mult 
mai pricepuţi la înţelesuri şi la cele dogmatice decât noi, cei de astăzi, împăratul 
a întrebat cine este şi l-a făcut şeful strane. Și nu a greşit, pentru că ceea ce a 
urmat a fost că cel puţin o treime din cântările Bisericii sunt scrise de el. 


De aceea, în icoana Acoperământului Maicii Domnului, pe lângă faptul că o 
vedem pe Maica Domnului în văzduh, în biserică, îl vedem în mijloc şi pe 
Roman, melodul ca pe un dirijor, dar şi cel mai smerit. Praznicele 
Acoperământului şi al lui Roman, melodul nu au fost în acelaşi timp, dar icoana 
le-a unit, Sfântul Roman fiind sărbătorit în aceeaşi zi pentru că în noaptea aceea, 
în Vlaherne, s-a cântat pentru prima dată acatistul Buneivestiri, care se pune pe 
seama lui şi care e dumnezeiesc şi de care se îndoiesc şi astăzi mulţi că ar fi 
scris de vreun om sau dacă ar fi fost scris de oameni, trebuie să fi fost o mulţime 
de învăţaţi care să fi lucrat foarte mult ca să ajungă să aibă atâtea corespondențe 
şi înțelesuri. Dar noi ştim că Duhul Sfânt, aşa cum a vorbit şi în acel condac al 
Naşterii Domnului, tot aşa a vorbit şi în acest acatist. 


Și în noaptea aceea au stat cu toţii în picioare şi au cântat şi s-au rugat — acatist 
înseamnă rugăciune în picioare — şi de atunci, ca un obicei de mare bucurie, s-a 
obişnuit ca vineri noaptea să fie zi de prăznuire şi de aducere-aminte a acelei 
minuni şi mai ales, de prăznuire şi de cinstire a Maicii Domnului ca ocrotitoare 
a fiecăruia şi a Cetăţii în mod special şi în fiecare noapte de vineri, timp de 800 


de ani după aceea, au venit împăratul cu patriarhul la Vlaherne. Biserica din 
Vlaherne a fost cuprinsă între zidurile cetăţii, nu putea să fie lăsată în afară şi 
veneau împăratul cu toţi cei de la curte şi cu tot poporul vineri noaptea. 


Iar, mai târziu, peste 350 de ani, într-o asemenea vineri seara, au venit Sfântul 
Andrei cel nebun pentru Hristos şi Epifanie, ucenicul lui, viitorul patriarh al 
Constantinopolului şi în timp ce stăteau acolo cu împăratul şi cu toată lumea şi 
ascultau privegherea şi slujba de toată noaptea,cei doi au avut vedenia în care au 
văzut-o pe Maica Domnului intrând, ca o împărăteasă cu o suită mult mai 
solemnă, împreună cu Sfântul loan Evanghelistul şi Sfântul loan Botezătorul şi 
ceilalți mulți, mulţi împrejurul ei. lar ea s-a dus în mijlocul bisericii şi s-a aşezat 
în mijlocul bisericii şi a început să plângă cu lacrimi amare şi după ce s-a rugat 
Fiului ei şi a cerut ajutor pentru tot poporul care strigă numele lui Dumnezeu şi 
al ei, acel Acoperământ de pe ea, care, de fapt, era ţinut în faţa icoanei, acea 
icoană la care se ruga împăratul şi care fusese scoasă şi care i-a izbăvit pe 
bizantini pe câmpul de luptă, în faţa acelei icoane erau Acoperământul Maicii 
Domnului, Brâul Maicii Domnului, care s-au ţinut în Vlaherne sute de ani, 
aproape o mie de ani; iar acel Acoperământ de pe ea, ea l-a ridicat şi l-a aşezat 
ca şi cum ar fi acoperit tot poporul cu dragostea ei, cu lacrimile ei, cu 
rugăciunea ei pentru popor. 


ŞI acestea le-au văzut Sfântul Andrei cel nebun pentru Hristos şi Epifanie într-o 
asemenea noapte de vineri spre sâmbătă, când se stătea toată noaptea la 
priveghere. De atunci, din noaptea aceea a biruinţei bizantinilor, s-a întâmplat o 
minune care a ţinut sute şi sute de ani. Şi spun mulți martori, nu numai dintre 
greci, ci Şi dintre venețieni, dintre genovezi, dintre pelerinii ruşi, dintre pelerinii 
germani care au trecut spre lerusalim prin Constantinopol şi nimeni nu evita 
Constantinopolul, toţi treceau pe acolo, pentru că era marea cetate care 
cuprindea atâtea locuri sfinte. lar, dacă treceai prin Constantinopol, nu se putea 
să nu rămâi până vineri seara, când se făcea marea rugăciune către Maica lui 
Dumnezeu. 


Această icoană a Acoperământului era acoperită complet toată săptămâna cu o 
perdea şi în timpul privegherii de vineri noaptea, când socotea Maica Domnului 
ori în timpul utreniei, ori mai târziu, ori mai devreme, uneori târziu, după ce se 
termina rugăciunea, ei continuau cu alte rugăciuni şi atunci abia se descoperea 
singură şi rămânea aşa până după slujba de duminică, când se reacoperea 
singură. Şi asta s-a întâmplat vineri de vineri, sute şi sute de ani. De aceea şi 
veneau împărații, nu uitau tradiţia, aşa cum acum ne miră şi ne minunăm. 


Și cine n-ar vrea să vadă lumina care se coboară la Ierusalim în fiecare zi de 
Inviere? Aşa era atunci vineri de vineri, nu o dată pe an! Au fost multe dăţi 
când, pentru păcatele împăraţilor sau ale poporului, în anumite zile de vineri sau 


săptămâni la rând, Maica Domnului nu s-a descoperit, ca un fel de mâhnire a 
Maicii Domnului pentru păcate, pentru depărtarea de Dumnezeu. Sau, dacă 
împăratul săvârşise păcate mari, lucruri care nu se cuveneau, icoana Maicii 
Domnului se descoperea numai când ieşea împăratul afară; au fost multe, 
nenumărate întâmplări legate de aceasta, însă lucrurile s-au uitat, deşi mărturiile 
sunt nenumărate şi scrise. 


Toate s-au sfârşit în anul 1380, când, cu îngăduinţa lui Dumnezeu, nişte 
porumbei au intrat în biserică, au răsturnat nişte sfeşnice mari cu lumânări şi au 
luat foc nişte draperii şi de aici a ars biserica din Vlaherne, ştiind tot poporul că, 
dacă biserica de la marginile zidului, unde era icoana Maicii lui Dumnezeu, cea 
care păzea Constantinopolul, a ars, atunci a pierit şi ştirea despre icoană. Deşi 
Brâul s-a păstrat. Despre Acoperământ nu se ştiu prea multe, dar Brâul s-a 
păstrat. Atunci când a ars icoana şi cele ce erau înăuntru, au ştiut că vremea 
cetăţii se sfârşeşte. Şi n-au trecut câţiva zeci de ani şi Constantinopolul a fost 
cucerit. 


Aceasta este istoria Acoperământului Maicii Domnului, care era inima 
Constantinopolului, care era locul de adunare al întregului popor săptămână de 
săptămână, care era locul minunii care arăta milostivirea Maicii lui Dumnezeu 
spre tot poporul neîncetat. Ei, aceasta s-a păstrat cu multă evlavie de către greci, 
care au trăit lucrurile acestea, pentru că le-au trăit bizantinii, apoi s-a păstrat de 


către ruşi, care şi ei sunt plini de râvnă, dar noi, românii, am uitat aceste lucruri, 
deşi, într-un fel suntem şi noi legaţi de ele prin biserica Vlaherne, a vlahilor! Şi 
parcă simţim, mai târziu, că a căzut cetatea aceea, a căzut zidul acela de la 
marginea Vlahernei şi parcă s-a mutat după aceea zidul creştinătăţii tot la vlahi, 
mai încolo, pe Dunăre. Parcă nu ne-a părăsit cu totul Maica lui Dumnezeu. Dar 
m-aş bucura să se ţină această sărbătoare mai cu evlavie, mai cu cinstire de către 
noi. Ei obişnuiau să facă asta în fiecare vineri, dar m-aş bucura ca în seara 
dinainte, să facem vecernia şi să rămână cei care vor vrea să continue să se 
roage cu rugăciuni către Maica lui Dumnezeu toată noaptea, ca a doua zi să 
săvârşim Liturghia. 


Dumnezeu să ne ajute, să ne întărească!” 


Arhim. Serafim Man - Maica Domnului a avut momente de aleasă fericire, 
dar cele mai multe i-au fost de grea suferinţă... 


In cursul vieţii sale pământeşti, Maica Domnului a avut, ca toată lumea şi 
momente de aleasă fericire, dar cele mai multe i-au fost de grea suferinţă. 


La nici o mamă de pe pământ nu au venit, îndată după naştere, îngeri, nici n-au 
auzit cântări îngereşti; nici n-au venit crai din depărtări să aducă daruri 
deosebite şi să se închine noului născut. 


Tot bucurie i-au adus Maicii Domnului toate binefacerile şi minunile săvârşite 
de lisus Hristos, vindecarea tuturor celor ce i-au ieşit în cale şi i-au cerut 
ajutorul. Ce bucurie simţea Maica Domnului când vedea bolnavii vindecaţi! Cu 
câtă bucurie asculta Maica Domnului frumoasele lui învățături, văzând că şi alții 
le ascultă! 


Dar clipele de fericire ale Maicii Domnului au fost scurte şi au venit marile ei 
suferinţe, începând cu durerea ei de mamă când Irod, voind să-l piardă pe lisus, 


a omorât toți pruncii, iar pentru a-L apăra pe lisus, sfânta familie a trebuit să 
fugă în Egipt. Toate suferinţele Maicii Domnului au fost îndoite. 


Ca mamă trupească a lui lisus, de care a fost legată ca orice mamă de fiul ei. 
Este o lege firească pentru toate mamele din lume, când fiii lor se află în diferite 
suferinţe, ele suferă alături de ei. Şi cât a putut ea suferi când a fost prins, bătut, 
batjocorit şi în chinurile morţii pe Cruce? 


Dar Maica Domnului a suferit şi sufleteşte pentru că ştia că lisus Hristos este 
Fiul lui Dumnezeu, adică Mesia cel aşteptat şi că “Intru ale Sale a venit, dar ai 
Săi nu L-au primit” (loan 1, 11). 


(Arhim. Serafim Man, Crâmpeie de propovăduire din amvonul Rohiei, 
Editura Episcopiei Ortodoxe Române a Maramureşului şi Sătmarului, 1996, 
pp. 111-112) 


Praznicul cinstitului Acoperământ al Preasfintei Născătoare de Dumnezeu. 
Părintele Gheorghe Holbea despre Maica Domnului şi Femeia modernă 


“O, prea cântată Stăpână, preacurată Fecioară, Născătoare de Dumnezeu, la 
tine ridic ochii sufletului şi ai trupului meu, către tine întind mâinile mele 
cele slabe şi din adâncul inimii strig ţie: Caută la credinţa sufletului meu. 
Acoperă-mă cu atotputernicul tău Acoperământ şi mă izbăveşte de toate 
nevoile; iar în ceasul sfârşitului meu să Stai lângă mine, o, intru tot bună 
Stăpână şi mă izbăveşte de chinurile cele gătite pentru păcatele mele, ca, 


p> 


mântuindu-mă, pururea să cânt ţie: Aliluia 


Luiza Moldovan - Maica Domnului şi femeia modernă 


În care se discută despre încăpăţânări şi modele de urmat şi modele de neurmat 
şi, în general, despre o viaţă morală sănătoasă şi despre educaţia copiilor. Dar 
mai ales, despre ce este şi ce poate să devină femeia contemporană, în caz că 
lasă la o parte ambițiile personale şi egoismul. 


Părintele Gheorghe Holbea, preot la Biserica 
“Adormirea Maicii Domnului” — Precupeţii Noi din Bucureşti 


Părintele Gheorghe: 

“Numele primei femei, menționat în Sfânta Scriptură, Eva, se tâlcuieşte “Viaţă, 
pentru că prin ea s-a dăruit viaţă. Ea este mama tuturor celor care s-au născut şi 
se vor naşte. Aşadar, prin “Eva cea veche”, Dumnezeu a dăruit viaţă, iar 
prin “Eva cea nouă“, care este Maica Domnului, ne dăruieşte viaţa veşnică, 
pentru că întruparea Mântuitorului lisus Hristos este cea care deschide calea 
vieţii veşnice, după căderea în păcat. 


Sfânta Fecioară Maria este cea mai pură jertfă şi darul cel mai de preț şi mai 
curat pe care umanitatea l-a oferit lui Dumnezeu. Neamul omenesc nu poate 
Să dăruiască ceva mai mult decât a dăruit prin Sfânta Fecioară Maria. A 
dăruit ce avea mai pur şi mai curat. Maica Domnului este întruchiparea 
smereniei, în care Mântuitorul lisus Hristos găteşte tronul dumnezeirii. 


După ce arhanghelul Gavriil îi vesteşte că va naşte Fiu de la Duhul Sfânt, 
Sfânta Fecioară Maria se lasă cu totul în voia Domnului, prin acel: “Iată 
roaba Domnului, fie mie după cuvântul tău“. Acesta este cel mai smerit gest 
cu putinţă. Să renunţi cu totul la voia proprie şi să împlineşti voia Lui. 


Despre încăpăţânări 


Eu cred că femeia de astăzi şi-a uitat vocaţia. Şi vocaţia care este? Fineţea, 
sensibilitatea, frumuseţea, tandreţea. Acestea sunt lucruri pe care femeia poate 
să le împărtăşească. Bucuria şi dragostea sunt completate de asumarea 
maternității. 


Până la urmă, femeia, aşa cum spunea Părintele Stăniloae, este maica şi 


matca vieţii. 


În afara acestei vocaţii, femeia riscă să devină altceva, îndepărtându-se încetul 
cu încetul de menirea ei. Pe vremea comuniştilor, să fii buldozerist sau sudor, ca 
femeie, era un titlu de uriaş succes. Femeia muncind cot la cot cu bărbatul, 
femeia descoperindu-şi capacităţi ieşite din comun. Eu consider că e o anomalie. 
Nu! Femeia are vocaţia ei şi în această vocaţie se şi mântuieşte. 


Din cauza unui Stupid spirit competitiv, se naşte în societate o tensiune 
enormă între sexe. Soluţia nu este să transformi femeia în bărbat sau 
bărbatul în femeie, ci fiecare să-şi împlinească vocaţia şi aşa se ajunge la 
armonie. Dacă Dumnezeu ne-a lăsat bărbat şi femeie, atunci fiecare să-şi joace 
rolul până la capăt, în firea sa. 


Despre modelul Maicii Domnului 


Goana după succes este specifică bărbaţilor, care au alunecările şi căderile lor. 
În ce o priveşte pe femeie, ea ajunge într-o stare nefirească şi aici este, de 
fapt, marea problemă. Fiind chemată Să împlinească, aşa cum spuneam, 
aceste lucrări sensibile, atât în familie cât şi în societate, ea trebuie să meargă 
pe această vocaţie a firii femeii, care este sensibilitatea, tandrețea, 
maternitatea, frumusețea lăuntrică, toată această gamă a însuşirilor pe care 
Maica Domnului, de altfel, le are şi le împărtăşeşte. 


Uitaţi-vă la Maica Domnului, în câte ipostaze o avem în icoană! 


X Avem pe Maica Domnului în ipostaza de călăuzitoare (Hodighitria ). 


Or, în familie, femeia este prin excelență călăuzitoarea copiilor. Maica 
Domnului arată calea, iar singura cale adevărată este spre Dumnezeu, calea 
spre Pruncul lisus. E, prin urmare, călăuzitoare. Întotdeauna, mama are mai 
mare putere de a călăuzi pe copil decât tatăl. 


*. Maica Domnului este grabnic-ascultătoarea (Gorgoipikoos'). 


Și femeia, prin firea ei, este mai dispusă să asculte şi este mai răbdătoare, 
asemenea chipului Maicii Domnului. Și câtă nevoie avem şi noi, în calitate de 
copii ai părinţilor noştri trupeşti, ca cineva să ne asculte, să aibă răbdare cu 
noi, chiar maturi fiind. 


* Maica Domnului este Pucuria cea neașteptată. 


Şi oare nu este femeia cea mai receptivă la nevoile celor din preajma ei? Şi, în 
acelaşi timp, nu este ea făptura prin excelenţă care poate să dăruiască o 
bucurie neaşteptată? 


x Maica Domnului este dulcea sărutare (Glicofilousa). 


Orice creştin are în casă o icoană în care Maica Domnului lipeşte obrazul ei de 
obrazul Pruncului lisus. Această tandreţe bărbatul nu poate s-o exprime aşa 
cum 0 exprimă femeia. Acea iubire profundă a mamei pentru copilul ei nu este 
decât prelungirea iubirii duioase cu care Maica Domnului îşi ţine lângă obraz 
Pruncul. 


X. Avem de asemenea icoana Maicii Domnului Mângâietoarea 
(Paramythia). 


Mângâierea mamei sau a soţiei tale nu poate fi înlocuită de nici o fiinţă de pe 
acest pământ. Femeia are în firea sa toate dimensiunile delicateţii şi 
gingăşiei: e mângâietoare, degrabă vindecătoare, este cea care grabnic 
ascultă, cea a cărei mângâiere e cea mai tandră şi mai plină de iubire, cea 
care răspunde imediat la boala copilului ei şi aleargă să aline o durere, o 
suferinţă şi chiar să vindece această suferinţă, cu ajutorul lui Dumnezeu. 


Vedeţi, toate aceste ipostaze ale Maicii Domnului sunt, de fapt, împliniri ale 
femeii către care trebuie să tindă. 


Despre modele şi modele strâmbe 


Femei care să se raporteze la Maica Domnului mai există, în măsura în care 
există şi această conştiinţă creştin-ortodoxă. Pe de altă parte, aş vrea să spun un 
lucru care depăşeşte această sferă a celor care au o dimensiune rituală a vieţii lor 
creştine. Eu cred că fiecare femeie simte la un moment dat nevoia de a i se 
acorda atenţie plină de iubire, de a primi tandreţe, de a simţi purtarea de grijă 
maternă, dar şi de a-şi manifesta ea însăşi grija maternă faţă de ceilalți. Adică 
întrupează toate calitățile Maicii Domnului pe care le-am spus mai sus. Deci, 
înlăuntrul său, fiecare femeie îşi doreşte de la Maica Domnului, în calitatea ei 
de Maică prin excelenţă, să se împărtăşească de tandreţe, de mângâiere, de 
atenţie şi de o grijă permanentă. Cred că acestea există în firea omului, în firea 
fiecărei femei. 


Despre mântuirea femeii moderne 


Acest cuvânt, “mântuire”, am impresia că nu este înţeles corect, pentru că de 
cele mai multe ori, el pare ceva vag, specific Bisericii şi vieţii creştine. 


“Mântuire” nu înseamnă numai “Salvare”, mântuirea înseamnă împlinirea 
plenară a fiinţei tale, a persoanei tale. Şi atunci ce se întâmplă? Neavând 


conştiinţa că fiinţa noastră lăuntrică se împlineşte în relaţie cu Dumnezeu Cel 
care ne-a dăruit viaţa, atât femeia, cât şi bărbatul încearcă să-şi împlinească 
această fiinţă pe o cale care se dovedeşte până la urmă greşită. 


Mântuire caută şi femeia care încearcă să se împlinească într-o carieră (politică 
sau de orice fel), care vrea să devină femeie de succes, vedetă, chiar dacă 
acestea nu reprezintă răspunsul căutănilor ei lăuntrice. Dar, atenţie! Cine nu are 
setea de a se îmbunătăţi şi împlini lăuntric, acela nu este pe traiectoria cea 
bună, nu este în firea sa. 


Despre oameni şi jertfă 


Cine are sete de avere, sete de succes cu orice preţ, acela şi-a ieşit din fire. 
Ce mai rămâne după succesele oamenilor? E posibil ca aceste succese să 
rămână într-o arhivă, într-o fonotecă, într-o cinematecă, sau consemnate undeva, 
dar, până la urmă, oamenii rămân, de fapt, cu fiinţa lor lăuntrică, cu ei înşişi, 
şi-şi dau seama că, în ciuda succeselor lor, ei sunt ca nişte epave, sunt 
“expiraţi” şi pe dinafară, dar mai ales, înlăuntrul lor. De ce? Pentru că-şi dau 
seama că toate aceste succese nu le pot sluji la ceea ce noi numim “marea 
trecere”, adică în faţa morţii. 


Oamenii încearcă să-şi înveşnicească succesele vremelnice, să se culcuşească 
în vremelnicie, deşi sunt conştienţi că lucrul acesta nu se poate, oricâte 
succese ar avea şi oricâte bogății ar acumula şi oricâtă putere ar avea, la un 
moment dat, sunt nevoiţi să recunoască faptul că toate acestea, totuşi, nu fac 
parte din fiinţa noastră. 


De aceea sentinţa evanghelică este necruțătoare: “Nebune! în această noapte 
vor cere de la tine sufletul tău. Şi cele ce ai pregătit ale cui vor fi?“ 


Şi ce rămâne din noi? Cum spune Evanghelia, rămâne cât suntem dragoste, 
puterea iubirii adunată în fiinţa noastră lăuntrică (“Flămând am fost şi mi- 
ați dat să mănânc...”). Rămâne cât suntem comuniune pe calea inimii cu 


Dumnezeu şi cu oamenii, cât suntem jertfă, cât suntem dăruire. Atâta rămâne 
din noi şi de fapt acest lucru este cel care ne bucură cu adevărat. 


Despre valori 


Pentru că dincolo de toate, ce înseamnă “a ne realiza“, “a ne mântui”? 
Mântuirea, aşa cum spuneam, e împlinirea plenară a fiinţei noastre, care nu 
poate să se întâmple decât ca eveniment al relației noastre cu Dumnezeu, care 
ne-a dăruit viaţă. Pentru că în momentul în care noi, mai mult sau mai puţin 
conştient, spunem că viaţa ne aparţine, uităm un Singur lucru, că viaţa nu ne 
aparţine, pentru că nu noi ne-am dat-o, ci Dumnezeu ne-a dăruit-o, e 
adevărat, prin părinţii noştri, dar nu noi am fost cei care am comandat să venim 
la viaţă şi nu de noi depinde când vom trece din această viaţă. Ve-am trezit 
trăind, prin puterea Lui Dumnezeu, chiar dacă nu totdeauna Suntem 
conştienţi de acest lucru, şi “am luat-o ca atare”. 


Asistăm însă la o amăgire, o încercare a omului, uneori disperată, de a se 
culcuşi în vremelnicie, conştient că este o vremelnicie, că nu poate să se 
înveşnicească aici, pe pământ. Chiar cei care au putere, fie politică, fie 
financiară, ştiu că toate acestea nu se pot înveşnici şi că, până la urmă, trec 
“precum fumul”. Din păcate, societatea de astăzi devorează adevăratele valori, 
le ignoră şi încearcă să le arunce în derizoriu şi în uitare. 


Viaţa ca eveniment lăuntric 


Aş evoca aici o lucrare a lui Brâncuşi, “Rugăciune”. 


“Rugăciunea ” lui Brâncuşi are o profunzime teologică deosebită. Figura 
reprezentată nu e nici bărbat, nici femeie, ci înfăţişează chipul plenar al 
fiinţei umane, care Stă îngenuncheat şi în care toate simţurile (pe care omul 
în general le risipeşte numai în afară) se strâng înspre înlăuntru. 


Urechile, asemenea unor scoici care concentrează în ele vuietul mării, se fac 
ascultare lăuntrică, mâinile se retrag spre înlăuntru, privirea se retrage şi ea 
spre înlăuntru şi toate simţurile se retrag spre înlăuntru, ca să înţelegem că, de 
fapt, marea dramă a vieţii omului nu se petrece în afara, ci înlăuntrul lui. 


4 trăi viața ca un eveniment lăuntric. Aceasta este mântuirea. 
trăim viaţa ca eveniment al comuniunii noastre cu Dumnezeu. El ne dăruieşte 
bucurie, El ne dăruieşte viaţă. Ceea ce noi trăim atunci când avem succes, nu 
sunt decât surogate ale bucuriei, euforii. Ori fiinţa noastră profundă nu se 
poate hrăni cu euforii. Este o mare diferență între euforie şi entuziasm. 
Euforia este trecătoare, este ca o beție, ca un drog. (Un scriitor francez spunea: 
“nu întotdeauna succesul este şi garanția valorii autentice“.) Succesul se 
întâmplă, dar asta nu-ţi garantează valoarea. Toate acestea sunt euforii 
trecătoare. 


Entuziasmul (termen care vine de la grecescul “enrthousiasmos“, “a fi în 
Dumnezeu”) nu piere niciodată, se aprofundează, îţi dă simţământul profund că, 
într-adevăr, îți trăieşti viaţa, că ai momentele tale de bucurie, în care poţi să 
contempli un răsărit sau un apus de soare, să contempli natura, care se 
transfigurează cu fiecare anotimp, schimbându-și haina. Dacă nu fe bucuri de 
culorile pădurilor de fag şi de stejar din toiul toamnei, de splendorile naturii, 
asta înseamnă că nu trăieşti, ţi-ai pierdut entuziasmul. Dacă nu privim cu 
bucurie unul spre celălalt am pierdut sensul, calea! 


“Animalele de succes”, pe culmile disperării 


Copiii sunt victimele acestei competiţii cu care sunt obişnuiţi de mici. Dacă ei 
vor lua ca model “vedetele”, viaţa va fi într-adevăr un eşec. Viaţa va fi un 
eşec, pentru că nu toată lumea poate să aibă succesul unei vedete. În această 
mentalitate a lumii lume, cel care nu are succesul unei vedete trebuie oare să se 
simtă un ratat, un nenorocit lovit de fatalitate? 


Mai mult decât atât, acest curent al spiritului competitiv, alimentat de la vârstă 
fragedă, e distructiv. În loc ca cei mici să se bucure unul de prezenţa celuilal, 
se însingurează şi Simt nevoia de a se diferenţia. Or, în momentul în care te-ai 
înstrăinat de celălalt, te înstrăinezi, de fapt, de tine însuţi. E o înstrăinare 
pentru că omul se regăseşte întotdeauna în dragostea şi în comuniunea cu 
celălalt. Arunci simte că trăieşte, că e persoană, că nu este doar un “animal de 
succes”. 


Succesul are durata lui limitată. Fotbalistul până la o anumită vârstă, 
prezentatoarea şi cântăreaţa până la o anumită vârstă... Tocmai aceste lucruri 
ne arată însă efemeritatea lor. Ori noi trebuie să înţelegem că omul, aşa cum 
l-a lăsat Dumnezeu, are o profunzime a lui, care e dincolo de succesele 
efemere şi dincolo de egoism. Că dacă este, într-adevăr, într-o competiţie, este 
într-o competiţie permanentă cu sine însuşi. 


Pentru că omul îşi împlineşte vocaţia de om atâta timp cât tinde spre cele 
înalte, cât înţelege că “pasărea măiastră” nu este o pasăre oarecare, ci este 
însuşi zborul spre cele înalte”. 


Părintele Cezar Axinte despre creştinii fără cruce, bătălia sfâşietoare 
pentru copii şi provocarea cea grea a dascălilor din aceste zile: “Lupta este 
extrem de dură şi să nu ne aşteptăm decât ca ea să se înteţească. De acum 
este vreme de cernere pentru că este multă amestecare” 


Părintele Cezar Petru Axinte (Capela Tinerilor din Mamaia) la 
Acoperământul Maicii Domnului - 1 octombrie 2020: 


[...] lată că astăzi, la zece secole mai târziu, 1000 de ani mai târziu, Biserica 
este iar la mare strâmtorare. Și vă voi spune, dat fiind că, iată, de luni de zile, 
fiecare dintre noi aşteaptă - mai vorbit, mai nevorbit, mai tăinuit în inima lui sau 
în mintea lui - să ne întoarcem la starea cea dinainte. Nu că ar fi fost ceva de 
capul nostru înainte, dar, totuşi, era mai bine. Adică aveam libertatea de a-l 
spune nu lui Dumnezeu. Am crezut că Dumnezeu a îngăduit această strâmtorare 
asupra noastră, nu ca să ne suprime libertatea, ci, poate, să ne schimbe gândul 
inimii. Poate că a făcut-o, cred că mulţi se vor mântui cu această strâmtorare 
care a venit asupra noastră, dar iată ceea ce este interesant: că gândul nostru de a 
ne întoarce la ceea ce a fost înainte nu se potriveşte cu ceea ce se întâmplă în 
realitate. 


ŞI cel mai probabil e că niciodată nu va mai fi la fel și cred că niciodată nu va 
mai fi la fel, din moment ce au fost atâtea căderi. Este ca şi cum, în paranteză fie 
spus, te-ai certa cu [cineva] şi v-aţi arunca cuvinte grele, foarte grele, jigniri 
grele, reproşuri grele, astfel încât, sigur că există iertare, există binecuvântarea 
lui Dumnezeu, dar rămâne acolo, totuşi, un vierme care roade într-o rană care 
niciodată nu se închide. Căderile noastre acestea din timpul pandemiei, şi când 


zic “ale noastre” este pentru că suntem solidari cu toţii, noi, creştinii, aceste că- 
deri cu linguriţe [de împărtăşanie], cu... în sfârşit, le ştiţi fiecare, le ştim fiecare, 
toţi am avut, toţi avem căderi şi vom mai avea. 


Însă ce este foarte important este acest lucru, că nimic nu va mai fi la fel şi nu 
putem să mai aşteptăm, adică să stăm tot timpul cu capul peste umăr, uitându-ne 
în urmă, pentru că noi, probabil ne vom ciocni foarte rapid de un adevăr al 
realităţii, măcar că nu este adevărul absolut, dar care ne va lovi drept în faţă. 
Adevărul acesta este că perioada aceasta nu se va încheia.... sau se va încheia 
pornind o perioadă şi mai grea. Nu vă spun asta ca să vă înfricoşez, ci doar să vă 
anunţ că, iată, noi stând aşa şi sperând ca lucrurile să se îndrepte, ele se strâmbă 
mai tare. Pentru că de la sine nimic nu se poate îndrepta! Şi fără pronia lui 
Dumnezeu şi fără har toate cad în dezordine, toate cad într-un haos, alunecă 
către neființă. Aşa cum era înainte ca mila şi iubirea lui Dumnezeu să-l creeze 
pe om, să oglindească acest minunat chip al Său, să pună icoana chipului Său în 
om, chip al Chipului Fiului Său în om. 


De ce vă spun asta? Vă spun o poveste din Urali, din Siberia, care se întâmplă 
astăzi, în zilele noastre. Ceea ce arată că lupta este extrem de dură şi să nu ne 
aşteptăm la altceva decât ca lupta aceasta să se înteţească. Şi de acum este 
vreme de cernere pentru că este multă amestecare. Nu e foarte clar. Dumnezeu 
vrea să cearnă, ca să ştie exact - deşi EI ştie foarte bine cine sunt cei care Îl 


urmează - dar ca să ştim noi foarte bine încotro ne îndreptăm, cine suntem şi să 
vedem dacă suntem ai lui Hristos şi Îl urmăm. Povestea aceasta este o realitate 
ce se întâmplă în timpul |nostru] doar că e în Siberia, în alt spaţiu decât cel al 
nostru, unde se arată că această amestecare Dumnezeu vrea s-o taie, să despartă 
apele, ca să fie foarte clar. 


Adică ce se întâmplă acolo? Este o şcoală în care la sărbătoarea de astăzi, 
conducerea a hotărât ca elevii să meargă la biserică, la Acoperământul Maicii 
Domnului, pentru o oră - e o biserică foarte aproape de şcoala aceea şi copilaşii 
pot să meargă la biserică. Bine ar fi să se spovedească, să se împărtăşească, ce 
mare dar ar fi aceasta pentru şcoală, pentru părinţi, şi, bineînţeles, pentru toată 
societatea! Mulţi dintre dascăli şi chiar dintre părinţi erau obişnuiţi să facă 
lucrul acesta. Şi pentru că apele nu erau desfăcute, aşa, ca la început, nu erau 
lucrurile încă zidite de Dumnezeu, iată că Duhul Sfânt S-a coborât şi a despărțit 
apele. Adică a vădit inimile celor care sunt căldicei şi ale celor care sunt po- 
trivnici. Și o parte din corpul didactic n-a mai venit la şcoală, a trimis un 
împuternicit să spună că ei nu vor mai veni la şcoală dacă elevii vor merge la 
biserică. Sigur că revendicându-se creştini fără nici o problemă! Dar, în numele 
legii, pentru respectarea legii și, bineînţeles, „pentru prezervarea vieţii”, au făcut 
corp comun şi au hotărât să nu mai vină la şcoală dacă vor fi obligaţi - de unde 


obligaţia să mergi la biserică?! - să facă această activitate cu copiii, să meargă la 
biserică. 


Sigur că în cazul acesta conducerea şcolii a cedat. Pentru că seamănă puţin cu o 
revendicare sindicalistă, măcar că în legea sindicatelor există nişte etape: mai 
întâi vorbeşti, anunţi, o somaţie, mai întâi între noi, după aceea e publică, după 
aceea faci o conferinţă de presă, şi ultimul lucru este acest sabotaj, această hotă- 
râre de a înceta lucrul. lată că aici s-au suspendat toate aceste reguli. Vorbim, 
însă, de un spaţiu creştin! Nu vorbim de un [întreprinzător], de un afacerist, de o 
firmă în care sindicaliştii, muncitorii sunt exploataţi şi, bineînţeles, au o moda- 
litate de a se lupta, ci vorbim de o şcoală. Şi vorbim de o activitate care nu era 
legată de ore suplimentare, nu trebuiau să fie gazaţi, ci iată cum se pune 
problema: „expuşi unui mare, mare pericol”! lar aceşti oameni s-au considerat 
îndrituiți să facă orice le stă în putinţă... pentru a apăra copiii! 


Tabloul arată că Legea lui Dumnezeu este sub legea omenească, sub rânduielile 
omeneşti, fie ele şi absurde, şi mai arată un creştinism fără cruce. Mulţi îşi spun 
creştini. leri am găsit în manualul de religie de clasa a patra, prima lecţie, o 
erezie totală, cap-coadă, ecumenism “la greu”... Îţi vine să şi râzi. Un manual 
cu cinci autori. Creştini. Care alcătuiesc un manual de religie pentru copii de 
clasa a patra care, în numele iubirii acesteia, al umanismului, trebuie să pri- 
mească cum că avem acelaşi Dumnezeu şi toate celelalte pe care le cunoaşteţi. 


Dar nu aceasta este tema. Tema este că avem un creştinism sau că mulţi îşi zic 
creştini, dar până la cruce. De aceea este şi atât de urâtă crucea. Pentru că a fi 
creştin înseamnă în mod esenţial să-l urmăm lui Hristos. Şi unde să-l urmăm? 
Nu [doar] la ospeţe, nu [doar] la Cina cea de Taină - măcar că nu ne-a interzis 
asta, ci, dimpotrivă, până acum ne-a chemat numai la ospeţe, dar poate că are de 
gând ca, fiind o lume atât de căzută, atât de păcătoasă, să ceară de la noi şi să-l 
urmăm până la cruce. Sigur că mai departe de Ghetsimani, şi acolo adormiţi, aşa 
cum erau şi apostolii, cărora le-a spus să privegheze cu El un ceas sau două 
pentru că, iată, de acum va fi dat în mâinile oamenilor, dar toţi dormeau. Aşa 
suntem şi noi, venim într-o grădină a Maicii Domnului, ne mai rugăm, mai 
dormim, mai aţipim, iar ne mai trezim, dar iată că, ce să vezi, zice: Dormiţi că 
de acum s-au săvârşit toate. Adică nu mai contează, căci toate s-au săvârşit. 
Asta este ce se cere de la noi astăzi: să vedem dacă renunţăm la cruce, o scoa- 
tem de la gât, din inimă, dacă ne purtăm ca nişte creştini doar cu numele sau ca 
nişte creştini adevăraţi. 


Cel mai probabil că modelul acesta, din Siberia, va fi importat şi în România. 
Sau, dacă doriţi, daţi-i dvs. o localizare şi mai îndepărtată, ca să nu fie aşa 
aproape de noi - aşa cum spunea Streinu Cercel, acum câteva luni, văzând 
[focarul de coronavirus de] la Wuhan: <Ei, ce este pe harta lumii doar un punct, 


cât o gămălie de ac?> [ “Wuhan e un punctişor pe harta Chinei” - declaraţie din 
ianuarie 2020, pe când linia de discurs oficială era cea de minimalizare totală a 
pericolului epidemiei izbucnită în Wuhan - n.n.]. 


Aşa arată ce este acum la şcoala aceea cât un punct cât o gămălie de ac, dar 
furnica va deveni leu foarte curând. Şi avem asta în Pateric, o specie de animal 
din viaţa duhovnicească, căreia îi zice furnicoleu. Această cădere căreia îi 
spunem astăzi în mod fățarnic, în mod viclean <protecție a copiilor> - ea poate 
fi, nimic de zic - această cădere, această respingere a crucii se va transforma 
curând într-un leu. Din păcate noi avem obiceiul acesta să importăm lucrurile 
care ne fac rău, personal şi întregului popor, aşa că sunt absolut convins că deja 
tirul e la graniţă, gata să intre în Ţară. 


Acum, cei care sunteţi profesori, dascăli... Foarte dificil. Am anticipat că va fi 
aşa, dar... văzând şi făcând. Nu mi-am dat seama, că n-aveam de unde să ştiu, 
cine a mai trecut prin aşa ceva? Nici noi, nici ei, nici dracul n-a mai trecut prin 
aşa ceva, până la urmă; sau nu aşa de rafinat. Şi atunci dascălilor le spun: căutaţi 
să postiţi şi să vă rugaţi pentru că, iată, cum spune Mântuitorul, vrăjmașul v-a 
cerut primii. Lumea medicală a cam căzut. Aici se dă bătălia în spaţiul public, 
culmea, pentru copii. Bătălia nu se dă pentru adulți, ci pentru copii. Ca din- 
totdeauna. Pentru sufletele copiilor şi ale tinerilor se dă această bătălie îngro- 
zitoare, sfâşietoare, pe viaţă şi pe moarte. Nu se vede, atât timp cât nu eşti în 


epicentru nu-ţi dai seama. [...] 


Căutaţi să vă sfătuiți cu duhovnicii. Să ne ţinem la curent să vedem cum putem 
face pentru că, iată, e din ce în ce mai greu, aproape că e vorba de ore şi vine 
nota de plată. Deocamdată e un fel de joc de-a şoarecele şi pisica, însă se va 
pune problema foarte curând radical. Adică cel mai probabil mulţi vă veţi pierde 
locurile de muncă. 


Dar ce sărbătoare avem noi astăzi? Acoperământul Maicii Domnului! Deci, deşi 
lucrurile erau aşa, deşi era o strâmtorare foarte mare acolo - şi să ştiţi că putem 
spune că mai mare decât cea de astăzi pentru că una este să-ţi mai dea Dumne- 
zeu un timp să ai posibilitatea să te mai întorci, dar acolo lucrurile se puneau de 
aşa manieră încât, dacă dărâmau poarta cetăţii, îi treceau prin sabie pe toți; nu 
rămânea piatră pe piatră, copii, femei, ce se mai întâmpla pe acolo, toate atro- 
citățile pe care lumea barbară, adică cea primitivă, fără Dumnezeu sau cu un 
dumnezeu strâmb, lucrurile pe care le trăiau credincioşii şi până în istoria 
noastră, de astăzi, se mai trăiesc. 


Deci avem Acoperământul Maicii Domnului. Se punea problema acolo de viaţă, 
iată că Maica Domnului a fost grabnic ajutătoare. Nu numai că 1-a ajutat, dar li 
s-a şi arătat credincioşilor. Nu neapărat să cerem asta, măcar că cine n-ar vrea s- 


o vadă pe Maica Domnului? Dar oare putem noi duce asta, suntem noi vrednici 
de asta? A văzut-o Sfântul Andrei cel nebun pentru Hristos; nu numai că nu 
suntem nebuni pentru Hristos, ci nu suntem nebuni nici pentru lumea aceasta, 
încercăm în orice chip să facem compromisuri şi armistiții cu lumea aceasta. 
Asta aşteptăm, un armistițiu cu lumea aceasta, să facem pace cu ea, să semnăm 
un contract, un act de neagresiune cu lumea aceasta. Nu se poate. Nu se va 
putea. 


Aşadar, ne rugăm Maicii Domnului, pentru că ea este grabnic ajutătoare. Şi 
oricât de greu ne-ar fi, oricât de imposibil este să treacă măgarul prin urechile 
acului - şi am zis măgar pentru că el e încăpăţânat!; îl împinge Dumnezeu de la 
spate, vrea să-l treacă cu tot dinadinsul prin urechile acului şi el nu vrea, ci e 
încăpățânat, învârtoşat - deci aşa cum Dumnezeu îl împinge şi îl forţează pe om 
să treacă prin urechile acului, să-l mântuiască, aşa să cerem şi noi Maicii 
Domnului să se înduplece, să Îl înduplece pe Fiul ei şi să ne ajute, cât de impo- 
sibil ar părea şi că nu mai avem ieşire din situaţia asta, să ştim că, cumva, atunci 
când eşti cu spatele la zid singura direcţie este pe verticală, să ţâșnim în Sus. 


Dumnezeu să vă binecuvânteze, să vă dea putere şi răbdare. Nu vă întristaţi prea 
tare, nu vă smintiţi de colegi, nu vă smintiți de creştini, de cei pe care îi credeaţi 
ŞI, mai cu seamă, să nu credeţi că stăm din puterea noastră şi, dacă vedeți pe 
cineva că a căzut, să ne smintim. 


Ci să ne rugăm lui Dumnezeu: <Doamne, nu-mi da în gând rugăciunea fari- 
seului, cum că sunt mai bun ca acela care a căzut, ci, Doamne, ajută-mă, că ştiu 
că numai din puterea şi mila Ta stau şi nu cad! Şi o să vină şi timpul meu şi 
momentul meu şi ajută-mă atunci să stau tare, să mărturisesc, să nu spun vrăj- 
mașilor taina Ta şi nici sărutare să nu-Ţi dau, ca luda.> Amin! 


PS Macarie Drăgoi: “Maica Domnului ne acoperă pe noi, turma cea mică, 
rănită şi hărţuită de lupii îngrozitori în aceste vremuri de restriște. Spunem 
cu glas tare tuturor: Nu vă temeţi! Maica Domnului este cu noi !” 


PS EPISCOP MACARIE: „NU ESTE MAI MARE MÂNGÂIEF 

ȘI ÎNCURAJARE PENTRU UN CREȘTIN, DECÂT A O VEDEA 

PE MAICA DUMNEZEULUI NOSTRU CUM SE ROAGĂ PENTRU 

NOI ŞI CUM NE ADĂPOSTEȘTE SUB SFÂNTUL EI ACOPERĂMÂNT”, 
JONKOPING, SUEDIA, 4 OCTOMBRIE 2020 


Predica PS Macarie la Sărbătoarea acoperământul Maicii Domnului 


Dau slavă lui Dumnezeu că m-a învrednicit să săvârşesc dumnezeiasca Litur- 
ghie la prăznuirea hramului Acoperământul Maicii Domnului, această săr- 
bătoare atât de dragă inimilor noastre, fiindcă Maica Domnului ne păzeşte şi ne 
acoperă neîncetat sub sfântul ei omofor alinător şi tămăduitor. 


Nu este mai mare mângâiere şi încurajare pentru un creştin decât a o vedea pe 
Maica Dumnezeului nostru cum se roagă pentru noi şi cum ne adăpostește sub 
Sfântul ei acoperământ. Precum vechii bizantini, iată, şi noi suntem înconjurați 
de norii grei ai încercărilor şi primejdiilor, însă dacă odinioară era vizată doar o 
cetate, acum este cuprinsă întreaga lume de neliniște și frică. De aceea, noi 
avem nădejde la Preasfânta Născătoare de Dumnezeu, care întotdeauna ne ocro- 
teşte nevăzut, nesimțit, însă nesmintit. Ea ne este alături neîncetat, atât la bucurii 
cât şi la încercări. Fa se roagă pentru noi. Ea este împreună cu noi. Fa ne 
acoperă neîncetat sub Sfântul ei acoperământ. 


Da, înţeleg că uneori aceşti nori negri care ne întunecă simţirile nu ne lasă să 
privim cerul senin, însă Maica Domnului ne ajută să ne ridicăm ochii către 
Ceruri şi să ne acopere pe noi, turma cea mică, rănită şi hărțuită de lupii îngro- 
zitori în aceste vremuri de restriște. Însă Maica Domnului nu ne lasă. 


Bătrânii din zona mea natală spuneau atât de frumos în graiul lor popular: 
„Maica Sfântă e cu poala întinsă/ şi pe noi toţi ne cuprinsă.” Adică Maica 
Domnului ține poală întinsă, ca noi să ne deşertăm, să ne revărsăm sacul pove- 
rilor noastre. Da, iubite frate! Da, iubită soră! Aceasta să ne fie ruga şi nădejdea 
noastră. Te iubeşte Maica Domnului pe tine, frate, aşa cum eşti, necăjit sau ne- 
ajutorat sau păcătos. Te iubește şi doreşte să-ţi mântuieşti sufletul. Te iubeşte pe 
tine, soră, Maica Domnului. Şi te întărește în nădejde. Și îţi vede tremurul din 
inima ta şi te alină. Şi te mângâie, pentru că multe sunt durerile și necazurile şi 
poverile tale. 


Să nu deznădăjduim. Fiindcă Maica Domnului este cu noi şi cunoaştem de aici, 
de la JSnkâping cât ajutor primim. lată, în icoana ei de pe catapeteasmă, cu toţii 
suntem sub acoperământul ei alinător și tămăduitor. Şi episcopul, și preoții, și 
diaconii, şi poporul lui Dumnezeu, copii, bărbaţi şi femei, tineri şi vârstnici deo- 
potrivă, cu toţii simțim alinare și întărire sub acoperământul ei cel luminos. 


De aceea, noi, cei de aici, din acest lăcaş ocrotit de Maica Domnului, spunem cu 
glas tare tuturor: Nu vă temeţi! Maica Domnului este cu noi. Maica Domnului 
ne acoperă. Maica Domnului ne păzeşte. Maica Domnului ne întărește. Maica 
Domnului ne alină şi ne duce pe braţele ei milostive înaintea fiului său şi Dum- 
nezeului nostru. 


Aşadar, să nu deznădăjduim, să nu abdicăm, chiar dacă sunt tot mai puţini rugă- 
torii şi mărturisitorii printre noi. Dacă o avem pe Maica Domnului, ea ne dă 
tărie, ea ne dă ajutor, ea ne insuflă pentru a da noi, cei care am mai rămas plini 
de nădejde, o bună şi dreaptă mărturie. 


Așadar să spunem cu toții: Maica Domnului, păzeşte-ne sub acoperământul tău 
cel luminos şi nu ne lăsa să ne pierdem pe calea crucii Fiului tău. Aşa cum tu 
odinioară L-ai urmat cu multă nădejde şi bărbăţie pe calea crucii, ajută-ne şi pe 
noi ca împreună cu tine să urcăm Golgota suferinţei, pentru a muri și a învia 
împreună cu Fiul tău! Amin!” 


Pr. Andrei Zlăvog — Prea cinstirea Născătoarei de Dumnezeu în Ortodoxie 


După o veche tradiție, primele icoane cu chipul Maicii Domnului ar fi fost 
făcute de către Sfântul evanghelist Luca, care a trăit o vreme în preajma 
Născătoarei de Dumnezeu. Se obişnuieşte ca, în situații deosebite, icoana Maicii 
Domnului să fie purtată în procesiune de către clerici şi credincioşi, prilej cu 
care se cere ajutorul ei nemijlocit. 


Odoxologia.ro 


Foto: Bogdan Zamfirescu 


Sfânta Fecioara Maria, ca cea mai sfântă dintre femei și ca una care s-a 
învrednicit să nască cu trup pe Mântuitorul lisus Hristos, se bucură de prea 
cinstire în Ortodoxie, fiind cea dintâi și cea mai mare dintre toți sfinții. A 
cinstit-o Dumnezeu Însuşi, în momentul în care a ales-o să fie „locaş al 
Cuvântului Hristos”. 


Sfânta Fecioară proroceşte cu privire la situaţia ei excepţională între celelalte 
femei şi veneraţia universală de care urma să se bucure: „Că, iată, de acum mă 
vor ferici toate neamurile” (Luca 1,48). Au cinstit-o oamenii simpli, care s-au 
adresat Mântuitorului cu cuvintele: „Fericit este pântecele care Te-a purtat și 
sânii la care ai supt” (Luca 11,27). 


Cultul Maicii Domnului în Biserica Ortodoxă s-a manifestat prin instituirea de 
sărbători în cursul anului bisericesc consacrate pomenirii ȘI cinstirii ei deosebite. 


Sărbătorile mari ale Maicii Domnului sunt: Nașterea Maicii Domnului (8 
septembrie), Intrarea în Biserică a Maicii Domnului (21 noiembrie), Buna 
Vestire (25 martie) şi Adormirea Maicii Domnului (15 august). Aceste sărbători 
sunt socotite ca fiind praznice împărăteşti. 


În afară de cele patru sărbători principale ale Sfintei Fecioare pe care le-am 
menţionat, mai există în calendarul ortodox şi alte sărbători: 
— Soborul Preasfintei Născătoare de Dumnezeu (26 decembrie), 
—  Acoperământul Maicii Domnului (| octombrie), 
— Izvorului Tămăduirii (Vinerea Luminată), 
Zămislirea Sfintei Fecioare Maria de către Sfânta Ana (9 decembrie), 
Aducerea veşmântului Născătoarei de Dumnezeu în Vlaherne (2 iulie) și 
Punerea în raclă a brâului Maicii Domnului (31 august). 


Cultul ortodox al Maicii Domnului se exprimă și prin alte forme de manifestare, 
cum ar fi cântările şi rugăciunile deosebite care sunt încadrate în rânduiala 
tuturor slujbelor bisericești. Nu există slujbă în care să nu existe rugăciuni sau 
cântări în cinstea Maicii Domnului. 


În unele părţi ale Ortodoxiei, slujba Adormirii Maicii Domnului a fost 
amplificată cu o nouă formă de pietate, şi anume Prohodul Maicii Domnului, 
care este o imitație a „Prohodului Domnului nostru lisus Hristos” din Săptă- 
mâna Patimilor. 


O altă formă de cinstire o reprezintă zidirea de biserici, având ca hramuri 
diferitele sărbători ale Maicii Domnului. 


Zugrăvirea pe icoane şi pe pereţii bisericilor a chipului Maicii Domnului şi 
cinstirea acestor icoane constituie o altă formă de cinstire. Sfintele icoane 
formează un mare tezaur spiritual al Bisericii Ortodoxe și, prin intermediul lor, 
noi suntem permanent în comuniune cu Hristos, cu Născătoarea de Dumnezeu și 
cu toți sfinții, prin rugăciune. 


După o veche tradiție, primele icoane cu chipul Maicii Domnului ar fi fost 
făcute de către Sfântul evanghelist Luca, care a trăit o vreme în preajma 
Născătoarei de Dumnezeu. Se obişnuieşte ca, în situații deosebite, icoana Maicii 
Domnului să fie purtată în procesiune de către clerici şi credincioşi, prilej cu 
care se cere ajutorul ei nemijlocit. 


Toate aceste lucruri constituie o dovadă directă despre marea dragoste, 
încredere şi venerație pe care credincioşii au faţă de persoana sfântă a Maicii 
Domnului. 


Arh. Mihail Daniliuc - Sfântul Acoperământ, „mâna” protectoare a Maicii 
Domnului 


Încă din a doua jumătate a secolului al XV-lea, românii au făcut cunoştinţă cu 
omoforul Născătoarei de Dumnezeu şi nu s-au mai putut despărți de el, simțind 
cu adevărat că „proprietara” lui nu conteneşte să-i proteguiască. Drept dovadă 
stau numeroasele mănăstiri, schituri sau biserici de enorie cu hramul pe | 
octombrie. Însăși ziua de proslăvire a Acoperământului a primit o denumire 
specială în calendarul popular românesc, „pocroavă” - de la slavul „pokrov”, ce 
se tâlcuieşte „acoperământ”. 


Moaştele Sfântului Andrei Bogoliubov 


Catedrala Sfântului Andrei din Vladimir 


An de an, pe 1 octombrie, Biserica Ortodoxă prăznuiește Acoperământul Maicii 
Domnului. O sărbătoare a bucuriei şi recunoştinţei, căci suntem chemaţi să 
cinstim pe Împărăteasa cerurilor, care nu conteneşte să acopere cu iubire și 
ocrotire Biserica Fiului ei. 


Celebrarea sărbătorii porneşte de la o minunată apariție a Maicii Domnului în 
biserica din Vlaherne, din capitala Imperiului Bizantin, la 1 octombrie 911. 
Fecioara Maria s-a arătat călugărilor Andrei și Epifanie care, împreună cu mult 
popor, în noaptea aceea înălțau stăruitoare rugăciuni Maicii Domnului să nu lase 
cetatea lor în mâna slavilor ce le amenințau zidurile. De atunci, ziua de 
proslăvire a cinstitului omofor al Maicii Domnului s-a transformat într-o 
prăznuire a îndurării și necurmatei iubiri arătate de Sfânta Maria fiecăruia dintre 
noi. 


Mi se pare foarte interesant faptul că prin această minune Constantinopolul a 
fost apărat de ruşi iar, după încreștinare, ruşii au preluat sărbătoarea și au 
dezvoltat-o în chip deosebit - ea devenind până astăzi una dintre cele mai fru- 
moase sărbători închinate Născătoarei de Dumnezeu. 


Din tradiţia rusească am preluat şi noi celebrarea: o veche însemnare ne spune 
că, pe la 1483, în Moldova se traduseseră din rusește slujba şi acatistul Sfântului 
Acoperământ. Am putea lega importantul eveniment din viaţa bisericească de la 


noi de un altul, petrecut în familia binecredinciosului Ștefan cel mare și sfânt: 
pe la anul 1481, Elena, una dintre fiicele voievodului s-a căsătorit cu țareviciul 
loan cel tânăr, fiul ţarului loan Vasilievici al III-lea. Se pare că Olena, cum îi 
spuneau ruşii, impresionată de evlavia noi sale familii faţă de Acoperământul 
Mariei, a adus acasă această evsevie, determinându-i pe clericii din Moldova să 
traducă şi să țină ziua. 


Aşadar, încă din a doua jumătate a secolului al XV-lea, românii au făcut 
cunoștință cu omoforul Născătoarei de Dumnezeu şi nu s-au mai putut despărți 
de el, simțind cu adevărat că „proprietara” lui nu conteneşte să-i proteguiască. 
Drept dovadă stau numeroasele mănăstiri, schituri sau biserici de enorie cu 
hramul pe 1 octombrie. Însăși ziua de proslăvire a Acoperământului a primit o 
denumire specială în calendarul popular românesc, „pocroavă” - de la slavul 
„pokrov”, ce se tâlcuieşte „acoperământ”. 


Evlavia binecredincioşilor creştini faţă de milostivirea Maicii Domnului, arătată 
prin Sfântul ei Acoperământ a transformat ziua de 1 octombrie într-o zi cu 
ținere, adăugând-o celorlalte sărbători mariale atât de iubite de români. 


Preluând tradiția bizantină, odată cu celebrarea minunii de pe 1 octombrie 911, 
și cârmuitorii de demult ai poporului rus au cinstit în mod special omoforul 
Maicii Domnului. 


Însemnările din istoria creştinismului rus ne înfăţişează această realitate în mod 
concret: încă din secolul al XII-lea a fost zidită o biserică purtând acest hram, 
cunoscută astăzi sub numele de Catedrala Acoperământului (de pe râul Nerl, din 
localitatea Bogoliubovo, Rusia), inclusă actualmente în patrimoniul mondial 
UNESCO. Ctitorul măreţei zidiri, cneazul de Vladimir şi Suzdal, Andrei 
Bogoliubov, primind ajutorul miraculos al Maicii Domnului într-un război cu 
tătarii, s-a hotărât să aducă astfel prea cinstire protectoarei sale. Ba mai mult, tot 
el a compus slujba Acoperământului, dar și acatistul. 


Deoarece a apărat Ortodoxia cu preţul vieţii sale, Biserica Rusă l-a trecut pe 
evlaviosul prinţ în rândul sfinților, pomenindu-l în fiecare an pe 4 iulie. 


Într-o somptuoasă catedrală în orașul Vladimir se află moaştele Sfântului 
Andrei, dar şi ale fiului său, Izyaslav. Cu voia lui Dumnezeu şi prin bunăvoința 
unei familii de buni creştini, am avut bucuria să mă închin în biserica închinată 
Fecioarei Maria, dar şi la moaştele celor doi sfinți ruși. 


Pictura sfântului locaş prezintă şi imagini din luptele purtate de Sfântul Andrei 


împotriva tătarilor, pentru apărarea credinţei ortodoxe. Maica Domnului apare 
pictată cu mâinile ridicate, ocrotind cu Sfântul ei Acoperământ armata cneazului 
rus. Sfântul locaş s-a dovedit ferit de opresiunea bolşevică când, pe timpul 
regimului totalitar, mai toate bisericile din oraș au fost dărâmate ori desinate 
unor activităţi nedemne de menirea hărăzită lor de ctitori. 


Ce bine ar fi dacă ar urma exemplul Sfântului Andrei şi cârmuitorii noștri de 
astăzi: pe lângă priceperea şi iscusinţa lor, să-și pună încrederea în ajutorul prea 
curatei Fecioare. Ba chiar fiecare din noi am putea proceda la fel, nu doar cei 
din fruntea nației, precum odinioară Sfântul Andrei din Vladimir: nu este viaţa 
noastră o continuă luptă? Nu ne simţim noi împresurați zilnic de asediatori ai 
credinţei noastre sfinte? Nu sesizăm din ce în ce mai des primejduite valorile 
spirituale și tradiționale ale poporului român? Rămâne doar să strigăm la 
ajutorul Preasfintei Născătoarei de Dumnezeu, care nu va întârzia să ne întindă 
cu mărinimie braţele sale atotîndurătoare, acoperindu-ne de tot răul cu Sfântul ei 
Acoperământ. 


Arh. Mihail Daniliuc - Acoperământul Maicii Domnului, un sfânt 
compozitor şi muzică 


Odoxologia.ro 


In prima zi din octombrie se reunesc mai multe sărbători. Precum roiurile de 
frunze îngălbenite ale molaticei toamne, ele se ghemuiesc sub călcâiele timpului 
ce se deapănă. 


În primul rând, serbăm Acoperământul Maicii Domnului - în amintirea minunii 
petrecute la 1 octombrie 911 în Biserica Vlaherne din Constantinopul, când 
Sfântul Andrei şi Epifanie au văzut-o pe Maica Domnului, după o noapte întrea- 
gă de priveghere, cum acoperea cu Sfântul ei omofor poporul care stătea la 
rugăciune în biserică. 


Apoi, la 1 octombrie serbăm în calendarul ortodox, pe lângă alți sfinţi, pe cuvio- 
sul Roman Melodul, trăitor în veacul al VI-lea care, potrivit sinaxarului, în 
noaptea Crăciunului, pe când dormea, a primit de la Maica Domnului o foaie de 
hârtie spre mâncare, prin care s-a înţelepțit şi a început a compune cântări de 
laudă lui Dumnezeu, sfinților Săi, dar şi Maicii Domnului. 


De mai bine de patru decenii, tot la început de brumărel s-a statornicit Ziua 
Internațională a Muzicii, în urma deciziei luate de către Consiliul Muzical 
Internațional, for în cadrul UNESCO, la propunerea lui Yehudi Menuhin, 
celebru violonist şi dirijor american, ucenic devotat genialului nostru român 
George Enescu. O fi ştiind maestrul Menuhin de sărbătoarea dedicată Maicii 
Domnului sau de proslăvirea sfântului muzician Roman Melodul de la începutul 
lui octombrie? Bănuiesc că nu! Decizia lui tind să cred că a fost însă una 


inspirată. Aşadar, în aceeaşi zi, o sărbătoare dragă închinată Maicii Domnului, 
un sfânt care a compus cântări Preasfintei Fecioare Maria, dar şi o celebrare lai- 
că dedicată muzicii sau rolului ei în formarea noastră spirituală şi culturală. 


Pe bună dreptate, se pune întrebarea: e coincidență sau providenţă? Toate cele 
trei sărbători ale începutului de octombrie au ceva în comun: muzica. Maicii 
Domnului i-au fost închinate cele mai alese compoziții muzicale, Sfântul 
Roman Melodul a compus muzică prin care a prea slăvit pe Dumnezeu şi pe 
sfinții Lui, iar fixarea unei zile speciale muzicii are rolul de a conştientiza 
umanitatea de rolul important pe care îl are muzica în viața noastră - căci ea re- 
prezintă vorbire mondială și modalitate de comunicare a tuturor oamenilor, indi- 
ferent de timp, spaţiu, proveniență socială, culturală şi economică. Dintotdeauna 
muzica a fascinat, căci omul, în structura lui primordială, este o ființă muzicală. 


Spunea cineva foarte frumos că omul, într-o atemporală fraternitate cu îngerii în 
Rai, a învăţat să cânte de la ei, căci îndeletnicirea de căpătâi a puterilor cerești 
este să prea slăvească pe Dumnezeu. Prin cântare el se aseamănă îngerilor, căci 
încearcă prin muzică să aducă slăvire Creatorului său. Dacă am privi în istoria 
tuturor popoarelor, am găsi fără tăgadă un lucru comun, muzica, fapt care l- 
a determinat pe marele gânditor al Antichității, Platon, să afirme: „Muzica 
este o lege morală; ea dă suflet universului, aripi gândirii, avânt imaginaţiei, 
înălțând spre tot ceea ce este bun, drept şi frumos. Are o formă nevăzută, dar 
uimitoare, veşnică”, 


De-a lungul timpului, muzica a căpătat forme cu totul deosebite, născându-se 
genuri muzicale care au împăcat preferințele multor categorii de persoane: 
blues, jazz, muzica ambientală, muzică clasică, muzică dance, latino, reggae, 
pop şi multe alte forme mai moderne, acestea din urmă reprezentând şi chiar 
vorbind despre momentele de criză spirituală şi culturală care pândesc astăzi 
umanitatea. Pe măsură ce ne dezvoltăm, iar generaţiile se perindă pe portativul 
istoriei, preferinţele muzicale ale omului se pot schimba. Unele piese din 
muzica modernă de azi, pe care unii le consideră disonante, pot ajunge 
încântătoare pentru oamenii de mâine, la fel cum poate că o compoziţie 
muzicală nepreţuită în trecut astăzi cunoaște gloria. Cu toate acestea, există 
totuşi un gen de muzică care dăinuie fără ca să „îmbătrânească”. Este muzica 
noastră bisericească. Despre acest gen de muzică aş vrea să fac vorbire aici. 


Fiecare dintre noi iubeşte un anumit gen de muzică şi, influenţaţi de aceasta, 
tindem să credem, uneori eronat, că respectiva muzică este cea mai bună, că 
exprimă cel mai fidel trăirile umane. Daţi-mi voie să cred şi să mărturisesc că 
muzica noastră bisericească este cea mai autentică muzică care redă în mod 
plenar fondul sonor al profunzimilor umane. Având toată prețuirea pentru creaţii 
muzicale de o rară sensibilitate şi frumuseţe, totuşi nu cred că poate exista o 


muzică mai măiestrită, mai încântătoare, decât cea care îl preamăreşte pe Dum- 
nezeu. Aşadar, sensul cel mai înalt posibil al muzicii este atunci când aceasta 
reuşeşte să stabilească punți de comunicare a omului cu Cel care L-a creat, când 
realizează o emoţionantă şi mult așteptată întâlnire dintre om şi Prototipul său. 
De multe ori cuvintele, stihurile nu pot să redea deplin emoția şi tainele 
credinţei. Or, tocmai aici intervine salvator muzica bisericească. Fa îl poartă pe 
om dincolo de sensurile limitate ale acestei lumi, făcându-l să guste din tainele 
dumnezeirii. 


De aceea, cântarea bisericească însoţeşte şi însufleţeşte toată viaţa liturgică a 
Bisericii, devenind „purtătorul de cuvânt” al rugăciunilor înălțate către Dumne- 
zeu sau limba cu care omul vine să-L întâmpine pe Dumnezeu, fiind totodată şi 
ofrandă plăcută Domnului, dar şi o expresie a sufletului credincios şi evlavios. 
Într-un cuvânt, muzica bisericească reprezintă lumina credinţei izvorâtă din 
armonii sonore. 


“Cuvinte din inimă” ale cuvioasei stareţe Macrina (III): “S-o iubim mult pe 
Maica Domnului ! Nici nu poate pune cineva în mintea sa nemăsurata 
dragoste a Maicii Domnului...” 


“Orice face cineva pentru Dumnezeu, chiar şi cel mai mic lucru, pe toate le va 
SI) șI) 
vedea în Cer” 


ianuarie 1985 


S-o iubim mult pe Maica Domnului. Să vă rugaţi ei cu metanierul, să citiți în 
fiecare zi Paraclisul ei şi ne va duce pe toate în Rai. 


Am văzut-o ca o copilă mică de cincisprezece ani, aşa cum este în icoana 
Grabnic-Ascultătoare din chilia mea, în vremea Heruvicului când eram 
îngenuncheată. Stătea înaintea Sfintelor uşi şi-L ţinea în braţe pe Pruncul lisus. 
Nu voi uita cum mă priveau acei ochi dulci ai ei. Până-n inimă mi-a intrat acea 
privire a ei. Erau albaştri şi Maica Domnului avea două cosiţe blonde, însă toată 
atenţia mea era concentrată la ochii ei. 


M-am rugat ei şi i-am spus: 
- „Maica Domnului, ce va fi? Ce se întâmpla cu această Mănăstire, căci nimic 
nu facem! Cum ne vom mântui?" 


Și Maica Domnului a zâmbit, iar din acea zi dispoziţia mea s-a schimbat. O 
pace adâncă a intrat înlăuntrul meu prin acea privire a Maicii Domnului. 


Să ştiţi că Mănăstirea noastră este sfințită. Orice pas pe care-l facem, îl scrie 
Hristos. Părintele Ignatie, care se află la Ierusalim, spunea: „Este foarte sfințită 
Mănăstirea voastră, şi pământul este sfinţit acolo”. 


lar aceasta, desigur, am observat-o. De multe ori se arată aici harul Maicii 
Domnului şi mulți oameni îl văd. Este prezenţa Maicii Domnului care ne 
ocroteşte. Atât de mult ne ocroteşte, atât de vie este ea în Mănăstirea noastră, 
încât nu se poate spune. 


O creştină din Serres mi-a scris că a văzut-o pe Maica Domnului slujind şi 
tămâind fiecare fereastră în jurul Mănăstirii. Vă spun aceasta ca să nu cârtiți în 
sinea voastră, oricât v-aţi osteni. 


De aceca, atunci când va veni harul lui Dumnezeu în suflet, să spuneţi: „Stă âna 
> 
ŞI Doamna lumii, cu nu ţi-am dăruit nimic”. 


Ni le va da pe toate în Cer. Le vom vedea grămadă aici, grămezi mici acolo. 
Orice face cineva pentru Dumnezeu, chiar şi cel mai mic lucru, pe toate le va 
vedea în Cer. Pentru fiecare pas, pe care-l va face cineva, harul lui Dumnezeu îl 
va răsplăti. Mănăstirea nu este a noastră, ci ne găzduieşte Maica Domnului aici. 
ŞI potrivit cu găzduirea pe care ne-o oferă ea, trebuie să ne şi nevoim. 


SR 5 e 


Aprilie 1985 


Când monahul lucrează pentru Dumnezeu fără să cârtească, Îl simte pe 
Dumnezeu în inima sa, iar Dumnezeu îl înalță, îl umple de mult har. Nimic 
altceva nu mai trebuie, ci ascultare fără împotrivire, „să fie binecuvântat” şi 
„lertaţi“. Ceea ce se face fără binecuvântare este un păcat foarte mare şi de 
moarte pentru monah. Să luăm aminte şi să ne odihnim conştiinţa. Conştiinţa 
este toată temelia. Când cineva îşi odihneşte conştiinţa, este numai bucurie şi 
veselie, doarme fără griji. 


Imi aduc aminte de un şef de gară care-mi spunea: „Gherontisa, cu mă stră- 
duiesc să-mi odihnesc conştiinţa, pentru a dormi uşor şi frumos”. 


Mi-a făcut o deosebită impresie cum un om din lume se nevoieşte să-şi 
odihnească conştiinţa. Ce lucru frumos: să-şi odihnească cineva conştiinţa, ca să 
nu-l mustre în nimic! 


Noi, de pildă, vom lua metanierul, cu luare-aminte, iar nu în grabă, nu două 
boabe în loc de unul, ca să apucăm să terminăm repede. Scopul este să se facă 
unirea cu Dumnezeu. Dacă nu se face, rugăciunea nu are nici un sens, nici un 
folos, este ca cel care zideşte pe nisip. Omul trebuie să devină dumnezeu după 
har. Rugăciunea îl subţiază mult pe om. Aşa cum luăm sita de mătase şi cernem 
făină, dar nu trece nimic prin ea, tot astfel trebuie să cernem şi noi gândurile 
noastre, ca să nu treacă nimic, iar omul să fie curat, neîntinat, să fie numai 
înţelepciune, să se bucure şi să se veselească. Atunci harul ne uneşte cu 
Dumnezeu, ne face una cu El. 


Atunci când avem rugăciunea neîncetată, poate intra duhul necurat? Focul 
Dumnezeirii dă viaţă şi orice lucru nefolositor avem în noi, îl arde. Arde 
gândurile, neascultările, văicărelile, vorbirile împotriva. 


Stareţa vă va mustra, vă va jigni în ceva, vă va spune ceva, dar să nu le puneţi la 
inimă, căci nu o spun din răutate. Şi eu încontinuu sunt luptată şi încă atât de 
mult, încât nu vă pot spune. Mereu mă războiesc cu diavolul. lar dacă nu mă voi 
război, cum va veni Dumnezeu în sufletul meu? Îl vom război! Va veni în 
mintea noastră, va spune asta şi cealaltă, iar dacă nu le vom scoate, nu le vom 
arunca ca pe nişte putrede şi murdare din mintea noastră, nu vom putea fi 
ajutate. Toţi sunt mult războiţi. Şi cine nu are război? Chiar şi Sfinţii, cei care 
sunt în pustie şi ajung la Dumnezeu, şi aceştia sunt războiţi. 


Icoana cuviosului Iosif isihastul de la Sfântul Gheorghe cu moaşte 


Ati văzut la Starețul Iosif, când avea mâhniri, se lupta, după care venea harul lui 
Dumnezeu şi simţea dumnezeiasca mângâiere în sufletul său şi avea 
contemplaţii. 


Odată, când era foarte mâhnit şi suferea, a avut o vedenie. Mergea pe un câmp 
alb ca zăpada. Se minuna de frumuseţea acelui loc care îl înconjura. Şi în vreme 
ce căuta o ieşire pe unde să plece, deoarece se temea, fiindcă nu era îngăduit să 
se afle în acel loc, a văzut o uşă care l-a dus la o biserică în care era Maica 
Domnului. Acolo erau mulţi tineri, care aveau cruci roşii pe frunte şi pe piept. 
Atunci unul dintre acei tineri, care semăna a fi ofiţer, s-a ridicat şi a mers spre 
catapeteasmă, la icoana Maicii Domnului, şi a cerut de la ea să-i arate harul ei 
starețului Iosif, care atât de mult suferea pentru dragostea lui Dumnezeu. 


Atunci stareţul Iosif a văzut-o pe Maica Domnului vie, plină de atâta frumuseţe 
şi strălucire, încât mii de sori nu ajungeau să se compare cu frumuseţea şi 


strălucirea chipului ei. Vedeţi? Merge înainte mâhnirea, ispita, şi apoi vine 
harul, mângâierea. 


Tot aşa şi noi. Ne-a spus cineva un cuvânt? Pentru ca să îngăduie Dumnezeu ca 
să mi se spună acest cuvânt, înseamnă că am făcut ceva sau nu am luat aminte la 
ceva sau că trebuie să mă lupt. Aşa a îngăduit Dumnezeu. Noi nu-i vedem pe 
demoni aşa cum îi vedeau Părinţii, cu unghii înfricoşătoare, cu ochii holbaţi, cu 
limbile scoase afară. A văzut vreuna din voi aşa ceva? Nimeni nu vede, pentru 
că nu ne nevoim. Noi avem de a face cu oamenii; ne va spune una ceva, ne va 
spune alta altceva. Fie de voie, fie fără voie i-a scăpat uneia cândva vreun 
cuvânt nepotrivit. Noi trebuie să spunem: aşa a îngăduit Dumnezeu. Altfel, cum 
vei învăţa să te războieşti? Cum vei deveni mireasa lui Hristos? Ce se va 
întâmpla cu noi, când pentru cel mai mic lucru ne întristăm? Dacă nu-l rabzi pe 
un om, dacă nu te vezi pe tine, dacă nu spui „trebuie să rabd aceste cuvinte pe 
care mi le-au spus” şi să înţeleagă aceasta mintea ta, cum vom face altfel? Cu 
„alintări” omul nu se foloseşte, ci se păgubeşte. 


Mă întorc iarăşi la subiectul ascultării. Să luăm aminte foarte mult la ea. 
Proestosul îl rabdă pe unul şi pe altul; se gândeşte câte rabdă Dumnezeu şi câte 
vede nesfârşitul ocean al milostivirii Lui, care nu are nici început, nici sfârşit, şi 
rabdă şi el. Câtă vreme suportă Proestosul, lucrurile merg bine. După aceea 
intervine Dumnezeu şi fiecare primeşte plata legiuită. Când ne ia Dumnezeu în 


primire, nu ştiu cum vom putea suferi. De aceea să aveţi credinţă în Proestoşi. 


Când se depărtează credinţa fie în Stareţ, fie în Stareţă, nu aveţi odihna aceea pe 
care trebuie s-o aveţi. Există încă împotrivire înlăuntrul vostru şi nu-i daţi 
importanță. Acesta este un păcat foarte mare. Împotrivirea lăuntrică este cel mai 
mare şi mai înfricoşător păcat, adică să te încrezi în tine însuţi în toate; să spui 
„am spus-o bine” şi „am făcut bine” şi să faci pogorăminte lăuntrice la toate 
atacurile diavolului. Apoi gândul nostru se odihneşte în acestea şi vine repede 
întunecarea, iar vrăjmaşul ne orbeşte, după care pe toate le vedem bune şi nu 
luăm în seama ce spunem, cum ne purtăm, nu ne urmărim pe noi înşine nici 
înlăuntru, nici în afară şi ne împietrim. lar mintea este ca şi acoperită de o 
rugină care nu se mai ia. După ce te murdăreşti, mai poţi scoate această rugină? 


Ce frumos este cuvântul Sfântului loan Gură de Aur „Despre Feciorie“! L-am 
citit mai demult şi de multe ori Starețul ni-l explica. Mi-aduc aminte că ne 
spunea despre curăţie, întreaga înţelepciune şi dumnezeiasca strălucire. Aşa cum 
un cearşaf peste care de va cădea nişte cerneală, oricât ne vom strădui şi vom 
folosi toate mijloacele să scoatem pata, tot va rămâne, tot astfel este şi cu 
întreaga înţelepciune şi nevinovăția. Trebuie să luăm aminte foarte bine, căci 
diavolul nu doarme, ci priveghează zi şi noapte, străduindu-se în orice chip să 


întineze mintea omului. Să trăim cu trezvie. Hristos spune: „Privegheaţi şi vă 
rugaţi, ca să nu intraţi în ispită“. „Neîncetat vă rugaţi, în toate mulţumiţi”. 


Vrea să spună că mintea noastră trebuie să fie în stare de veghe. Nu spune la 
Pavecerniţă „minte deşteaptă, cuget curat, inimă trează“? Vrea să spună că 
mintea noastră trebuie să vegheze la voia lui Dumnezeu. Să se nevoiască. 
Sufletul nostru trebuie să se lupte, iar dacă se va lupta, ÎL va vedea pe Dumnezeu 
că vine şi Se sălăşluieşte în inima sa. Deşi nu suntem vrednice nici măcar să-l 
pomenim numele, nici să-L chemăm, cu toate acestea EI vine. 


Ce vom putea spune şi despre Doamna Născătoare de Dumnezeu? Cum s-o 
chemăm? Nemărginita ei milostivire; dragostea ei care nu are sfârşit? Cu toate 
că o mâhnim, o jignim şi-i rănim inima, are atâta dragoste, nemărginită dra- 
goste. Ne acoperă cu nesfârşitul ei Acoperământ şi-L roagă pe Fiul ei pentru noi 
toți şi spune: „Doamne al meu, prea dulcele meu Fiu şi Dumnezeul meu, 
mântuieşte făptura Ta, ajută-le şi daruieşte-le harul Tău...”. Nici nu poate pune 
cineva în mintea sa nemăsurata dragoste a Maicii Domnului. 


Părinţii, când cugetau la milostivirea lui Dumnezeu, nici nu o puteau suporta, ci 
îşi pierdeau simţurile. Nu se poate suferi harul lui Dumnezeu. Ce bun este 
Dumnezeu! Îndelung rabdă, îndelung rabdă, îndelung rabdă. Dacă mintea 
noastră ar fi putut înţelege nemărginita milă a lui Dumnezeu, zi şi noapte ochii 
noştri nu s-ar fi uscat de lacrimi. 


Pământul strigă: „Nu mai pot răbda păcatul, nu-i mai pot suferi pe oameni”, iar 
Dumnezeu răspunde: „Răbdare. Aşa cum Eu iert, aşa şi tu să suferi”. 


Ca mirese ale lui Hristos ce suntem, trebuie să facem în fiecare zi pregătire, să 
ne urmărim pe noi înşine, să ne cercetăm cum ne-am nevoit. Am făcut voia lui 
Dumnezeu? Dacă-i iubim şi vrem să-i odihnim pe proestoşi, trebuie să păzim cu 
acrivie Tipicul Mănăstirii. lar dacă vrem să simţim dragostea proestoşilor faţă 
de noi, trebuie să facem voia lui Dumnezeu. Trebuie să fim punctuale la biserică 
şi la ascultările noastre. Să luăm aminte la îndrăzneală, la strigare şi la vorba 
deşartă. Să nu facem „întruniri” şi să discutăm lucruri nefolositoare; să evităm 
să discutăm subiecte lumeşti. Să citim şi să consemnăm ceea ce au lăsat Părinţii. 
Vedeţi câte cărţi sunt în care se arată cum trăiau Părinţii, cum se rugau şi cum se 
exersau în rugăciunea minţii? Ce lucruri frumoase! Ce frumoase sunt epistolele 
starețului losif! Când le citeam, ne întăream şi simţeam că ne aflăm oarecum în 
pustie. Cu câtă trezvie şi curăţie ne-a scris! Atunci, la început, când am intrat în 
Mănăstire, adunam verdeţuri, le spălam, le fierbeam, făceam şi puţină pâine. 
Mâncam câte o farfurie întreagă. Ce frumuseţe avea acea viaţă! De aceea vă 
spun, Dumnezeu ne-a dăruit din belşug bunătăţile Sale cereşti şi pământeşti. 


Cele cereşti, în sensul că omul, având trezvie şi rugăciune, poate spori şi urca 
treaptă cu treaptă. 


Monahul are trebuinţă de mult discernământ şi răbdare, pentru a veni luminarea 
dumnezeiască în inima sa. Aţi văzut cum luminează şi strălucesc peste tot 
luminile în Volos? Aşa vor fi şi sufletele în Rai. Unele vor străluci mai mult, 
altele mai puţin, altele foarte slab şi aşa mai departe. 


„Mulţi chemaţi, dar puţini aleşi”, spune Evanghelia. Dumnezeu nu-l va lăsa pe 
omul care se sileşte să înveţe Rugăciunea şi se luptă împotriva gândurilor sale. 
Dar când nu luăm aminte şi lăsăm mintea să umble încolo şi-ncoace, ca şi cum 
ar merge în concediu, atunci ce se va întâmpla? Să nu uităm că Dumnezeu este 
şi drept răsplătitor. Să nu spunem că nu putem, ci că nu vrem, căci dacă am 
vrea, am fi fost altfel. Aşadar, trezvie şi „rugăciune”: „Doamne Iisuse Hristoase, 
miluieşte-mă!” şi iarăşi: „Doamne lisuse Hristoase, miluieşte-mă!”, „Preasfântă 
Născătoare de Dumnezeu, mântuieşte-ne pe noi!” 


[> 


Când vor auzi numele lui Dumnezeu, demonii vor sta afară de incinta Mă- 
năstirii, iar nu înăuntru. Nu se vor putea apropia de noi. 


Vă aduceţi aminte de acea femeie demonizată de la Sfântul Dimitrie? Îşi 
acoperea ochii, ca să nu le vadă pe monahii (O monahie a spus: „Nu, 
Gherontissa, nu este aşa: Pe Sfinția Voastră nu vă putea vedea. Despre noi a 
spus că nu suntem nimic, suntem nevrednice“”). la gândiţi-vă, dacă pe această 
femeie a robit-o numai un demon, ce s-ar fi petrecut dacă ar fi fost mii? De 
aceea să luăm aminte foarte mult, să cugetăm la îngeri, să mergem cu mintea în 
Rai, pentru a veni contemplaţiile duhovniceşti. 


Dumnezeu, în anumite vremi, mi-a arătat unele lucruri, nu pentru că sunt 
vrednică, ci pentru că trebuie să păstoresc turma care mi-a fost încredinţată. 


Îmi aduc aminte că odată, fiind între somn şi veghe, parcă mă aflam în bucătărie 
şi văd o femeie înaltă, frumos îmbrăcată, spălând în clipeala ochiului paharele şi 
punându-le şi aranjându-le în dulapuri cu atâta sprinteneală şi repeziciune, încât 
nu se poate spune. În zece minute a terminat tot de aranjat în bucătărie. Avea un 
prosop agăţat pe umăr şi unul alb îl ţinea în mână. Cu unul apuca paharul, iar cu 
celălalt îl ştergea şi-l punea la locul lui. Mi-a dat o neuitată pildă. Dimineaţă m- 
am sculat foarte bucuroasă şi am zis: „la te uită, cum Stăpâna Născătoare de 
Dumnezeu ne învaţă silirea de sine şi rânduiala! Aici este grădina Maicii 
Domnului şi trebuie s-o preţuim şi s-o respectăm”. 


Am citit epistolele Sfântului Nectarie către monahii. Acolo spunea: „Cea care 
strică un lucru, va merge şi-i va spune Stareţei, ca să nu mai facă altă dată, iar 


Stareţa îi va da canon“. Peste tot silință, în biserică, la îndatoririle noastre 
monahale, la ascultări, peste tot. 


AIci, în exilul în care trăim, vom suferi şi ispite, şi ciudăţenii, şi capricii şi toate, 
deoarece fiecare are lumea sa. De aceea monahul trebuie să înveţe să facă 
răbdare, căci fără răbdare nu se mântuieșşte. 


Vechiul meu duhovnic, Părintele Efrem „ridica” multe şi zicea „nu-i nimic“, „să 
fie binecuvântat”, „va trece”, „hai, că şi asta va trece” şi făcea răbdare. Se ruga, 
se războia cu diavolul, dar avea şi răbdare. Tot aşa face şi Starețul nostru. Vine 
diavolul şi răscoleşte toată lumea. ÎL ispiteşte când pe unul, când pe altul... 
răstoarnă lumea, dar Starețul rabdă şi zice „Slavă Ţie, Dumnezeule!” şi 
„Dumnezeu să te ierte“. 


Dumnezeu nu vrea ca în Mănăstire să se audă cuvânt rău despre cineva. 
Cuvântul care iese din gura noastră să fie dulce. Cuvântul bun scoate şarpele din 
gaură, îi aduce folos omului, îl linişteşte şi nu-l mustră conştiinţa că a vătămat 
sau a mâhnit. Aşa lucrau Părinţii şi păstrau harul lui Dumnezeu în sufletul lor. 
Să se lepede cuvântul amar. Când vine, muşcă-ţi limba ca să curgă puţin sânge, 
ca să nu-l mâhneşti pe fratele tău. De ce să-l mâhneşti? De ce să-l amărăşti? 
Folosind cuvântul cel bun, fratele tău te va iubi, iar cu cel amar îl vei amări şi va 
începe lupta înlăuntrul său şi astfel diavolul ne fură timpul nostru, ceasul nostru, 
minutele noastre. 


Să ne gândim cum să ne apropiem de dragostea lui Dumnezeu, cum să urce 
mintea noastră la Dumnezeu, la Făcătorul nostru, la frumuseţile Raiului. Ce 
frumuseţe! Ce veselie! Ia gândeşte-te, dacă un Înger sau un monah mântuit 
străluceşte de şapte ori mai mulți decât soarele, cu cât mai mult va străluci 
Chipul lui Hristos! Ce va fi în Cer! Sufletele se vor întâlni şi se vor bucura unul 
de altul se vor desfăta de cele cereşti, vor merge printre flori şi vor călca pe 
iarbă verde. Numai bucurie şi veselie este acolo. Peste tot Îl slăvesc pe Dumne- 
zeu. 


Noi ne îndeletnicim cu câte pământeşti, iar zilele se rostogolesc. Dumnezeu este 
drept răsplătitor şi-l scrie şi-l răsplăteşte pe cel care se osteneşte. Numără paşii, 
ostenelile, chinurile, tânguirile, lacrimile, suspinele, privegherile; pe toate le 
scrie. Cu cât se va osteni cineva mai mult, cu atât se va desfăta. Numai să existe 
credinţă, dragoste şi evlavie față de Dumnezeu. Dumnezeu este înlăuntrul 
ostenelii. Când va avea cineva multă dragoste pentru Dumnezeu, nu ţine cont de 
trupul său, ce va mânca, cât va dormi, ci va voi numai să lucreze pentru Dumne- 


ZEU. 


i 
” $:£ Cuwinte 
“ din 
în inimă 
Stareţa Macrina Vassopoulos 


A 


(din: Stareţa Macrina Vassopoulos, “Cuvinte din inimă”, Editura Evan- 
ghelismos, 2015) 


Pr. Lucian Farcaşiu - Acoperământul Maicii Domnului 


Maica Domnului se bucură de o cinstire deosebită în teologia Bisericii Ortodoxe 
şi de o preţuire aleasă în evlavia credincioşilor ei. Printre temeiurile cinstirii ei 
se numără faptul că este Născătoare de Dumnezeu (Theotokos), L-a adus în 
lume, născându-L. pe Fiul lui Dumnezeu, lisus Hristos şi de asemenea, pururea 
fecioria ei (aipartenia), pentru că, deşi L-a zămislit, L-a purtat în pântece şi L-a 
născut pe Mântuitorul Hristos, ea a fost şi a rămas fecioară, aşa cum învaţă 
Sfinţii Părinţi ai Bisericii „înainte de naştere, în timpul naşterii şi după naştere”. 


In felul acesta, Biserica păstrează cu sfințenie cuvintele şi prorocia Maicii 
Domnului despre ea însăşi, cuvânt adresat verişoarei sale Elisabeta, mama 
Sfântului loan Botezătorul: „lată de acum mă vor ferici toate neamurile” (Luca 
1, 46). 


Sfârşitul şi începutul anului bisericesc sunt marcate de prăznuirea unor impor- 
tante sărbători ale Maicii Domnului, acest fapt subliniind tocmai cinstirea 
deosebită de care aceasta se bucură în Biserica Ortodoxă. Amintim în acest sens 
faptul că luna august, ultima din cursul anului bisericesc, are aşezată în mijlocul 
ei praznicul Adormirii Maicii Domnului, sărbătoare care se bucură de o mare 


cinstire în rândul poporului binecredincios, cei mai mulți dintre creștini făcând 
pelerinaje la mănăstirile noastre, cunoscute îndeosebi în spiritualitatea populară 
ca fiind „grădini ale Maicii Domnului”. Praznicul acesta are, de asemenea, şi o 
perioadă specială de pregătire duhovnicească a credincioşilor, printr-o perioadă 
de două săptămâni de postire. 


De asemenea, prima lună din anul bisericesc, luna septembrie, are aşezată la 
începutul ei, în 8 septembrie, praznicul Naşterii Maicii Domnului, sărbătoarea 
aceasta făcând parte din rândul praznicelor mari sau împărăteşti. 


Luna următoare a anului bisericesc, octombrie, începe tot printr-o sărbătoare a 
Maicii Domnului, de data aceasta făcând parte din şirul sărbătorilor care prea 
slăvesc minunile Maicii Domnului, şi anume Acoperământul Maicii Domnului 
(| octombrie). 


„Desfăcând strălucitorul său Acoperământ... a acoperit 
cu el întreg poporul” 


Sărbătoarea Acoperământului Maicii Domnului (în slavo-rusă Pocrovul) 
aminteşte despre o minune întâmplată în biserica Maicii Domnului din cartierul 
Vlaherne din Constantinopol, în timpul împăratului Leon înțeleptul (886-911), 
când Sfânta Fecioară s-a arătat în toată slava ei cerească Sfântului Andrei cel 


nebun pentru Hristos ca ocrotitoare şi mijlocitoare a creştinilor: „Într-o noapte, 
pe când doxologia se încheia la Vlaherne, Sfântul Andrei a fost răpit în extaz în 
mijlocul mulţimii: «A văzut limpede, cu ochii săi, o Doamnă foarte înaltă, 
înaintând prin uşile împărăteşti, înconjurată de un cortegiu armonios. La dreapta 
şi la stânga, prea cinstitul Ioan Botezătorul Înaintemergătorul şi loan evan- 
ghelistul o sprijineau cu mâinile lor; un alai de sfinți, înveşmântaţi în alb, o 
însoțeau ... 


Când cortegiul a ajuns la amvon, Andrei s-a îndreptat către ucenicul său 
Epifanie, întrebându-l: «O vezi pe Stăpâna şi Doamna universului?». 


Acesta i-a răspuns: «O văd, părintele meu duhovnicesc». 


Și în faţa ochilor lor, stând îndelung în genunchi, Doamna s-a rugat, lăsând 
lacrimile să-i curgă pe dumnezeiescul şi prea curatul său chip. Terminând 
rugăciunea, s-a apropiat de Altar, reîncepând să se roage pentru poporul care o 
înconjura. Atunci, desfăcând strălucitorul său Acoperământ şi desfăşurându-l cu 
o impunătoare măreție, l-a ţinut întins cu mâinile sale neprihănite şi a acoperit 
cu el întreg poporul care se afla dedesubt. Şi un răstimp destul de îndelungat, 
aceşti minunaţi vizionari l-au contemplat, desfăşurat deasupra mulțimii şi 
răspândind în jur o slavă dumnezeiască” (Acta Sanctorum, mai, VI, apendice, p. 


87, citat la Egon Sendiler, „Icoanele bizantine ale Maicii Domnului, pp. 113- 
114). 


Sinaxarul din Mineiul lunii octombrie, ziua 1, redă şi el întreaga desfăşurare a 
acestei minuni. Condacul sărbătorii doxologeşte, de asemenea, minunea aceasta: 
„Fecioara astăzi înainte stă în Biserică şi, cu cetele sfinţilor, nevăzut se roagă lui 
Dumnezeu. Îngerii cu ierarhii se închină, şi apostolii cu proorocii dănţuiesc; că 
pentru noi roagă Născătoarea de Dumnezeu pe Dumnezeu cel mai înainte de 
veci” (Mineiul pe octombrie, ziua 1, Utrenia, Condacul, pp. 31-32). 


Biserica Vlaherne din Constantinopol 


Cât priveşte locul desfăşurării acestei minuni, şi anume Biserica Vlaherne din 
Constantinopol, este cunoscut faptul că în această biserică erau cinstite 
renumitele icoane făcătoare de minuni ale Maicii Domnului, tot aici păstrându- 
se şi Sfântul Acoperământ al Maicii Domnului, care atrăgea pelerinii şi 
mulțimile de credincioşi din întreaga lume creştină. 


Acest văl (omoforion, maforion) era o lungă bucată de țesătură care acoperea 
capul şi trupul femeilor până la genunchi, acesta fiind în Orient veşmântul 
fecioarelor consacrate, aşa cum desigur a purtat şi Maica Domnului. 


Acoperământul Maicii Domnului se păstra în această biserică a Vlahernelor 
într-o raclă transparentă, locaşul numindu-se tocmai de aceea şi „Biserica 
Sfintei Racle”, fiind adus aici din Palestina de către doi evlavioşi patricieni în 
timpul împăratului Leon I (457-474); (Egon Sendller, „Icoanele bizantine ale 
Maicii Domnului”, pp. 109-110). 


În privinţa Sfântului Andrei cel nebun pentru Hristos, cel care a văzut-o pe 
Maica Domnului ocrotind poporul adunat la rugăciune în biserică cu sfântul ei 
Acoperământ, ştim despre el că a strălucit prin nevinovăția purtării sale, prin 
duhul rugăciunii şi al pocăinţei care împodobeau sufletul său. De neam sciit şi 
de naţionalitate slavă, era sclav în casa unui bogătaş, unde a învăţat limba 
greacă şi a fost ridicat la funcţia de notar. Curând, a dat semne de nebunie şi, 
constatându-se că starea lui nu se îmbunătăţeşte, a fost lăsat în voia sorții. 
Andrei avea momente de absență involuntară sau simulată, din dorinţă de 
smerenie, închinându-şi tot timpul rugăciunii şi faptelor bune, dând sfaturi celor 
mari şi celor mici. (Egon Sendiler, „Icoanele bizantine ale Maicii Domnului”, p. 
113). 


Sărbătoare prăznuită în toată Ortodoxia 


La greci, sărbătoarea Acoperământului Maicii Domnului a fost dintru începuturi 
şi este în continuare prăznuită în mod deosebit, mai ales de către monahii din 
Sfântul Munte Athos, muntele acesta sfânt fiind socotit prin excelenţă „grădina 
Maicii Domnului”. 


Prin secolul al XII-lea, sărbătoarea aceasta a fost introdusă şi la ruşi, iar prin 
influenţa acestora a trecut şi la români, prăznuindu-se la început mai mult în 
mănăstiri, în zilele noastre, cinstirea ei extinzându-se tot mai mult şi în evlavia 
preoţilor şi a credincioşilor de la parohii, care încep să o prăznuiască prin slujbe 
şi rânduieli închinate ci. 


Exprimându-ne în cuvinte desprinse din textul slujbelor Bisericii, să-i strigăm în 
glas de rugăciune Maicii lui Dumnezeu: „Toată nădejdea noastră spre tine o 
punem, Maica lui Dumnezeu; Păzeşte-ne pe noi, sub sfânt Acoperământul tău 


122) 


Prof. drd. Daniela Ionescu - Theologica - Maica Domnului, acoperământul 
veşniciei noastre 


În clipa înveşnicită a călătoriei noastre pământești, sufletul omenesc se defineşte 
şi se redefineşte prin adâncimea trăirilor noastre, care ne asigură urcuşul duhov- 
nicesc, pentru a ne împlini scopul suprem al vieţii dăruite de Dumnezeu: mân- 
tuirea. Dar singuri sau însinguraţi nu vom putea să ne conturăm orizontul pro- 
priu spre a ajunge la finalitatea drumului călător, nu vom putea înlătura irațio- 
nalitatea hăţişurilor obstrucţioniste care ne împiedică să ne desfășurăm în lumi- 
nă, pentru a vedea Lumina. 


Numai raportându-ne la Dumnezeu vom reuși să ne cunoaștem pe noi înșine şi 
să alegem calea cea dreaptă şi sigură, mai greu de străbătut, dar care ne va zidi 
tainic şi armonios. Taina mântuirii sufleteşti presupune deschiderea vieții şi ini- 
mii noastre spre Dumnezeu, prin despătimire și, implicit, prin raționalizare și 
spiritualizare existenţială. În acest sens, comunicarea cu persoanele sfinte ne 
responsabilizează în așa fel, încât devenirea noastră întru Adevăr primează și, 
astfel, conștientizăm necesitatea comuniunii cu Dumnezeu care l-a creat pe om 
spre desăvârşire. EI „nu vrea moartea păcătosului, ci ca el să se întoarcă şi să fie 
viu” (lez 33, 11), de aceea, în atotbunătatea şi dragostea Sa pentru făptura ome- 
nească, a hotărât şi mijlocul de izbăvire a lui. 


Astfel, Tatăl a hotărât ca, prin întruparea Fiului Său, să răscumpere pe omul 
căzut în păcat şi să-l împace cu Sine, după neascultarea poruncii Sale. Persoana 
în care avea să se realizeze hotărârea divină de întrupare a Fiului lui Dumnezeu 
este Sfânta Fecioară Maria. Prin întruparea din Sfânta Fecioară, Fiul lui Dumne- 
zeu unește în persoana Sa firea dumnezeiască cu firea omenească. 


Biserica Ortodoxă îi atribuie Sfintei Fecioare însușirile de Preasfântă şi prea 
curată şi o cinstește în mod cu totul deosebit, mai mult decât pe oricare dintre 
făpturile Creatorului. 


Acatistele Maicii Domnului sunt mijloacele prin care noi, creştinii, ne înălțăm 
sufletul spre împlinirea vieţii duhovniceşti, prea cinstind-o pe Născătoarea de 
Dumnezeu, model de sfinţenie, de iubire maternă, de ascultare smerită, de tărie 
a credinţei, de suportare a durerilor cu nădejde. 


Când citim, spre exemplu, Acatistul Sfântului acoperământ al Maicii Domnului, 
vom conștientiza încă o dată că Sfânta Fecioară Maria este Născătoare de 
Dumnezeu şi Maica Domnului. Ea este punctul de plecare în realizarea mân- 
tuirii noastre. Din clipa în care Sfânta Fecioară zămisleşte de la Sfântul Duh şi 
naşte după trup în chip suprafiresc pe Domnul nostru lisus Hristos, biruind 
legile firii, începe să se contureze cât mai clar izbăvirea omenirii din robia păca- 
tului şi astfel se împlinesc făgăduinţele făcute de Dumnezeu prin profeţi, despre 
venirea lui Mesia. Sfânta Fecioară, zămislind în pântece de la Duhul Sfânt, naşte 
după trup pe Dumnezeu Fiul, de aceea 1-a fost atribuită însuşirea de „Născătoare 
de Dumnezeu” sau „Theotokos” [pr. prof. Mircea Chialda, prea curata Fecioară 
Mania, Maica lui Dumnezeu (Mariologia), pp. 326-327]. 


Maica Domnului deschide inimile oamenilor atunci când aceştia îi adresează 
gândurile şi cererile lor, când îşi pun toată nădejdea în ajutorul necondiționat 
al Fecioarei Maria, care este totodată mamă a tuturor. 


Rugăciunea către Maica Domnului curăţă sufletul de patimi și izbăveşte din 
primejdii, uneşte mintea cu dumnezeirea, luminând-o şi făcând-o sălaş al 
Duhului Sfânt, aducând omenirii darul Acestuia. 


În Acatistul Sfântului acoperământ al Maicii Domnului se arată că ea, Născă- 
toarea de Dumnezeu, reprezintă împreună voința omului cu Dumnezeu, fiindcă 
Însuşi Cuvântul lui Dumnezeu S-a unit cu firea omenească prin puterea Celui 
Preaînalt şi prin venirea Duhului Sfânt. Maica Domnului s-a unit cu Dumnezeu 
mai mult decât toţi oamenii, fiindcă ea L-a primit pe Fiul lui Dumnezeu în viaţa 
ei ca Mamă, devenind astfel mamă pentru toţi cei care o cunosc şi care Îl iubesc 
pe Fiul ei. 


Maica Domnului a fost dintru început în gândul lui Dumnezeu, în planul 
mântuirii omului. Cu toate acestea, chiar dacă a gândit-o din veac, Dumnezeu 
nu i-a anulat și nu i-a diminuat libertatea de alegere. Ea este mai înaltă decât 
toată făptura cerului şi a pământului, pentru că alegerea ei de a primi să fie vas 
mijlocitor şi purtător al dumnezeirii a făcut ca Hristos să se întrupeze prin ea, iar 
ea L-a născut pe Fiul lui Dumnezeu, cel ce a adus omenirii mântuirea. 


Din Sfântul Acatist al acoperământului Maicii Domnului mai aflăm că Maica 
Domnului este Împărăteasă, fiindcă Fiul său este Împărat ceresc, deoarece prin 
ea S-a întrupat Hristos, aducând omenirii nădejdea veşniciei, fiindcă Duhul 
Sfânt a umbrit-o şi fiindcă Tatăl a gândit-o, a creat-o şi a ales-o. 


Acoperământ luminos al lumii întregi, ea îi acoperă și pe cei din latura şi umbra 
morții şi pe cei din întunericul iadului. Acoperământul apărătoarei creştinilor 
reprezintă ajutorul dăruit acestora, întărire, îmbărbătare, protecţie, unitate, rugă- 
ciune, deoarece ea cere milă lui Dumnezeu pentru iertarea păcatelor noastre. 


Maica Domnului este speranţa vieţii noastre, putere nebiruită și glas dumne- 
zeiesc, căci ea s-a supus lui Dumnezeu prin smerenie, prin dăruirea totală 
izvorâtă din iubirea nemărginită față de Dumnezeu, față de voia şi de porun- 
cile Lui. 


Unirea ei cu Dumnezeu înseamnă iubire adevărată şi desăvârşită prin care mij- 
loceşte pentru noi, iar Fiul său o ascultă fiindcă şi ea primeşte iubirea dumne- 
zeiască drept cel mai nepreţuit dar care desăvârșeşte. Ea ne acoperă prin bună- 
voința Tatălui Celui mai înainte de veci, pentru că Dumnezeu a vrut să mân- 
tuiască neamul omenesc şi prin Născătoarea de Dumnezeu, Fecioara Maria. 


Neamul omenesc este umbrit, protejat de Maica Domnului, care, prin mijlocirea 


ei către Domnul Hristos, aduce Lumina în sufletele oamenilor. Ea este speranța 
şi bucuria vieţii creștinilor, este luminătoarea vieților lor, călăuzitoare neobo- 
Sită şi mângâietoarea tuturor celor care nădăjduiesc în puterea rugăciunii 
sale de Mamă în faţa Fiului ei. 


Cine este Maica Domnului pentru noi, cei care cerem acoperământul ei? Este 
puternică deșteptare a conştiinţelor celor adormite, tărie nesurpată şi ocrotirea 
tuturor creștinilor, oglinda sfântă a dreptăţii pentru judecători, binecuvântarea 
caselor şi a familiilor celor evlavioase, luminarea şi înțelepţirea păstorilor celor 
credincioşi ai Bisericii, povăţuitoarea monahilor, liniştea cea netulburată a bă- 
trânilor celor evlavioşi, aleasă încununare a celor care se luptă împotriva pati- 
milor, grabnică ajutătoare a celor obosiţi de mâhnire și întristare, stâlp de nor 
care ne acoperă, ferindu-ne de toate ispitele și de smintelile lumii, stâlp de foc în 
calea mântuirii, vas de aur întru care s-a gătit pentru noi Trupul şi Sângele 
mielului celui dumnezeiesc, mustrarea tuturor călcătorilor de jurământ și a celor 
care agonisesc cu nedreptate, dătătoarea tuturor darurilor celor pământești și 
sufletești, odihnă și bucurie tainică a robilor celor blânzi și primitori, tare apă- 
rătoare a toată lumea. 


Fiecare dintre aceste numiri ale ei, prin care omul a încercat să îi cuprindă 
chipul, izvorăşte şi se prelungeşte în taină nesfârșită, învăluindu-ne în adân- 
cimea ei nepătrunsă. 


Bucuria celor mâhniţi și asupriţi, Maica Domnului reprezintă o prezenţă con- 
stantă şi desăvârşită în conştiinţa creştină. Ea este aceea care îi luminează pe cei 
rătăciți şi dă gândul bun şi ziditor celor care o primesc în inima lor ca pe o 
mamă iubitoare, protectoare, care, prin iubirea ei, aduce pace în sufletele creş- 
tinilor. 


Îngerii înşişi o prea slăvesc în veşnicie cu mirare neîncetată, căci, nefiind înger 
și având trup omenesc, este mai presus de îngerii pentru care ea este o minune 
permanenă prin frumuseţea luminii ei, împărtăşindu-se de lumina lui Dumnezeu 
mai mult decât îngerii. 


Sfânta Fecioară Maria este pentru toţi creştinii nu numai Maica Domnului no- 
stru lisus Hristos, ci şi a tuturor creştinilor. Ea stă în centrul preocupărilor 
dumnezeieşti şi omeneşti de la căderea protopărinţilor, se naşte plină de dar, 
aducând viaţă nouă întregii omeniri, zămisleşte Lumina lumii, pe Domnul no- 
stru Iisus Hristos, şi-l dă viaţă. „Ea Îl urmează în lume, plină de iubirea cea mai 
curată şi tot ea îl însoţeşte până la cruce. Este mama adevărată a noastră, a 
tuturor, Împărăteasa cerului şi a pământului” (pr. prof. Petre Rezuş, Mariologia 


ortodoxă, în revista „Ortodoxia”, an IL nr. 4, 1950, p. 515). 


Daniela Ionescu este profesoară la Colegiul Naţional „Mircea cel bătrân”, 
Râmnicu Vâlcea (SDL Univ. Bucureşti) 


Pr. Ciprian Florin Apetrei - Sub milostivirea ta, imnul Născătoarei de 
Dumnezeu 

Cea mai veche rugăciune cunoscută dedicată Maicii Domnului este imnul Sub 
milostivirea ta, aparținând Sfintei Liturghii din veacul al III-lea, fiind scris în 
limba greacă, în jurul anului 250 d.H. Textul acestui imn pe care îl folosim în 
cadrul slujbelor bisericeşti este mângâietor: „Sub milostivirea ta scăpăm, 
Născătoare de Dumnezeu. Rugăciunile noastre nu le trece cu vederea în nevoi, 
ci din primejdii ne izbăveşte pe noi, una curată, una binecuvântată!” 


Din acest text vedem că înainte cu două secole de Sinodul al 3-lea Ecumenic de 
la Efes din anul 431 Sfânta Fecioară Maria este numită Născătoare de Dumne- 
zeu. Şi noi ştim că la Sinodul al 3-lea Ecumenic a fost formulată învăţătura 
ortodoxă despre Maica Domnului. 


Hotărârea dogmatică a Sinodului 3 Ecumenic mărturiseşte: „Îl mărturisim deci 
pe Domnul nostru lisus Hristos, Fiul cel Unul născut al lui Dumnezeu, ca fiind 
Dumnezeu adevărat şi Om adevărat, având suflet rațional şi trup. Cel ce, după 
Dumnezeire, S-a născut din Tatăl mai înainte de veci, în zilele cele mai de pe 
urmă, S-a întrupat pentru noi şi pentru a noastră mântuire din Fecioara Maria, 
după omenire. Rămânând de o ființă cu Tatăl după Dumnezeire, S-a făcut de o 
fiinţă cu noi după omenire. Căci s-au întrunit în El cele două firi, drept care 
mărturisim un singur Hristos, un singur Fiu, un singur Domn. În baza acestei 
uniri neamestecate, o mărturisim pe Sfânta Fecioară Născătoare de Dumnezeu, 


din care Dumnezeu Cuvântul S-a întrupat şi S-a făcut om, unindu-Se cu trupul 
cel luat din ea”. 


Parcurgând această hotărâre dogmatică a acestui sinod înţelegem importanţa 
imnului Sub milostivirea ta în ceea ce priveşte vechimea cinstirii Sfintei Fe- 
cioare Maria ca Născătoare de Dumnezeu şi remarcăm faptul că prin această 
hotărâre sinodul acesta dogmatizează credinţa creştinilor de peste două veacuri 
în Maica Domnului. 


Dacă cercetăm operele Părinților Bisericii, vedem că termenul de Născătoare de 
Dumnezeu era cunoscut în secolul al 4-lea în Alexandria, fiind menţionat de 
Sfântul Alexandru al Alexandriei, Sfântul Athanasie cel mare, Sfântul Serapion 
de Thmuis și de Didim cel orb, dar şi în Palestina (Eusebiu de Cezareea, Sfântul 
Chiril al Ierusalimului), în Cappadocia (Sfântul Vasile cel mare şi Sfântul 
Grigorie Teologul). 


Pr. Ciprian Florin Apetrei - Maica Domnului, cea mai puternică rugătoare 
şi mijlocitoare pentru lume 


La puţine zile de la începutul anului bisericesc, în 8 septembrie, Biserica noastră 
sărbătoreşte Naşterea Maicii Domnului, iar în ultima zi a anului bisericesc, 31 
august (Aşezarea cinstitului brâu al Maicii Domnului în raclă), o cinstim tot pe 
Născătoarea de Dumnezeu. Astfel, anul bisericesc este pus sub ocrotirea Prea- 
sfintei Fecioare Maria şi aceasta pentru că ea este „mai cinstită decât heruvimii 
şi mai mărită fără de asemănare decât serafimii, care fără stricăciune pe Dumne- 
zeu-Cuvântul a născut”. De aceea, pe ea cea care este cu „adevărat Născătoare 
de Dumnezeu” o mărim. O cinstim pentru că este Maica Domnului, adică Fiul 
lui Dumnezeu întrupat S-a născut din ea şi de aceea o numim Născătoare de 
Dumnezeu. 


Vorbind despre Întruparea Domnului, Sfântul Nicolae Cabasila spune: „Întru- 
parea Logosului nu a fost doar lucrarea Tatălui, a Fiului şi a Sfântului Duh - 
primul consimţind, al doilea pogorând, al treilea adumbrind - ci a fost şi lucrarea 
voinţei şi credinţei Fecioarei. Fără cele trei Persoane divine, acest plan nu ar fi 
putut fi pus în mişcare; dar, într-un mod analog, acest plan nu ar fi putut avea 
consecinţe fără consimțământul şi credinţa neprihănitei Fecioare”. 


Maica Domnului prin consimţământul ei face posibilă mântuirea noastră, pentru 
că prin jertfa de pe Cruce şi Învierea Fiului lui Dumnezeu Întrupat, Domnul 
nostru lisus Hristos, am fost mântuiţi. Pentru noi, ortodocşii, Fecioara Maria 
este Maica Domnului, deoarece „ne introduce în cea mai mare taină, după cum 
este considerat modul în care prin poarta trupului Maicii lui Dumnezeu, Domnul 


şi Dumnezeul nostru intră în istorie şi în lume, «în chip de roby”, după cum 
spune IPS Nicolae, mitropolit al Mesoghiei şi Lavreoticii din Grecia. 


lar dacă dorim să sintetizăm învăţătura de credinţă despre Preasfânta Fecioară 
Maria, mergem la marele teolog, părintele George Florovsky, care mărturiseşte: 
„Întreaga învățătură dogmatică despre Maica Domnului poate fi rezumată în 
aceste două denumiri: Maica Domnului şi cea pururea Fecioară. Ambele poartă 
pecetea autenticității Bisericii soborniceşti, o pecete cu adevărat universală. 
Noul Testament consemnează în mod vădit nașterea Mântuitorului din Sfânta 
Fecioară, mărturie care a devenit un element inseparabil al tradiţiei soborniceşti. 
Acest lucru este mărturisit de asemenea şi în Simbolul de Credinţă”. 


Credinţa noastră în Domnul nostru lisus Hristos se răsfrânge şi asupra prea 
curatei Sale Maici, pe care Biserica ne învaţă să o cinstim ca prima între sfinţi, 
mai presus decât ei, deoarece ea „a atins cea mai înaltă treaptă a desăvârşirii 
între oameni. Cinstirea pe care o datorăm ei se numeşte supravenerare, fiindcă 
ea a întrecut pe toţi sfinţii în desăvârşire” (Carte de Învăţătură Creştină Orto- 
doxă, Editura Institutului Biblic şi de Misiune al Bisericii Ortodoxe Române, 
1978, pagina 127). 


Pr. Ciprian Florin Apetrei - Theologica - Împărăteasa Cerului, 
acoperitoarea a toată lumea, bucuria noastră 


Biserica Ortodoxă o sărbătoreşte astăzi pe Maica Domnului, cinstind cu e-vlavie 
Sfântul ei Acoperământ. Pentru poporul dreptmăritor, cinstirea Preasfintei 
Fecioare Maria ocupă un loc central şi orice zi în care Biserica o sărbătoreşte 
este o ocazie minunată de a-i mulțumi pentru toate binecuvântările şi ocrotirile 
în necazuri, primite de la Bunul Dumnezeu prin mijlocirile ei. 


Din imnografia acestei sărbători aflăm: „Astăzi, poporul cel binecredincios, 
luminat prăznuim, umbriţi fiind prin venirea ta, Maica lui Dumnezeu, şi căutând 
către Preacinstită Icoana ta, cu umilință grăim: acoperă-ne pe noi cu Cinstitul 
tău Acoperământ şi ne scapă de tot răul, rugând pe Fiul tău, Hristos Dumnezeul 
nostru, să mântuiască sufletele noastre” (Tropar). 


Despre esenţa praznicului de astăzi, aflăm din Sinaxar cum s-a petrecut vederea 
minunată a monahului Andrei: „Fiind de față și mulțimea poporului la ceasul al 
patrulea din noapte, Sfântul Andrei, cel ce era întru totul al lui Hristos, şi-a 
ridicat ochii în sus şi a văzut-o pe Împărăteasa Cerului, pe Acoperitoarea a toată 
lumea, Preasfânta Născătoare de Dumnezeu, stând în văzduh și rugându-se, 
strălucind ca soarele şi acoperind poporul cu cinstitul său Omofor”. 


Din aceste două texte înţelegem că această zi de serbare a Maicii Domnului este 
un timp în care-i mulțumim pentru ocrotirea pe care ne-o oferă. Lucru subliniat 
şi de condacul sărbătorii: „Fecioara, astăzi, înainte stă în Biserică şi cu cetele 
sfinților nevăzut se roagă lui Dumnezeu, îngerii cu ierarhii se închină şi 
Apostolii cu prorocii dănțuiesc; că pentru noi roagă Născătoarea de Dumnezeu 
pe Dumnezeu Cel mai înainte de veci”. 


Părintele Cleopa subliniază importanţa praznicului de astăzi pentru creştinii 
noştri mărturisind şi învățând: „Astăzi Biserica lui Hristos cea dreptmăritoare 
sărbătoreşte Acoperământul Maicii Domnului. Sărbătoare mare pentru Biserica 
lui Hristos şi pentru tot creştinul. Când sărbătorim Acoperământul Maicii 
Domnului, au sosit la noi mila şi îndurările ei. După Preasfânta şi de viaţă 
făcătoarea Treime, în ceruri, nu există altă persoană, altă faţă mai înaltă pe scara 
duhovnicească decât Maica Domnului”. 


Astfel şi noi trebuie să mărturisim că pentru toţi ortodocşii o nouă zi în care o 
cinstim pe Maica Domnului este un bun prilej să ne manifestăm evlavia noastră 
românească faţă de cea care ne dăruieşte permanent ocrotire cerească. 


File de istorie 


Sărbătoarea Acoperământului Maicii Domnului ne aminteşte de vederea 
minunată a Sfântului Andrei cel nebun pentru Hristos din vremea împăratului 
bizantin Leon al Vl-lea (886-912). Acest eveniment a avut loc în 
Constantinopol, în Biserica Maicii Domnului din Vlaherne, unde poporul 
drepteredincios din Bizanţ se afla în rugăciune noaptea, când se săvârşea 
priveghere pentru ziua Duminicii. Sfântul Andrei, un monah nebun pentru 
Hristos, 'şi-a ridicat ochii în sus şi a văzut-o pe Împărăteasa Cerului, pe 
Acoperitoarea a toată lumea, Preasfânta Născătoare de Dumnezeu, stând în 
văzduh şi rugându-se, strălucind ca soarele şi acoperind poporul cu cinsti-tul său 
Omofor. Văzând aceasta, Sfântul Andrei a zis către ucenicul său Epifanie: 
«Oare vezi, frate, pe Împărăteasa şi pe Doamna tuturor, care se roagă pentru 
toată lumea?» lar el a răspuns: «O văd, sfinte părinte, şi mă înspăimânty” 
(Vieţile Sfinţilor). Această vedere minunată constituie baza sărbătorii din data 
de 1 octombrie. „De atunci a început a se serba, mai întâi la Constantinopol, 
apoi în Rusia şi la alte popoare creştine, sărbătoarea aceasta, care se cheamă în 
ruseşte Pocrov, adică Acoperământul Maicii Domnului”, ne spune părintele 
Cleopa Ile. 


Această sărbătoare închinată Maicii Domnului este zi de hram pentru multe 
mănăstiri şi biserici din ţara noastră. Este o zi de pelerinaj pentru mulți creştini, 
care merg în aceste vetre de spiritualitate ortodoxă închinate Preasfintei 
Fecioare Maria. 


De asemenea, această zi de sărbătoare este şi un prilej pentru toţi ortodocşii să 
citească Acatistul Sfântului Acoperământ al Maicii Domnului şi să se roage 
spunând: „Împărătesei celei alese mai înainte de veci, Împărătesei celei mai 
înalte decât toată făptura cerului şi a pământului, care a venit oarecând la 
rugăciune în biserica cea din Vlaherne şi se ruga pentru cei din întuneric, 
acesteia şi noi, cu credință şi cu umilință, îi serbăm Acoperământul ei cel 


luminos. lar tu, ca ceea ce ai putere nebiruită, izbă-veşte-ne pe noi din toate 
nevoile, ca să strigăm ţie: Bucură-te, bucuria noastră; acoperă-ne pe noi de tot 
răul cu cinstitul tău Acoperământ!” Oriunde se află un om în nevoi şi suferință 
şi cere ajutorul Preasfintei Fecioare, ea răspunde, arătând că ea ne ocroteşte pe 
toţi, pretutindeni, cu Sfântul ei Acoperământ. 


Toate rugăciunile pe care le înălțăm astăzi Maicii Domnului exprimă 
recunoştinţa şi evlavia pe care le purtăm celei ce s-a învrednicit să fie "mai 
cinstită decât heruvimii şi mai mărită fără de asemănare decât serafimii” şi "care 
fără stricăciune pe Dumnezeu Cuvântul a născut”. De aceea o mărim şi o 
rugăm: 'O, prea curată Maică a Domnului, a puterilor de sus, Împărăteasa 
cerului şi a pământului, atotputernică apărătoare şi tărie a noastră, primeşte 
această cântare de laudă și de mulțumire de la noi, nevrednicii robii tăi. Înalță 
rugăciunile noastre la tronul lui Dumnezeu și Fiul tău, ca să fie milostiv 
nedreptăților noastre”. 


În aceste zile de grea încercare pandemică, gândul nostru plin de nădejde merge 
către dragostea ei de mamă, rugând-o: "Împărăteasa mea cea preabună și 
nădejdea mea, Născătoare de Dumnezeu, primitoarea săracilor și ajutătoarea 
străinilor, bucuria celor mâhniţi și acoperitoarea celor necăjiţi, vezi-mi nevoia, 
vezi-mi necazul, ajută-mi ca unui neputincios, hrăneşte-mă ca pe un străin; 
necazul meu îl ştii, deci dezleagă-l precum voiești, că n-am alt ajutor afară de 


tine, nici altă mângâiere bună, ci numai pe tine, Maica lui Dumnezeu, ca să mă 
păzeşti şi să mă acoperi, în vecii vecilor”. 


Pr. Eugeniu Rogoti - Maica Domnului, acoperământul celor credincioşi 


Astăzi facem pomenirea unei minuni din Constantinopolul primului mileniu, 
atunci când Maica Domnului a salvat „Cetatea cea mare” cu sfântul ei aco- 
perământ. Minunea s-a întâmplat în timpul unei privegheri de toată noaptea, 
săvârşită în prima zi a lunii octombrie, şi a fost văzută de Sfântul Andrei cel 
nebun pentru Hristos. De-a lungul timpului s-au zidit biserici închinate acestui 
eveniment legat de Preasfânta Născătoare de Dumnezeu. 


Invazia flotei ruşilor conduşi de voievozii varegi din timpul împăratului bizantin 
Leon al VI-lea s-a încheiat cu plecarea inexplicabilă pentru istorici a acestora de 
lângă Constantinopol. Tradiţia bisericească ne spune că Sfântul Andrei cel 
nebun pentru Hristos, cunoscut în „Cetatea cea Mare”, cum era numită capitala 
Bizanțului, drept om cu mare credinţă şi îndrăzneală la Dumnezeu, a văzut în 
timpul slujbei de noapte la Biserica Vlaherne, închinată Maicii Domnului, pe 
Născătoarea de Dumnezeu care şi-a scos acoperământul de pe cap şi a păzit 
cetatea, care, în acest fel, a fost ocrotită şi duşmanii s-au retras. 


Această tradiţie şi slujba din ziua de 1 octombrie au fost preluate ulterior, prin 
purtarea de grijă a lui Dumnezeu, care scapă înţelegerii noastre, în lumea slavă, 
de unde a pătruns şi la români. În Bisericile Ortodoxe de limbă greacă, slujba 
Acoperământului Maicii Domnului nu este ţinută ca în cele de limbă slavă, sau 
în România, şi data de prăznuire este alta, pe 28 octombrie. Mineiul din ziua de 
1 octombrie spune la noi, după ce se încheie cântările dedicate Sfântului apostol 
Anania şi cuviosului Roman Melodul, următoarele: „Întru această zi prăznuim 
Acoperământul Preasfintei de Dumnezeu Născătoarei şi pururea Fecioarei 
Maria. De este hram sau de va voi cel mai mare se face Priveghere de toată 
noaptea şi cântăm slujba ei în acest chip”. După aceasta urmează rânduiala 


slujbelor închinate sărbătorii Acoperământului Maicii Domnului, ca la oricare 
alt praznic închinat Maicii Domnului, de-a lungul anului bisericesc. 


Biserici cu hramul „Acoperământul Maicii Domnului“ 


De-a lungul timpului, atât în ţările de limbă slavă, cât şi în România, au fost 
zidite biserici închinate Acoperământului Maicii Domnului. În Rusia, unul 
dintre cele mai vechi locașuri cu acest hram a fost zidit în timpul voievodului 
Andrei Bogoliubski, la mijlocul secolului al XII-lea, pe malul râului Nerl, 
aproape de oraşul Vladimir, care era atunci capitala Rusiei. În timpul acestui 
voievod în Rusia îşi are începutul prăznuirea cu fast a Acoperământului Maicii 
Domnului, ca la celelalte praznice ale Împărătesei Cerurilor, de-a lungul anului 
bisericesc. Voievodul Andrei Bogoliubski a închinat toate bisericile pe care le-a 
zidit Maicii Domnului, fiind mai târziu canonizat de Biserica Ortodoxă Rusă. 


În România sunt, de asemenea, foarte multe biserici, de mir sau de mănăstire, 
care au hramul „Acoperământul Maicii Domnului“. Amintim dintre acestea 
câteva mai cunoscute: biserica nouă a Mănăstirii Crasna din judeţul Prahova, 
biserica Mănăstirii Hadâmbu din judeţul laşi, a Mănăstirii Mălineşti, judeţul 
Vaslui, a Mănăstirii Călugăra - Oraviţa, judeţul Caraş-Severin. În Bucureşti sunt 
mai multe biserici care au acest hram. 


Icoana Acoperământului Maicii Domnului 


Icoana care înfăţişează Acoperământul Maicii Domnului şi vedenia Sfântului 
Andrei a fost reprezentată în bisericile din cetăţile ruseşti încă din secolul al 
XIV-lea. Istoricii de artă bisericească vorbesc despre două tipuri iconografice, 
realizate de iconarii din Suzdal şi de cei din Novgorod în secolele XIV-XV. 
Unele icoane care reprezintă aceste şcoli de pictură bisericească sunt păstrate şi 
expuse la muzeul de artă rusă din Moscova, cunoscut şi sub denumirea de 
Galeriile Tretiakov, dar şi la muzeul din Novgorod. În cazul tipului iconografic 
al Acoperământului zugrăvit de iconarii din Suzdal, Maica Domnului este 
pictată în faţa bisericii, ţinând în mâini acoperământul său deasupra tuturor celor 
care 1 se roagă. Tipul iconografic din Novgorod al acestei icoane adaugă nişte 
îngeri care susțin acoperământul, în locul Maicii Domnului, care este prezentată 
în interiorul bisericii. Începând cu secolul al XV-lea, aceste tradiţii iconografice 
au început să se unească, în locul lor apărând o imagine mixtă, unde sunt şi 
îngerii, dar şi Maica Domnului, care ţine acoperământul său deasupra 
credincioşilor. 


Astăzi, creştinii pot vedea icoana acestui praznic zugrăvită în chipuri diferite, 
dar de cele mai multe ori aceasta o va înfățișa pe Născătoarea de Dumnezeu 
stând deasupra cre-dincioșilor, cu mâinile ridicate la rugăciune. De cele două 


părți sunt înfățişați îngeri. Mai jos, în partea dreaptă a icoanei sunt cel mai 
adesea înfățișați Sfântul Andrei cel nebun pentru Hristos şi ucenicul său 
Epifanie, care au văzut-o pe Maica Domnului în biserica din Vlaherne, iar 
alături de ei sunt înfăţişați cei doisprezece Apostoli, episcopi, sfinte femei, 
monahi şi mucenici, iar Maica Domnului îşi întinde maforionul asupra 
credincioşilor adunaţi. Sfântul Epifanie poartă pe sub manta o tunică şi face 
gesturi de uimire la vederea minunatei apariții a Maicii Domnului. Sfântul 
Andrei este înfășurat doar într-o manta. Sub imaginea Maicii Domnului, în 
centrul icoanei este zugrăvit adesea un tânăr, îmbrăcat într-un stihar diaconesc. 
În mâna stângă poartă un sul de hârtie desfăşurat, pe care este înscris textul 
condacului în cinstea Născătoarei de Dumnezeu, care se cântă la Naşterea 
Domnului („Fecioara astăzi...”). 


Acesta este Sfântul Roman Melodul, cunoscutul imnograf a cărui pomenire se 
face în aceeași zi. Acesta este însoţit de corul bisericii şi alături de el se găsesc 
şi împăratul Leon înțeleptul, împreună cu împărăteasa și patriarhul Constan- 
tinopolului. 


Puterea Sfântului acoperământ al Maicii Domnului 


Sperantacredintasuubirea.bloaspot.com. 


Nu este cu putință a cuprinde în câteva cuvinte minunile şi darurile care ni se 
dăruiesc prin mijlocirea şi ocrotirea Preasfintei Născătoare de Dumnezeu, Maica 
Domnului nostru lisus Hristos. 


Dar, pentru a pricepe dragostea ei cea mare către creştini, dar şi puterea 
rugăciunilor sale către Dumnezeu, am socotit de cuviinţă să aşezăm la începutul 
acestei cărți mărturia despre minunea petrecută în biserica din Vlaherne, în 
vremea împăratului Leon cel înţelept (886- 912). 


In vremea acestui împărat, în biserica din Vlaherne din Constantinopol s-a făcut 
odată priveghere de toată noaptea, întru slava şi pomenirea Preasfintei 
Născătoare de Dumnezeu şi pururea Fecioară Maria. Era în ziua întâi a lunii 


octombrie şi mulțime de norod s-a adunat în frumoasa biserică a Vlahernei. 
Fiind aici aici şi Sfântul Andrei cel nebun pentru Hristos dimpreună cu ucenicul 
său Epifanie, şi-au ridicat ochii spre bolta bisericii şi pentru că au fost vrednici, 
au văzut-o pe Împărăteasa cerului, pe acoperitoarea a toată lumea, pe Preasfânta 
Fecioară Născătoare de Dumnezeu, stând în văzduh şi rugându-se. lar ea 
strălucea asemenea soarelui şi acoperea poporul cu cinstitul ei acoperământ. Şi 
erau împreună cu ea şi cetele îngereşti şi mulțimea Sfinţilor, care în haine 
strălucitoare şi cu multă evlavie stăteau împrejurul ei. 


In acest chip văzând-o pe Născătoarea de Dumnezeu, Sfântul Andrei a zis către 
ucenicul său, Epifanie: 

- Oare, vezi, frate, pe Împărăteasa şi Doamna tuturor, care se roagă pentru toată 
lumea? 


Iar Epifanie a zis: 

- O văd, Sfinte părinte şi mă înspăimânt, că o văd acoperind cu cinstitul ei 
acoperământ pe toți oamenii ce sunt în biserică. lar acoperământul acesta 
străluceşte mai mult decât soarele. 


Și s-au auzit cuvintele pline de umilinţă ale rugăciunii Preasfintei Fecioare către 
iubitul ei Fiu şi Dumnezeul nostru lisus Hristos: 
- Impărate Ceresc, primeşte pe tot omul cel care Te slăveşte pe Tine şi cheamă 


în tot locul preasfânt numele Tău. Şi acolo unde se face pomenirea numelui 
meu, pe acel loc îl sfinţeşte şi-i proslăveşte pe cei ce Te proslăvesc pe Tine. lar 
rugăciunile celor care cu dragoste mă cinstesc pe mine, Maica Ta, nu le trece cu 
vederea şi făgăduinţele primeşte-le toate şi din toate nevoile şi răutăţile îi 
izbăveşte pe ei. 


Deci, şi noi să ne bucurăm şi să ne veselim, ştiind că am primit în dar o astfel de 
minunată ocrotire şi împreună să rostim această rugăciune către Fecioara Maria, 
Maica lui Dumnezeu: 


Preasfântă Născătoare de Dumnezeu, miluieşte-ne pe noi, cei care trăim în 
aceste vremuri, căci mare trebuință avem de milostivirea Ta de Maică. Şi ne 
păzeşte şi ne acoperă şi ne ajută şi ne luminează mintea, ca să pricepem şi să 
împlinim poruncile Fiului şi Dumnezeului tău, căci după aceste dumnezeieşti 
porunci va fi judecată lumea. 


Cu mâinile cu care ai L-ai legănat pe Fiul lui Dumnezeu cuprinde şi mintea şi 
inima ŞI întreaga noastră făptură şi ne izbăveşte, după cum voieşti, de întristări 
şi de suspinuri. 


Intinde mâna ta cea dătătoare de bucurie şi picură în inimile noastre un bob de 
rouă duhovnicească, din care să odrăslească iubire de osteneală şi veselie 
cerească. 


Și tuturor celor ce suntem mici trupeşte ori duhovniceşte sădeşte-ne înlăuntru 
îndulcirea cea minunată ce se revarsă din pomenirea cu smerenie şi nădejde a 
numelui tău.Și chiar de suntem mici, neputincioşi ori prunci, rânduieşte-ne a le 
plini pe toate cele bune cu osârdie, sporire şi bună rânduială, astfel încât, ieşind 
din această viaţă trecătoare, să putem a te vedea şi cu dragoaste fierbinte a te 
îmbrăţişa cu braţele noastre cele smerite, măcar că mărirea şi strălucirea ta sunt 
atât de mari, pe cât este nevrednicia noastră. Amin. 


(Istorisirea este culeasă din frumoasa carte pentru copii: 153 de istorisiri 
minunate adunate de la Sfinţii părinţi) 


Minuni 


e ițuațaae 


— rr 


O frumoasă istorioară 


PELERINUL RUS 


Îţi plac istorioarele duhovniceşti! O să-ţi citesc îndată ceva asemănător. Am aici, 
la mine, o carte pe care o socot drept tovarăşul meu de drum. Se numeşte 
„Agapia” sau „Mântuirea păcătoşilor”. În ea se află descrise multe întâmplări 
minunate. 


O scoase din buzunar şi începu să citească o prea frumoasă istorioară, despre un 
oarecare om evlavios, Agatonie. Acesta fusese învăţat încă din copilărie de 
pioşii săi părinţi să rostească în fiecare zi, în faţa icoanei Maicii Domnului, 
rugăciunea: „Născătoare de Dumnezeu, Fecioară, bucură-te....” şi celelalte. O 
spunea zilnic. Mai târziu, ajungând bărbat împlinit, începu să ducă o viaţă de 
sine stătătoare şi năpădindu-l grijile şi interesele vieţii, rostea din ce în ce mai 
rar rugăciunea învățată de la părinţi, iar în cele din urmă o părăsi de tot. 


Intr-o seară a primit în casa lui un pelerin, care i-a spus că e pustnic în Tebaida 
şi că a avut o vedenie în care i se poruncea să meargă la Agatonie ca să-l mustre 
pentru că a părăsit rugăciunea Maicii Domnului. 


Agatonie îi spuse atunci că pricina pentru care a lăsat rugăciunea este că deşi 
mulți ani a rostit această rugăciune, n-a aflat nici un folos. 


Atunci pustnicul îi zise: „Aminteşte-ţi, orbule şi nerecunoscătorule, de câte ori 
ţi-a ajutat această rugăciune scăpându-te de nevoi! Aminteşte-ţi cum, pe când 


erai încă băiețţandru, ai scăpat de la înec într-un chip minunat! Adu-ţi aminte 
cum o boală molipsitoare i-a dus la groapă pe mulţi dintre vecinii tăi, iar tu ai 
rămas nevătămat! Îţi aminteşti cum, călătorind odată cu un prieten, aţi căzut 
amândoi din căruţă? EI şi-a frânt piciorul, iar tu nu ai suferit nimic. Nu ştii oare 
că un tânăr, pe care-l cunoşti şi care era sănătos, zace acum slăbit de boală, iar 
tu eşti sănătos şi nu simţi nici o durere? 


Amintindu-i de multe alte fapte minunate, în cele din urmă i-a spus lui 
Agatonie: „Loate aceste nenorociri au fost alungate de la tine prin 
Acoperământul PreaSfintei Născătoare de Dumnezeu, pentru scurta ta rugăciune 
zilnică. Continuă dar să te rogi mai departe şi nu lăsa această rugăciune ce se 
face spre slava Împărătesei Cerului, atâta timp cât încă nu eşti părăsit de ea.” 


(Pelerinul rus, Editura Sofia, pp. 126-127) 


Darul Preasfintei Născătoare de Dumnezeu făcut Sfântului Roman Melodul 


1 RE, Rae ca 


Se vede la Metafrast, în întâia zi a lunii lui octombrie, întru care prăznuim pe 
Sfântul Roman cântăreţul (Melodul), că sfântul acela a fost din cetatea Edesa şi 
a lăsat patria sa, şi ducându-se în Țarigrad, a locuit într-o mănăstire a 
PreaSfintei Stăpânei noastre, ceea ce se zice întru cele ale lui Kir. Şi de multe 
ori se ducea din chilia lui la biserica Născătoarei de Dumnezeu şi pururea 
Fecioară cea din Vlaherne, şi acolo petrecea toată noaptea la priveghere, că era 
foarte evlavios şi îmbunătăţit, priveghind la praznicele cele împărăteşti şi 
rugându-se toată noaptea. Pentru aceasta s-a învrednicit să ia darul acesta de la 
Stăpână, adică: la privegherea Naşterii lui Hristos, aflându-se în biserica cea 
zisă mai sus a Vlahernelor, a adormit puţin de osteneală. 


Şi atunci a văzut pe Preasfânta în vedenie, unde ţinea o carte, şi îi zise lui: 
„Deschide gura ta, ca să mănânci dăruirea aceasta, care îți dau”. Deci i s-a părut 
lui cum că a deschis gura şi a înghiţit cartea aceea. 


Şi atunci, după ce s-a făcut ziuă, s-a suit în amvon şi a început cu multă evlavie 
condacul praznicului, adică: „Fecioara astăzi pe Cel mai presus de fiinţă naşte”, 
şi celelalte, pe care le-a cântat cu astfel de cântare şi cu atâta dulceaţă, încât s-a 
cunoscut prea arătat, cum că a venit din Cer, şi nu de la oameni darul care i s-a 
dat, şi toți s-au minunat. Că nu numai condacul acesta a făcut, ci şi toate 
celelalte ale praznicelor Mântuitorului, ale Preasfintei şi ale tuturor Sfinţilor. 


Și a alcătuit mai mult de o mie de condace, adică: a tot anul, câte se cântă în 
biserica noastră. lar de darul acesta s-a învrednicit minunatul de la Maica lui 
Dumnezeu pentru a avea evlavie către ea foarte, şi o cinstea pentru aceasta şi de 
la ea s-a slăvit şi în lumea aceasta vremelnică şi în viaţa cea cerească şi fericită. 
Pe care dea Dumnezeu să o dobândim noi toţi. Amin. 


(Extras Din minunile Maicii Domnului, Editura Doxologia, laşi, 2013) 


O minune contemporană a Maicii Domnului, în Siria 


isaiua 
|. i 
eee 


Aflat pe drumul spre mănăstire pentru a o elibera, deşi era conştient că va 
ajunge prea târziu, ofiţerul sirian a văzut „o Doamnă în văzduh, îmbrăcată în 
albastru, înconjurată de o lumină puternică, care parcă a luat racheta în mâinile 
ei şi a aruncat-o departe”. Aceasta este o declaraţie a unui ofițer musulman, 
străin de religia creştină care, însă, a mărturisit puterea Maicii Domnului. 


ie e se 


Cea mai veche mănăstire ortodoxă din Siria, Saydanaya, este „inima care 
pulsează sângele creştinismului sirian”. De fapt, este un oraş de biserici, cu 40 
de Sfinte Altare. Rugăciune, frumuseţe, arhitectură, istorie şi ruine. Un loc în 
care creştinii se roagă de 1500 de ani, un loc unde femeile musulmane vin să se 
roage, pentru a rămâne însărcinate. O mărturie că pe acest pământ a existat o 
profundă trăire creştină, încă din timpul împăratului lustinian cel mare. 


În limba aramaică, pe care a vorbit-o Însuşi Hristos Mântuitorul, saydanaya 
însemnă „vânătoare de gazele”. Căci, legenda întemeierii aceste mănăstiri este 
legată chiar de o gazelă. 

Împăratul Iustinian, într-una dintre expedițiile sale orientale, a ajuns în acest 
deşert, în care armata sa şi-a aşezat tabăra. Împăratul a văzut o gazelă frumoasă 


în depărtare. A pornit la vânătoare, urmărind-o până când acesta s-a oprit pe un 
pisc stâncos şi s-a apropiat de un izvor de apă proaspătă. Deodată, gazela s-a 
transformat într-o icoană a PreaSfintei Născătoare de Dumnezeu. Din ea se 
întindea o mână albă şi un glas i-a spus: „Tu vei construi o biserică pentru mine, 
aici, pe acest deal”. Apoi, lumina cerească şi figura maiestuoasă neobişnuită au 
dispărut. 


Legenda s-a păstrat doar în varianta arabă, neexistând în izvoarele bizantine. 
Însă, un lucru este cert. În oraşul bisericilor se păstrează o icoană a Maicii 
Domnului, datată de către specialişti ca fiind contemporană cu domnia 
împăratului bizantin Iustinian. O icoană la care au evlavie atât creştinii, cât şi 
musulmanii. 


Dacă întrebi orice musulman din Damasc şi împrejurimi ce este Saydanaia, el va 
răspunde că este „Doamna noastră”. O mănăstirea ce adăposteşte icoana de la 
care curg valuri de minuni atât pentru creştini, cât şi pentru musulmani. 


Maica Domnului a deviat racheta 


Cultul profund adus Maicii Domnului a făcut ca mănăstirea să reziste în 
vâltoarea primăverii arabe. A fost atacată şi pustiită în dimineaţa zilei de 27 
septembrie 2013, dar maicile vieţuitoare s-au întors la numai o săptămână de la 
atac. Deşi forțele guvernamentale le-au avertizat că nu le pot garanta securitatea 
- fără curent, apă şi hrană, ele au preferat să nu lase pustie mănăstirea, chiar şi 
cu preţul vieţii. 


Nu a existat săptămână în care maicile să nu fie amenințate cu răpirea sau incen- 
dierea locaşului, dacă nu îşi vor părăsi casa. Cu toate acestea, viaţa mănăstirii a 
început, din nou, să pulseze. Mai ales că Maica Domnului a fost acolo, mereu. A 
acoperit mănăstirea cu Sfântul ei acoperământ, aşa cum a făcut-o şi în zilele 
acestea. 


Pe 26 ianuarie 2014, un grup de luptători Al Nusra s-a instalat în faţa mănăstirii, 
amenințând cu distrugerea. Poarta a fost zăvorâtă şi toate maicile s-au adunat în 
biserică, la rugăciune, săvârşind Acatistul Sfântului acoperământ. 


În momentul în care racheta a fost lansată, zgomotul a fost asurzitor. Toate 
maicile se aşteptau să moară în următoare clipă... Dar, clipa a trecut... şi nu se 
întâmplase nimic. Erau vii, nevătămate şi mănăstirea era întreagă. Ce se 
întâmplase? 


Răspunsul l-au aflat, mai târziu, de la comandantul trupelor guvernamentale. 
Aflat pe drumul spre mănăstire pentru a o elibera, deşi era conştient că va 


ajunge prea târziu, ofiţerul sirian a văzut „o Doamnă în văzduh, îmbrăcată în 
albastru, înconjurată de o lumină puternică, care parcă a luat racheta în mâinile 
ei şi a aruncat-o departe”. Aceasta este o declaraţie a unui ofiţer musulman, 
străin de religia creştină care, însă, a mărturisit puterea Maicii Domnului. 


După eveniment şi după eliberarea zonei, toţi s-au întrebat: care era proba- 
bilitatea ca, la o ţintă fixă, de aproape, cu o armă performantă, racheta să 
ocolească mănăstirea? 


Maicile de la Saydnaya ştiu răspunsul corect: Maica Domnului, a cărei icoană 
străjuieşte de 1500 de ani în biserica mare, a păzit şi va păzi în continuare 
mănăstirea lor. 


Vedenie minunată cum că Domnul se îmblânzeşte către noi prin 
rugăciunile Maicii Sale 


În cartea numită Livada florilor, la cap.8, partea a III-a, se arată că era un 
duhovnic prea sfânt cu viaţa, care pentru curata lui vieţuire şi alte îmbunătățite 
fapte, când săvârşea Sfânta Liturghie, se învrednicise a vedea multe vederi de 
îngeri şi vedenii. 


lar la sfârşitul vieţii sale, s-a învrednicit şi de această minunată şi înfricoşată 
uimire pe care o scriem aici mai Jos, pentru încredințarea tuturora şi pentru 
aducerea aminte a noastră totdeauna, poate de frica acestei prea adevărate şi 
înspăimântătoare vedenii ne vom pocăi de fărădelegile noastre, ca să ne izbăvim 
de înfricoşata şi groaznica hotărâre a Dreptului Judecător. 


Preotul cel arătat mai sus, a văzut cu duhul pe Domnul nostru lisus Hristos 
şezând pe scaunul măririi şi de-a dreapta Lui pe prea lăudata Stăpână, iar toată 
oastea cea cerească sta aşteptând porunca Stăpânului. Și a poruncit Domnul 
unui înger puternic să lovească în trâmbiţa cea înfricoşată şi mare foarte pe care 
o ţinea, şi lovind îngerul, a ieşit un fel de sunet încât s-a cutremurat toată lumea 
ca o frunză de copac când o bate vântul. 


lar după puţină vreme a făcut semn Domnul către îngerul acela, ca să trâmbiţeze 
a doua oară, şi îndată a ascultat. 


Atunci, Maica lui lisus, cea fără de prihană şi prea milostivă, cunoscând cum că 
după al treilea sunet al trâmbiţei va fi sfârşitul a toată lumea, s-a sculat de pe 
scaun în mijlocul tăcerii şi evlaviei tuturor sfinților şi căzând la prea curatele 
picioare ale Dreptului Judecător, a început a se ruga cu sârguință spre a 
îndupleca mare bunătatea Lui ca pentru nemărginita-i milostire să primească a 


da vreme de pocăință păcătoşilor, să-şi plângă fărădelegile cu care L-au întărâtat 
pe Dânsul şi spre mânie L-au pornit. 


lar Domnul a răspuns, zicând: „Ştii o! Maica Mea prea iubită, câte fărădelegi a 
săvârşit lumea cea nemulţumitoare şi în fiecare zi făptuieşte; aşadar, pe bună 
dreptate, nu se poate şi nici nu se cuvine ca să o mai miluiesc vreodată. Că nu 
numai bărbaţii mireni şi femeile, ci şi clericii şi monahii Mă răstignesc şi Mă 
împung cu păcatele lor, pângărind cu desăvârşire sfințitul Chip şi îngereasca 
vieţuire prin desfrânările lor”. 


Atunci Stăpâna, mai cu înfocare a început iarăşi a-L ruga, zicând: „Fiul meu cel 
Preadulce, ascultă-mă pe mine, pentru milostirile îndurărilor Tale şi pentru 
Preacurate Patimile Tale pe care pentru cei păcătoşi le-ai răbdat”. 


Răspunsu-i-a lisus şi a zis: „Ştii o! Maica Mea, că de multe ori până acum ai 
îmblânzit dreapta Mea mânie cu rugăciunile şi cererile Tale şi nu m-ai lăsat să 
fac Judecata cea care se cuvenea, însă oamenii nicidecum nu s-au făcut mai 
buni, nici s-au lepădat de răutatea şi vicleşugul lor cel mai dinainte, ci încă cu 
mult mai răi s-au făcut, luând în bătaie de joc Crucea şi Patima Mea. 
Stăpânitorii şi boierii jefuiesc cu neruşinare poporul cel supus şi muncitor, 
pângărind sfintele porunci cu petrecerea lor desfrânată. Norodul cel de obşte de 
asemenea, leapădă şi defaimă poruncile Mele, săvârşind voile lor cele trupeşti: 
desfrânările, uciderile, nedreptățile şi alte păcate neruşinate şi aducătoare de 
moarte”. 


Zis-a iarăşi Stăpâna: „Toate acestea sunt adevărate, prea dulcele meu Fiu, însă, 
mă rog ie, pentru nemărginita milostivire a Ta, trimite oamenilor lumina 
darului Tău, ca să-şi cunoască paguba lor şi întorcându-se să dobândească 
iertare. Aşa Multmilostive Doamne, ascultă-mă pe mine şi împlineşte cererea 
aceasta, nu pentru că li se cuvine lor - că nevrednici sunt totdeauna de milă şi 
iertare - ci pentru dragostea mea şi a tuturor sfinţilor acestora care şi-au vărsat 
sângele pentru numele Tău şi au murit în felurite chinuri, defăimând toate 
desfătările lumii pentru ca să câştige dragostea Ta. Deci, te rugăm, Mult- 
milostive Stăpâne: ascultă rugăciunea noastră!” 


Atunci, toţi sfinţii s-au închinat cu Preasfânta, rugând pe Domnul ca să se facă 
milă. 


lar Judecătorul Cel Preaîndurat, înduplecându-se de rugăciunile prea curatei 
Maicii Sale şi ale tuturor sfinților săi, a răspuns cu senină faţă: „M-ai biruit 
maica Mea; cu rugăciunea ta cea milostivitoare ai îmblânzit dreapta mea mânie, 
Să se facă dar după voia ta. Şi voi fraţii şi prietenii mei, cu rugăciunile voastre 


aţi schimbat mânia mea întru milă. Aşadar, voi trimite iarăşi în lume învăţători 
şi propovăduitori ca să îndrepteze pe cei ce păcătuiesc”. 


Acestea zicând Stăpânul, a luat sfârşit vedenia. 


lar preotul şi duhovnicul cel mai sus arătat a istorisit-o fraților celor împreună 
cu el trăitori. Şi pentru ca să-i încredinţeze că adevărată a fost, a spus-o fraților 
din mănăstire - la fiecare îndeosebi - oarecare greşeli ascunse ale lor, pe care i 
le-a arătat lui Domnul şi l-a descoperit să-i povăţuiască duhovniceşte pentru ca 
să se îndrepteze. 


lar după ce le-a spus cuviosul toate şi-a dat sufletul său în mâinile lui Dumne- 
zeu. 


(Extras Din minunile Maicii Domnului, Editura Doxologia, Iaşi, 2013) 


Mirele primit în dar prin rugăciune şi mijlocirea Sfinţilor 


Odoxologia.ro 


Prietenia sinceră este cu adevărat un dar care nu poate fi prețuit. Doar cel care s- 
a bucurat de o prietenie adevărată cunoaşte bucuria împărtăşirii frumuseţii şi a 
durerii, uşurarea întristării, bogăţia mângâierilor care vin prin sufletul prie- 
tenului, valoarea unei îmbrăţişări cu adevărat sincere. 


Mă durea tristeţea prietenei mele. Îşi dorea mult să se căsătorească, să afle un 
om de încredere cu care să împărtăşească viaţa cea de aici. Și mi-am amintit de 
cuvântul Mântuitorului, care ne spune că dacă ne vom uni doi sau trei în numele 
Lui şi vom cere ceva Tatălui nostru, vom dobândi cererea noastră, dacă va fi 
spre folos. Şi mi-am amintit cum Sfântul Porfirie Kavsokalivitul îşi dădea 
întâlniri în rugăciune cu ucenicii săi. Se rugau pentru o dorinţă la aceeaşi oră a 
serii. Aşa că i-am spus copilăreşte prietenei mele: „Hai să ne rugăm împreună 
pentru dorinţa ta, să cerem mijlocirea Maicii Domnului şi a Sfântului apostol 
Simon Zilotul - mirele din Cana Galileii. Dacă există mire pământesc pentru 
tine, îl vei întâlni într-o zi. Dacă nu, nu. Dar să nu te întristezi dacă nu va fi”. 


ŞI am început să ne trimitem gândurile seară de seară către Domnul. E minunată 
această unire de gând. Bucuria acestei uniri era deja o mare împlinire. Dar 
împlinirea a fost şi mai mare. 


În luna iunie, prietena mea a primit un telefon: un tânăr a sunat-o şi a rugat-o să 
se vadă. I-a spus că are numărul ei de telefon de la duhovnicul lui, care o ştia pe 
prietena mea. S-au cunoscut. Toate au fost în armonie. La o vreme, a venit 
dorinţa de a stabili data nunţii. 


Au stabilit-o pentru prima sâmbătă din luna mai, deoarece doar atunci au găsit 
liber restaurantul la care doreau să sărbătorească. Şi s-au uitat în calendar. Era 5 
mai, ziua de pomenire a Sfântului Efrem cel nou! Prietena mea a rămas uimită. 
Pentru că ştia că Sfântul Efrem cel nou e ocrotitorul şi făcătorul de minuni al 
familiei mele. Astfel, s-au căsătorit de ziua Sfântului Efrem şi l-au ales ocro- 
titor. Mi-a mărturisit de curând că îl simt foarte aproape de ei pe Sfântul Efrem. 


lată, era şi este mire pământesc pentru prietena mea! Mulţumim Maicii 
Domnului, Sfântului Simon Zilotul, Sfântului Porfirie Kavsokalivitul şi 
Sfântului Efrem cel nou pentru mijlocirile lor, rugându-ne ca pururea să apere 
familiile şi prietenia noastră. (V.N., 16 aprilie) 


(Sfântul Efrem cel nou. Minuni din România, Editura Sophia, pp. 256-257) 


Minunea Maicii Domnului - Două tinere primesc daruri din Cer, pentru 
rugăciunile mamei lor 


i i * VĂ 


Odoxologia.re 


Ofemeie oarecare, de neam bun şi îmbunătăţită, avea două fiice foarte frumoase 
pe care le sfătuia să-i urmeze ei la petrecerea cea după Dumnezeu, şi mai ales la 
multa evlavie pe care o avea faţă de Preasfânta Născătoare de Dumnezeu. 


lar după moartea bărbatului ei a sărăcit foarte şi nu avea cu ce să-şi mărite fetele 
ei. Deci se amăra, temându-se ca nu cumva să vândă cinstea lor din pricina 
sărăciei. Însă având credinţă către Dumnezeu, s-a dus cu dânsele la biserică şi 
stând înaintea Presfintei Născătoare de Dumnezeu a zis acesteia, cu lacrimi: 
„Stăpâna îngerilor, Maica sărmanilor şi ajutătoarea săracilor, în îngrijirea şi sub 
acoperământul tău dau, din tot sufletul meu, pe aceste două sărmane fiice ca să 
le chiverniseşti; că nu pot să le păzesc eu fără de paguba sufletului şi a trupului, 
din sărăcia şi neajungerea mea. Şi tu, cu dumnezeiasca ta mai înainte purtare de 
grijă, după nemărginita ta milostivire să le acoperi şi să le păzeşti, ca să nu-şi 
întineze fecioria lor”. 


Acestea zicând mama cea evlavioasă, a apucat mâinile fiicelor ei şi le-a apropiat 
de Sfânta icoană spre semn de legătură, ca să fie Preasfânta Născătoare de 
Dumnezeu mama lor, din ceasul acela, şi ea mai mult nu. Aceasta făcând, s-a 
întors la casa lor. 


Deci când s-au apropiat de uşă, iată un tânăr în chipul fulgerului, care ţinând o 
pungă plină de arginţi, îi zise ei: „Impărăteasa cea Cerească îţi trimite banii 
aceştia ca să chiverniseşti fiicele tale”. 


Luând femeia banii în dar, îngerul s-a suit în Ceruri, iar dânsa a căzut la pământ 
cu lacrimi, mulţumind făcătoarei de bine celei bogat dăruitoare, pentru grab- 
nicul ajutor şi grabnica sprijineală. Apoi cheltuind, le-a îmbrăcat pe fete şi le-a 
cumpărat cele de nevoie ale vieţii lor. 


Însă vecinii cei răi, ştiind sărăcia lor cea dinainte, le grăiau de rău şi le huleau pe 
dânsele cu nedreptate şi cu ruşine, osândindu-le şi zicând cum că maica lor le-a 
vândut cinstea vreunuia din cei bogaţi şi a luat bani. Clevetirea aceasta cumplită 
auzind-o evlavioasa femeie, socotească fiecare câtă durere şi necaz a suferit! Şi 
pe cât timpul trecea, pe atâta şi osândirea creştea, încât s-a înştiinţat de aceasta 
toată cetatea. 


Deci mama lor, neputând să mai sufere cuvintele oamenilor, a zis fiicelor: 
„Duceţi-vă la Maica voastră cea milostivă, şi vă rugaţi bunătăţii ei cu lacrimi şi 
cu inimă smerită, ca să vă ajute să vă izbăviţi de gurile oamenilor, şi dacă vă 
veţi ruga cu neîndoită credinţă, vă va auzi pe voi Maica înduratului Dumnezeu 
cea mult milostivă, după cum şi mai înainte ne-a auzit şi ajutat”. 


Deci ascultând ele învăţătura mamei lor, s-au dus la dumnezeiasca biserică, şi 
au făcut după cum le-a învăţat. Şi după ce s-au rugat în destul, vărsând lacrimi, 
cu credinţă fierbinte, s-au întors la casa lor, nădăjduind la Împărăteasa cea 
Atotputernică, că le va trimite ajutor din Cer, după cum s-a şi făcut. 


Că Împărăteasa, hrănitoarea săracilor, primind smerita rugăciune şi lacrimile 
nevinovatelor tinere, le-a ascultat pe dânsele şi cu minune le-a ajutat întru acest 
chip: La un praznic, la care era tot norodul cetăţii în Mitropolie adunat şi dădea 
învăţătură un duhovnic, era şi femeia cea zisă mai sus, cu fetele ei. Şi iată pe la 
mijlocul învăţăturii, când se ostenise duhovnicul, văzură toţi un înger prea 
frumos, că a intrat pe o fereastră, ţinând în mâini două cununi frumoase şi 
minunate, alcătuite din flori de trandafir alb şi din alte flori prea bine 
mirositoare, şi zise aceste cuvinte către cele două copile, întru auzul tuturor: 
„Aceste două cununi de flori albe vi le-a trimis din ceruri Împărăteasa, pentru 
semnul fecioriei voastre”. 


Acestea zicând, a pus pe capetele lor cununile şi îndată s-a făcut nevăzut. Câtă 
veselie socotiți, o!, ascultătorilor că au luat fecioarele şi câtă înspăimântare cei 
ce stăteau împrejur! A rămas învăţătura neisprăvită; au alergat Arhiereul şi 
boierii ca să sărute cununile cele cereşti şi, în scurt, tot norodul se întrecea, cine 
să cinstească pe fecioare mai mult; şi mai pe urmă decât toate, le-au petrecut 
până la casa lor. Însă ele nu s-au mândrit în deşert pentru această cinste ce li s-a 
făcut, ci cu multă smerenie au mulţumit Împărătesei celei vrednice de cinste. 


lar Arhiereul şi cei mai mari boieri au cheltuit averi nenumărate, zidind două 
mănăstiri prea frumoase în numele Preasfintei Născătoare de Dumnezeu. Şi au 
hotărât pe o fecioară stareță într-o mănăstire şi pe alta în cealaltă mănăstire. Şi 
petreceau ele cu aşa fapte bune şi viață minunată, încât multe fecioare de bun 
neam ale boierilor, nu numai din acea cetate, ci şi din alte cetăţi, auzind de 
vestea cea bună, şi de petrecerea cea plăcută lui Dumnezeu, au lăsat bogăţia cea 
curgătoare, cum şi slava cea deşartă şi au venit la ascultarea lor. Şi atâta au 
crescut aceste două mănăstiri, avându-le toţi în mare evlavie, încât socotea o 
mare fericire cineva, dacă s-ar fi învrednicit să se numere împreună cu această 
binecuvântata tagmă. lar acele două stareţe minunate s-au săvârşit cu sfinţenie, 
şi sfintele lor moaşte bine au mirosit; iar fericitele lor suflete s-au dus întru 
Împărăţia cea Cerească, pe care, o!, de ar da Dumnezeu ca noi toți să o 
dobândim. Amin. 


(Din minunile Maicii Domnului, Editura Doxologia, lași, 2013) 


O mămică este salvată de la moarte, după o naştere cu probleme 


ă 


odoxologia.ro 


Traducere şi adaptare: Pr. Elisei Roncea 
Sursa: Xvykioviorik6 Bavua 1ns Ilavayiac ornv Kwrpo! 


Măreţia bogăției harului şi a vindecărilor săvârşite de Stăpâna prea curată a 
lumii în această mănăstire istorică a Maicii Domnului Varnakova din Roumeli a 
ajuns în toate colţurile țării noastre și nu numai. În multe oraşe din Grecia, 
Maica Domnului şi-a revărsat ajutorul și harul său vindecător. Multe dintre 
minunile săvârşite s-au petrecut însă în Cipru. 


O tânără doamnă cipriotă a mers la spital pentru a da naştere unui copilaş. Din 
nefericire, naşterea a fost foarte grea, lucru care a pricinuit o hemorogie foarte 
puternică, iar medicul ginecolog care o avea în grijă pe femeie a cerut ajutorul 
colegilor lui. Toată echipa de medici se străduia să o ajute pe tânăra mamă, în 
timp ce soțul şi rudele ei se nelinișteau pentru cum vor decurge lucrurile. 


Doctorii, în încercarea lor de a opri hemoragia, au folosit medicamente 
antihemoragice şi situația părea să se îmbunătăţească. Atunci însă a apărut o 
nouă problemă, şi mai periculoasă. Femeia a suferit o embolie la cap şi la 
plămâni. 


Pacienta a căzut în afazie şi zilele ei păreau a fi numerate. Soţul ei plângea şi îi 
ruga pe doctori să-i salveze soţia, pentru a se bucura împreună de nou-născutul 
lor copilaş. Rudele lor erau foarte întristate şi plângeau. 


O verişoară a bolnavei, care făcea parte din personalul medical al maternității, a 
sunat imediat la rudele acesteia din Atena, pentru a le înştiinţa despre pro- 
blemele tinerei mame. 


Acestea i-au dat un sfat mântuitor: 
- Ia ulei de la Maica Domnului Varnakova, din cel ce ţi-am dat, şi mergi de o 
însemnează în semnul Sfintei Cruci. 


Cuvântul a devenit imediat faptă. Când asistenta a miruit în semnul crucii, cu 
ulei sfințit, fruntea femeii care se pregătea să moară, în puţin timp pleoapele ei 
au început să se miște şi o scânteie de viaţă a apărut pe faţa sa palidă. După 
puţină vreme şi-a deschis ochii și a început să-şi revină. Toţi câţi erau aproape 
de ea urmăreau cu sufletul la gură și cu lacrimi de bucurie evoluţia ei. Într-un 
final, tânăra mămică şi-a revenit întru totul şi a cerut să-şi vadă copilul! 


Doctorii se găseau într-o „minunată încurcătură”! Din punct de vedere ştiinţific, 
nu puteau să-şi explice ceea ce se întâmplase. Unde dispăruse subit dubla 
embolie? Unde dispăruse extenuarea cât pe ce să-i fie mortală, cauzată de severa 
hemoragie? 


Toţi cei care au aflat despre această mare minune au slăvit pe Dumnezeu şi pe 
Maica Sa pentru harul lor mântuitor! 


(traducere din cartea publicată în limba greacă Maica Domnului Varnakova. 
Minuni ale Maicii Domnului și paraclisul ei, 2011) 


Maica Domnului mi-a readus la viață degețelul!” - mărturia unei fetițe de 
sh) . s > 
patru ani 


Odoxologia.ro 


Traducere şi adaptare: Pr. Elisei Roncea 
Sursa: Oepaneta Tîjc Ilavayiac GE piKpO KOpITOAKI 


În acele zile a fost înştiinţată de dureroasa întâmplare și o prietenă credincioasă 
a familiei. Aceasta a adus copilului ulei de la icoana Maicii Domnului Varna- 
kova şi a uns degeţelul aproape mort. Şi desigur, cu toţii au făcut rugăciune 
fierbinte, mai ales mama fetiţei. 


In ziua următoare, dimineaţa, cum s-a trezit copilaşul, priveşte mama lui şi ce să 
vadă? Degeţelul era alb şi normal, la fel ca și celelalte. Ajutorul dumnezeiesc a 
venit imediat! 


Toată familia împreună cu prietenii s-au bucurat, au slăvit pe Dumnezeu și pe 
Maica Sa. 


Fetiţa, în ziua următoare, când a mers la medic, i-a spus: 
- Domnule doctor, Maica Domnului mi-a readus la viaţă degeţelul! 


Și acela, om credicios cum era, a răspuns: 
- O adevărată minune! Și mie Dumnezeu mi-a vindecat fiul. Eu cu ştiinţa de 
multe ori nu pot să ajut. Dumnezeu însă toate le poate! 


(Din cartea „Maica Domnului Varnakova”, Minuni ale Maicii Domnului și 
paraclisul ei, 2011) 


Ascultarea de duhovnic 


Odoxologia.ro 


Un tânăr de lângă pustiul Tihon (situat la o depărtare de cincizeci de verste de 
Optina) a hotărât să se căsătorească, pentru că mamei sale care era bătrână îi 
slăbiseră puterile şi în casă nu mai erau alte femei. 


La sărbătoarea Adormirii Maicii Domnului s-a dus la părintele, iar acesta i-a 
spus: „Vino la sărbătoarea Acoperământului Maicii Domnului”. 


Ajuns acasă, mama lui se supără: „Doar te încurcă stareţul, n-ai timp”. 

La sărbătoarea Acoperământului, părintele îi spune: „Aşteaptă până la 
Bobotează, vom vedea atunci ce se va întâmpla”, iar acasă mama îl ceartă pe 
tânăr şi mai mult. 


La Bobotează, tânărul îl anunţă pe stareţ că nu mai poate suporta ocara mamei. 


Părintele îi răspunde însă: „Mi-e frică că nu o să mă asculți, iar sfatul meu este 
acesta: nicidecum să nu te căsătoreşti, aşteaptă”. 


Tânărul a plecat şi s-a căsătorit. Peste vreo două luni după căsătorie, tânărul a 
murit şi soţia a rămas fară mijloace de întreţinere. 


(Sfântul Ambrozie de la Optina, Sfaturi pentru familia creştină, Ed. Platytera, 
p. 19) 


O vindecare minunată făcută de Maica Domnului 


Odoxologia.ro 


Îmi scrieţi cu entuziasm cum vi s-a arătat Maica Domnului şi cum v-aţi 
îndreptat acum pe calea de nădejde a credinţei. Fetiţa dumneavoastră zăcea cu 
febră puternică. Aţi convocat un consiliu de doctori. Aceştia au examinat-o pe 
fată şi s-au retras ca să se sfătuiască. Dumneavoastră trăgeaţi cu urechea, 
înfiorată, la convorbirea lor. Unul dintre ei a spus că ar fi salvator dacă bolnava 
ar transpira. Ceilalţi considerau că este prea târziu. De deznădejde, vă frângeaţi 
mâinile şi plângeați. 


Deasupra patului copilei atârna icoana Sfintei Născătoare de Dumnezeu. Până 
atunci priveaţi acea icoană mai mult ca pe o podoabă, decât ca pe ceva de 
trebuință casei, însă în acel ceas al deznădejdii aţi îngenuncheat dintr-o dată 
înaintea icoanei şi, cu glasul sugrumat de plâns, aţi strigat către Născătoarea de 
Dumnezeu: „O, Sfântă Maică a lui Dumnezeu, tu vezi durerea mea! Tu ştii, 
Mamă a mamelor, cum e să ai un singur copil şi să îl pierzi. Şi tu L-ai văzut pe 
singurul tău Copil pe cruce. Mă rog ţie, milostiveşte-te de mine, păcătoasa, şi 
ajută-mi. Numai la tine nădăjduiesc acum. S-a terminat cu nădejdea mea în 
oameni. Lumea întreagă nu poate să-mi ajute. Numai tu, tu, scumpă Născătoare 
de Dumnezeu, poţi dacă vrei. Oare o singură mamă amărâtă ai mângâiat tu? 
Mângâie-mă şi pe mine, o, Sfântă Precistă!” 


După îndelungă rugă şi suspinare, aţi privit la icoană - şi aţi văzut lacrimi în 
ochii Născătoarei de Dumnezeu. 


La scurtă vreme după aceea, v-aţi dus la fiica dumneavoastră şi, iată, era tot o 
apă de transpiraţie! În dimineaţa următoare, s-a ridicat şi a mâncat şi, în scurt 
timp, s-a însănătoşit deplin. 


Mulţumiri Sfintei Născătoare de Dumnezeu! Mulţumiri şi dumneavoastră pentru 
această înştiinţare. Credinţa noastră este întemeiată pe experiență, nu pe 
cugetările şi teoriile din capul propriu. Şi pentru mine această trăire a dumnea- 
voastră este deosebit de prețioasă. 


(Episcop Nicolae Velimirovici, Răspunsuri la întrebări ale lumii de astăzi, 
volumul 1, Editura Sophia, Bucureşti, 2002, pp. 134-135) 


Maica Domnului şi darurile sale pentru cei ce se ostenesc în biserică 


Odoxologia.ro 


Cuviosul Atanasie de la Aton, zidind o frumoasă biserică în cinstea prea curatei 
Născătoare de Dumnezeu, binevoind şi bucurându-se de acest dar, prea curata s- 
a făgăduit că ea personal va chivernisi acest Sfânt Locaş cu cele necesare, 
numai să-şi împlinească monahii datoria şi pravila lor. Preasfânta adeseori 
cerceta acest Sfânt Locaş şi purta grijă de starea sufletească a monahilor ce 
vieţuiau aici, lucru care se vede foarte bine din povestirea ce urmează. 


Cel ce s-a învrednicit de a vedea aceea se numea Matei, care petrecea bine în 
viaţa călugărească și care avea ochii inimii curați și luminaţi. Acesta stând cu 
frică, cu luare aminte și cu cucernicie la cântarea de dimineaţă în adunarea 
bisericii, a văzut intrând în biserică pe Preasfânta Fecioară cea prea luminată, cu 
doi îngeri prea luminaţi, un înger mergea înaintea ei purtând o făclie, iar altul în 
urmă; apoi ea mergea printre fraţi şi le împărțea daruri. Astfel, fraților care 
stăteau în strane şi cântau le-a dat câte un galben, iar celor ce stăteau în alte 
locuri în biserică, le-a dat câte doisprezece bani, celor ce stăteau în pridvor câte 
şase bani, iar la unii din fraţii cei vrednici le-a dat câte şase galbeni. Matei a 
văzut acestea, şi el în persoană s-a învrednicit a lua şase bani din prea curatele ei 
mâini. 


Sfârșindu-se vedenia, fratele acela s-a dus la cuviosul Atanasie și l-a rugat să-i 
dea şi lui un loc în ceata celor ce cântă şi a spus sfântului ce văzuse el. 


Părintele cunoscând că aceea este cercetarea Preasfintei Născătoare de Dumne- 
zeu, s-a umplut de multă bucurie duhovnicească. Împărțirile galbenilor la fraţi a 
înțeles că erau feluritele ei daruri, care s-au împărțit fiecăruia din veșnicie. 
Pentru că celor ce stăteau la cântare cu rugăciuni mai fierbinți şi cu luare 


aminte, li s-a dat mai multă răsplătire, iar cei ce luau aminte mai puţin, mai 
puţin au şi primit. 


Cel ce a văzut aceea a fost asemănat cu cei mai Mici, pentru ca prin lipsirea de 
darurile cele mai mari să se smerească şi să spună vedenia, iar pe de alta, să nu 
se mândrească prin asemănarea cu cei mai vrednici, ci să petreacă cu cei mai 
mici, în smerită cugetare. Din această arătare s-a cunoscut bunăvoința 
Preasfintei Născătoare de Dumnezeu pentru cuviosul Atanasie şi pentru 
mănăstirea lui. 


(Protosinghelul Nicodim Măndiţă, Minunile Maicii Domnului, Editura 
Agapis, pp.333-334) 


Arătarea Maicii Domnului în orașul Limni din Evia 


O minune emoţionantă s-a întâmplat în zilele ocupaţiei germane, în luna iunie 
1944. Detaşamentul german care distrusese oraşul Distomo (10 iunie 1944) şi 
ucisese în două zile mai mult de 600 de locuitori, trecuse acum vizavi de Evia. 
Scopul lui era nimicnicirea totală a oraşului Limni. Detaşamentul a ajuns la 
intrarea în oraş. 


Exact atunci comandantul german a văzut în mijlocul drumului o mână care 
împiedica trecerea soldaților şi a auzit un glas care spunea: 
- Locul acesta este al meu. Să nu-l atingeţi! 


Comandantul, înfricoşat, a mers la Limni şi s-a întâlnit cu autorităţile de acolo. 
A întrebat plin de neliniște cine este ocrotitoarea oraşului. 


- Maica Domnului din Limni, li s-a răspuns. Avem aici icoana ei făcătoare de 
minuni, care a fost găsită pe mare. 


- Doar o putere dumnezeiască ar fi putut împiedica planurile mele, a mărturisit 
comandantul, şi a plecat din Limni fără să se atingă de el. 


(Protoiereu Dimitrie Athanasios, Presbitera Haroula Tsouliai, Împărăteasa 
tuturor, mijlocitoare către Dumnezeu - Arătări şi minuni ale Maicii 
Domnului, Editura Egumeniţa, 2014, p. 317) 


Maica Domnului răsplăteşte mila arătată celor adormiţi 


O soră medicală de la un spital din Atena i-a povestit părintelui Simeon 
Aghioritul, care locuieşte la Kaliagra (Sfântul Munte), următoarele: 

- Aveam scleroză în plăci şi mă aflam în pragul paraliziei. Medicii mi-au dat o 
lună de zile concediu. Într-o noapte, în timp ce zăceam la pat, o văd aievea pe 


Maica Domnului care îmi spune: „Ridică-te, de acum eşti sănătoasă!” 


M-am ridicat şi a doua zi am mers la spital. Când m-au văzut medicii, au rămas 
uluiţi. M-au consultat şi m-au găsit sănătoasă. 


Atunci părintele Simeon a întrebat-o unde lucrează. 


- Lucrez la morgă, a răspuns ea. Cei morţi sunt aduşi acolo şi aruncaţi fără nici 
un respect. Eu îi iau, îi spăl, îi îmbrac şi îi îngrijesc cu multă dragoste, ca pe 
rudele mele. 


- Pentru aceasta Maica Domnului te-a vindecat. În Vechiul Testament, Tobit, 
atunci când găsea un mort, îl îmbrăca şi-l îngropa. De aceea Arhanghelul Rafail 
i-a spus: „Ie ocrotesc”. 


- Și eu simt o ocrotire, a răspuns ea plângând. 
(leromonah Eftimie Athonitul, Asceţi în lume, volumul I, traducere din limba 


greacă de leroschimonah Ștefan Nuţescu, Schitul Lacu din Sfântul Munte 
Athos, Editura Evanghelismos, Bucureşti, 2009, pp. 347-348) 


„Când ai un necaz mare, să te rogi Maicii Domnului!” 


—rra 


O doxologia.ro 


Maica Domnului este Maica Domnului, Maica Mântuitorului Hristos. O mamă 
totdeauna este foarte sensibilă faţă de fiul său, copilul său... 


Să vă spun o mică istorioară de la închisoare. Cineva a fost închis şi a stat 20 de 
ani în închisoare, un tânăr îmbătrânit în suferinţe. Într-o anchetă extraordinar de 
grea, i s-a terminat răbdarea şi şi-a pus în gând să găsească un mijloc ca să-şi 
curme viaţa. Şi-a adus aminte, însă, că în tinereţe, când era liber, bunica îi 
spunea: „Când ai un necaz mare, să te rogi Maicii Domnului!”. 


Şi-a adus aminte de acest lucru, şi spunea el: „Către Mântuitorul n-aveam 
curajul să mă rog - pentru că avusese şi tânărul acesta greşelile lui -, dar către 
Maica Domnului, care a fost şi ea pământeană ca şi noi, m-am rugat! Scurt. 


O rugăciune la disperare: Maica Domnului, nu mai pot suporta durerile şi 
presiunile care mi se fac aici! Ajută-mă! Se ruga în celulă. Şi peste câteva clipe 
vede intrând prin uşa înaltă a celulei o făptură în alb, cu un Prunc în braţe: „M- 
ai chemat! Am să te ajut. Fii în pace!” şi a plecat mai departe. 


Nu l-au mai chemat după aceea la anchetă. L-au mutat într-un alt loc, la Polul 
Nord undeva, şi toată viaţa lui de după aceea - că a trăit încă mulți ani în 
închisoare - a avut o viaţă foarte liniştită în sufletul lui, deşi suferinţele din afară 


erau destul de grele din când în când. Maica Domnului l-a ajutat în momentul 
următor după rugăciunea sa. 


Această întâmplare o ştiu de la cel care a păţit-o. El mi-a spus-o. Şi în închisoare 
nu se minte! In închisoare spune fiecare ce are curat în inima lui. Mi-a spus 
bietul om ce a păţit şi cum i s-a rezolvat problema lui. 


(Arhimandrit Ioanichie Bălan, Ne vorbeşte Părintele Sofian, Editura 
Episcopiei Romanului, 1997, pp. 63-64) 


Mărturie despre întâlnirea părintelui Andrei din Sfântul Munte cu Maica 
Domnului 


Traducere şi adaptare: Tamara Hotnog 
Sursa: Orthodoxologie 


Părintele Andrei a ajuns la Mănăstirea Sfântului Pavel din Muntele Athos în 
august 1934. Atunci a fost făcut călugăr, iar în 1960 a devenit egumen. 
Împuternicirea lui ca egumen a fost împărţită în două perioade: din mai 1960 
până în 10 iunie 1962 şi din 6 martie 1969 până la 21 octombrie 1974. După ce 
a părăsit această însărcinare, în 1974, s-a dus la metocul mănăstirii Monoxilitis, 
care este tot în Sfântul Munte. Acolo a vieţuit în rugăciune şi contemplare. 


În timpul acela, într-o zi a fost o furtună cumplită, iar marea era foarte agitată. 
Când s-a potolit furtuna, părintele Andrei a coborât spre mare, aproape de 
metoc. Voia să adune o parte din lemnul pe care furtuna îl aducea de obicei 
până la uscat, dar şi să verifice dacă nu cumva era cineva care să aibă nevoie de 
ajutor. 


Între metoc şi mare este un pârâu şi, lângă el, un pietroi. La întoarcere, ce a 
văzut stareţul stând pe stâncă? O femeie îmbrăcată în negru! În aceeaşi clipă s-a 
gândit că probabil avea nevoie de ajutor şi s-a dus spre ea. Cum se apropia, a 
văzut că femeia ţine în mâini trei cărți. 


Uluit, a întrebat-o cu accentul lui care-l vădea că era din Kefalonia: 
- Ce faceţi aici, doamnă? Aveţi nevoie de ajutor? 


lar femeia, care părea a fi o maică, a răspuns: 
- Nu, eu sunt Stăpâna acestui loc. 


- Şi ce sunt aceste cărți pe care le ţineţi în mâini, doamnă?, a întrebat el. 


Ea a răspuns: 
- Aici scriu numele celor ce vin în Sfântul Munte. A doua este locul în care scriu 
numele celor care pleacă din Sfântul Munte. A treia este cea în care scriu 
numele celor care rămân şi îşi sfârşesc viaţa în Sfântul Munte. Aceasta este 
cartea Vieţii! 


Părintele Andrei a urcat atunci la metoc, fără nici cel mai mic gând tulburător. 
La ceasul Vecerniei, a intrat în paraclis şi a citit slujba. După Vecernie, fiind 
citită Închinăciunea Sfântului Arhanghel Gavriil dinaintea icoanei Născătoarei 
de Dumnezeu, mintea i-a fost deodată luminată şi şi-a spus în sine: „Ce făcea 
această femeie în Sfântul Munte? Era o ispită sau însăşi Stăpâna noastră, 
Născătoarea de Dumnezeu?”. Chiar în momentul acela, candela de la icoană a 
început să se clatine, iar el a simţit bucurie cerească şi înălțare duhovnicească. 


A alergat imediat la locul în care avusese întâlnirea şi, pe cale, se gândea că din 
pricina păcatelor lui nu o recunoscuse pe Maica Domnului. S-a uitat cu atenţie 
în jur, dar nu mai era nimeni. Însă acel loc emana cu adevărat o mireasmă 
cerească! 


După aceasta, stareţul, înţelept şi cu băgare de seamă, l-a chemat pe duhovnicul 
lui, răposatul părinte Dionisios, şi l-a întrebat dacă ceea ce a văzut era o vedere 
dumnezeiască sau o lucrare drăcească. Duhovnicul lui l-a asigurat că era Maica 
Domnului şi el a primit. 


Au păstrat această taină şi abia când stareţul a adormit în Domnul, duhovnicul a 
descoperit ceea ce s-a întâmplat celor care erau prezenţi la înmormântarea lui. 


Pentru a lui cinstire de către Maica lui Dumnezeu, stareţul s-a învrednicit de a 
ieşi din viaţa aceasta în anul 1987, în ziua Intâmpinării Domnului, care este 
sărbătoarea mănăstirii noastre. De am putea cu toţii să avem binecuvântarea lui! 


(Cuvânt rostit la Adunarea tinerilor din sfintele metropole Nea Krini şi 
Kalamaria, în timpul Postului mare, 2016) 


Sfântul Serafim de Sarov îi aduce în vis stareţului Samson o rugăciune 
închinată Maicii Domnului 


Edoxologia.ro 


Traducere şi adaptare: Tamara Hotnog 
Sursa: Orthodoxologie 


Imi amintesc că dormeam în chilia mea, când l-am văzut pe Sfântul Serafim de 
Sarov. A venit spre mine îmbrăcat în rasa albă, s-a aplecat deasupra mea şi a 
citit rar „O, Preamilostivă...”. 


I-am simţit lacrimile, cum cădeau pe fruntea mea. Dimineaţă, am sărit din pat şi 
am scris această rugăciune: 


O, prea milostiva mea Doamnă şi Stăpână, 
Preasfântă, prea curată Fecioară, 
Născătoare de Dumnezeu Marie, 
Maica Dumnezeului nostru, 
Singura şi neclintita mea nădejde! 
Nu te scârbi de mine, nu mă izgoni, 
Nu mă părăsi, 

Ajută-mă, mijloceşte pentru mine, 
Ascultă-mă pe mine, 

ŞI mă vezi pe mine! 

O, Stăpână, ajută-mă! 

lartă-mă! lartă-mă 

Tu, care eşti fără de prihană! 


Peste trei ceasuri aveam să fiu arestat. Prea milostiva m-a călăuzit şi a vegheat 
asupra mea timp de optsprezece ani, în lagărele de concentrare. 


Cătălin ACasandrei: 1 octombrie - amintirea minunii de la patru dimineaţa 


La începutul lui octombrie, Biserica ne aduce în atenție un moment cu totul 
deosebit: arătarea Maicii Domnului în biserica din Vlaherne, un cartier de la 
marginea Constantinopolului. 


Anul 911, 1 octombrie. Profitând de faptul că împăratul Leon cel înţelept 
plecase de ceva timp cu oştirea să apere hotarele, barbarii au ajuns până aproape 
de zidurile cetăţii. Locuitorii fugeau pe străzile orașului căutând adăpost şi îi 
purtau, alături de ei, pe cei care veniseră de departe la Mănăstirea Maicii 
Domnului. 


Unii merseseră ore în şir, iar alții zile, ca să ajungă la privegherea de toată 
noaptea în cinstea icoanei făcătoare de minuni, „Mijlocitoarea”. Ştiau că multe 
minuni se săvârşiseră de-a lungul timpului în viaţa celor care s-au rugat cu 
stăruinţă şi au cerut ajutorul în fața acestei icoane şi ajunseseră, într-un final, să- 
şi vadă Maica și să îi spună păsul. Slujba începuse de ceva vreme, iar preoţii și 
credincioşii se rugau şi chemau, într-un glas, ajutorul ei. Şi ea le-a răspuns. La 
propriu. Era ora patru dimineaţa, iar Maica Domnului s-a arătat, dintr-o dată, 
înaintea tuturor. 


Scrierile bisericeşti ne dau mărturie despre acest moment cu totul deosebit: 
Sfântul Andrei cel nebun pentru Hristos, împreună cu ucenicul său, fericitul 


Epifanie, şi-au ridicat privirile şi au văzut-o pe Împărăteasa Cerului, pe Prea- 
sfânta Fecioară Născătoare de Dumnezeu, stând în văzduh şi rugându-se cu 
lacrimi pentru lume. 


Ea strălucea de lumină, precum soarele, şi acoperea poporul cu cinstitul ei 
omofor, alături fiindu-i oştile cereşti şi mulţimea de sfinţi îmbrăcaţi în haine 
albe, care stăteau împrejurul ei, dintre care doi erau mai aleşi: Sfântul loan 
Botezătorul şi Sfântul loan evanghelistul. 


Văzând aceasta, Sfântul Andrei i-a spus ucenicului său, fericitul Epifanie: „Oare 
vezi, frate, pe Impărăteasa şi Doamna tuturor, care se roagă pentru toată 
lumea?” 


Iar el i-a răspuns: „O văd, sfinte părinte, şi mă minunez, că o văd acoperind pe 
oamenii ce sunt în sfântul locaş cu cinstitul ei omofor, ce străluceşte mai mult 
decât soarele”. 


Conform Sinaxarului din Minei şi Cronicii slavone a lui Nestorie, cei doi au 
auzit graiurile cele cu umilință ale rugăciunii ei către iubitul său Fiu şi 
Dumnezeul nostru, lisus Hristos: 


„Împărate ceresc, primeşte pe tot omul care Te slăveşte pe Tine şi cheamă în tot 


locul prea sfânt numele Tău. Şi acolo unde se face pomenirea numelui meu, pe 
acel loc îl sfinţeşte şi proslăveşte pe cei ce te proslăvesc pe Tine şi împlineşte 
rugăciunile celor ce cu dragoste mă cinstesc pe mine, Maica Ta; şi făgăduinţele 
lor le primeşte şi din toate nevoile şi răutățile îi izbăveşte”. 


Din acea zi, an de an, Biserica Ortodoxă o prăznuieşte pe Maica Domnului cu 
priveghere și rugăciuni, în amintirea acestei minuni. 


Să mulțumim şi noi lui Dumnezeu, precum pelerinii din Vlaherne, pentru faptul 
că o avem pe Maica Domnului mijlocitoare pentru binele nostru și să nu uităm 
că, „ceea ce poate Dumnezeu cu puterea, poate Maica Domnului cu rugă- 
ciunea”. 


Mary B. Cunningham: Maica Domnului - o legătură concretă între lumea 
dumnezeiască şi lumea creată 


Scriptura dezvăluie pogorământul cel veşnic, mântuitor pentru omenire, împlinit 
în Taina Întrupării, Pătimirii şi Învierii lui Hristos. Această revelaţie a fost pre- 
figurată în Vechiul Testament, dar împlinită în cel Nou. Este mijlocită de scrii- 
tori precum Moise, evangheliştii şi învăţători apostolici, ca Pavel, şi este inter- 
pretată cu ajutorul Duhului Sfânt. Miezul acestei revelații este Hristos, Cuvântul 
şi Fiul lui Dumnezeu: conform părinţilor, creştinii pot înţelege semnificația 
Scripturii doar dacă o citesc în calitate de membri ai trupului lui Hristos, lumi- 
naţi de „Lumina cea adevărată care luminează pe tot omul care vine în lume” 
(loan 1, 9). Dacă citim Scripturile din această perspectivă, devine limpede faptul 
că Maria, Fecioara şi Maica Domnului, are un rol esenţial în Întruparea lui 
Hristos. Ea este „pământul” sau „„materia” care va zămisli - după ce „puterea 
Celui Preaînalt” o va fi umbrit (Luca 1, 35) - un Nou Adam (Hristos) şi o nouă 
creaţie. Acceptând de bunăvoie mesajul Arhanghelului Gavriil şi consimţind 
voii lui Dumnezeu, Maria şterge păcatul originar al Evei: neascultarea. 


După ce încuviinţează, Maria Îi înalţă laudă Domnului său prin acel Magnificat 
(Luca 1, 46-55), exprimând de asemenea aici mesajul de dreptate şi egalitate. Ea 
plânge pentru Fiul ei la piciorul Crucii, dar îl acceptă de asemenea pe loan (şi, 
prin implicare, pe toţi creştinii) ca fiu al ei în locul lui Hristos (loan 19, 25-27). 


Conform tradiţiei ortodoxe, Maria se afla în rândul femeilor mironosiţe şi a fost, 
împreună cu Maria Magdalena, unul dintre primii oameni care L-au văzut pe 
Domnul Inviat. 


Incă din primele secole, tradiția creştină a continuat să mediteze nu doar asupra 
acestor pasaje noutestamentare, ci şi asupra profeţiilor şi a semnelor din Vechiul 


Testament care prevesteau rolul central al Fecioarei Maria în Taina Intrupării. 
Ea a rămas fecioară chiar şi după ce L-a născut pe Hristos. 


Aşa cum ne spun mulți exegeţi patristici şi poeţi liturgici, Maria reprezintă astfel 
o legătură fizică sau un loc unde se întâlneşte lumea dumnezeiască şi cea creată. 
Precum loan Botezătorul, ea este considerată de scriitorii creştini - începând cu 
Sfântul Pavel - mijlocitoarea dintre legământul nou şi cel vechi; din acest motiv, 
Fecioara Maria este binecuvântată de toate generaţiile din vechime şi până în 
zilele noastre (Luca 1, 48). 


(Mary B. Cunningham, Maica Vieţii. Învățătura ortodoxă despre Maica Dom- 
nului, traducere Dragoş Dâscă, Editura Doxolozia, laşi, 2017, pp. 55-56) 


Mary B. Cunningham - Liberul-arbitru: un dar atât pentru Eva, cât și 
pentru Maica Domnului 


Una dintre primele prefigurări sau tipuri ale Mariei, Maica Domnului, este Eva, 
pe care Dumnezeu a creat-o pentru a-i fi parteneră şi ajutor lui Adam în Grădina 
Edenului (Facerea 2, 21-25). 


Scriitorii creştini din secolul al II-lea, în special Irineu al Lyonului, au fost 
primii care au scos in evidenţă paralelele dintre Eva şi Maria: dacă prima a ales 
să nu-L asculte pe Dumnezeu, ultima s-a supus cuvântului Său. Mai mult, dacă 
Eva a ajutat la căderea din har a neamului omenesc, introducând moartea în 
lume prin neascultarea ei, Maria a ajutat la restaurarea acestui har originar, 
născându-L pe Hristos, Cel care ne dăruieşte viaţa veşnică. Eva, mama tuturor 
celor vii, este luată din trupul lui Adam. Noul Adam (Hristos) este luat din 
trupul Mariei, Maica Vieţii. Irineu este de părere că atât Eva, cât şi Maria erau 
fecioare: această realitate implică o stare de integritate fizică şi spirituală, dar şi 
potenţialul de a spori. 


Un tip paralel, pe care tot Irineu îl raportează la Fecioara Maria, este cel al 
pământului necultivat al Raiului din care Dumnezeu l-a plămădit pe Adam. 
Importanţa acestei tipologii constă în faptul că dezvăluie planul mântuitor al lui 
Dumnezeu sau iconomia Sa de la începutul creaţiei. Prin crearea omului „după” 
(kaT4) chipul şi asemănarea Sa, Dumnezeu a revărsat asupra lor darul liberei 
alegeri [liberului arbitru] (Facerea 1, 26). 


Rolul celor două fecioare, Eva şi Maria, în acest plan este, conform lui Irineu, 
cel de autodeterminare: ele sunt legate deoarece amândouă aleg să acţioneze ca 
răspuns la porunca lui Dumnezeu. Tragic însă, prima alege să nu facă ascultare; 
păcatul ei însă a fost şters de hotărârea Mariei de a accepta voia lui Dumnezeu. 


Acest rezultat fericit dezvăluie nu doar capacitatea omenirii de a se ridica la 
potenţialul său dat de Dumnezeu, ci şi mila lui Dumnezeu manifestată în ini- 
țierea unei noi iconomii. Prin urmare, tipologia Eva-Maria are un dublu aspect: 
implică atât bunătatea inerentă a ambelor personaje feminine, cât şi libera voință 
care le-a permis să-şi exprime alegerile. Astfel, ele reprezintă întreaga omenire 
în trecerea de la har la starea de cădere, ulterior răscumpărată în lisus Hristos. 


(Mary B. Cunningham, Maica Vieţii. Învățătura ortodoxă despre Maica Dom- 
nului, traducere Dragoş Dâscă, Editura Doxolozia, laşi, 2017, pp. 85-86) 


Mary B. Cunningham: De ce o numim „Maica Vieţii” pe Fecioara Maria 


Edoxologia.ro 


La Facerea 3, 20, Septuaginta traduce numele ebraic „Eva” literal prin „viaţă” 
(Con): „Şi a pus Adam femeii sale numele, pentru că ea era să fie mama tuturor 
celor vii”. 


Clement Alexandrinul (secolul al II-lea) tâlcuieşte astfel acest pasaj: Femeia 
care a început fărădelegea a fost numită „Viaţă” pentru că este responsabilă pen- 
tru şirul celor care s-au născut şi au păcătuit. Astfel, ea a devenit mama şi a 
celor drepți, şi a celor nedrepţi. Fiecare dintre noi se dovedeşte a fi drept sau de 
bunăvoie se arată neascultător. Cu alte cuvinte, precum ne spun Scriptura şi 
părinții, Eva a devenit mama biologică a neamului omenesc. Chiar dacă 
acceptăm sau nu acest termen literal, putem înţelege implicaţiile lui în ceea ce 
priveşte o moştenire comună. Această moştenire include o origine nobilă, de 
vreme ce Dumnezeu ne-a făcut după chipul şi asemănarea Sa (Facere 1, 26) şi 
ne-a dat, prin urmare, voinţă neîngrădită [liber arbitru]. Însă fiecare dintre noi 
are capacitatea de a săvârşi fapte bune sau rele. 


Povestea tragică a neamului omenesc, aşa cum o citim în Vechiul Testament, dă 
mărturie neîncetat despre eşecul lui Israel de a-şi ţine făgăduinţa sa inițială sau 
de a păzi legământul său cu Dumnezeu. 


Maria, Maica Domnului, în calitate de „A doua Evă”, a recapitulat firea şi ale- 
gerea hotărâtoare a Evei. Cu alte cuvinte, ea a fost om şi a fost fecioară, aşa cum 
era Eva înainte de cădere, dar în loc să aleagă să nu asculte de Dumnezeu, Maria 
a ales să facă voia Lui. Ea a acceptat cuvântul Lui şi L-a zămislit pe Hristos, 
Dumnezeiescul Cuvânt, care S-a întrupat în pântecele ei. Consecințele acestei 
fapte, care izvorăsc atât din harul cu care a fost înzestrată Fecioara, cât şi din 
libera sa voinţă, sunt la fel de importante pentru restul omenirii - şi, într-adevăr, 


a întregii creaţii - ca şi cele ale neascultării Evei. Întruparea a adus răscumpărare 
din moarte şi păcatul moştenit, împreună cu nădejdea mântuirii. Din acest 
motiv, Maria este cinstită în multe texte liturgice drept „Maica bucuriei” şi chiar 
ca „Maica Vieţii”. Ultimul epitet face aluzie tipologic la Eva, care este „Maica 
tuturor celor vii”. Se referă însă, în acelaşi timp, la faptul că Maria a născut 
Viaţa lumii, pe Hristos Însuși. Astfel, prin EI, Fecioara Maria a ajutat la dăruirea 
vieţii veşnice tuturor celor care primesc Cuvântul Lui. 


(Mary B. Cunningham, Maica Vieţii. Învățătura ortodoxă despre Maica Dom- 
nului, traducere Dragoş Dâscă, Editura Doxolozia, laşi, 2017, pp. 108-109) 


Mary B. Cunningham: Cum s-o cinstim noi, credincioșii, pe Maica 
Domnului? 


Odoxologia.ro 


Cum ne raportăm noi, creştinii ortodocşi moderni, la Maica Domnului şi cum o 
cinstim, atât din punct de vedere hristologic, cât şi devoţional? La aceste 
întrebări se poate răspunde în diferite moduri - la fel ca în trecut -, de vreme ce 
raportarea creştinilor la cultul Maicii Domnului comportă atât de multe niveluri. 


În primul rând, trebuie să subliniem caracterul central al locului Mariei în Taina 
Întrupării, atât de înrădăcinat în experienţa liturgică şi devoţională a creştinilor 
ortodocşi. Imnurile şi icoanele care împodobesc fiecare zi de sărbătoare orto- 
doxă întăresc ideea că Maria reprezintă un loc de întâlnire dintre divin şi fiinţele 
create. Dumnezeu a intrat în lume ca Fiul Întrupat datorită consimțământului şi 
cooperării unei fete; El a luat, de asemenea, trup omenesc - sau fire omenească - 
doar din ea. Maria joacă astfel un rol important în această taină, atât din punct 
de vedere metafizic, cât şi moral: ea Îi oferă lui Hristos firea Sa omenească şi-şi 
acceptă totodată de bunăvoie rolul în această taină. 


Atunci când creştinii ortodocşi se roagă Maicii Domnului în contextul cultului 
liturgic sau în particular, ei sunt îndrumați de tradiția folosirii unor cuvinte care 
reamintesc neîncetat fundamentul hristologic al unei astfel de venerări. Aşa cum 
am văzut, majoritatea rugăciunilor sau imnurilor, precum scurtele theotokia care 
sunt ataşate fiecărei cântări din canoanele de la Utrenie, fac aluzie la rolul 
Mariei în Întrupare, chiar în timp ce le îngăduie creştinilor să se roage pentru 
mijlocirea şi ajutorul ei. Uneori, textele liturgice par să estompeze hotarul dintre 
Maria ca protectoare a creştinilor sau ca mijlocitor al acestei protecţii; în ter- 
meni strict teologici, desigur, un astfel de ajutor nu poate veni decât de la 
Dumnezeu Însuşi. 


O idiomelă în glasul al IV-lea, cântată la Vecernia din 15 august (Sărbătoarea 
Adormirii Maicii Domnului) ar putea naşte o oarecare confuzie: Pe aceasta, ca 
pe Maica lui Dumnezeu, lăudând-o, strigăm şi zicem: „Izbăveşte-ne pe noi, cei 
ce te mărturisim pe tine, de Dumnezeu născătoare, de toată primejdia şi izbă- 
veşte de nevoi sufletele noastre”. 


Deşi astfel de pasaje - de altfel ca şi rugăciunea repetată „Preasfântă Născă- 
toare de Dumnezeu, mântuieşte-ne pe noi!” - par a atribui tot ajutorul şi apă- 
rarea Maicii Domnului, ele trebuie citite împreună cu restul rugăciunilor din 
tezaurul cultic ortodox. Majoritatea textelor liturgice accentuează, aşa cum am 
văzut, rolul hristologic care îi îngăduie Mariei posibilitatea de a acţiona ca 
mijlocitoare între Dumnezeu şi omenire. În aproape fiecare caz, ea nu Îi ia locul 
Fiului ca principal mijlocitor între oameni şi Dumnezeu; mai degrabă, ea repre- 
zintă, precum îngerii şi sfinţii, un personaj abordabil din tărâmul ceresc, care le 
permite credincioşilor să se apropie şi mai mult de Mântuitorul Hristos. 


(Mary B. Cunningham, Maica Vieţii. Învățătura ortodoxă despre Maica Dom- 
nului, traducere Dragoş Dâscă, Editura Doxolozia, laşi, 2017, pp. 182-184) 


Mary B. Cunningham - Prin tăcerea inimii, Maica Domnului L-a auzit pe 
Dumnezeu 


„Isihia, liniştea sau tăcerea inimii nu este practic altceva decât atitudinea de a 
asculta cu maximă atenţie.” Fecioara Maria, în tăcerea ei, a ascultat cuvântul lui 
Dumnezeu la Buna Vestire, la nunta din Cana şi în multe alte ocazii când L-a 
urmat şi L-a ajutat pe Hristos în slujirea Sa. 


Mai mult, însă, apocrifa Protoevanghelia lui Iacov descrie anii pe care ea i-a 
petrecut în templu. Prin aducerea la templu, Maria a tăiat orice legături pă- 
mânteşti, trăind nouă ani în locul arhetipal al liniştii: Sfânta Sfintelor, comu- 
nicând doar cu Dumnezeu şi cu îngerii Săi. 


Grigorie Palama dezvoltă această temă în omilia sa, sugerând că Fecioara a 
dobândit 1sihia deplină prin harul lui Dumnezeu şi prin chipul vieţuirii sale. 


În cuvintele mitropolitului Kallistos, ea a fost „preschimbată de dumnezeiasca 
lumină” şi „L-a văzut pe Dumnezeul cel Necreat reflectat în curăţia inimii sale 
ca într-o oglindă”. Această imagine isihastă a Maicii Domnului nu este nouă în 
tradiția ortodoxă; scriitorii monahali - printre care şi Atanasie al Alexandriei 
(secolul al IV-lea) - au zugrăvit-o pe Fecioara Maria ca fiind o fecioară evla- 
vioasă care se nevoia în asceză şi rugăciune. 


Grigorie Palama a preluat şi a dezvoltat această idee atunci când spune despre 
Maria că a dobândit cel mai înalt nivel de comuniune tainică cu Dumnezeu; 
aceasta i-a îngăduit să audă mesajul Lui de la Buna Vestire şi să-şi unească 
trupul cu El. 


Mitropolitul Kallistos ne reaminteşte atât de omenitatea Mariei, cât şi de cali- 
tăile sale speciale, ca fecioară, personalitate mistică şi Maică a Domnului. 


(Mary B. Cunningham, Maica Vieţii. Învățătura ortodoxă despre Maica 
Domnului, traducere Dragoş Dâscă, Editura Doxologia, lași, 2017, pp. 208- 
209) 


Nicolae Pintilie - Acoperământul Maicii Domnului - o sărbătoare 
„inventată” de Biserică? 


De cel puţin 1000 de ani, creştinii au sărbătorit la | octombrie amintirea 
momentului în care Maica Domnului a scăpat din primejdie creştinii din Con- 
stantinopol. Şi nu doar amintirea, ci mai mult de atât! Căci prezența Maicii 
Domnului o simţim fiecare dintre noi, la momente de încercare. 

În ultimele zile, paginile cotidienelor din ţara noastră se aratau inflamate de 
„introducerea peste noapte a sărbătorilor inventate, doar, doar să mai crească 
încrederea deja în scădere în Biserică. Spre exemplu, | octombrie a devenit 
subtil zi marcată cu roşu în calendarele anului 2015 (...)”. 

Dincolo de situaţia înţelegerii acestei schimbări grafice din Calendarul Creştin 
Ortodox, aprobat şi tipărit cu binecuvântarea fiecărei Eparhii în parte, ne dăm 
seama că „nodul papurei” poate fi subiect de gândire pentru mulţi dintre cre- 
dincioşi: „De ce nu a fost Cruce roşie până în anul 2015? Se modifică ceva în 
programul zilei de 1 octombrie 2015?” 


Sunt întrebări legitime în contextul actual, în care toate par schimbătoare. Însă, 
Biserica, sinergie şi conlucrare a oamenilor, a sfinților şi a îngerilor împreună în 
slăvirea lui Dumnezeu rămâne aceeaşi până la sfârşitul veacurilor. În caracterul 
ei dinamic, Biserica se afă pe calea spre Dumnezeu. 


În acest context, sărbătoarea Acoperământului Maicii Domnului, prăznuită la 
1 octombrie, este o „invenţie actuală” sau o tradiţie de veacuri, păstrată 


fragmentar în anumite tradiţii liturgice? 


Maica Domnului a fost cinstită încă din primele zile ale creştinismului 


În momente de răscruce, atunci când greutăţile au trecut dincolo de pragul sufle- 
tului nostru, mulţi dintre noi am căutat mângâierea. Între vorba blândă a mamei 
sau a bunicii şi epitrahilul duhovnicului, de multe ori ne-am ostoit necazul în 
fața icoanei Maicii Domnului. De ce, oare, ne regăsim mai bine în faţa icoanei 
Maicii Domnului, decât în faţa altor icoane din biserică sau din casele noastre? 
De ce, oare, cele mai multe icoane făcătoare de minuni sunt reprezentări ale 
Maicii Domnului? 


Acestea sunt câteva dintre întrebările esențiale, legate de evlavia noastră la 
Preasfânta Născătoare de Dumnezeu, într-o lume care caută senzaționalul, 
dincolo de duhovnicesc. 


Biserica plămădită în „foișorul cel de sus” din Ierusalim a avut în centrul său pe 
Maica Domnului. Cei unsprezece apostoli, puţinii ucenici şi cele câteva femei s- 
au strâns în jurul celei mai importante persoane, fiinţa din care Însuși Dumnezeu 
a devenit om, asemenea nouă. 


Cartea Faptele Apostolilor, cea care ne dezvăluie modul în care își desfăşura 
viața tânăra comunitate creştină, ne demonstrează că Maica Domnului era pre- 
zentă la frângerea pâinii, dar şi la rugăciunea comună. 


Deşi Sfânta Scriptură nu deţine foarte multe informaţii despre activitatea 
Fecioarei Maria după Înălţarea la Cer a Mântuitorului lisus Hristos, cu siguranță 
ea a fost cinstită și respectată de către întreaga comunitate creștină. Dumne- 
zeiasca Maică a devenit maică şi mângâietoare a sufletelor greu încercate. 


Dincolo de scrierile creştine din primele patru secole, care vorbesc despre im- 
portanța Maicii Domnului, primele picturi creștine cunoscute o reprezintă pe 
Fecioara Maria. Primele icoane ale Născătoarei de Dumnezeu datează din seco- 
lele II-III, demonstrând peste veacuri că Maica Domnului a fost cinstită dintot- 
deauna în cultul creştin. 


Cele mai vechi şi cele mai numeroase fresce reprezentând-o pe Maica Domnului 
s-au descoperit în catacombele Romei. 


Găsim reprezentări ale Maicii Domnului în catacomba Domitillei - proorocul 
Isaia şi Fecioara cu Pruncul, pe pereţii catacombei Sfinţilor Petru şi Marcelin - 


Fecioara cu Pruncul, încadrată de doi magi şi pe pereţii Cimitirului Ostrian - 
Maica Domnului, rugându-se pentru creştini. 


Toate aceste dovezi le avem din spaţiul occidental. Orientul, cu mult timp înain- 
tea Sinodului III ecumenic de la Efes, care a stabilit dogma despre Născătoarea 
de Dumnezeu, a avut conștiința ajutorului Maicii Domnului prin rugăciunile 
aduse în fața icoanelor sale. Viaţa cuvioasei Maria Egipteanca, în secolul al IV- 
lea, aminteşte despre o icoană a Fecioarei amplasată la intrarea „în biserica cea 
mare a lerusalimului, a împăratului creştin Constantin”. 


Constantinopolul - spaţiu de cinstire a Maicii Domnului 


După secolul al IV-lea, spaţiul sirian şi, mai târziu, Constantinopolul au devenit 
„spaţiu mariologic”, aşa cum îl numesc istoricii. Ne amintim de episodul în care 
episcopul Nestorie a spus, în amvonul din Constantinopol, că „ar fi bine să 
numim pe Fecioara doar Hristotokos”, adică nu Născătoare de Dumnezeu, ci 
doar Născătoare de Hristos. În furia lor de a-şi apăra Protectoarea, credincioşii 
au incendiat jumătate de capitală, iar Nestorie a fost alungat. Icoana Maicii 
Domnului era purtată pe zidurile oraşului în caz de primejdie şi aşa s-a născut 
cel mai vechi acatist, al Bunei Vestiri - păstrat până astăzi în slujbele Bisericii 
Ortodoxe. 


În această mică incursiune istorică am observat că viaţa creştină a avut dintot- 
deauna în centrul ei pe Maica Domnului, cult reflectat mai ales în cinstea acor- 
dată icoanelor sale. În vreme de ispită, creștinii au îngenuncheat în faţa icoa- 
nelor Maicii Domnului. 


Evlavia constantinopolitanilor a făcut ca marea cetate să scape de primejdii în 
chip ce nu se poate explica în cuvinte. Tocmai prin mijlocirea Maicii Domnului. 
Izvoarele bizantine, preluate mai apoi de către sinaxarele din cărțile de cult, 
vorbesc despre cel puţin trei astfel de minuni. Relatarea care impresionează 
până astăzi a avut loc în secolul al X-lea, în timpul domniei împăratului bizantin 
Leon cel înțelept (886-911). 


În timp de restrişte, când se credea că totul este pierdut în faţa invadatorilor 
slavi, Maica Domnului a întărit în nădejde pe cetăţenii capitalei. De teama cuce- 
ritorilor ce băteau la zidurile orașului, locuitorii Constantinopolului s-au adunat 
în biserica Macii Domnului din cartierul Vlaherne. Cu mic, cu mare, o rugau pe 
Fecioara Maria să le salveze oraşul. În timpul rugăciunii ce a continuat şi 
noaptea, Maica Domnului s-a arătat în chip minunat. Prezenţi în biserică, 
Sfântul Andrei cel nebun pentru Hristos şi ucenicul său Epifanie „au văzut pe 
Împărăteasa cerului, pe ocrotitoarea a toată lumea, pe Preasfânta Fecioară 
Născătoare de Dumnezeu, stând în văzduh şi rugându-se, strălucind cu lumină şi 


acoperind pe popor cu cinstitul său omofor, înconjurată de oşti cereşti şi de 
mulţime de sfinţi, care stăteau în haine albe cu cucernicie împrejurul ei; din care 
doi erau mai aleşi, Sfântul Ioan Înaintemergătorul şi evanghelistul Ioan. Iar cele 
cu umilință graiuri ale rugăciunii ei către iubitul său Fiu şi Dumnezeul nostru 
Iisus Hristos, acestea s-au auzit: Împărate ceresc, primeşte pe tot omul cel ce Te 
slăveşte pe Tine, şi cheamă în tot locul prea sfânt numele Tău; şi unde se face 
pomenirea numelui meu, acel loc îl sfințeşte, şi prea măreşte pe cei ce Te prea 
măresc pe Tine, şi pe cei ce cu dragoste mă cinstesc pe mine, Maica Ta. 
Primeşte-le toate rugăciunile şi făgăduinţele şi-i izbăveşte din toate nevoile şi 
răutăţile”, aşa cum amintește istoricul bizantin Sozomen. 


O altă tradiție vorbeşte despre viziunea Sfântului Andrei în care Maica Domnu- 
lui „şi-a scos cinstitul Acoperământ (pânza cu care îşi acoperea capul) şi l-a 
întins peste credincioşii din Biserica Vlaherne, în timp ce se înălța de la ei.” 


În chip minunat, prigonitorii s-au retras, lăsând liberă capitala Imperiului Bizan- 
tin, aşa cum promisese Maica Domnului Sfântului Andrei cel nebun. Drept 
mulțumire pentru salvarea oraşului, creştinii au marcat pentru eternitate ziua 
izbăvirii din primejdie, adunându-se în fiecare an la biserica din Vlaherne, acolo 
unde erau aşezate spre cinstire mai multe relicve ale Maicii Domnului - cămașa, 
acoperământul (maforionul) şi parte a brâului acesteia, care fuseseră aduse din 
Tara Sfântă în secolul al V-lea. 


Tradiţia atonită, tradiția slavă şi continuitatea românească 


Minunea Maicii Domnului petrecută în Constantinopol a fost un argument în 
plus pentru dezvoltarea cultului mariologic. Sfântul Munte Athos, aflat în sfera 
de influenţă a Patriarhiei Ecumenice, a adoptat destul de repede sărbătoarea de 
la început de octombrie. În plină dezvoltare, „republica monahală” şi-a luat 
ocrotitoare pe Maica Domnului, cele mai vechi icoane ale Acoperământului 
Maicii Domnului datând din secolul al XII-lea. 


În timpul cuceririi latine a Constantinopolului, dar și prin legăturile strânse între 
Rusia şi Athos, sărbătoarea a ajuns şi în cinstirea credincioşilor de tradiţie slavă. 
Începând cu secolul al XII-lea, sărbătoarea Acoperământului Maicii Domnului a 
căpătat o mare popularitate. 


Marile mănăstiri şi biserici din Rusia, precum Catedrala Sfântul Vasile din Mos- 
cova, mănăstirea Bogoliubovo, aflată în apropierea oraşului Vladimir, catedrala 
orașului Novgorod, toate cu acest hram, ne demonstrează că sărbătoarea a fost 
trăită cu evlavie de către poporul creştin. 


De la Athos şi Constantinopol, în îndepărtata Rusie, tradiția sărbătorii Acope- 
rământului Maicii Domnului nu avea să cum să ocolească Țările Române. 
Ucenicii Sfântului Nicodim de la Tismana, în Țara Românească și cei ai Sfân- 
tului Vasile de la Poiana Mărului, ai Sfântului Onufrie de la Vorona, mai târziu 
ai Sfântul Paisie Velicicovschi pentru Moldova, toţi au fost purtători ai unei 
rădăcini slave a cultului liturgic ortodox. Cu siguranţă, au adus cu ei şi cinstirea 
sărbătorii de la 1 octombrie. 


În mod cert, Sfântul episcop Pahomie de la Gledin, ucenic direct al Sfântului 
Dimitrie al Rostovului, în secolul al XVIII-lea, a ales drept hram al ctitoriei sale 
din munții Neamţului tocmai sărbătoarea Acoperământului Maicii Domnului. 
Până astăzi, schitul Procov al Mănăstirii Neamţului, în vârf de munte, poartă în 
sine taina unei sărbători ce uneşte cerul cu pământul. 


Astfel, răspunsul la întrebarea de la început poate fi intuit: de cel puţin 1000 de 
ani, creştinii au sărbătorit la | octombrie amintirea momentului în care Maica 
Domnului a scăpat din primejdie creştinii din Constantinopol. Şi nu doar 
amintirea, ci mai mult de atât! Căci prezența Maicii Domnului o simțim fiecare 
dintre noi, la momente de încercare. 


Dacă acum 1000 de ani Maica Domnului s-a milostivit de constantinopolitani, 
oare ne va lăsa pe noi - cei care îi purtăm numele, cei care îi avem icoana în 
case şi biserici şi care ne rugăm ei - în ceasul încercării? 


Istoria sărbătorii Acoperământului Maicii Domnului 


Cinstirea Sfântului Acoperământ datează începând din secolul al V-lea, când 
acoperământul (maforionul), brâul şi cămașa (tunica) Maicii Domnului ajung la 
Constantinopol. După tradiţie, acoperământul şi brâul au fost găsite în mor- 
mântul Sfintei Fecioare din Grădina Ghetsimani, atunci când i s-a deschis mor- 
mântul pentru apostolul Toma. 


Împăratul Leon I, în anul 473, aşază acoperământul împreună cu tunica Maicii 
Domnului într-un paraclis special din cadru Bisericii Sfintei Maria din Vlaherne 
(Panaghia Vlaherniotissa). 


Acoperământul şi brâul Sfintei Fecioare, alături de un fragment din Lemnul 
Sfintei Cruci erau considerate la Constantinopol obiecte sfinte protectoare, 
„palladium”, fiind purtate în ceremoniile imperiale, la sinoade, în procesiuni - 
pentru a proteja şi binecuvânta capitala imperiului. La nevoie, aceste relicve 
erau luate de împărați în războaie sau în expediții militare. 


Acoperământul sau maforionul era un articol vestimentar specific mediului 
palestinian, care s-a păstrat cu stricteţe şi în perioada talmudică. Femeile purtau 
un văl sau un şal mai lung, ce le cădea pe umeri şi pe spate. Ele îl foloseau la 
nevoie şi pentru a căra alimente sau cereale. Cel mai adesea, acest acoperământ 
era făcut din păr de cămilă, din ţesături de cânepă sau in, iar pentru evenimente 
mai importante se folosea unul dintre materiale mai preţioase, precum lâna sau 
porfira. 


Deşi uneori acoperământul a fost confundat cu brâul Maicii Domnului, ele sunt 
în realitate două relicve diferite. Astfel, brâul era un alt obiect vestimentar 


întâlnit la orientali, care a apărut din motive practice, pentru a încinge hainele 
lungi şi largi. Practica acoperirii capului a fost preluată de primii creştini, apoi şi 
de bizantini. 


În iconografie, spre deosebire de acoperămintele obişnuite, acoperământul Mai- 
cii Domnului apare începând cu secolul al V-lea ca fiind împodobit cu trei stele, 
simbol al pururea Fecioriei Maicii Domnului: înainte, în timpul şi după Naşterea 
Mântuitorului nostru lisus Hristos. 


Sărbătoarea acoprământului Maicii Domnului de la 1 octombrie cinstește în 
mod deosebit arătarea Preasfintei Fecioare Maria petrecută în secolul al-X-lea în 
Biserica din Vlaherne. 


Cartierul Vlaherne din Constantinopol, locuit de vlahii veniți din Scithia Minor, 
a jucat un rol important în evlavia marială din Bizanţ. Aceasta se datorează atât 
Icoanei făcătoarei de minuni a Maicii Domnului - Vlahernitissa, cât şi a pre- 
zenţei aici a acoperământului Maicii Domnului. 


Evenimentul amintit s-a petrecut în ziua de | octombrie a anului 911 când, în 
timpul unei privegheri de toată noaptea, pe la ora 4 dimineaţa, Maica Domnului 
s-a arătat ocrotind credincioşii adunaţi în biserică de frica unei invazii barbare. 
Prezenți la această slujbă, Sfântul Andrei cel nebun pentru Hristos şi ucenicul 


său, Epifanie, „au văzut pe Impărăteasa cerului, pe ocrotitoarea a toată lumea, 
pe Preasfânta Fecioară Născătoare de Dumnezeu, stând în văzduh şi rugându-se, 
strălucind cu lumină şi acoperind pe popor cu cinstitul său omofor, înconjurată 
de oşti cereşti şi de mulţime de sfinţi, care stăteau în haine albe cu cucernicie 
împrejurul ei; din care doi erau mai aleşi, Sfântul Ioan Înaintemergătorul şi 
evanghelistul loan. Iar cele cu umilinţă graiuri ale rugăciunii ei către iubitul său 
Fiu şi Dumnezeul nostru lisus Hristos, acestea s-au auzit: Împărate ceresc, 
primeşte pe tot omul cel ce Te slăveşte pe Tine şi cheamă în tot locul prea sfânt 
numele Tău, şi unde se face pomenirea numelui meu, acel loc îl sfințește, şi 
prea măreşte pe cei ce Te prea măresc pe Tine, şi pe cei ce cu dragoste mă 
cinstesc pe mine, Maica Ta. Primeşte-le toate rugăciunile şi făgăduinţele şi-i 
izbăveşte din toate nevoile şi răutăţile”. 


În tradiţia greacă această minune a fost sărbătorită mai mult de către călugării 
din Sfântul Munte Athos. Cu timpul, a căpătat forma unei sărbători, devenind 
foarte cinstită în lumea slavă, cele mai vechi icoane ale Acoperământului Maicii 
Domnului datând din secolul al XII-lea. 


In picturile unor mănăstiri din ţara noastră precum Suceviţa, Hurezu, Polovragi 
şi Govora găsim reprezentat acoperământului Maicii Domnului, ceea ce indică 


faptul că această sărbătoare era cunoscută și la noi, chiar dacă s-a generalizat 
puţin mai târziu. 


Primele biserici din ţara noastră care au purtat hramul Acoperământul Maicii 
Domnului sunt atestate în secolul al XVIII-lea. Prima şi cea mai cunoscută este 
biserica de lemn a Schitului Pocrov, ctitorită în anul 1714 de către fostul 
episcop de Roman, Pahomie. Acesta a închinat biserica din poiana unde a 
sihastrit sărbătorii dragi duhovnicului său, mitropolitul Dimitrie al Rostovului. 


O altă biserică care a rămas în amintirea ținutului Năsăudului din Transilvania 
este a mănăstirii din Sîngeorz aşezată în „Runcul Mănăstirii”, datând din anul 
1746, care se presupune ca a purtat hramul Pocrovului. Această mănăstire de 
călugări, din nefericire, a fost incendiată de către generalul Bukov şi totodată a 
dispărut odată cu acest moment. 


În secolul al XIX-lea întâlnim același hram la biserica veche din parohia Baia I, 
Babadag-Tulcea, construită în anul 1845 şi la biserica Mănăstrii Călugara- 
Caransebeş construită în anul 1861. 


La început de secol XX, primele biserici mai cunoscute din ţara noastră care au 
primit ca hram sărbătoarea de la 1 octombrie sunt biserica cea nouă a Mănăstirii 
Saon începută în anul 1909 si biserica Mănăstirii Călugăreni construită în anul 
1914. 


In tradiția noastră populară, această sărbătoarea este cunoscută sub numele de 
Pocroave (în slavonă „pocrov” care înseamnă văl, acoperământ) şi coincide de 
multe ori cu timpul când pământul se acoperă cu brumă sau cu zăpadă. 


De-a lungul vremii a căpătat o popularitate tot mai mare, astfel încât începând 
cu anul 2017 a fost trecută ca sărbătoare cu cruce roșie în calendarul Bisericii 
Ortodoxe Române, alături de celelalte praznice închinate Maicii Domnului. 
Acestă popularitate poate fi explicată şi de practica liturgică din mănăstiri, unde 
se obişnuieşte ca cel puţin o dată pe lună să se săvârşească slujba privegherii la 
Acoperământul Maicii Domnului. 


De asemenea, în rânduiala de rugăciune personală mulţi duhovnici recomandă, 
mai ales la momente de încercare, citirea Acatistului Acoperământului care 
multora le aduce mângâiere şi încurajare, dar şi dobândirea celor de folos. 


Cu toate că semnificația istorică a sărbătorii este mai puţin înţeleasă, în evlavia 
credincioșilor Acoperământul Maicii Domnului este perceput ca fiind purtarea 
de grijă şi ocrotirea Preasfintei Fecioarei pentru toți cei care îi cer ajutorul. 


Sfântul Acoperământ, „mâna” protectoare a Maicii Domnului 


A PN RER lea Seri de, SE UE 


An de an, pe 1 octombrie, Biserica Ortodoxă prăznuiește Acoperământul Maicii 
Domnului. O sărbătoare a bucuriei şi recunoştinţei, căci suntem chemaţi să 
cinstim pe Împărăteasa cerurilor, care nu conteneşte să acopere cu iubire și 
ocrotire Biserica Fiului ei. 


Celebrarea sărbătorii porneşte de la o minunată apariție a Maicii Domnului în 
biserica din Vlaherne, din capitala Imperiului Bizantin, la 1 octombrie 911. 
Fecioara Maria s-a arătat călugărilor Andrei și Epifanie care, împreună cu mult 
popor, în noaptea aceea înălțau stăruitoare rugăciuni Maicii Domnului să nu lase 
cetatea lor în mâna slavilor ce le amenințau zidurile. 


De atunci, ziua de proslăvire a cinstitului omofor al Maicii Domnului s-a 
transformat într-o prăznuire a îndurării şi necurmatei iubiri arătate de Sfânta 
Maria fiecăruia dintre noi. Mi se pare foarte interesant faptul că prin această 
minune Constantinopolul a fost apărat de ruși iar, după încreştinare, ruşii au 
preluat sărbătoarea şi au dezvoltat-o în chip deosebit - ea devenind până astăzi 
una dintre cele mai frumoase sărbători închinate Născătoarei de Dumnezeu. 


Din tradiția rusească am preluat şi noi celebrarea: o veche însemnare ne spune 
că, pe la 1483, în Moldova se traduseseră din ruseşte slujba şi acatistul Sfântului 
Acoperământ. Am putea lega importantul eveniment din viaţa bisericească de la 


noi de un altul, petrecut în familia bine credinciosului Ştefan cel mare şi sfânt: 
pe la anul 1481, Elena, una dintre fiicele voievodului s-a căsătorit cu țareviciul 
Ioan cel tânăr, fiul ţarului loan Vasilievici al III-lea. Se pare că Olena, cum îi 
spuneau ruşii, impresionată de evlavia noi sale familii față de Acoperământul 
Mariei, a adus acasă această evsevie, determinându-i pe clericii din Moldova să 
traducă şi să țină ziua. 


Aşadar, încă din a doua jumătate a secolului al XV-lea, românii au făcut 
cunoștință cu omoforul Născătoarei de Dumnezeu și nu s-au mai putut despărți 
de el, simțind cu adevărat că „proprietara” lui nu conteneşte să-i proteguiască. 
Drept dovadă stau numeroasele mănăstiri, schituri sau biserici de enorie cu 
hramul pe 1 octombrie. 


Insăşi ziua de proslăvire a Acoperământului a primit o denumire specială în 
calendarul popular românesc, „pocroavă” - de la slavul „pokrov”, ce se tâl- 
cuieşte „acoperământ”. 


Evlavia binecredincioşilor creştini față de milostivirea Maicii Domnului, arătată 
prin Sfântul ei Acoperământ a transformat ziua de 1 octombrie într-o zi cu 
ținere, adăugând-o celorlalte sărbători mariale atât de iubite de români. 


Preluând tradiția bizantină, odată cu celebrarea minunii de pe 1 octombrie 911, 
și cârmuitorii de demult ai poporului rus au cinstit în mod special omoforul 
Maicii Domnului. 


Însemnările din istoria creştinismului rus ne înfățișează această realitate în mod 
concret: încă din secolul al XII-lea a fost zidită o biserică purtând acest hram, 
cunoscută astăzi sub numele de Catedrala Acoperământului (de pe râul Nerl, din 
localitatea Bogoliubovo, Rusia), inclusă actualmente în patrimoniul mondial 
UNESCO. 


Ctitorul măreţei zidiri, cneazul de Vladimir și Suzdal, Andrei Bogoliubov, 
primind ajutorul miraculos al Maicii Domnului într-un război cu tătarii, s-a 
hotărât să aducă astfel prea cinstire protectoarei sale. Ba mai mult, tot el a 
compus slujba Acoperământului, dar şi acatistul. Deoarece a apărat Ortodoxia 
cu preţul vieţii sale, Biserica Rusă l-a trecut pe evlaviosul prinţ în rândul 
sfinților, pomenindu-l în fiecare an pe 4 iulie. 


Catedrala Sfântului Andrei din Vladimir 


Într-o somptuoasă catedrală în orașul Vladimir se află moaştele Sfântului 
Andrei, dar şi ale fiului său, Izyaslav. Cu voia lui Dumnezeu şi prin bunăvoința 
unei familii de buni creştini, am avut bucuria să mă închin în biserica închinată 
Fecioarei Maria, dar şi la moaştele celor doi sfinţi ruși. Pictura sfântului locaş 
prezintă şi imagini din luptele purtate de Sfântul Andrei împotriva tătarilor, 
pentru apărarea credinţei ortodoxe. Maica Domnului apare pictată cu mâinile 
ridicate, ocrotind cu Sfântul ei Acoperământ armata cneazului rus. 


Sfântul locaş s-a dovedit ferit de opresiunea bolșevică când, pe timpul regi- 
mului totalitar, mai toate bisericile din oraș au fost dărâmate ori desinate unor 
activităţi nedemne de menirea hărăzită lor de ctitori. 


Pr ae 


25) Moaştele Sfântului Andrei Bogoliubov 


Ce bine ar fi dacă ar urma exemplul Sfântului Andrei şi cârmuitorii noştri de 
astăzi: pe lângă priceperea şi iscusinţa lor, să-şi pună încrederea în ajutorul prea 
curatei Fecioare. Ba chiar fiecare din noi am putea proceda la fel, nu doar cei 
din fruntea naţiei, precum odinioară Sfântul Andrei din Vladimir: nu este viața 
noastră o continuă luptă? Nu ne simţim noi împresuraţi zilnic de asediatori ai 
credinţei noastre sfinte? Nu sesizăm din ce în ce mai des primejduite valorile 
spirituale și tradiționale ale poporului român? Rămâne doar să strigăm la 
ajutorul Preasfintei Născătoarei de Dumnezeu, care nu va întârzia să ne întindă 
cu mărinimie braţele sale atotîndurătoare, acoperindu-ne de tot răul cu Sfântul ei 
acoperământ. 


Orthodoxwiki - Acoperământul Maicii Domnului 


Acoperământul Maicii Domnului (popular, pe filieră slavo-rusă: Pocrovul) este 
o sărbătoare a Maicii Domnului care se prăznuieşte la 1 octombrie, în amintirea 
unei minuni întâmplate în biserica Maicii Domnului din cartierul Vlaherne din 
Constantinopol, pe timpul împăratului Leon al VI-lea „Filozoful” (886 - 912), 
când Sfânta Fecioară s-a arătat, în toată mărirea ei cerească, Sfântului Andrei 
cel nebun pentru Hristos, ca ocrotitoare şi mijlocitoare a creștinilor. 


În tradiţia greacă, ţin această sărbătoare îndeosebi călugării din Sfântul Munte 
Athos. 


Incepând din 1952, sărbătorirea ei se face în Grecia pe 28 octombrie, ca o 
sărbătoare naţională în care se aniversează respingerea atacului italian din 1940 
asupra Greciei. 


Prin secolul al XII-lea, sărbătoarea a fost introdusă în Rusia, unde a căpătat o 
mare popularitate, iar de la aceştia a trecut şi la români, prăznuindu-se mai mult 
în mănăstiri. 

In ultima vreme, sărbătoarea a început să fie din ce în ce mai cunoscută şi mai 
populară și la români, numeroase biserici şi mănăstiri din ţară şi din diaspora 


românească purtând acest hram. 


Semnificație 


Sărbătoarea aminteşte de apariția Maicii Domnului în cartierul Vlaherne 
(Blachernae) din Constantinopol în secolul al X-lea. La sfârşitul vieții Sfântului 
Andrei cel nebun pentru Hristos (Andrei din Constantinopol), acesta, împreună 
cu ucenicul său, Sfântul Epifanie şi cu mai mulţi credincioşi au văzut-o pe 
Maica Domnului împreună cu Sfântul loan Botezătorul şi cu mai mulți alți sfinți 
şi îngeri, în timpul unei slujbe în Biserica Născătoarei de Dumnezeu din Vla- 
herne. 


Biserica palatului din Vlaherne adăpostea mai multe relicve ale Maicii Domnu- 
lui - cămașa, acoperământul (maforionul) şi parte a brâului acesteia, care 
fuseseră aduse din Ţara Sfântă în secolul al V-lea. 


În acea vreme, Constantinopolul era ameninţat de primejdia unei invazii (posibil 
invazia ruşilor kieveni din 907 sau 911). Maica Domnului a înaintat până în 
mijlocul Bisericii, a îngenuncheat, cu chipul brăzdat de lacrimi, şi a rămas 
vreme îndelungată în rugăciune. Apoi și-a ridicat acoperământul (vălul) şi l-a 
întins peste popor, ca pentru a-l ocroti. După arătarea Maicii Domnului, pri- 
mejdia a fost îndepărtată, iar oraşul a fost cruțat de suferință şi de vărsarea de 
sânge. 


Prăznuire 


Acoperământul Maicii Domnului este prăznuit cel mai fervent în Bisericile de 
tradiție slavă, poate şi pentru că Sfântul Andrei cel nebun pentru Hristos este 
considerat de aceştia ca fiind de origine slavă, dar mai degrabă datorită 
circumstanțelor specifice. 


Prima prăznuire a cinstitului Acoperământ al Maicii Domnului în Biserica Orto- 
doxă Rusă cunoscută datează din secolul al XII-lea. 


Prăznuirea minunatei ocrotiri a Maicii Domnului începe cu o priveghere în care 
sunt prezente elemente similare cu cele ale praznicelor mari ale Maicii 
Domnului. Totuși, sărbătoarea Sfântului Acoperământ al Maicii Domnului nu 
are însă o perioadă de după prăznuire. 


Tradiţia rusă 


Cronica rusă (probabil de sec. XIII sau XIV) cunoscută sub numele de Povestea 
vremurilor trecute notează că mijlocirea Maicii Domnului era atunci necesară 
pentru a ocroti poporul constantinopolitan de ameninţarea unei mari flote ruseşti 
păgâne, sub conducerea lui Askol şi Dir. Flota a fost înfrântă, iar amintirea 

minunii s-a păstrat . In mod curios, sărbătoarea a devenit mai populară în lumea 
slavă decât în Bisericile de tradiţie greacă. 


Câteva veacuri mai târziu, au început să apară şi biserici care îşi alegeau drept 
hram Acoperământul Maicii Domnului. 


Catedrala Sfântul Vasile (sau Soborul Cinstitului Acoperământ - Pokrovskii 
Sobor), Moscova 


Două din aceste biserici sunt arhicunoscute: Catedrala Sfântului Acoperământ 
de la Pod (rus: Xpam IlokpoBa "na pBy," Hram pokrova na rvu), mai cunoscută 
sub numele de Catedrala Sfântul Vasile din Moscova, şi Biserica Sfântului 
Acoperământ de pe râul Nerl (rus: IleproBr IlorpoBa na Hepmu, [erkovi 
Pokrova na Nerli) din Bogoliubovo, lângă Vladimir. 


Catedrala din Moscova a fost construită pe la jumătatea sec. al XVI-lea de ţarul 
Ivan al IV-lea, iar biserica din Bogoliubovo a fost construită în anul 1165 de 
prinţul Andrei Bogoliuski. La Novgorod, o mănăstire cu hramul Acoperământul 
Maicii Domnului a fost construită în secolul al XII-lea. 


Tradiția greacă 


1 . . 2 5 A a 2 5 A 

Calendarul bisericesc constantinopolitan înregistrează mai multe astfel de evenimente, în 
care Maica Domnului este prezentată ca principala apărătoare a orașului Constantinopol 
împotriva invaziilor barbare. 


Începând din secolul trecut, praznicul Sfântului Acoperământ este asociat cu 
ideea de praznic de mulțumire pentru eliberarea Greciei de invazia italiană din 
anul 1940, eveniment celebrat în Grecia ca sărbătoare națională, sub numele de 
"ziua lui NU" - ziua în care generalul Metaxa a răspuns negativ la ultimatumul 
emis de Mussolini. 


În semn de respect față de acest moment şi datorită nenumăratelor minuni ale 
Maicii Domnului petrecute, potrivit relatărilor soldaților, în timpul războiului 
greco-italian din anii 1940-1941, Sfântul Sinod al Bisericii Greciei a decis în 
anul 1952 să transfere sărbătoarea de pe 1 octombrie pe 28 octombrie, practică 
păstrată în Biserica Greciei până în prezent. 


Patriarhia Ecumenică acceptă şi ea această practică pentru parohiile sale din 
Grecia şi din diaspora greacă, iar sărbătoarea se celebrează în această zi în toate 
bisericile de limbă greacă. Celebrarea cuprinde și cântarea unei doxologii 
speciale, care cuprinde cântări prin care este amintită ocrotirea Greciei de către 
Maica Domnului, precum şi condacul "Apărătoare Doamnă", cea mai cunoscută 
cântare de biruință a Maicii Domnului - Ocrotitoarea. 


Icoana Acoperământului Maicii Domnului 


In icoana Acoperământului Maicii Domnului sunt îmbinate două evenimente 
petrecute în vechea biserică din Vlaherne din Constantinopol la câteva secole 
distanță. 


Icoana cinstitului Acoperământ al Maicii Domnului o înfăţişează pe Născă- 
toarea de Dumnezeu stând deasupra credincioşilor, cu mâinile ridicate la 
rugăciune. De cele două părți sunt înfățişați îngeri. Mai jos, în partea dreaptă a 
icoanei sunt cel mai adesea înfăţişaţi Sfântul Andrei cel nebun pentru Hristos şi 
ucenicul său Epifanie, care au văzut-o pe Maica Domnului în biserica din 
Vlaherne, iar alături de ei sunt înfăţişaţi cei doisprezece apostoli, episcopi, sfinte 
femei, monahi și mucenici, iar Maica Domnului îți întinde maforionul asupra 
credincioșilor adunaţi. Sfântul Epifanie poartă pe sub manta o tunică, şi face 
gesturi de uimire la vederea minunatei apariții a Maicii Domnului, Sfântul 
Andrei este înfăşurat doar într-o manta. 


Sub imaginea Maicii Domnului, în centrul icoanei stă un sfânt tânăr, îmbrăcat 
într-un stihar diaconesc. În mâna stângă poartă un sul de hârtie desfăşurat, pe 
care este înscris textul condacului în cinstea Născătoarei de Dumnezeu care se 


” Great Synaxaristes: el: Mwhum Ayias XKerns Tiis Yrepayias Oeoroxov. 28 Oxrofpiov. 
MET AZ ZYNAZAPISTHE:. 


cântă la Naşterea Domnului (Fecioara astăzi...). Acesta este Sfântul Roman 
Melodul, cunoscutul imnograf a cărui pomenire se face în aceeaşi zi, pe 1 
octombrie. Acesta este însoțit de corul Bisericii și alături de el se găsesc şi 
împăratul Leon înțeleptul, împreună cu împărăteasa şi patriarhul Constan- 
tinopolului. 


Este posibil ca icoana Sfântului Acoperământ, care apare relativ târziu în 
iconografia ortodoxă * să fie influenţată de reprezentarea occidentală a Maicii 
Domnului - Maica Milostivirii (Mater Misericordiae), foarte populară în seco- 
lele XIII-XVI în Occidentul creştin. 


Imnografie 


Tropar (glasul al 4-lea): Astăzi, poporul cel binecredincios, luminat prăznuim. 
Umbriţi fund prin venirea ta, Maica lui Dumnezeu, și căutând spre cinstită 
icoana ta, cu umilinţă grăim: Acoperă-ne pe noi cu cinstitul tău acoperământ şi 
ne scapă de tot răul, rugând pe Fiul tău Hristos, Dumnezeul nostru, să mân- 
tuiască sufletele noastre. 


Condac (glasul al 3-lea): Fecioara astăzi înainte stând în Biserică, şi cu cetele 
sfinților, nevăzut se roagă lui Dumnezeu. Îngerii cu ierarhii se închină şi cu 
apostolii cu proorocii dănţuiesc, că pentru noi roagă Născătoarea de Dumnezeu 
pe Dumnezeu cel mai înainte de veci. 


Surse: 

ro: Ene Branişte, Liturgica generală, EIBM al BOR, București, 1993, p.193. 

en: 'The Miracle of the Virgin Mary at the Church of Blachernae in 
Constantinople in 911 A.D. 

en: The Protection of our Most Holy Lady the Mother of God and Ever-Virgin 
Mary (OCA) 

en: Makarios, The Synaxarion: The Lives of the Saints of the Orthodox Church 
(Volume 1), Ormylia: 1998, pp. 249-250 [ISBN 9608560373] 


* Reprezentarea nu apare în iconografia bizantină tradițională, şi nici Dionisie din Furna, în 
Erminia sa din secolul al XVIII-lea nu o descrie. 


Biserica Fecioarei din Vlaherne Istanbul Turcia (Constantinopole) - 
Televiziunea Română (video) 


“) Estelaniacâ 


https://www.youtube.com/watch?v=AI9LhTILQak4 


Biserica Vlaherne 


Biserica Maicii Domnului din Vlaherne - Blachernae - este o biserică 
ortodoxă aflată în oraşul Constantinopol (astăzi, în oraşul Istambul din 
Turcia). Aceasta este cea mai cunoscută şi importantă biserică închinată Maicii 
Domnului, din întreaga capitală a Bizanțului, după Catedrala Sfânta Sofia. Cu 
toate că astăzi din biserica iniţială se mai păstrează doar câteva ruine, aceasta 
a rămas vie în conştiinţa credincioşilor din toată lumea creştină, aflaţi 
pururea Sub purtarea de grijă a Maicii Domnului. 


Istoria Bisericii Vlaherne, care s-a răspândit ca un fulger în întreaga lume 
creştină, se întinde pe toată perioada de existenţă a Imperiului Bizantin, marile 
evenimente legate de aceasta aflându-se în foarte strânsă legătură cu însăşi 
istoria oraşului. 


Biserica Vlaherne - scurt istoric 


E ridicată pe locul unde se afla izvorul cu apă sfinţită a fost 
construită şi decorată de către împărăteasa Augusta Pulcheria, între anii 450- 


453 (anul morţii sale) şi de către soţul acesteia, împăratul Marcian (450-457). 
Datorită morţii sale, împărăteasa nu a reuşit să termine ceea ce a început, 
biserica având a fi continuată de succesorii acesteia. 


Biserica a fost terminată şi mult înfrumuseţată de către împăratul Leon 1 (457- 
474), care a adăugat şi"'Hagiasma" (fântâna cu apă sfinţită) şi "Hagion Lousma" 
(baia sfântă, unde se spălau preoţii). Leon I a mai construit şi Paraclisul 
"Hagia Soros”, un relicvar special făcut pentru a păstra în el 


"Acoperământul Maicii Domnului”, adus în Constantinopol din Palestina, în 
anul 473. 


Tot acum are loc şi înstărirea bisericii cu multe proprietăţi. De-a lungul 
timpului, împărații bizantini şi-au arătat pe rând interesul şi evlavia faţă de 
această biserică din Vlaherne. Astfel, ei au făcut numeroase donaţii în bani şi 
obiecte decorative. 


Procopius scrie despre faptul că împăratul Iustinian, în vremea domniei 
unchiului său, lustin I (518-527), a modificat şi lărgit clădirea iniţială a bisericii. 


Descrierea lui Procopius sugerează faptul că bisericii i-a fost adăugat un dom - 
cupola - susținut de mai multe coloane, în formă de semicerc. Această renovare 
este menţionată în două epigrame ale Antologiei Palatine. 


Iustin al II-lea (565-578) a adăugat bisericii două abside laterale, remodelând 
astfel planul iniţial al bisericii. În această perioadă, biserica avea forma treflată. 
Câteva secole mai târziu, Romanus III Argyrus (1028-1034) a decorat cu aur şi 
argint interiorul acestor abside. 


Importanţa deosebită a Bisericii din Vlaherne reiese şi din numărul celor ce 
slujeau la slujbele ţinute în aceasta. Astfel, împăratul Heraclie menţionează, 
într-unul dintre actele sale, faptul că în această biserică trebuie să slujească 
74 de persoane: 12 preoţi, 18 diaconi, 6 diaconiţe, 8 sub-diaconi, 20 de citeți, 4 
cântăreţi şi 6 portari. 

Cel mai renumit eveniment a avut loc în anul 626, când oraşul 
Constantinopol a fost asediat de către avari, în timp ce împăratul Heraclie şi 
trupele sale erau plecaţi la luptă cu perşii, în Asia Mică. Icoana Maicii 
Domnului Blachernitissa a fost scoasă în procesiune pe câmpul de luptă de 
către fiul împăratului absent şi de către Patriarhul Sergius (610-638). Avarii 
au încetat asediul, victoria punându-se întru toate pe seama Maicii Domnului. 


Toată populaţia oraşului s-a adunat la Biserica din Vlaherne, unde au făcut 
priveghere de toată noaptea, cântând Imnul Acatist al Maicii Domnului. 


Asemenea măreţei Catedrale Sfânta Sofia, această biserică a fost şi ea un centru 
al Ortodoxiei, în fiecare vineri, aici oficiindu-se priveghere de toată noaptea, 
în cinstea Icoanei făcătoare de minuni a Maicii Domnului. 


Rolul jucat de Biserica din Vlaherne - Panagia of Blachernae - de-a lungul 
perioadei iconoclaste, şi în mod special în vremea domniei împăratului 
Constantin al V-lea, merită menţionat şi el. Datorită importanţei bisericii, 
iconoclaştii au distrus întreg ansamblul iconografic ce împodobea biserica. 

În viaţa Sfântului Ştefan cel Tânăr, o lucrare contemporană scrisă în anul 808, 
este înregistrat faptul că iconoclaştii au înlocuit chipul Mântuitorului, al Maicii 
Domnului şi ale sfinţilor, cu reprezentări de pomi, păsări şi animale: "Ruinând 
mult-cinstita Biserică a Preacuratei Maicii Domnului din Vlaherne, ai cărei 
pereți erau acoperiţi cu scene biblice înfățișând Întruparea Domnului, multe 
dintre minunile Sale, Învierea şi Înălțarea Sa la cer, ei au transformat-o într- 


un fel de aprozar şi atlas de animale; ei au decorat-o cu tot felul de animale şi 
de păsări.” 


În anul 834, când iconoclaştii au pierdut puterea avută iniţial, s-a sărbătorit 
pentru prima dată Duminica Ortodoxiei, numită şi "a restabilirii cultului 
Sfintelor Icoane”. Această primă serbare a avut loc în Biserica Vlaherne - 
Blachernae. 


Tradiţia menţionează şi faptul că, în anul 944, Chipul lui Hristos - cunoscut 
drept "! "- şi DEN EREI au fost aduse din 


Edessa şi depuse, cu mare evlavie în Paraclisul bisericii. 

Din mărturiile păstrate până astăzi, ştim faptul că Biserica Vlaherne era situată 
în apropierea țărmului Cornului de Aur, în afara zidurilor oraşului 
Constantinopol. 


Pentru a o proteja, împăratul Herache a construit un zid de apărare în jurul 
acesteia. Mai târziu, când a fost ridicat Palatul Vlaherne, puţin mai sus pe deal, 
între biserică şi palat a fost construită o scară şi o poartă specială. Împărații 
participau adesea la slujbele ţinute în Biserica Vlaherne. Mulţi împărați purtau 
după ei, în campaniile de luptă, o replică a icoanei. 


De asemenea, multe dintre sigiluile imperiale purtau semnul acestei biserici - 
Blachernitissa. 


Slujba săvârşită în fiecare vineri în Biserica Vlaherne a fost rânduit ă 
definitiv încă din vremea Patriarhului Timotei I (511-518). 


Alături de această priveghere, mai erau săvârşite şi alte slujbe speciale: 
+ Intrarea Domnului în Ierusalim (2 februarie), 
4 Duminica Ortodoxiei (prima duminică din Postul Mare), 


+ Vinerea Mare, 

+ Miercurea Paștelui, 

+ Acoperământul Maicii Domnului (2 iulie), 

4 Sfințirea Bisericii Vlaherne (31 iulie), 

4 Salvarea oraşului Constantinopol din atacul avarilor şi perșilor (7 
august), 

4 Adormirea Maicii Domnului (15 august) şi 

+ amintirea Marelui Cutremur din 740 (26 october). 


Din anul 1204, Biserica Vlaherne a fost în mâna latinilor, până când împăratul 
Ioan III Ducas Vatatzes (1222-1254) al Imperiului de Niceea, a reluat-o, 
împreună cu multe alte mănăstiri din Constantinopol. În anul 1347, Împăratul 
loan VI Cantacuzino a fost încoronat în Biserica Vlaherne, în loc să fie 
încoronat în Catedrala Aghia Sofia, după cum era obiceiul. În anul 1348, piraţii 
genovezi au cauzat daune bisericii. 


În anul 1070, un incendiu a distrus biserica, aceasta fiind reconstruită de către 
împărații Romanus IV Diogenes (1067-1071) şi Mihail VII Ducas (1071-1078). 


Întregul complex de clădiri a ajuns în ruină în anul 1434, cu puţin înainte de 
Cucerirea oraşului de către turci, când "nişte tineri nobili în căutare de cuiburi 
de pasăre" (G. Phrantzes) s-au căţărat pe acoperişul acesteia şi, din neatenţie, au 
pornit un incendiu. Se pare că după incendierea acesteia, în anul 1070, biserica a 
fost reconstruită urmând fidel planul inițial. Interiorul acesteia era acoperit în 
marmură cam până la jumătatea zidurilor, coloanele erau din jasp verde, iar 
tavanul era acoperit cu aur şi argint. 


Partea superioară a pereţilor era acoperită cu frescă şi mozaic. Iconostasul era 
cel mai impresionant detaliu al bisericii. Informaţii despre magnifica 
iconografie din Vlaherne, cât şi despre restul arhitecturii, avem din scrierile 
ambasadorului spaniol De Clavijo, care a vizitat Biserica Vlaherne în anul 1402. 
Alte informaţii mai pot fi găsite şi în lucrarea lui Isidor de Kiev (1385-1463) 
despre "Plângerea dispariției minunatei Biserici". 


Locul a intrat şi a rămas în posesia turcilor până în anul 1867, când a fost 
înmânat grecilor, care au construit pe acesta o micuță biserică - hagiasma. Cu 
timpul, Patriarhia Ecumenică a întreprins lucrările necesare pentru a face ca 
locul să arate aşa cum îl vedem astăzi. În micuța biserică, cele patru scene 
pictate pe peretele de deasupra Izvorului, realizate de către Eirenarchos Covas 
în anul 1964, aduc aminte de marile momente ale Bisericii Vlaherne. 


Biserica Vlaherne - paraclisul şi baia 


Biserica Vlaherne era constituită din trei clădiri: biserica centrală a Maicii 
Domnului, Paraclisul Hagia Soros şi Hagion Lousma. Biserica centrală avea 
trei abside şi era acoperită cu un acoperiş de lemn, asemenea bisericilor 
Panagia Chalkopratiae şi Sfântul loan Botezătorul din Studius. 

Paraclisul, unde erau păstrate Sfintele Odoare, era cunoscut ca "Hagia 
Soros", era o structură circulară cu pronaos. Acesta era construit în partea 
sudică a bisericii centrale. Pe lângă Acoperământul Maicii Domnului, aici se 
mai păstrau şi moaştele a mulţi alţi sfinţi. Pelerinii ruşi ce s-au închinat aici 
de-a lungul secolelor XIV-XV au menţionat moaştele Sfinţilor Patapie, 
Atanasie, Pantelimon şi Anastasia. 


Cea de-a treia încăpere, Hagion Lousma, era o structură cu dom. Aceasta se afla 
în imediata apropiere a Paraclisului şi includea un vestiar şi un bazin de spălat, 
numele sub care era cunoscut locul fiind "Sfântul Photeinos". Pereţii acesteia 
erau decoraţi cu icoane. În fiecare vineri, împăratul venea aici şi intra în bazinul 
cu apa strânsă din izvor. 


Biserica Vlaherne - icoana Maicii Domnului"'Mijlocitoarea” 


Dispariţia vechii icoane a Maicii Domnului, pictată pe lemn şi acoperită cu aur 
şi argint, se crede că a avut loc tot în această perioadă iconoclastă. Potrivit 
tradiţiei, această icoană a fost găsită ascunsă în spatele unui zid, în anul 
1030, când împăratul Romanus III Argyrus a renovat biserica. 

Modelul iconografic al Maicii Domnului din Vlaherne - Blachernitissa - era deja 
răspândit în lumea creştină în momentul dispariţiei acesteia. 


Această icoană stă în strânsă legătură cu minunea Săvârşită cu 
Acoperământul Maicii Domnului, fiind adesea scoasă în procesiune, aşa cum 
se arată în scrierile Annei Comnena. 


În anul 911, oraşul Constantinople era asediat şi lumea strânsă în Biserica 
Vlaherne cerea ajutor Maicii Domnului. Biserica era împodobită pentru 
slujba de vineri noaptea. Sfântul Andrei cel Nebun pentru Hristos era şi el 


acolo, împreună cu ucenicul său, Epifanie. 

Cam pe la ora 04.00 dimineaţa, Sfântul Andrei şi Epifanie au avut parte de o 


descoperire a Maicii Domnului: 


Acest eveniment este cinstit la 1 octombrie. 


[pentru poză digitală reconstituită (1 - Biserica Vlacherne, 2 - Paraclisul)] 


Biserica din Vlaherne - imagini 

(Foto) Biserica Maicii Domnului din Vlaherne - Turcia 


Biserica Maicii Domnului din Vlaherne este o biserică ortodoxă aflată în oraşul 
Constantinopol (astăzi, în oraşul Istanbul din Turcia). Aceasta este cea mai 
cunoscută şi importantă biserică închinată Maicii Domnului din întreaga 
capitală a Bizanțului, după Catedrala Sfânta Sofia. 

Astăzi, poporul cel binecredin- 
cios, luminat prăznuim, umbriţi 
fiind prin venirea ta, Maica lui 
Dumnezeu, Și, căutând către prea- 
cinstită icoana ta, cu umilință 
grăim: Acoperă-ne pe noi cu cin- 
stitul tău Acoperământ și ne 
scapă de tot răul, rugând pe Fiul 
tău, Hristos Dumnezeul nostru, 
să mântuiască sufletele noastre. 


Troparul Slântului Acoperământ al 


Maicii Domnului 


www.editurapatriarhiei.ro 
ISBN 978-973-616-218-3 

Icoana Maicii Domnului Kasperova 

Sfânta icoană a Maicii Domnului „Cucuzeliţa” 

Saint Andrew the Fool-for-Christ 


Maicii DOMNULUI 


A COPERĂMÂNTUL 


Tropar la Praznicul Acoperamântului Maicii Domnului 


Glasul 4 


Astăzi, poporul cel 
binecredincios,luminat 
prăznuim, umbriţi fiind prin 
venirea ta, Maica lui 
Dumnezeu şi căutând către 
Preacinstită Icoana ta, cu 
umilinţă grâim: acoperă-ne 
pe noi cu Cinstitul tău 
Acoperământ şi ne scapă 
de tot răul, rugând pe Fiul 
tău, Hristos Dumnezeul nostru, 
să mântuiască sufletele noastre. 


Tropar la Praznicul Acoperamântului Maicii Domnului 


Glasul 4 


Astăzi, poporul cel 
binecredincios,luminat 
prăznuim, umbniţi fiind prin 
venirea ta, Maica lui 
Dumnezeu şi căutând către 
Preacinstită Icoana ta, cu 
umilinţă grăim: acoperă-ne 
pe noi cu Cinstitul tău 
Acoperământ şi ne scapă 
de tot răul, rugând pe Fiul 
tău, Hristos Dumnezeul nostru, 
să mântuiască sufletele noastre. 

chcopevă-ne pe mov cu cunstutul 

tău sAcopevământ, şi ne scapă, 
2 detot văul, vugând pe iul 
tău, Phustos Dumnezeul, 
nostru, să, mântuvască, 
sufletele naste. 

